
"Cel ce cunoaşte, nu vorbeşte 
Cel ce vorbeşte, nu cunoaşte.” 
Dao De Jing (Tao te king) 56 


"Stiutorul nu învaţă pe ceilalţi, 
Cine învaţă pe alţii nu cunoaşte!” 
Dao De Jing (Tao te king) 81 


"Mi-am pus inima să cercetez şi să adâncesc cu înţelepciune tot ce se 
întâmplă sub ceruri: iată o îndeletnicire plină de trudă, la care supune 
Dumnezeu pe fii oamenilor“ 

Eclesiastul 1.13 


Aşa am descoperit că: 
Poţi explica doar celor care nu pricep. 
Cei care pricep nu au nevoie de explicaţii! 


Aşadar, eu nu caut să ajut pe nimeni pentru că nu pot. Fiecare se poate 
ajuta doar singur. Dar totuşi scriu. Fie ca opera mea să fie un punct de 
reper pentru cei care vor să se ajute singuri. 

Inceput 
Iacob, visase o scară pe care urcau şi coborau îngeri... 


Fiecare fiinţă din Univers are un anumit nivel de conştiinţă, conştiinţa! 
reprezentând gradul în care fiinţa respectivă se cunoaşte pe sine şi gradul în 
care cunoaşte mediul exterior, obiectiv, în care se manifestă (raţiunea a 
ceea ce o înconjoară), nivel de conştiinţă care se schimbă cu timpul, şi în 
general tinde să evolueze, în acest sens spunându-se că "timpul le vindecă 
pe toate”, adică vrând, nevrând la un moment dat, vom afla rezolvarea 
problemelor cu care ne confruntăm în prezent, acest moment fiind mai 
apropiat sau mai îndepărtat, în funcţie de intensitatea efortului pe care-l 
depunem în prezent pentru a afla răspunsurile respective. 

Indiferent de nivelul de conştiinţă care caracterizează o fiinţă la un 
moment dat, ea se mişcă într-un plan format din suprapunerea unei 
multitudini de cercuri vicioase. La un moment dat, când fiinţa e pregătită, 
sau pentru că fiinţa e pregătită, cercul respectiv se rupe formând legătura la 
un capăt cu un cerc superior şi cu unul inferior, la capătul celălalt. 


Aici intervine “alegerea”, şi fiinţa poate să cadă în cercul inferior (să-şi 
limiteze conştiinţa pe care a avut-o până atunci - ca o amnezie provocată), 
caz în care lucrurile adevărate (care corespund cu realitatea obiectivă - cea 


1 Conform DEX, conştiinţa reprezintă o "cunoaştere intuitivă sau reflexivă pe care o 
are fiecare despre propria existenţă şi despre lucrurile din jurul său", iar intuiţia 
desemnează "capacitatea conştiinţei de a descoperii pe cale raţională (în mod 
spontan) esenţa, sensul unei probleme, al unui obiect". Tot conform DEX, a intui 
înseamnă "a pătrunde repede în esenţa problemelor, a fenomenelor, pe baza unor 
cunoştinţe temeinice şi a experienţei anterior acumulate". 

care nu se schimbă în funcţie de ce gândim noi), pe care le-a putut observa 
şi conştientiza fiinţa până atunci, datorită unei confuzii de o natură oarecare 
(psihologică, de percepţie - te înşeală simţurile etc.), nu mai sunt 
considerate ca atare, ci false; sau poate să urce într-un cerc superior, caz în 
care lucruri care anterior au fost considerate false sau nu erau cunoscute, 
deşi ele erau adevărate (existau în realitatea obiectivă), acum sunt 
recunoscute ca atare şi fiinţa va şi ţine seama de ele în deciziile pe care le 
va lua în viitor, lucru deloc de neglijat (să alegi în cunoştinţă de cauză). 

De exemplu, să presupunem că cineva nu cunoaşte "regulile de 
circulaţie”, şi totuşi circulă pe drumurile “publice”. Faptul de a nu cunoaşte 
aceste reguli nu o să-l absolve de pericolul de a crea “accidente” prin 
ignoranţa sa şi de “pedeapsa” pe care va trebui să o suporte dacă va încălca 
aceste reguli, din care prima spune că cine circulă pe aceste drumuri 
"publice” trebuie să cunoască regulile care le guvernează. 

Pentru o fiinţă care începe să cunoască şi să înveţe aceste reguli, se poate 
spune că a crescut în conştiinţă, că a devenit mai conştientă de mediul care 
o înconjoară şi că acum poate lua decizii mai obiective, care ţin cont de 
realitatea obiectivă, 

La fel e cu mediul în care ne desfăşurăm viaţa: el e guvernat de anumite 
legi, reguli, pe care le cunoaştem mai mult sau mai puţin. Faptul de a le 
încălca nu ne scuteşte de pedeapsa (urmările) pe care o vom avea de 
suportat dacă le vom încălca. 

Revenind la cercurile vicioase, putem observa că sfârşitul unui cerc poate 
să coincidă fie cu începutul aceluiaşi cerc formându-se ceea ce, de exemplu, 
în mitologia indiană este cunoscut sub denumirea de "Roata Samsarei”, sau 
cu începutul unui cerc superior sau inferior. 

Umanitatea actuală în general are un nivel de conştiinţă ce se 
caracterizează printr-un cerc vicios format din mai multe cercuri vicioase 
suprapuse (diferite prejudecăţi, iluzii, ataşamente, aşteptări false...). Dacă 
fiinţa urmăreşte să evolueze, dacă vrea să se cunoască mai bine pe sine şi 
pe semenii săi (locuitorii întregului univers), trebuie să rupă aceste cercuri 
vicioase şi să se integreze într-o spirală evolutivă, spirală care într-o bună zi 
îl va pune faţă în faţă cu Absolutul. 

Nivelul de conştiinţă al umanităţii actuale e dominat de cel puţin câteva 
din cercurile vicioase pe care voi încerca să le prezint în continuare. 

Prin cunoaşterea acestor cercuri, în care suntem uneori prinşi şi opriţi din 
manifestarea noastră plenară, avem posibilitatea de a le distruge, pentru a 
ne putea integra în Marea Spirală Evolutivă a Lumii. 

CONSTATAREA REALITĂŢI 


77 


Motto: "Tot ce ştiu, e că nu ştiu nimic 
Socrate 


I. KOANURI 


Koanurile sunt fraze sau idei abstracte, aparent de neînțeles de mintea 
umană. 

În rândurile următoare, se vor prezenta câteva exemple de astfel de 
cercuri vicioase din care mintea umană nu poate ieşi în stadiul actual de 
evoluţie, fără un efort susţinut îndreptat spre înţelegerea lor: 


1. Mişcarea 


Mişcarea produce mişcare. Orice mişcare este precedată de o altă 
mişcare. Aceasta ar fi esenţa primului cerc vicios pe care aş vrea să vi-l 
supun atenţiei: nu se poate ca ceva să se mişte fără ca cineva (ceva) să 
mişte lucrul respectiv (şi aici trebuie să mergi mult mai în profunzime decât 
ceea ce se poate cunoaşte prin simţuri, trebuie ajuns la ceea ce se poate 
cunoaşte prin Gândire). 


Am întrebat un student la fizică de ce se învârte Pământul. 

Răspuns: “Dumnezeu” i-a dat o palmă şi de atunci se tot învârte! 

Hermes Trismegistus ar zice că "nimic nu este fără început, însă Începutul 
nu este din nimic ci din sine însuşi, căci este Inceputul Tuturor celorlalte 
lucruri”, deci începutul, Prima Mişcare, mişcarea "mâinii lui Dumnezeu” este 
din sine însuşi, adică tot dintr-o mişcare! 

Fără comentarii! Sper că aţi înţeles acest cerc! 

Şi încă ceva: 

"Gândul că firul de aţă 

Va sucomba la capăt, 

M-a luminat că sunt, în nepătruns 

Întrebări... fără de răspuns!” 

2. Infinitul şi finitul 


Infinitul e infinit. În orice direcţie am merge, fie că o luăm spre adâncurile 
materiei, fie că ne îndreptăm spre spaţiile stelare, putem merge la infinit şi 
întotdeauna vom descoperi un “dincolo” dincolo de “dincolo”. 

"Lumea” e infinită. 

Hai să începem a demonstra această ipoteză prin metoda reducerii la 
absurd. Să presupunem că lumea este finită şi să presupunem că am 
ajunge la marginea ei. 

Putem vedea, deci, că însuşi noţiunea de finit înglobează în ea noţiunea 
de infinit prin acest concept specific oricărei realităţi finite: marginea ei, 
pentru că noţiunea de margine presupune un punct terminus, un punct de 
delimitare a finitului luat în calcul. 

Şi uite că am luat în consideraţie o altă noţiune, aceea de "delimitare 
adică de a face deosebirea, de a stabili un punct de despărţire, de a trage o 
limită între ceva şi altceva, în cazul nostru între finitul luat ipotetic în calcul, 
al lumii şi “altceva” de dincolo de ea. 

Deci, am ajuns la noţiunea de “altceva” care desemnează ce ar fi dincolo 
de marginea ipotetică a lumii dar acest altceva, desemnează ceva, deci, 
dincolo de această margine ipotetică există ceva şi dacă definim lumea ca 
fiind “ceea ce există” putem concluziona că ea se întinde dincolo de 
marginea ei, deci, este infinită. 

După cum putem vedea legătura finit-infinit formează un cerc vicios: 
finitul nu există dacă nu recunoaştem noţiunea de infinit şi invers. 

Aşadar, Lumea nu se termină cu “Dumnezeu”! 

De abia dacă începe cu El! 


n" 


3. Tridimensionalitatea 


Să considerăm acum un cerc vicios triplu: nu există înălţime fără lăţime şi 
lungime, nu există lăţime fără înălţime şi lungime, aceste trei noţiuni nu 
există decât interdependent. 

Unii ar zice aşa: spaţiul este tridimensional, planul este bidimensional 
(caracterizat doar de lăţime şi lungime); după ei punctul nu ar avea 
dimensiune. 

Dar un punct care nu are dimensiuni poate exista? Staţi să vă arăt un 
punct: ".” Ce ziceţi, are toate cele trei dimensiuni? Ca să vă convingeţi 
măsuraţi-l. O să vedeţi că are o anumită lăţime, o anumită lungime şi o 
anumită înălţime (adâncime), deci, este tridimensional. 

Oricât o să-l reduceţi el o să-şi păstreze tridimensionalitatea. Când o să-i 
lipsească una dintre cele trei dimensiuni, oricare dintre ele, nu o să mai 
existe, o să dispară. De fapt nici nu se poate imagina un punct care să nu 

aibă dimensiuni, nu se poate imagina ceva ce nu există, acest lucru 
depăşeşte, momentan, capacitatea minţii umane. 

Să luăm acum linia: " ” ce ziceţi, nu are şi înălţime? Păi dacă nu 
ar avea nu aţi mai putea-o vedea. Gândiţi-vă, dacă cei de la tipografie nu ar 
fi atins foaia pentru a imprima pe ea linia (creând astfel o adâncime 
(lăţime), o a treia dimensiune) pentru noi acum linia respectivă nu ar fi 
existat. Ce să mai zic de lăţimea liniei, oare nu-i clar că o are? Sau ce să 
mai zic de plan, oare acesta nu are înălţime? 

Dacă pornim de la ceea ce este punctul: o sferă minusculă (cu înălţimea, 
lăţimea şi lungimea de rigoare, deci, tridimensională) se vede clar că şi linia 
este tridimensională (fiind formată din mai multe puncte puse unele lângă 
altele) şi planul este tridimensional (pentru că este format din mai multe 
linii). 

Concluzie: tot Universul este tridimensional. Noţiunile de înălţime, lăţime, 
lungime nu pot exista separat una de alta decât la un nivel fals, aparent, 
stabilit de comun acord, pentru comoditatea celor care fac calcule 
matematice. 

Acesta a fost cercul tridimensional: înălţime, lungime şi lăţime. Cred că 
am lămurit puţin şi problema dimensiunilor spaţiului. 


4. Timpul 


a) Unii consideră timpul o dimensiune a spaţiului, dar eu aş zice că pentru 
noi e mai util să stabilim dacă există ceva care să poată fi desemnat prin 
numele de “timp” şi dacă există să precizăm ce este şi în ce constă acest 
ceva. 

Aţi zice poate: ce prostie să pui în discuţie existenţa timpului, oare nu-i 
clar că există? 

Nu-i chiar aşa de clar că există, zic eu. Dacă de exemplu considerăm 
timpul cum am menţionat la început, ca pe o dimensiune, ca pe ceva 
independent de spaţiu, de mişcare, ca ceva prin care se poate călători în 
mod real, eu aş considera că aşa ceva nu există. 

Bine, dar ce există (că e clar că ceva există pe care-l cunoaştem, intuim 
sub noţiunea de timp)? 

Există mişcarea: da, mişcarea există! (asta se poate vedea). 

Tot ce ne înconjoară este în mişcare, nu este nimic care să stea pe loc. 
"Timpul este şi el mişcare” sau mai pe înţeles, timpul e o noţiune care ar 
putea să desemneze acea parte din psihicul nostru în care se înregistrează 
(pentru scopul orientării fiinţei în acest ocean de mişcare), poziţia pe care o 
au anumite puncte de reper aflate în mişcare faţă de alte puncte de reper. 

Mai concret. Noi spunem: "au trecut 24 de ore de când nu am mai 
mâncat”. Unde au trecut, cine le-a mâncat? Unde sunt orele acestea, de 
unde au venit şi încotro s-au dus?... 

Pentru a nu cădea în confuzie, pentru a înţelege cât mai bine noţiunea de 

timp şi ce desemnează ea ar fi mult mai apropiat de adevăr să spunem: 
"pământul s-a mai rotit odată în jurul axei sale de când am mâncat ultima 
dată”. 

Unde vedeţi ceva independent de mişcare care s-a manifestat în realitatea 
exprimată prin propoziţia de mai sus, ceva independent care să poată fi 
numit “timp”? 

Sau un alt exemplu. Spunem: "de la serviciu până acasă am mers timp de 
o oră”. Această propoziţie creează confuzie şi nu e clară. Apropiat de adevăr 
- şi e important să ne spunem întotdeauna adevărul, să nu ne inducem 
singuri în eroare, aşadar ziceam că mai apropiat de adevăr ar fi să spunem: 
"simultan cu mişcarea pe care eu am efectuat-o pentru a ajunge de la locul 
din spaţiu unde îmi desfăşuram serviciul la locul din spaţiu unde se află casa 
mea, s-a produs şi o mişcare a Pământului ca întreg în jurul axei sale, 
acesta parcurgând 1/24 din distanţa necesară pentru a face o rotaţie 
completă în jurul axei sale cu toate efectele generate de această acţiune: 
mişcarea aparentă a soarelui, etc. " 

În acest ocean de mişcări care se efectuează simultan şi în funcţie de care 
ne orientăm, vă întreb unde are loc ceva numit “timp”, independent de 
această mişcare. 

Aşadar, timpul e o noţiune mentală desemnând nimic mai mult decât o 
înlănţuire cauzală a mişcărilor, şi o corelaţie între ele menită a face posibilă 
orientarea fiinţei în spaţiu. 

Tocmai datorită acestui fapt sunt posibile şi aşa numitele distorsiuni 
temporale trăite de unele persoane: să lipsească, de exemplu, de pe 
Pământ 24 de ore iar în locul unde ajung să li se pară că au stat 1000 de 
ore (aproximativ 2,5 ani). De ce să li se pară? 

Păi în mod normal, oamenii apreciază că, de exemplu, au trecut 24 de ore 
dacă soarele “s-a învârtit” o dată în jurul Pământului şi au putut să facă 
anumite mişcări pe care ei le consideră a fi posibile în 24 de ore (de 
exemplu, o călătorie de 1600 km parcursă cu trenul la o viteză medie de 
100 km /oră ar dura cam 16 ore plus un somn aferent). 

Deci, de exemplu, dacă un om indiferent cum, ar pătrunde într-un spaţiu 
în care toate componentele se mişcă mult mai repede, de exemplu, de 1000 
de ori mai repede, (de exemplu ajunge pe o planetă care se învârte de 1000 
de ori mai repede în jurul axei sale şi în general, orice mişcare de pe ea se 
efectuează de mii de ori mai repede ca pe Pământ), atunci omul nostru va 
putea să efectueze şi să constate, pe acea planetă într-o oră pământeană 
mişcări pe care ar putea să le facă pe Pământ doar într-o mie de ore. Mai 
mult el ştie că simultan cu o rotaţie a planetei în jurul axei sale poate 
efectua o călătorie în condiţiile menţionate mai sus. Dacă o să o poată face, 
va considera că au trecut 24 de ore, că a trecut o zi fără să ţină seama că 
întreaga planetă şi inclusiv el se mişcă acum de o mie de ori mai repede. 
Când se va întoarce pe Pământ după 24 de ore pământene, el va considera 
că au trecut 24000 de ore, deci 1000 de zile, considerând că a trecut printr- 
o distorsiune temporală. 

Nimic mai fals, tot ce a făcut a fost să-şi schimbe viteza de mişcare în 

plan fizic (a crescut de 1000 de ori) dar să continue a face orientarea în 
spaţiu şi poziţionarea mişcării sale faţă de alte mişcări, în acelaşi mod cum 
făcea pe Pământ (în funcţie de mişcarea soarelui şi distanţa parcursă). 

Deci, tot ce s-a întâmplat a fost că, simultan cu mişcarea efectuată pe 
Pământ, într-un alt sistem s-a produs o mişcare de 1000 de ori mai rapidă, 
adică atâta timp cât Pământul s-a învârtit o dată în jurul axei sale, planeta 
cealaltă s-a învârtit în jurul axei sale de 1000 de ori, creând iluzia 
observatorului că au trecut 1000 de zile şi nu una. 

Sper că m-am făcut înţeles. Timpul, în concepţia obişnuită (populară), nu 
există; există doar mişcarea, şi mai există, eventual o oarecare raportare 
mentală la ea pe care o numim (eventual) Timp. 


b) În continuare voi încerca să clarific puţin şi noţiunile de trecut, prezent 
şi viitor. 

Există doar prezentul, adică acum, simultan cu mişcarea gândurilor tale 
există în exteriorul tău, o anumită mişcare şi această simultaneitate o poţi 
numi prezent. Doar el există acum. 

Trecutul nu există acum şi nici nu a existat (atunci). Când a existat a fost 
prezent. Iar că acum e prezent, asta e clar. La fel cu viitorul. ă 

Nu poţi trăi în trecut sau în viitor nici să vrei. Nu mă crezi? Încearcă acum 
(acum eşti în prezent) să trăieşti în trecut! Simţi senzaţia de realitate pe 
care o simţi în prezent? Nu? 

Normal, nu? Doar prezentul e real. Doar el există, doar pe el îl poţi trăi. 
Doar mişcarea care se desfăşoară acum (mişcarea întregului univers) 
concomitent cu mişcarea gândului tău există. Mişcarea care s-a făcut o dată 
în trecut (cu toate coordonatele, cu toate interdependenţele şi poziţiile 
reciproce a tuturor elementelor sistemului pe care îl numim Univers), a fost 
ieri, şi nu o să se mai repete niciodată. Niciodată nu o să mai fie întrunite 
toate condiţiile (mă refer chiar la toate) care au determinat mişcarea de 
atunci (aparent în unele cazuri se pare că e posibil, dar asta e doar aparent: 
dacă căutăm în profunzime vedem că anumiţi factori s-au modificat, o să 
găsim, de exemplu, cel puţin doi atomi care nu au aceeaşi poziţie faţă de 
sistemul universal de atunci). 

În această schimbare perpetuă constă magia clipei, fiecare clipă fiind 
unică şi nerepetabilă. Bucură-te de frumuseţea clipei. 

Peste tot există mişcare: tu te afli în mijlocul acestei perpetue mişcări a 
universului, a acestei necontenite schimbări, fie că eşti atent la ea, fie că nu 
eşti. Doar prezentul există (acum). Viitorul este o noţiune care desemnează 
ceva ce este posibil să existe (atunci) deci nu există acum. Când o să existe 
cu adevărat, când o să se manifeste în realitatea palpabilă, nu o să mai fie 
viitor ci o să fie prezent. 

Deci viitorul nu există acum, iar dacă se va manifesta cândva nu va viitor 
ci va fi prezent. Aşadar, viitorul nu există acum şi nu o să existe în viitor, cu 
atât mai puţin în trecut (ar fi cel puţini o contradicţie în termeni). 

Viitorul NU EXISTA! 

La fel cu “trecutul”, el nu există acum. 

Când a existat cu adevărat a fost prezent iar acum e clar că nu mai 
există. , 

Trecutul nu EXISTA! 

Acum, există doar prezentul! Doar de el ne putem bucura. La fel cum nu 
putem mânca acum un măr care deja a putrezit sau unul care nici măcar nu 
există, la fel e cu amintirile (acum nu mai avem ce face cu ele, sunt 
putrezite şi râncede); şi cu speranţele: nu ne putem sătura cu ele. Nu ne 
putem sătura decât cu merele care există acum, simultan cu mişcarea 
gândului nostru. Ne putem bucura cu adevărat doar de Prezent. 

Pe cei care "se bucură” de "mere putrede” (amintiri) sau de "mere care nu 
există” (speranţe) în loc să se bucure de “aroma proaspătă şi gustul plăcut 
al merelor” care există acum, vă las pe voi să apreciaţi dacă sunt normali 
sau nu! 

Renunţă la amintiri şi la speranţe şi bucură-te de prezent. Bucură-te de ce 
există! Şi crede-mă, ai de ce te bucura, universul actual, cel de acum e 
infinit şi plin de daruri pentru tine. Rămâne doar ca să le descoperi şi să te 
bucuri de ele. 


5. Materia şi energia 


Ce este materia? Ce este energia? 

Einstein ne spune, şi ştiinţa modernă îl aprobă, că energia este materie 
care se mişcă cu o viteză egală cu viteza luminii la pătrat. Ştiţi şi voi celebra 
formulă: 

E=m* c2 

M=E/c2 

Materia este, deci, energie “redusă” cu viteza luminii la pătrat. Aşadar, 
este energie şi energia este materie. Ce le deosebeşte este doar viteza de 
mişcare: în cazul materiei avem “ceva” care se mişcă cu o viteză mai mică, 
iar în cazul energiei avem un “ceva”, o materie, acelaşi “ceva”, care se 
mişcă cu o viteză egală cu viteza luminii la pătrat (300000 m/s). 

Aici avem evident un cerc vicios: materia este energie, energia este 
materie, cerc pe care-l putem extinde: în general nici un lucru existent în 
univers nu se poate defini prin sine însuşi (mintea noastră nu poate concepe 
aşa ceva), ci numai raportat la mediul (sistemul) în care se manifestă. 

Orice definiţie este întotdeauna relativă: ea este dată în funcţie de un 
sistem de referinţă (sistem axiomatic) adoptat pentru definirea "lucrului 
respectiv”. 

De exemplu, te întreb: "Cine este Dumnezeu?” 

Când o să cauţi acum să răspunzi, o să apelezi la un sistem de referinţă, 
diferit de la persoană la persoană şi, deci, răspunsul tău o să fie relativ la 
experienţele şi nivelul tău de conştiinţă acumulat până acum. 

6. Creatorul şi creaţia 


Nici “Dumnezeu” nu se poate defini prin “sine însuşi”, pentru că trebuie să 
facă apel la un sistem oarecare de referinţă, chiar dacă acest sistem 
axiomatic este El însuşi. 

Şi dacă tot am ajuns să vorbim despre “Dumnezeu” să vă pun o întrebare 
care mi-a fost pusă şi mie, întrebare pe care o găsesc sugestivă pentru 
ideea ce vreau să o transmit prin aceste koanuri asupra cărora am insistat: 

"Poate “Dumnezeu” să facă un zid peste care să nu poată sări?” 

Creatorul şi creaţia sa constituie un cerc vicios legat de cauzalitate. Adică, 
Creatorul face creaţia. Creaţia nu poate să nu aibă un creator, creaţie fără 
creator nu există, dar nici creator fără creaţie. 

Creatorul se defineşte prin creaţie şi creaţia prin creator, unul fără celălalt 
nu pot exista. Şi acum încă un koan: 

"Cine L-a creat pe Creator?” 


7. Atotştiinţa şi acţiunea 


Acum, să particularizăm aceste cercuri vicioase la unul pe care îl putem 
regăsi în religia creştină oficială dar pe care “oficialii” se fac că nu îl văd. Din 
dragoste pentru adevăr încerc să vi-l supun atenţiei: acţiunea celui care 
este Atotştiutor şi care este de asemenea bunătatea absolută nu poate 
decât să producă efecte bune pentru toată lumea pentru că El nu are scuza 
pe care o pot avea, eventual, cei care nu ştiu care vor fi efectele acţiunilor 
lor. 

În această ordine de idei (şi acum fac referire la un mod particular de a 
vedea apariţia omului pe pământ), “Dumnezeu” este bunătatea absolută, 
este Atotştiutor şi acţiunea Lui (impunerea unei condiţii, a unei interdicții 
privind regimul alimentar al lui Adam şi al Evei) a dus la alungarea lui Adam 
şi a Evei din Rai. 

Rezultă de aici că această acţiune a lui “Dumnezeu” (impunerea 
interdicţiei)a fost făcută cu un scop “bun” pentru că altfel nu ar fi făcut-o, 
deoarece El este bunătatea absolută, deci nu caută să facă rău şi mai este 
şi Atotştiutor, deci ştie efectele acţiunilor sale. În cazul nostru înainte de a 
pune interdicţia, El a ştiut ce va face Adam şi şi-a dat seama că efectele 
acţiunii Sale (interdicţia) vor fi bune: Adam va mânca din pomul cunoaşterii 
binelui şi a răului şi va deveni unul din ei. (vezi Geneza 3.22,23). 

Deci, contrar părerii unora; potrivit raţiunii (şi a ceea ce scrie în Biblie) 
păcatul originar a fost realizat datorită dorinţei lui “Dumnezeu” pentru a 
face un mare bine fiinţei. 

Ideile de genul că “Dumnezeu” este Atotştiutor, dar în cazul mai sus 
menţionat şi-a impus să nu ştie efectele acţiunilor sale (bune, rele) nu are 

rost să le iau în considerare pentru că sunt prea infantile. 

Şi, revenind la religia creştină, nu ştiu de ce ţin unii teologi să fie certaţi 
cu raţiunea, oare nu ştiu ei că prin "înţelepciune a creat Dumnezeu 
pământul?” sau nu au citit îndemnul lui Pavel: 

"Fraţilor nu fiţi copii la minte; ci la răutate fiţi prunci, iar la minte fiţi 
oameni mari!” (Corinteni 14.20) 


8. Mintea. Gândirea. Inteligența. Cuvintele... 


Ce-i mintea, gândirea, inteligenţa? E ca şi cum ai întreba ce-i viaţa, sau 
cine-i “Dumnezeu”? 

Toate adevărurile, toate elementele, toate realităţile ce există în 
manifestare în spatele acestor cuvinte sunt imposibil de cuprins. 

A răspunde de exemplu la întrebarea "ce-i mintea?”, înseamnă a găsi 
toate răspunsurile posibile la această întrebare. Oare-i posibil aşa ceva? Se 
poate răspunde la această întrebare din punct de vedere subiectiv, din 
punctul de vedere al celui care dă răspunsul, evident cu scopul de a face 
puţină ordine în conceptele mentale cu care lucrează el, dar niciodată nu se 
poate răspunde obiectiv, adică să cuprinzi absolut toate semnificaţiile 
ascunse în spatele acestui simplu cuvânt: MINTEA. 

Sau ce este inteligenţa? S-ar putea răspunde, din punct de vedere 
subiectiv că este capacitatea de a face legături, sau de a găsi rapid soluţii la 
probleme etc., dar ce este ea în realitate, obiectiv, privit din toate punctele 
de vedere, nici ea nu ştiu dacă ştie ce este. 

Mai mult ca sigur că ea este un profund mister pentru sine însuşi. 

În această discuţie trebuie să mai luăm în consideraţie şi faptul, deloc de 
neglijat că a găsi semnificaţia obiectivă a unui singur cuvânt folosit în 
vorbire înseamnă a le înţelege pe toate celelalte sau altfel spus pentru a 
înţelege semnificaţia unui cuvânt trebuie să le înţelegem pe toate. 

Să luăm de exemplu cuvântul PAHAR. Oamenii văd ceva şi îl denumesc cu 
un cuvânt: “pahar”. Prin aceasta cred că au înţeles toată realitatea care o 
implică obiectul respectiv. Să fie oare aşa? 

Să încercăm să vedem ce se înţelege prin cuvântul “pahar”: să 
presupunem că cineva încearcă să-l definească: 

"Paharul este un obiect tridimensional de o formă specifică, conică, 
cilindrica sau de altă formă, cu picior sau fără, încrustat sau nu, de o 
anumită culoare...” 

În încercarea de a înţelege ce este paharul trebuie să căutăm, să 
înţelegem ce desemnează fiecare din cuvintele cuprinse în definiţia sa. Să 
începem cu cuvântul “este”: “este”, desemnează că obiectul respectiv 
există, se manifestă, poate fi perceput în forma în care o să urmeze după 
formularea "Paharul este...” 

"Desemnează” presupune o anumită delimitare în spaţiu a unei realităţi, 
concept, idee... 


17 


Deschiderea Universului 


“Presupune” are foarte multe sensuri dar propoziţia de mai înainte 
desemnează o anumită definiţie posibilă a cuvântului “desemnează”... 

“Are” semnifică posesia a ceva, sau o anumită calitate, sau însuşire a unui 
obiect sau subiect... 

“Semnifică...” 

Şi tot aşa până la infinit, până o să stabilim toate legăturile posibile dintre 
toate cuvintele (căci se vede că acestea se definesc unele prin altele) şi apoi 
dintre diferitele semnificaţii ale aceluiaşi cuvânt. Unde mai pui că sunt multe 
situaţii în care ne lipsesc cuvintele pentru a descrie ceva... 

De aici rezultă un adevăr incontestabil: cuvântul este un profund mister 
pentru noi. El este un profund mister pentru el însuşi. 


Practic, toată manifestarea e un MISTER, e ca şi cum toată lumea ar fi 
făcută doar din cadouri de diferite forme pe care nimeni nu se sinchiseşte să 
le deschidă. 

Apoi câte unul, totuşi, la un moment dat vede un altfel de cadou (vede un 
anumit aspect al vieţii pe care vrea să-l aprofundeze) şi îl deschide. Atunci 
vede în el un alt cadou, dar culmea, e mult mai mare decât primul şi tot aşa 
până la ultimul care cuprinde toată lumea în el (dacă o fi un altfel de 
cadou). 

Ajungem astfel la un anumit paradox: mergând în interior, în profunzimea 
oricărui lucru, de fapt, mergem în afara lui. Cu cât o să cunoaştem mai mult 
din interiorul lui, o să cunoaştem mai mult din exteriorul acestui lucru. 

Cu cât o să cunoaştem mai mult, vedem că avem mult mai multe de 
cunoscut şi vrând, nevrând ajungem la concluzia lui Socrate: "singurul lucru 
pe care-l ştiu, e că nu ştiu nimic” sau la gândirea budistului: “atâta ştiu 
doar că mă aflu la marginea unui ocean infinit...” 

9. “Dumnezeu”? 


2 “Dumnezeu” este şi va rămâne întotdeauna SUPREMUL MISTER! 

II. EXISTENŢE INCONTESTABILE 


1. Credinţa şi confirmarea ei 


Se ştie că de obicei vedem doar ceea ce vrem să vedem, că avem 
tendinţa ca întotdeauna să vedem în exterior acele elemente, acele aspecte 
care sprijină punctul nostru de vedere asupra unui fenomen. Elementele, 
aspectele care se opun acestui punct de vedere, întotdeauna tindem să le 
desconsiderăm din start fără prea mare analiză. 

De exemplu, dacă suntem atei avem tendinţa să vedem în jur doar acele 
aspecte ale vieţii care ar tinde să ne confirme credinţa, căci şi ateismul este 
o credinţă. Dacă suntem oameni care vor să cerceteze cu adevărat 
fenomenele vieţii şi ale morţii o să dăm întotdeauna peste elemente care să 
ne ajute în acest sens. 

Mai e o vorbă semnificativă în acest sens: "Cine caută găseşte” deci 
indiferent ce caută, cel care caută va găsi ceea ce caută. 

Tocmai aici intervine problema, tocmai aici se formează cercul vicios: 
când cercetăm o problemă oarecare, devenim oarecum inconştient 
părtinitori, ne identificăm din start cu un anumit punct de vedere, şi de cele 
mai multe ori “cercetarea” nici nu-şi mai are sensul pentru că nu căutăm să 
înţelegem problema (aspectul, conceptul, ideea) respectivă ci căutăm să ni 
se confirme punctul de vedere pe care îl aveam anterior. 

Realitatea obiectivă nu ţine cont de punctul nostru de vedere. Cea 
subiectivă, da. Dar, realitatea subiectivă pe care fiecare şi-o creează vrând- 
nevrând, în jurul lui, prin modul său de gândire, poate să se suprapună mai 
mult sau mai puţin peste adevărata realitate, peste cea obiectivă, cea care 
este neschimbată, cea care nu se schimbă în funcţie de punctul nostru de 
vedere asupra ei. 

De exemplu, dacă acum, în camera voastră ar exista o masă în mijlocul 
camerei, indiferent dacă voi credeţi sau nu că ea este acolo, ea va continua 
să existe. Pe ea o doare "în cot”, scuzaţi expresia, dacă voi credeţi că ea nu 
există, dar pe voi o să vă doară "de adevăratelea” când o să vă împiedicaţi 
de ea, încercând să treceţi prin mijlocul camerei indiferent dacă credeţi sau 
nu că ea e acolo. 

Un alt exemplu: dacă în realitatea obiectivă reîncarnarea este un fenomen 
prezent, care există şi persistă indiferent dacă noi credem sau nu în 
posibilitatea existenţei fenomenului respectiv, în cazul în care nu am crede 
şi nu ne-am ghida acţiunile ţinând cont de această realitate obiectivă doar 
noi vom suferi când ne vom izbi de ea. 

Aşadar, este absolut necesar să stabilim că există această realitate 
obiectivă care există indiferent dacă noi credem sau nu în existenţa ei şi 

odată ce am stabilit acest lucru să încercăm a o cunoaşte pentru a acţiona 
în cunoştinţă de cauză, pentru a nu ne împiedica de ea, pentru a acţiona 
spre binele nostru, spre a acţiona în modul cel mai favorabil, avantajos şi 
util nouă, în funcţie de condiţiile realităţii obiective în care ne manifestăm. 

Avem, deci, acest cerc vicios: credinţă - confirmarea ei, cheia ieşirii din el 
e “simplă”: dacă vrem să abordăm o problemă (aspect, idee), trebui să ne 
stabilim ca punct de plecare în cercetare, aceea idee nepărtinitoare că totul 
este posibil (a crede până la proba contrarie) şi nu să încercăm să ne 
confirmăm punctul nostru vechi de vedere, ci să încercăm să-l verificăm. E 
o diferenţa destul de mare aici, şi sunt sigur că un om puţin inteligent o 
vede. 

Să stabilim din start acest mod de abordare a problemei (lipsit total de 
judecăţi preconcepute) şi automat vom putea observa mai multe elemente 
"pro şi contra” legate de fenomenul cercetat. 

Exemplu: dacă luăm fenomenul reîncarnării, că tot l-am pomenit, pornind 
din start cu premisa că totul este posibil, şi căutând detaşaţi (de un punct 
de vedere prestabilit) toate elementele care ar confirma şi toate care ar 
infirma existenţa acestui fenomen (dar când zic căutăm, înseamnă că într- 
adevăr căutăm, cercetăm asiduu), vom constata că după ce ne-am 
documentat serios pentru toate elementele PRO şi pentru toate elementele 
CONTRA, tragerea unei concluzii o să fie uşor de făcut, pentru că 
întotdeauna adevărul iese la suprafaţă dacă îl căutăm cu îndârjire. 

Mulţi, însă, chiar foarte mulţi, se înşeală de obicei pe ei înşişi, pretinzând 
că vor să cunoască un fenomen, dar în acest scop nu fac decât o cercetare 
de suprafaţă, superficială şi imediat se grăbesc să tragă concluzii, de obicei 
ne având bine documentate, fie elementele PRO, fie elementele CONTRA. 

Aceştia, fie adună doar elementele PRO fenomenului cercetat, fie doar pe 
cele CONTRA şi apoi trag fie o concluzie PRO, fie una CONTRA în funcţie de 
ce dovezi au adunat: PRO sau CONTRA. 

Aceşti oameni par să ignore faptul că un judecător corect, înainte de a 
impune o sentinţă, de a trage o concluzie trebuie să asculte atât acuzaţia, 
cât şi apărarea. 

Dacă asculţi doar o părere, nici nu se cheamă că ai judecat. 

În această categorie eu îi includ pe cei care se grăbesc să concluzioneze 
că nu există (sau că există) “Dumnezeu”, sau pe cei care se grăbesc să 
concluzioneze că există (sau nu) Iad Veşnic, sau că există o singură viaţă 
sau mai multe fără o cunoaştere temeinică a raţiunilor şi probelor contrare 
punctului lor de vedere. 

Nu uitaţi că graba strică treaba! 

Pe aceşti oameni ţin să-i avertizez că întotdeauna lucrurile sunt mult mai 
complicate decât par, nu în sensul că principiul pe care sunt structurate nu 
ar fi simplu (acesta întotdeauna e simplu) ci elementele de luat în calcul cu 
influenţă asupra fenomenului cercetat sunt mult mai multe întotdeauna 
decât gândim la începutul cercetării. 

2. Încrederea şi capacitatea de verificare 


De obicei dacă avem încredere în cineva, avem tendinţa să nu mai 
verificăm ce zice şi să-l credem întotdeauna, deşi uneori poate ne mai şi 
minte (şi poate nu rar). 

Mai există şi posibilitatea ca la început să ne spună adevăruri uşor de 
verificat şi după ce ne este câştigată încrederea să ne spună lucruri greşite 
dar mai greu de verificat, pe care însă, noi le acceptăm în virtutea încrederii 
pe care o avem în cel care ne informează, încredere dobândită prin 
verificarea primelor informaţii. 

Eu zic că nu e bine să lăsăm niciodată garda jos şi să verificăm toate 
informaţiile care ne parvin, indiferent dacă avem sau nu încredere în cel 
care ne transmite informaţia, fie el chiar mamă sau tată deoarece de multe 
ori se întâmplă ca el să fie bine intenţionat şi să creadă că ne transmite un 
adevăr, deşi nu l-a verificat, preluându-l, probabil şi el din "tradiţia 
populară” pe baza acestei încrederi nejustificate. 

Mai zic că nu se poate avea încredere decât în gândirea proprie, dar nici în 
aceasta decât în măsura în care ea obişnuieşte să funcţioneze, să verifice 
datele de intrare în sistemul informaţional propriu şi să le ia de bune abia 
după ce le-a verificat trecându-le prin filtrele simţurilor şi unde nu este 
posibil acest lucru, sau unde există posibilitatea ca acestea să ne înşele, să 
le treacă prin filtrele raţiunii şi ale logicii. 

Nu poţi avea încredere decât în gândirea neîncrezătoare pentru că ea 
niciodată nu te poate trăda. 

Pentru a nu-ţi îngreuna evoluţia, totuşi trebuie să crezi până la proba 
contrarie, adică să acorzi interlocutorului sau ideilor cu care vii în contact 
prezumția de nevinovăție, acest principiu fundamental al dreptului. 

De obicei, cei care îţi expun o idee sau un fapt sunt sinceri în acţiunile lor 
şi chiar cred că au dreptate (uneori chiar au). Trebuie să-i consideri, deci, 
pe interlocutorii tăi de bună credinţă, ca pe nişte prieteni împreună cu care 
cauţi să rezolvi o problemă. 

Dacă ai însă încredere în ei fără să verifici ceea ce îţi spun, la un moment 
dat, o să afli poate din întâmplare că anumite informaţii aflate de la ei sunt 
false şi atunci (pentru că nu ai verificat fiecare informaţie în parte) cazi la 
cealaltă extremă având tendinţa de a considera toate informaţiile provenite 
din sursa respectivă ca false, renunțând astfel la acele informaţii bune care 
ar fi putut să-ţi folosească. 

Ieşirea din acest cerc vicios încredere - capacitate de verificare este 
exprimată foarte bine de apostolul Pavel: "cercetaţi toate lucrurile şi păstraţi 
ce este bun!” 

A păstra ce este bun presupune a verifica care din "toate lucrurile” este 
bun. El nu zice cercetaţi toate lucrurile şi păstraţi tot, adică aveţi încredere 
fără să verificaţi, ci zice "aveţi încredere după ce verificaţi”. 

El nu zice "crede şi nu cerceta” cum greşit spune "poporu 


| 


pentru că nu-l 


22 


Radu Lucian Alexandru 


duce capul mai mult, ci zice să crezi după ce ai cercetat, adică cercetează şi 
păstrează ce este bun. 

Tot Pavel ne spune şi ce este credinţa (după părerea lui): "credinţa este o 
puternică încredințare despre lucrurile care nu se văd!” (Evrei 11.1) 


3. Organele de percepţie şi percepţia 


Nu putem să percepem din mediul exterior decât ceea ce ne permit să 
percepem organele percepţiei: văzul, auzul, pipăitul, gustul, mirosul şi 
raţiunea! 

Aceste organe de percepţie sunt ca nişte receptoare de radio care nu pot 
“vedea”, care nu pot percepe decât acele lungimi de undă, acele realităţi 
pentru care au fost dinainte acordate spre a le vedea. 

Din gama infinită de unde care ne înconjoară putem percepe vizual doar o 
mică parte din ele, anume spectrul radiaţiei vizibile, sub ea întinzâdu- se 
radiaţiile infraroşii şi deasupra ultravioletele pe care nu le putem percepe 
totuşi. 

Nu putem auzi de asemenea, decât o mică gamă de sunete, infrasunetele 
şi nici ultrasunetele nu le putem recepta auditiv. 

Observăm, deci, că nu putem percepe cu simţurile decât o mică parte din 
fenomenele manifestate în univers şi că rămân multe lucruri invizibile sau 
neaudibile şi am subliniat invizibile şi neaudibile pentru că a nu vedea sau a 
nu auzi o undă cu o anumită frecvenţă de vibraţie ce caracterizează un 
fenomen, nu implică faptul că ea nu există (că acel fenomen nu există), 

Astfel, dacă nu ne vedem "structura energetică” a corpului nu înseamnă 
că aceasta nu există, sau dacă "nu vedem” "sufletele morţilor” nu înseamnă 
că ele nu există... 

Incapacitatea de a nu simţi prin percepţie un fenomen nu implică faptul 
că fenomenul respectiv nu există şi nu este o dovadă în acest sens. 

Dacă ne-am încăpăţâna într-un astfel de raţionament de tipul lui Toma 
Necredinciosul "nu cred până nu pipăi” am fi ca un orb căruia, deşi, i se 
spune că există culori nu crede până nu le vede, sau ca unul căruia i se 
spune că există lei în Africa şi el zice că nu ne va crede până nu-i va vedea, 
adică gândeşte ceva de genul: dacă eu nu i-am văzut înseamnă că nu 
există! 

Oare gândirea corectă nu este: "eu deocamdată nu văd culorile, respectiv 
eu deocamdată nu am văzut lei dar am multe motive oferite mai ales de al 
şaselea simţ să cred că ele (ei) există?” 

Percepția se schimbă deci odată cu perfecţionarea organelor percepţiei şi 
organele percepţiei sunt influențate de ceea ce percep. Acest raţionament e 
evident, mai ales în cazul celui de al şaselea simţ: raţiunea. 

4. Gândurile şi informaţiile primite prin simţuri 


Toate informaţiile pe care le primim prin cele cinci simţuri plus al şaselea 
(Rațiunea) sunt prelucrate de Minte prin rațiune. Putem vedea astfel că 
Rațiunea este în acelaşi timp şi organ de simţ al realităţii şi mijloc de 
prelucrare a ei, de înţelegere a ei. Aşadar, gândirea e modelată de 
informaţiile pe care le primim prin simţuri dar în acelaşi timp aceste 
informaţii sunt stabilite mai mult sau mai puţin conştient de modul nostru 
de gândire. 

Asta-i clar, pentru că de exemplu spre a afla informaţii să zicem, despre 
"mântuire” trebuie să citim să zicem cel puţin Cărţile Sfinte (Biblia, Coranul, 
Talmudul, Dao De Jing, Baghavad-Gita, Yoga Sutra, Cartea Tibetană a 
Morților, etc.), dar pentru a le citi trebuie să avem o determinare 
(motivaţie) mentală în acest sens. 

Cum am mai spus, oamenii, de obicei, nu văd decât ce vor să vadă. Cel 
mai clasic exemplu în acest sens este cel cu paharul pe jumătate gol pe 
care doi oameni cu două modalităţi de gândire diferite (optimismul şi 
pesimismul) îl văd total diferit, deşi ambii au şi se servesc de aceleaşi 
simţuri: unul nu vede decât jumătatea plină pe când celălalt nu o vede 
decât pe cea goală. 

Faţă de acest exemplu, e bineînţeles de precizat doar că adevărul este 
întotdeauna la mijloc, adică, paharul e pe jumătate gol şi pe jumătate plin. 
Un om cu o gândire obiectivă vede acest lucru. 

Gândurile vin, deci, din prelucrarea simţurilor. 

Gândurile depind de simţuri (nu ne putem imagina ceea ce nu am văzut 
niciodată). Aşa că întotdeauna este bine să fim atenţi la informaţiile pe care 
le primim prin simţuri din mediul în care ne manifestăm pentru că acestea 
au repercusiuni asupra modului nostru de gândire, a modului nostru de a 
vedea viaţa, iar acest mod se va repercuta asupra informaţiilor următoare 
pe care o să le primim prin simţurile determinate să acţioneze de gândirea 
noastră, pentru simplul fapt că gândirea determină acţiunea, iar prin 
acţiune noi ne modificăm modul de gândire (de percepţie a realităţii). 


5. Cauză şi efect. Adevăr şi logică 


Să abordăm mai întâi cercul vicios cauză-efect: orice cauză are un efect şi 
orice efect este la rândul său o cauză. Acest lanţ al cauzelor şi efectelor este 
nesfârşit. 

Nu poate exista cauză fără efect, sau efect fără cauză; efectul se 
defineşte prin cauza sa şi cauza se defineşte prin efectul său. Orice are o 
cauză şi generează un efect doar că unele cauze sau efecte deocamdată nu 
le cunoaştem. Ă 

Acesta a fost pe scurt cercul vicios al cauzalităţii. In continuare voi căuta 

să abordez şi să analizez legătura cauzală dintre Adevăr şi Logică: 

Adevărul exprimă realitatea obiectivă. 

Adevărul spune ceea ce este, ceea ce există obiectiv, independent de ce 
credem sau nu credem noi. 

Adevărul este logic pentru că realitatea e logică, fiind clădită pe legătura 
cauză-efect. 

Prin logică se ajunge la adevăr. Logica face legături cauză-efect pornind 
de la ce ştie fiinţa care judecă. Deci, în legăturile cauză-efect luate în 
consideraţie, este luată în calcul nu ceea ce este (realitatea) ci ceea ce ştie 
fiinţa despre realitate. 

Logica este adevărată şi adevărul este logic. 

Dar nu tot ce-i logic este şi adevărat. Dacă raţiunea în procesul ei logic de 
gândire ar lua în calcul adevărul integral privind problema în cauză (toate 
datele, aspectele, elementele, ce reflectă realitatea fenomenului analizat) 
atunci prin logică s-ar ajunge la ceva adevărat. 

Dar dacă în procesul de realizare al legăturii cauză-efect pornim de la un 
sistem axiomatic, de la un adevăr parţial se ajunge la un alt adevăr parţial. 
Dacă se pleacă de la un neadevăr prin logică se ajunge la un alt neadevăr. 

De exemplu dacă considerăm că “Dumnezeu” este o fiinţă răzbunătoare, 
vom spune că e logic (pe această bază) ca el să se răzbune pe oameni 
pentru nesupunerea lor. 

Logica este aşadar o legătură cauză-efect, legătură care poate avea sau 
nu conexiune cu realitatea obiectivă. 

De exemplu un om visează ceva (ceva logic) totul se succede normal în 
visul său, totuşi aceasta nu înseamnă că tot ce visează el e o realitate 
obiectivă (ceva care există şi dacă el nu mai visează lucrul respectiv). 

Logica e manifestarea legii cauzei şi efectului. 

Adevărul este manifestarea tuturor legilor. 

Toate adevărurile se supun legii cauzale. Dar nu tot ce rezultă prin 
aplicarea legii cauzale e adevărat, real, obiectiv. Aceasta deoarece această 
lege e una foarte complexă fiind organizată sub forma unei reţele, un nod al 
reţelei reprezentând o cauză şi un efect în acelaşi timp. 

Dacă analizăm această reţea vom vedea că dintr-un punct al reţelei 
pleacă mai multe linii care îl leagă cu alte puncte ale reţelei, adică una şi 
aceeaşi cauză poate genera mai multe efecte (uneori chiar opuse), aceasta 
mai ales în cazul legăturilor în care intervin oamenii cu "liberul lor arbitru”. 

De exemplu să presupunem că tu ţi un pix în aer deasupra podelei. Eu te 
întreb dacă e adevărat, că dacă tu o să laşi pixul din mână el va ajunge pe 
podea. Probabil o să răspunzi cu da. Logica ta apelează la legea gravitaţiei 
care spune că un obiect este atras de Pământ dacă nu este o forţă contrară 
mai mare sau cel puţin egală cu forţa de atracţie a pământului care să îl 
rețină. 

In acest moment eu pun o masă (introduc o nouă cauză în ecuaţie) între 
pixul pe care îl ţii tu în mână şi podea şi îţi cer să laşi pixul din mână. Il vei 
lăsa şi în loc să cadă pe podea va cădea pe masă. Deci, când tu ai afirmat 
ca fiind un adevăr căderea pixului pe podea, te-ai înşelat deoarece atunci ai 
ignorat posibilele alte cauze care ar putea să intervină în desfăşurarea 
evenimentelor. 

În acest exemplu se vede foarte clar că pentru a trage nişte concluzii 
despre un fenomen pe baza logicii, trebuie să luăm în considerare foarte 
multe legături cauză-efect care converg asupra fenomenului cercetat. De 
aceea este necesară o cercetare atentă a tuturor cauzelor care interferează 
cu fenomenul cercetat înainte de a enunta diferite adevăruri legate de 
fenomenul respectiv. Asta în lipsa posibilităţii de cunoaştere directă a 
realităţii. 

Tot acest exemplu arată că oricând pot interveni în legăturile cauzale pe 
care noi le considerăm adevărate alte legături cauzale care le modifică pe 
primele şi deci, dacă vrem să ne pronunţăm asupra valorii de adevăr a 
anumitor legături cauzale, trebuie să spunem după ce am ajuns la o 
concluzie că această concluzie e cel mai posibil, cel mai probabil să 
reprezinte adevărul. 

Dacă reprezintă sau nu adevărul în proporţie de sută la sută ne vom 
putea convinge, ne vom putea pronunţa doar când o să ne convingem prin 
simţurile cu care suntem înzestrați verificate la rândul lor de rațiune (spre a 
nu fi înşelaţi de acestea prin anumite iluzii care pot să apară). 

În sensul celor afirmate mai sus putem să stabilim de exemplu, cu o 
anumită probabilitate (luând în consideraţie diferitele legături cauzale, care 
pot fi constatate prin simţuri şi alte legături cauzale constatate de alţi 
oameni prin aşa numitele experienţe de "moarte apropiată” sau prin cele de 
"dedublare” (“călătorie astrală”) sau de "vis lucid”, că există "viaţă după 
moarte” (de forma onirică) sau că există “rai” şi “iad” (de forma psihică şi 
onirică), că există “suflet” ca ceva diferit de trupul fizic, etc. 


Vom putea astfel afirma cu o anumită certitudine că de exemplu există 
“suflet” ca "ceva diferit de trup”, doar atunci când vom realiza o "dedublare 
astrală”, o “desprindere” conştientă de trup (şi în acest sens sunt metode 

care ne pot permite acest lucru?) - însă la o analiză mai atentă a 
fenomenului "dedublării astrale” iasă la suprafaţă realitatea onirică evidentă 
corespunzătoare lui precum şi altor realităţi specifice “sufletului”. 

Vom putea afirma ca fiind iarăşi un adevăr relativ “cert” existenţa “raiului” 
şi a “iadului” atunci când "le vom vedea”, când le vom percepe în vis (sau 
prin simţurile asimilabile stării de vis cum ar fii "clarvederea”, "claraudiţia”, 
etc.) sau când le vom percepe aievea în realitatea stării de veghe atunci 
când le aducem (sau le vom aduce) noi înşine în manifestare. 

Până la acel moment în spiritul adevărului e recomandabil să spunem că 
existenţa lor (de o manieră specifică particulară bine definită - asimilabilă 
realităţilor onirice, respectiv realităţii conştiinţei de veghe) se încadrează în 
categoria realităţilor de cercetat, respectiv de manifestat. 

Deci, pentru lucrurile şi fenomenele pe care nu le putem verifica prin 
intermediul simţurilor comune, trebuie sa ne pronunţăm asupra valorii lor 
de adevăr prin probabilităţi (20%, 30%, 40%, 50%, 99.9%...) şi în funcţie 
de aceste adevăruri care sunt cele mai probabile; să ne orientăm acţiunile, 
pregătindu-ne de confruntarea cu realitatea obiectivă spre a nu fi surprinşi 
de ea. 

Un exemplu va fi elocvent. Să presupunem că afară nu plouă. Totuşi vă 
gândiţi să vă luaţi sau nu umbrela. De ce? Pentru că aţi văzut că pe cer s-au 
strâns nori mari şi negri, deci, e foarte probabil să plouă. 

Nu puteţi să spuneţi dacă o să plouă sau nu cu garanţie de 100%, dar 
puteţi spune că e foarte probabil să plouă şi pentru acesta vă luaţi măsuri 
de prevedere (luaţi umbrela) pentru a nu fi surprinşi de realitatea obiectivă 
(de ploaie) care se va manifesta şi a suferi astfel consecinţe nefavorabile 
pentru voi (vă răciţi, vă udaţi hainele etc.). 

Sper că v-aţi prins. Eu vă îndemn la PREVEDERE, o trăsătură 
caracteristică a unui om înţelept. Fi-ţi dar înţelepţi şi prevăzători; luaţi în 
serios toate aspectele realităţii cu care vă confruntati, analizaţi posibilitatea 
existenţei unor realităţi pe care deocamdată nu le puteţi verifica, pentru a 
nu fi luaţi prin surprindere de realitate şi să suferiţi consecinţele 
neprevederii voastre. 

Să fim deci PREVĂZĂTORII! 

Aşadar, privind un fenomen oarecare prin analiza a cât mai multa cauze 
cu influenţă asupra fenomenului cercetat, se pot afla efectele pe ansamblu 
pe care le va genera acea intercondiţionare de cauze. 

Adevărul, realitatea obiectivă cuprinde acea parte din această 
încrengătură de cauze şi efecte care au corespondent în realitate, sunt acele 
cauze şi efecte care există (nu sunt, deci, ipoteze). 

Acum, revenind puţin asupra a ceea ce am mai spus, dacă pornim de la 
un punct, de la un nod al încrengăturii de cauze şi efecte care converg în şi 
din acel nod, şi luăm în calcul doar unele cauze şi efecte atunci se ajunge 
prin logică la un adevăr parţial, care are corespondenţă doar parţial cu 


3 Vezi capitolul "Uneltele desăvârşirii", subcapitolul "Acţiunea"- "Acţiunea justă" 
(punctul B. Visul). 

realitatea. 

Dacă luăm ca şi cauze nişte cauze care nu există (nu au corespondent în 
realitatea obiectivă) prin logică o să ajungem la ceva care nu are 
corespondent în realitate (deşi mai sunt şi excepţii: de exemplu 
demonstraţia pe care o face Marx spre a arăta că profitul aparţine şi 
muncitorilor e total greşită dar concluzia menţionată mai înainte e perfect 
adevărată). 

Pentru a fi cât mai bine înţeles o să mai dau un exemplu (tot din domeniul 
religiei, aceasta fiind preferata mea). Dacă considerăm ca şi cauză faptul că 
“Dumnezeu” este răzbunător vom avea ca efect faptul că prin Iad, 
“Dumnezeu” îi pedepseşte pe păcătoşi. 

Dacă însă considerăm ca şi cauză faptul că “Dumnezeu” este iubire şi este 
un părinte iubitor atunci prin tot ceea ce face el urmăreşte binele nostru, 
deci, şi iadul e ceva creat de “Dumnezeu” spre a ne ajuta, ca un părinte 
care din când în când îşi mai “pedepseşte” copiii pentru a-i determina să nu 
mai facă acţiuni nefavorabile lor (rele), îndreptate spre distrugerea 
Armoniei... 

Din exemplul de mai sus putem vedea cum acelaşi efect (Iadul, ca şi loc), 
poate fi “generat” de două cauze total contrare şi în acelaşi timp, se arată şi 
evidenţa acestui cerc vicios, cauză-efect cu care am început această 
expunere, adică efectul este condiţionat de cauză şi cauza de efect. Adică 
cauza: "Dumnezeu e răzbunător”, duce la efectul că “Dumnezeu” 
pedepseşte (chinuie) păcătoşii în Iad, dar dacă considerăm ca efect faptul 
că “Dumnezeu” îşi ajută cumva copii prin Iad ajungem la cauza "Dumnezeu 
este bunătatea absolută, “Dumnezeu” este Iubire!”. 

Acum ca o concluzie la toată această expunere care sper nu a fost prea 
stufoasă trebuie să mai spun că toată PROBLEMA este să stabilim ce este în 
realitatea obiectivă (care este independentă de ce credem noi), să stabilim 
ce fenomene fac parte din această realitate sau (şi) ce fenomene e foarte 
probabil să facă parte din această realitate (asta în cazul imposibilității 
momentane a verificării prin percepţie directă) şi să acţionăm în conştiinţă 
de cauză spre binele nostru. 

Pentru că dacă vom da de rău (dezavantajos, nefavorabil, neutil), prin 
acţiunile noastre care nu vor ţine seama de această realitate (de exemplu, 
încercăm să trecem o prăpastie închipuindu-ne că peste ea este un pod deşi 
nu este) va fi numai vina noastră pentru că: "Ignoranţa este o explicaţie, 
dar nu şi o scuză”. 


4 "Legea lui Berkeley". 

6. Obiectiv-subiectiv. Teorie-practică 


Ce e obiectiv? Ce e subiectiv?... 

Obiectiv e ceea ce există indiferent de ce credem noi. Subiectiv e ceea ce 
fiecare percepe din ceea ce există sau ce crede fiecare despre ceea ce 
există. 

De ce legătura obiectiv-subiectiv ar constitui un cerc vicios? Pentru 
simplul motiv că există o tendinţă foarte puternic înrădăcinată în psihologia 
actuală a oamenilor de a confunda ceea ce este subiectiv cu ceea ce este 
obiectiv, de a confunda ceea ce credem noi că există cu ceea ce există într- 
adevăr, adică a se considera că doar ceea ce noi percepem cu simţurile 
noastre limitate există, iar ceea ce nu percepem nu există. 

Exemplu: "nu există suflet pentru că nu îl văd”. Acesta e un exemplu tipic 
de confuzie menţionată mai sus, care generează un mod incorect de 
gândire. Cineva care gândeşte raţional şi corect ar trebui să zică: “S-ar 
putea să existe “suflet” (a cărui natura exactă trebuie stabilită cât mai 
precis cu putinţă) dar eu nu îl văd deocamdată”. 

Doar la fel e şi cu atomii, nici pe aceştia nu-i văd cu percepţia actuală, 
totuşi consider că există pentru că alţii l-au dedus existenţa prin metode 
specifice fizicii atomice. Să aplic deci aceeaşi regulă şi “sufletului” pentru că 
sunt destui care "il văd” (“clarvăzătorii”), o mulţime care "îl simt”, care îl 
trăiesc ca pe o experienţă vie (prin "dedublări astrale” sau prin “experienţe 
de moarte apropiată”, prin vise normale sau prin vise lucide). 


Revenind la cercul vicios obiectiv-subiectiv, un alt exemplu al confuziei 
care apare între aceste două noţiuni ne-o dă dogmatismul religios care 
degenerează nu de puţine ori în fanatism. 

"Ferească Dumnezeu” să atingi o dogmă oarecare a unei biserici oarecare 
(de exemplu, în legătură cu Raiul sau Iadul sau reîncarnarea, sau 
mântuirea...) că imediat sunt în stare să te omoare (acum la figurat, dar în 
urmă cu 300-400 de ani era la propriu). 

De unde atâta patimă, de unde atâta siguranţă în apărarea existenţei 
unor fenomene pe care majoritatea clericilor nu le-au verificat. 

Un astfel de cleric sau “credincios” (căzând în confuzia menţionată mai 
sus) nu zice: "e posibil sau foarte posibil să existe iad sau rai, judecată şi 
înviere..”, ci zice: “sigur există!” Nu zice că e posibil să nu existe, sau 
dimpotrivă să existe reîncarnare, ci zice "sigur nu există” sau "sigur există” 
(în funcţie de religia din care face parte). 

Vedeţi aici confuzia între subiectiv (ceea ce crede el că există sau nu 
există) şi obiectiv (ceea ce există). In ceea ce priveşte problemele 
menţionate mai sus în majoritatea cazurilor (99,9%), realităţile la care 
acestea fac referire nu au fost verificate de cei care ţin cu dinţii de adevărul 
lor, sau mai degrabă zic eu de "iluzia” lor. 

De unde atâta îndârjire, întreb eu. Unde e deschiderea la nou a acestor 

oameni? E închisă undeva după "ochelarii de cal” pe care aceştia îi poartă... 
Sper că voi nu faceţi parte din această categorie de oameni îngustaţi în 
vederi. Vă spun totuşi celor dintre voi care “se simt cu musca pe căciulă”: 
universul este infinit în manifestările sale, o ştiţi de altfel şi voi, dar nu o 
conştientizaţi. Dacă aţi conştientiza aţi privi la tot acest univers, v-aţi 
bucura de măreţia lui şi aţi dărui din iubirea infinită pe care Creatorul a pus- 
o în inima voastră, fiinţelor din jur şi aţi renunţa să priviţi doar în ghiocul 
propriei palme (care e finită) şi să pretindeţi că cunoaşteţi tot universul! 


K 


Legat într-un fel de acest cerc vicios obiectiv-subiectiv este şi cercul vicios 
pe care îl formează teoria şi practica sau mai precis gândul şi acţiunea. 


PRACTICĂ 


TEORIE 


Gândul ne determină să acţionăm într-o direcţie oarecare, iar acţiunea 
respectivă se întoarce asupra noastră şi ne modifică modul de gândire. 

De exemplu: copilul mic şi necunoscător se gândeşte: "ce-ar fi să bag 
mâna în foc” (asta-i gândirea). Şi o bagă (acţiunea). Rezultatul: se modifică 
gândirea, adică nu o să mai bage niciodată mâna în foc de bună voie. 

Desigur că acest stil de acţiune e pentru cei mai grei de cap. Eu recomand 
ca în acţiunile noastre să ne orientăm şi după acţiunile altora, să tragem 
învăţăminte din greşelile celor din jurul nostru fără a le face şi noi aceste 
greşeli. 

Sub alt aspect, gândirea şi acţiunea se intercondiţionează reciproc, adică 
nu o să fac niciodată o acţiune, dacă nu o să-mi treacă prin cap să o fac şi 
nici invers: nu o să-mi treacă prin cap să fac ceva dacă nu văd (nu percep 
din mediul înconjurător) o acţiune identică sau similară de la care eventual 
eu să fac ceva variaţii improvizate în gând. 

Aici intervine puterea exemplului: oamenii nu ar fi practicat niciodată 
virtutea dacă nu ar fi fost cineva să le arate că e posibil acest lucru şi în plus 
că e chiar recomandat pentru binele propriei fiinţe. Dar asupra virtuţii o să 
mai revin. 

Acum care este legătura cercului vicios obiectiv-subiectiv cu cel format din 
teorie şi practică? 

Practica (acţiunea) e obiectivă, ea nu poate fi schimbată, ea face parte 
din ceea ce există (mai precis efectele ei) şi asupra ei (sau de efectele ei) 

nu ne mai putem îndoi: “am făcut şi am văzut ce am păţit!” 

Teoria e subiectivă, e ceea ce credem despre realitate, credem că dacă 
facem ceva o să avem anumite rezultate. 

In acest sens putem fi siguri doar cu o probabilitate mai mare sau mai 
mică că avem dreptate. Teoria e teorie şi e pur subiectivă. Acţiunea 
(practica) e pur obiectivă, în sensul menţionat mai înainte şi pe baza ei se 
poate construi solid. 

Construirea virtuţii în om se face prin acţiune în principal, nu doar prin 
teorie. Asta nu s-a întâmplat şi nu se va întâmpla. 


7. Simbol şi rațiune 


De obicei orice religie este construită pe simboluri. 

Cine se încurcă în ele şi ia simbolul drept realitate intră într-un cerc vicios 
"simbol-realitate” în care confundă aceste noţiuni, şi din care mai poate ieşi 
doar prin rațiune şi prin privirea atentă a ceea ce el consideră realitate dar 
în adevăr este un simbol. 

Doar un simbol pur şi simplu. 

Aici este înţelepciunea. Religia este făcută pentru toată lumea dar o pot 
înţelege doar oamenii inteligenţi, cercetătorii neobosiţi, doar cei capabili să-i 
înţeleagă simbolurile. 

Religia este o probă, desluşirea ei e una din probele cele mai dure pe care 
aspirantul trebuie să o treacă în drumul său spre realitate. 

Unii ar zice (nu zic care) că raţiunea aparţine conştientului iar simbolul se 
adresează subconştientului şi prin aceasta conştientului. 

Eu sunt mai direct şi afirm clar: simbolul e o rațiune necunoscută încă! 

Unele simboluri nu le putem pricepe la un moment dat, sunt raţionale, dar 
ca să le putem înţelege trebuie să le privim de aproape. 


"Conştientul” se apropie de "Subconştient”. De la depărtare se vede ceva 
neclar, un contur, un simbol, nişte gânduri confuze (cum sunt "păcatele”) 
dar când ajunge lângă ele, le vede clar. Ceea ce vede nu mai e o fantomă, e 
ceva palpabil. 

E noapte, mergi pe un drum şi vezi o luminiţă (acum vine iluminarea, vezi 
că e ceva putred în tine: nu şti clar ce, dar simţi acest lucru). Luminiţa e un 
simbol: ar putea fi acolo ceva, ar putea fi viaţă şi rațiune, dar e departe şi 
nu are rost să te chinui a te gândi (a presupune, a construi teorii...) cam ce 
ar putea fi. Mai degrabă trebuie să te gândeşti cum trebuie să acţionezi, ce 
trebuie să faci spre a ajunge mai aproape de luminiţă spre a o studia mai de 
aproape. 

Îţi stabileşti mai întâi direcţia şi apoi porneşti la drum, întâlneşti 
obstacole, le elimini (direcţia e întotdeauna drumul virtuţii). 

Ajungi la jumătatea drumului, acum lumina e mai puternică şi realizezi că 

e înconjurată de ceva (acum înţelegi mult mai bine modul tău de gândire , 
iluziile tale mentale, începi să-ţi cunoşti greşelile de gândire). În jurul ei 
este o construcţie, încă nu ştii ce construcţie, dar ea ştii că există, mergi 
mai departe. Acum eşti pe un munte, vezi că lumina este şi ea pe un vârf 
de munte. Pentru a ajunge la ea trebuie să cobori mai întâi muntele pe care 
eşti (pentru a înţelege profund o iluzie trebuie să cobori în subconştient). 

Când cobori nu mai vezi lumina (ţi-o ascunde muntele) dar tu ştii că e 
acolo, doar ai văzut-o din vârful muntelui de pe care tocmai cobori. Ajungi 
în fundul văii şi începi să urci celălalt munte. Urcuşul e greu (cercetarea 
subconştientului, a mecanismelor cele mai intime ale gândirii e dificilă şi 
cere răbdare). 

Începi să te întrebi: oare are rost să urc, e sigur că am văzut acea 
lumină? E sigur că mai există ceva în jurul ei? Depăşeşti îndoiala şi te 
hotărăşti să-ţi urmezi drumul. Ajungi în vârful muntelui pe care este lumina. 
Acum eşti mult mai aproape de ea: poţi vedea că provine de la o cabană. 

Eşti bucuros, ai găsit viaţă, ai găsit rațiune, te apropii, acum, vezi cabana 
(cea ce ai căutat) în detaliu, îi vezi uşa, ferestrele , acoperişul, apoi ajungi 
să-l cunoşti pe însuşi stăpânul casei (vezi tot modul de gândire al păcatului 
sau al iluziei cercetate: mânie, orgoliu, frică, tristeţe, lăcomie...). 

Ai căutat viaţă, lumină, rațiune şi iată, ai găsit viaţă, lumină şi rațiune. 

Din ceea ce a fost la început doar un simbol (ceva neclar) acum după 
drumul făcut a devenit ceva concret, ceva palpabil, ceva raţional, inteligibil. 

În legătură cu orice aspect al subconştientului (al profunzimilor minţii) 
vrem să cercetăm, şi mai ales în legătură cu egourile, păcatele, gândurile 
greşite, defectele psihologice, iluziile sau cum vrem să le numim, la început 
acestea ne apar confuze, ne irită, nu reuşim să le înţelegem... După un 
studiu intens însă al lor, şi după o acţiune concentrată, îndreptată spre a le 
înţelege şi elimina, ajungem aproape de ele şi le vedem toată construcţia. 
Atunci nu se vor mai putea ascunde de noi pentru că le cunoaştem toate 
şiretlicurile. 

Atunci vom spune acestor “păcate” (orgoliu, mânie, frică...) să se 
transforme în pace, iubire, extaz... şi ne vor asculta pentru că le cunoaştem 
acum foarte bine şi le arătăm cum să facă aceste transformări. 

III. REALITĂŢI DE LUAT AMINTE 


1. Cunoaşterea de sine şi cunoaşterea universului 


Cred că orice esoterist (cercetător al profunzimii lucrurilor) ştie de 
celebrul dicton "cunoaşte-te pe tine însuţi şi vei cunoaşte universul şi zeii” 
prezent pe frontispiciul templului din Delphi. 

Universul sunt ceilalţi. E clar că există o legătură directă de neinlăturat 
între capacitatea de a te înţelege pe tine şi de a-i înţelege pe cei din jurul 
tău. Dacă nu te înţelegi pe tine, dacă nu înţelegi de ce tu acţionezi într-un 
anumit fel în anumite împrejurări, de ce gândeşti într-un anumit mod, de ce 
priveşti lumea dintr-un anumit punct de vedere (cele mai importante puncte 
de vedere pe care le împărtăşeşte marea masă ar putea fi: raţionalist- 
material, emoţional, matematic,  realist-material,  simbolic-religios, 
dogmatic, libertin, indiferent, pesimist, optimist, de resemnare...), punct de 
vedere care e definitoriu uneori pentru ceea ce eşti tu, dacă nu înţelegi rolul 
tău, implicaţia ta în lume; atunci e clar că e foarte greu, dacă nu chiar 
imposibil să cunoşti pe cei de lângă tine, să cunoşti universul şi zeii, să 
înţelegi modul acestora de comportare, de manifestare, de acţiune, de 
gândire. 

Oamenii, în general, vor să cunoască ce-i înconjoară fără a face paşi în 
acelaşi timp în direcţia interiorului lor şi atunci intenţia le e sortită eşecului 
sau au rezultate minime. 

Gândiţi-vă că toţi oamenii sunt într-o oarecare măsură similari cu voi. 
Dacă vreţi să le înţelegeţi modul de gândire, trebuie să vă înţelegeţi propriul 
mod de gândire, să înţelegeţi de ce sunteţi orgolioşi, de ce sunteţi mânioşi, 
de ce sunteţi desfrânaţi, de ce vă e frică... şi să înţelegeţi acea înţeleaptă 
vorbă populară care zice: "ce ţie nu-ţi place altuia nu-i face!” pe care eu aş 
completa-o cu o altă vorbă de asemenea fundamentală pentru a-ţi înţelege 
propriul mod de gândire şi modul de gândire al celor din jur: 

"Dăruind vei dobândi!” 

Cel ce dăruieşte tot ce are va dobândi totul, cel ce renunţă la tot ce are 
(dorinţe, ataşamente, speranţe...) va dobândi Totul sau, cum spune Elifias 
Levi: “Cel ce renunţă la dorinţe este stăpân peste tot!” 

O lege iarăşi, în genere, cunoscută de către Căutători este aceea care 
spune: "ceea ce este jos este la fel cu ceea ce este sus şi ceea ce este sus 
este la fel cu ceea ce este jos”. 

Pentru a înţelege această lege, raţionamentul e similar cu precedentul: 
dacă îţi deschizi ochii, îţi destupi urechile, îţi desfunzi nasul şi priveşti cu 
ochi, asculţi cu urechile, miroşi cu nasul, guşti şi pipăi şi apoi rumegi cu 
mintea ceea ce te înconjoară aici şi acum (ceea ce este jos) o să-ți 


5 Afirmaţie ce o regăsim pe Tabla de Smarald a lui Hermes Trismegistus. 

descoperi puţin câte puţin şi ceea ce este sus. 

În acest sens să fim copii: să percepem tot ce e în jurul nostru ca şi cum 
am vedea pentru prima dată, şi într-un fel chiar vom vedea foarte multe 
lucruri ale vieţii pentru prima dată, deoarece până acum am fost ocupați cu 
tot felul de iluzii ( serviciul, şcoala, notele, banii, religia...) şi nu am avut 
timp să ne uităm în jur cu adevărat. 

Vă spun eu: suntem înconjurați de Minuni, deschideţi doar ochii şi priviţi 
în jur, veţi vedea că am avut dreptate. 

Dar atenţie: nu poţi vedea în afară decât ceva ce deja este în tine! Nuo 
să poţi privi Rațiunea Perfectă a Creaţiei dacă mai întâi Rațiunea nu se 
naşte în tine, nu o să poţi vedea Iubirea Divină ce îmbrăţişează lumea dacă 
mai întâi această Iubire pentru toate fiinţele nu se naşte în tine. 


2. Binele şi răul. Binele obiectiv şi cel subiectiv 


A sosit vremea să vorbim de cercul vicios fundamental al vieţii. Este vorba 
bineînţeles de ceea ce în spiritualitatea orientală se cunoaşte sub denumirea 
de yin şi yang. 


Mai precis, este vorba de intercondiţionarea care există între bine şi rău, 
între lumină şi întuneric, între creaţie şi distrugere, între viaţă şi moarte... 

Binele nu există fără rău. Dacă nu ar exista noţiunea de rău 
(dezavantajos, nefavorabil, neutil), noţiunea de bine (avantajos, favorabil, 
util) ar dispărea şi ea pentru că binele se defineşte prin opoziţie cu răul. 

Nu putem spune despre un lucru că este bun (avantajos, favorabil, util) 
dacă nu am avea cu ce să-l comparăm, adică cu ceva mai puţin bun (mai 
puţin avantajos...), adică cu un rău. 

Aţi observat probabil că am zis că ceva mai puţin bun decât ceva bun e un 
rău. De ce? Pentru că în tot binele e un rău şi în tot răul e un bine. 

Nu există un lucru în acest univers care să fie bun sau rău în mod absolut, 
adică, de exemplu, în cazul că ar fi bun absolut ar genera doar efecte 
avantajoase, favorabile şi utile atât pentru el cât şi pentru tot universul care 
îl înconjoară. Poate de la această regulă să-l excludem pe “Dumnezeu” 
pentru că despre el nu putem spune Nimic, orice am spune probabil “am da 

greş în punctul principal”. 

Aşadar, în sensul precizat mai sus nu există bine absolut: o acţiune care 
să convină tuturor celor afectaţi de ea deoarece întotdeauna vor fi 
nemulţumiţi "că aşa-i în democraţie”. 


Vedem aşadar din cele expuse mai sus că există două tipuri de bine şi 
rău: unul îl constituie răul obiectiv şi altul răul subiectiv; unul care îl 
constituie binele obiectiv: ceea ce este într-adevăr avantajos pentru o fiinţă 
în raport cu mediul obiectiv în care se manifestă, şi celălalt care îl constituie 
binele subiectiv, ceea ce crede fiinţa că este avantajos, favorabil şi util 
pentru ea, chiar dacă de cele mai multe ori (mai ales în contextul actual) 
ceea ce crede ea că îi este avantajos de fapt îi este dezavantajos în mod 
obiectiv (asta o să vadă după ce pune în practică acţiunea care crede ea că 
îi este avantajoasă şi constată că de fapt de pe urma ei se alege cu 
suferinţă). 

Putem astfel să vedem că există aceste două tipuri de bine şi rău şi că de 
multe ori un bine subiectiv e un rău obiectiv, adică acţiunea respectivă în 
raport cu realitatea obiectivă (care există) nu ne este favorabilă, utilă sau 
avantajoasă nici nouă nici celor din jur. 

De aici reiese aşa cum am mai subliniat şi înainte, necesitatea de a 
cunoaşte realitatea obiectivă (cea care există indiferent de ce credem sau 
nu credem noi) şi a acţiona în cunoştinţă de cauză. 

Să vă dau un exemplu pentru a fi mai elocvent. Unii oameni aplicând 
“legea” ochi pentru ochi, dinte pentru dinte consideră că este un bine să te 
răzbuni (nu ştiu în virtutea cărei logici). Acesta e un bine subiectiv. Aşadar 
aceşti oameni sunt nefericiţi, cuprinşi de amărăciune şi vor să se răzbune 
considerând că o să se simtă mai bine după ce o vor face. Fac deci acţiunea 
(binele aparent) şi văd că tot aşa se simt: nefericiţi şi în amărăciune, dacă 
nu şi mai rău. 

A face un bine (un bine obiectiv) înseamnă simplu a face o acţiune 
favorabilă, avantajoasă şi utilă atât pentru tine cât şi pentru cei de lângă 
tine în cea mai mare măsură posibilă. 

Aici este cheia, acesta este criteriul. 

In cazul menţionat mai sus de ce nu a fost un bine obiectiv? 

(Apropo, realizarea binelui obiectiv întotdeauna ne face să ne simţim 
fericiţi: subconştientul prin aceasta ne aprobă şi ne arată că am făcut un 
bine obiectiv. Şi această fericire, atenţie, nu este una prefăcută, este una 
fără nici o urmă de regret, fără nici o mustrare de conştiinţă, e o fericire 
pură.) 

Nu a fost bine obiectiv pentru că nu a fost avantajos, util şi favorabil nici 
pentru noi, nici pentru cel căruia i s-a crăpat capul, i s-a rupt o mână, l-am 
băgat în spital sau l-am ucis, sau l-am umilit, sau... 

Dacă sunteţi de o altă părere, vă rog să vă mai gândiţi: cinci minute din 
acest moment. Doar cinci minute. Vă rog... 

Aţi rămas la aceeaşi părere? Dacă da, vă recomand să vă puneţi în locul 
celui pe care a suferit din cauza actului de răzbunare şi să vedeţi dacă într- 
adevăr acţiunea v-a fost utilă. Punându-vă în locul lui o să constataţi cu 
surprindere ce surpriză plăcută vă pregăteşte şi probabil o să vă 
"servească” mai devreme sau mai târziu cel de pe patul de spital. 

Puteţi astfel să numărați "bâtele” pe care suferindul vi le dă în imaginaţia 
lui (care odată o să devină realitate) şi vă puteţi uita în jur să vă alegeţi de 
pe acum un pat unde o să veniţi după ce o să vă bată el. Chiar dacă acum 
vi se pare imposibil (din diferite motive) să vă primiţi înapoi “darul”, vă 
garantez că nu o să aşteptaţi prea mult. 

Asta pentru că în univers există o lege a cauzei şi a efectului, a acţiunii şi 
reacţiunii pe care prin nici o acţiune de-a noastră nu o putem ocoli. Am 
făcut o acţiune, va trebui să-i suportăm consecinţele. Garantat. Gândiţi-vă 
doar la acei dictatori care "tăiau şi spânzurau” şi credeau că nu li se poate 
întoarce răul niciodată, pentru ca apoi în urma unei revoluţii sau lovituri de 
stat să fie puşi la zid şi executaţi fără milă. 

Credeţi că degeaba se spune în tradiţia populară că "răzbunarea e arma 
prostului”? Din cercul vicios al practicării răului, nu iese decât cel care 
înţelege ceea ce este într-adevăr un bine pentru el (ceea ce este avantajos, 
favorabil, util). 

În această analiză căutătorul mai trebuie să ţină cont de faptul că ceea ce 
este bine obiectiv pentru el e şi pentru cei din jur. Astfel se recunoaşte 
binele obiectiv: ceea ce e într-adevăr avantajos şi util pentru tine este şi 
pentru cei din jurul tău. 


Acum, în ceea ce priveşte lumina şi întunericul, e clar că se definesc una 
prin cealaltă, nu ar exista una fără cealaltă. Când zicem: este lumină! zicem 
pentru că mai înainte a fost întuneric. Dacă nu ar fi fost niciodată întuneric, 
am zice doar: este... 

Creaţia şi distrugerea (viaţa şi moartea) e clar că formează un cerc vicios. 
Nu poţi crea nimic, mai precis nu poţi organiza nimic din ceea ce există, 
într-o formă nouă dacă mai întâi nu distrugi pe cea veche. 

Astfel pentru a crea focul moare lemnul, pentru a crea sucul moare 
zahărul, pentru a crea pâinea moare grâul, pentru a pune maşina în mişcare 
moare benzina... 

Pare paradoxal, dar în realitate e foarte simplu: nimic nu se distruge în 
natură, totul se transformă sau cu alte cuvinte: singură neschimbată în 
lume este schimbarea. 

Pentru a ne naşte trebuie să murim şi dacă vom muri ne vom naşte din 
nou. “Cine va ţine la viaţă şi-o va pierde şi cine şi-o va pierde şi-o va 
câştiga” zice Isus. Tot el zice: "Cine nu se leapădă de tot ce are, nu poate fi 
ucenicul meu”. 

Am dat acest exemplu pentru a avea prilejul de a explica mai bine cercul 
vicios creaţie-distrugere (viaţă-moarte). 

Noi suntem acum ceva creat, gândurile noastre sunt structurate într-un 
anumit mod, mod care din păcate ne îndeamnă să facem mai mult răul (să 

fim mânioşi, orgolioşi, fricoşi, violenti, desfrânaţi, trişti, lacomi...) lucru care 
am încercat mai înainte să arăt că nu ne este avantajos. 

Atunci pentru a deveni şi noi nişte fiinţe divine (a face doar acţiuni care să 
ne avantajeze) e nevoie ca puţin câte puţin să distrugem modul actual de 
gândire (deci cu alte cuvinte să murim) şi să-l înlocuim cu un altul (să 
renaştem) care să fie capabil de linişte, calm, compasiune, fericire şi iubire 
continuă (de bine - de lucruri care ne avantajează). 

Simplu ca bună-ziua. Puțin mai greu de pus în practică (durează câţiva 
ani, poate zeci de ani, poate mai mulţi) dar să nu uităm că actualul mod de 
gândire (greşit în mare parte) l-am construit într-un interval de asemenea 
destul de lung de timp (practic de când ne-am născut şi până acum şi asta-i 
doar ce se vede). 

Nimic nu se poate face peste noapte. 

Cu puţină răbdare să începem a dărâma tot răul din noi şi să începem să 
construim Binele. j 

Toţi cei “eliberaţi” ne spun că MERITĂ! 


3. Urcuşul şi coborâşul 


Acesta este un cerc vicios evident deoarece pentru a putea cobori trebuie 
mai întâi să urci, iar pentru a putea urca trebuie mai întâi să cobori. În două 
cuvinte şi pe înţelesul oricui cel care se află pe fundul mării nu mai are unde 
să coboare, iar cel care se află pe vârful muntelui nu mai are unde să urce. 
Dacă primul ar vrea să coboare ar trebui mai întâi să urce, iar al doilea să 
coboare. Asta aşa ca idee, nu mă luaţi cu elicoptere sau gropi... 

Acest principiu se traduce popular prin cunoscuta vorbă că pentru a 
prinde pasărea de pe gard trebuie mai întâi să-i dai drumul celei din mână” 
(asta iarăşi în principiu nu trebuie să o luaţi ad literam). 

De obicei, în momentul când ai ceva în mâini, fie chiar numai o "cioară 
neagră şi urâtă”, comoditatea îţi spune să nu-i dai drumul din mâini că cine 
ştie dacă o să poţi prinde pasărea de pe gard (fie ea chiar vultur). 

Şi totuşi dacă nu-i dai drumul păsării din mână nu ai cum să o prinzi pe 
cea de pe gard (pentru simplul fapt că mâinile îţi sunt ocupate). 

Dacă revenim din sfera simbolului şi a limbajelor colorate în sfera 
concretă, ceea ce am afirmat mai înainte se poate traduce şi prin aceea că 
întotdeauna înainte de a-ţi însuşi o idee nouă, o concepţie nouă despre 
viaţă, un nou mod de gândire, trebuie mai întâi dacă nu să renunti, cel 
puţin să pui sub semnul întrebării ideile, conceptele vechi care la un 
moment dat se dovedesc depăşite de nivelul tău de conştiinţă, de 
capacitatea ta de a analiza lumea, de dorinţa ta de a cunoaşte mai în 
profunzime manifestarea. 

De exemplu pentru un individ pentru care ideea că trăieşte mai multe 
vieţi (se reîncarnează) nici nu se pune în discuţie, "se traduce” prin aceea 
că el are o pasăre în mâini şi îi e frică să-i dea drumul, în speranţa că o va 

prinde pe alta, chiar dacă aceasta e mai firească, mai raţională, are mai 
multe dovezi în sprijinul său, e mai apropiată de adevăr. 

Aici comoditatea, lenea intelectuală joacă un rol important, poate chiar 
mai important decât spiritul de turmă care îl face pe individul respectiv să 
se gândească că "dacă majoritatea oamenilor nu dau drumul “păsărilor” pe 
care le au în “mâini” (minte), el de ce-ar face-o?” 

"De aia”: pentru că sunt pocite şi nefolositoare şi nişte iluzii, nişte poveşti 
care nu au nimic de-a face cu realitatea. Nu ţi se par suficiente aceste 
argumente? 

Niciodată nu o să poţi ajunge la adevăratele resorturi ale lumii dacă cel 
puţin (asta pentru început) nici măcar nu pui sub semnul întrebării 
explicaţiile despre aceste resorturi pe care le copiezi automat din mediu fără 
a face nici un efort spre a le analiza. 

Întotdeauna aşadar, pentru a-ţi integra un sistem de gândire cât mai solid 
trebuie să-l analizezi mai întâi pe cel vechi şi să-l dărâmi dacă se dovedeşte 
putrezit, şubrezit de trecerea timpului, incapabil să-ţi dea răspuns la 
anumite întrebări. 

Dărâmă-l fără nici un regret. Fără frică. Dumnezeirea iubeşte căutătorii 
sinceri ai adevărului. 

După ce te-ai lepădat de vechi vei putea începe liniştit construcţia a ceva 
nou adaptat noii tale capacităţi de a înţelege lumea. 

Cel care se mulţumeşte doar să repare ici-colo vechiul edificiu, cel care se 
mulţumeşte doar să-l cârpească în locurile mai vizibile la o observare 
superficială nu face decât să amâne inevitabilul, nu face decât să 
prelungească agonia respectivei construcţii mentale . 

SOLUŢIA constă în analiza la sânge, în profunzime, a vechii construcţii 
mentale, a sistemului axiomatic care îţi direcţionează gândirea şi implicit 
acţiunea, şi distrugerea fără milă a părţilor şubrezite, putrede; iar dacă e 
nevoie dărâmarea majorităţii edificiului (nu o să dărâmi piatra de temelie 
pentru viitoarea construcţie, "piatra care s-a desprins singură din pământ şi 
a lovit chipul de aur, argint, bronz, fier şi lut al gândirii proprii” pentru că din 
ea va răsări un munte (ceva solid şi trainic) ne asigură Daniel prin viziunea 
sa, 

Bineînţeles că în acest caz o să treci printr-o scurtă perioadă în care "o să 
dormi afară” în care ţi se pare că nu mai ai nici un fel de sistem de 
referinţe, dar nu-ţi fă probleme, cu timpul o să reconstruieşti o nouă casă 
(gândire) şi aş zice că destul de repede pentru că nimănui nu-i place să stea 
“afară”. 

Totuşi important este să nu te grăbeşti şi să aşezi cu chibzuinţă întreită 
fiecare “piatră” a noului edificiu pentru a construi de data aceasta ceva solid 
(un munte) care să nu se mai dărâme la prima lovitură a mediului 
înconjurător, ceva care să-ţi folosească . 

Cred că acum e clar de ce trebuie să cobori înainte să urci. 

Nimeni nu poate sluji la doi stăpâni, o ştiţi şi voi, aşa că lăsaţi-l pe cel 
hain şi rău (nefolositor, dezavantajos) şi slujiţi-l pe cel bun, pe cel care 
acţionează în folosul vostru. 

Aşadar e nevoie pentru: 

- a simţi ce e curajul să dăm drumul fricii; 

- a simţi ce e liniştea să dăm drumul mâniei; 
a simţi ce e pacea să dăm drumul orgoliului; 

- a simţi ce e iubirea să dăm drumul urii; 

- a simţi ce e fericirea să dăm drumul tristeţii. 

Acestea (curajul, liniştea, pacea, iubirea) contrar a ceea ce aţi putea 
crede "stau pe gard” (stau în voi) şi nu o să plece nicăieri niciodată. Ele 
doar vă aşteaptă să daţi drumul din mintea voastră celorlalte păsări (frica, 
mânia, orgoliul, ura, tristeţea) să vă prindeţi de ele şi să zburaţi prin 
universul infinit cu ajutorul lor. 

Pentru aceasta s-au născut ele. Asta e meseria lor. Vă garantez asta. 

Dacă v-am convins de adevărul vorbelor mele să nu scăpăm ocazia şi să 
începem chiar acum transformarea internă. Vă invit să colaboraţi: 


1. Există sau nu “suflet”, există "viaţă după moarte”? 
Pro: 


Contra: 


Concluzie: 


2. Există fenomenul numit “reîncarnare”? 


Pro: 


Contra: 


Concluzie: 
3, Există “rai” şi “iad” (daca da de ce natură sunt sau pot fi acestea)? 
Pro: 


Contra: 


39 


Deschiderea Universului 


Concluzie: 


4. Este într-adevăr avantajos să practicaţi virtuțile (linişte, pace, calm, 
iubire necondiționată, compasiune, curaj...) şi respectiv să înţelegeţi şi astfel 
să distrugeţi din propiul vostru psihic greşelile de gândire, “păcatele” 
(orgoliul, mânia, lenea, lăcomia, desfrâul, frica, tristeţea...)? 

Pro: 


Contra: 


Concluzie: 


5. Este posibil să deveniți nemuritori, să "vă eliberaţi”, să vă "mântuiţi”...? 
Pro: 


Contra: 


Concluzie: 


6. Dacă da, cum? 


Vă recomand să nu vă grăbiţi în a trage concluzii. Ar fi bine să vă stabiliţi 
un timp optim (o săptămână, o lună, un an) în care să adunaţi cât mai 
obiectiv posibil, dovezi pro şi contra fenomenelor cercetate şi abia apoi să 
trageţi concluzii. 

Este important de asemenea să fiţi conştient de faptul că mai ales pentru 
fenomenele pe care nu le puteţi verifica deocamdată (toate cele menţionate 
cu excepţia virtuţilor pe care o puteţi verifica chiar acum: spuneţi o vorbă 
frumoasă celui de lângă voi, faceţi-i un cadou ... şi o să vă convingeţi pe loc 
de necesitatea şi avantajul practicării lor), puteţi ajunge la concluzii greşite 
şi să aveţi întotdeauna curajul de a le schimba dacă găsiţi noi dovezi pro şi 
(sau) contra concluzie la care aţi ajuns. 

Această atitudine faţă de mintea voastră vă va conduce către libertate. 
Mintea poate fi stăpânul sau sluga voastră. 

"Depinde doar de voi alegerea.” 

4. Stăpânul şi sclavul 


Stăpânului îi place să dea ordine, să fie ascultat de alţii. Sclavului îi place 
să-i asculte pe alţii, să primească ordine, să facă ce vor alţii. Cu cât 
stăpânul e mai ascultat de sclav cu atât tendinţa primului de a-i conduce 
viaţa celui de-al doilea este mai mare. 

Când “sclavul” nu mai vrea să asculte, cercul vicios se rupe, sclavul 
devine stăpân pe sine şi "stăpânul extern” dispare căci nu mai are forţă, nu 
mai e sprijinit de sclav. 


STĂPÂNUL SCLAVUL 


Tu eşti tu şi mintea ta este mintea ta. 

Tu nu eşti mintea ta, nici nu se poate, ar fi o contradicţie de termeni, 
formula "mintea ta” presupune că tu eşti ceva deosebit de ea şi ea îţi 
aparţine ţie. 

Deci tu eşti stăpânul şi ea e sclavul. Acum în acest moment pentru marea 
majoritate a oamenilor această afirmaţie nu se verifică pentru că ei nu sunt 
în stare să-şi controleze mintea, să fie stăpâni pe ea. Iar acestea mintea, 
gândurile, fac ce vor cu ei. 

Exemplu: ne vine un gând greşit, negativ, în minte: ce facem, îl 
controlăm şi îi spunem să se retragă, ca un adevărat stăpân care ştie că 
unul din sclavii lui îi face un dar cu care el nu are ce face? Nu! Noi ne 
supunem imediat acestui gând şi înjurăm, acţionăm violent, cu alte cuvinte 
facem faptele care ni le dictează acest gând (chiar dacă ele nu ne sunt 
avantajoase şi tot noi o să suportăm consecinţele). Am arătat mai înainte cu 
câteva pagini care sunt. 

Ţineţi minte voi sunteţi ceva deosebit de gândurile voastre. Voi sunteţi 
stăpânul şi ele sunt sclavul. 

Ele au dreptul să propună. 

Voi aveţi dreptul să dispuneţi. 


Acest cerc vicios al stăpânului şi sclavului se regăseşte nu numai în voi ci 
şi în afara voastră (mai ţineţi minte legea: ce este în voi este şi în afara 
voastră). 

Astfel orice situaţie de viaţă care apare între doi sau mai mulţi oameni 

(căsătorie, ceartă, prietenie, dragoste) de obicei e întreţinută de amândoi şi 
de obicei unul stimulează pe celălalt, se stimulează între ei pentru 
întreţinerea situaţiei. Când unul iese din joc cercul vicios dispare şi deci şi 
situaţia întreţinută dispare de la sine. 

De exemplu cearta: primul înjură pe al doilea, cel de-al doilea pe primul şi 
tot aşa până unul din ei se satură de înjurat (cel care se plictiseşte mai 
repede) şi încheie cercul vicios, renunțând să mai răspundă la insultă cu 
insultă, răspunzându-i la aceasta cu o acţiune contrară insultei de obicei 
cererea de scuze (asta în mediul obişnuit). Astfel se rupe cercul vicios care 
a întreţinut cearta şi aceasta dispare de la sine. 

Important este să urmărim să nu intrăm în astfel de cercuri vicioase (cum 
este cearta), dar dacă tot am intrat să ieşim cât mai repede pentru că o 
atare situaţie nu e în avantajul nostru (nu ne mai simţim liniştiţi, fericiţi, 
plini de iubire). A 

Ieşirea constă în a răspunde cu iubire şi daruri, insultei. Incercaţi dacă nu 
mă credeţi şi o să vedeţi cum o să reveniţi la starea de fericire şi iubire. În 
această activitate o să vă loviți de minte prin gândurile ei de mânie sau de 
orgoliu. 

Ţineţi minte cine este slavul şi cine este stăpânul. 

Stabiliţi ce vreţi voi! (probabil linişte şi fericire, nu?) 

Apoi întrebaţi-vă: veţi fi stăpânul sau sclavul? 

"Depinde doar de voi alegerea!” 


5. Alegerea şi posibilităţile de alegere 


Orice alegere e condiţionată de ceva. Exagerând, ducând ideea la extremă 
(ceea ce nu e bine, dar acum o fac pentru ilustrarea mai bună a ideii) am 
putea spune despre cineva care a ales “ceva”, că a ales aşa şi că nu putea 
să aleagă altcumva. 

De exemplu luaţi un pachet de ţigări şi mergeţi cu el pentru început la o 
persoană care ştiţi că e fumătoare împătimită, într-un moment adecvat 
pentru o asemenea activitate şi puneţi-o să aleagă să fumeze o ţigară sau 
să nu fumeze. Eu vă garantez cu precizie de cel puţin 95 % ce o să 
“aleagă”: o să fumeze! 

Acum luaţi pachetul şi mergeţi la o persoană pe care o ştiţi nefumătoare 
convinsă şi oferiţi-i aceeaşi posibilitate de alegere: să fumeze sau să nu 
fumeze. De asemenea vă pot garanta tot cu o probabilitate de 95 % ce o să 
aleagă persoana respectivă: nu o să fumeze! 

Acesta e un exemplu elocvent care spune multe despre problema alegerii 
şi al mult discutatului liber arbitru şi care îmi justifică exagerarea pomenită 
mai devreme: 

"a ales aşa şi nu putea alege altcumva!” 

Trebuie să ţinem seama că în spatele fiecărui "alegător” se află o minte 
foarte particulară care şi-a stabilit anumite sisteme de valori (anumite 

moduri de gândire) în funcţie de care acţionează. 

Acţionează într-un anumit fel şi e puţin probabil ca să acţioneze altfel. 
Dacă ajungem să cunoaştem aceste sisteme de valori ale fiecăruia e foarte 
uşor să ne dăm seama ce o să aleagă fiecare. 

Pentru a schimba alegerea este nevoie să se schimbe tot sistemul de 
valori pe care îl are un om şi aceasta cere timp, cere convingere, cere 
rațiune, cere efort îndelungat. 

A merge la cineva şi a-i oferi să aleagă între ceva (x) şi altceva (y) e un 
lucru aproape inutil, e o prostie de-a dreptul. El o să aleagă pe x sau pe y în 
funcţie de faptul, dacă x sau y se încadrează în sistemul de valori pe care el 
deja îl are. 

Dacă vrem să facem ceva într-adevăr folositor atunci să încercăm să 
schimbăm sistemul de valori al persoanei respective dacă suntem siguri că 
acesta nu e bun şi după ce vedem că am reuşit, dacă tot mai avem chef de 
joacă sau de lucruri inutile sau vrem să-i oferim persoanei respective iluzia 
alegerii (posibilitatea de a se bucura în neştiinţă) o punem să aleagă. 

"Alegerea - alegere” (alegerea "pură”) este ceva de genul “a ales aşa, dar 
putea să aleagă în orice alt fel”. Acest tip de alegere e valabil când habar nu 
ai între ce alegi sau ai foarte puţine cunoştinţe despre ambele variante ale 
alegerii. 

De exemplu ajungi la o intersecţie de două drumuri: nici unul din ele nu 
ştii unde duce şi alegi. De ce vei alege ceea ce vei alege şi care va fi 
responsabilitatea ta într-o atare situaţie?... 


Mi se pare "în plus” noţiunea de alegere. Un om: 

1. ori "ştie” efectele acţiunilor sale şi atunci face anumite acţiuni pentru a 
obţine anumite rezultate, aici fiind doar o problemă de cunoaştere. 

2. ori nu ştie efectele acţiunilor sale şi atunci probează diferitele 
posibilităţi de acţiune, aici fiind o problemă simplă de necunoaştere care 
poate fi totală sau parţială. 


Astfel un om obişnuit nu alege între a se mânia şi a nu se mânia: el se 
mânie direct. El nici nu ştie măcar că are posibilitatea să aleagă şi dacă l-ai 
pune să aleagă între a se mânia şi a fi liniştit şi fericit (într-o situaţie care în 
mod “normal” provoacă "mânie”) ar zice că-ţi baţi joc de el. 

Un om puţin mai cunoscător care ştie că e posibil şi să nu te mânii, adică 
cunoaşte această posibilitate dar încă nu e convins; când se va mânia, când 
va fi liniştit şi va oscila când de partea mâniei, când a liniştii şi fericirii. 

Un sfânt, un om care ştie şi e convins că nu-i foloseşte la nimic să se 
mânie şi ştie că tot timpul trebuie să fie liniştit şi fericit va “alege” direct 
calmul şi fericirea. 

E, cam asta-i “alegerea”! 

Pe scurt: ori cunoşti, ori nu cunoşti! 

"Restu-s poveşti!” 

6. Lucrurile pentru care apelăm la divinitate şi lucrurile 
care ne depăşesc 


Întotdeauna omul în rugăciunile sale către “divin” cere lucruri pe care el 
singur, prin propriile forţe crede că nu-i capabil să le realizeze. 

Din totdeauna au fost şi vor fi lucruri pe care le putem face fără ajutorul 
"divinului” şi lucruri pe care nu le putem face fără acest ajutor. 

Dar punctul de delimitare între aceste două tipuri de “lucruri” amintite 
mai înainte, este foarte diferit de la un om la altul, unde mai pui că el se 
schimbă la acelaşi om în decursul timpului datorită creşterii în cunoaştere şi 
iubire. 

De exemplu, să zicem că avem două persoane care au de dat un examen, 
doar că una nu s-a pregătit îndeajuns şi una este foarte pregătită. 
Întotdeauna apelăm la “divinitate” doar pentru împlinirea unor lucruri care 
considerăm că ne depăşesc. Astfel, primul o să se roage să ia cumva 
examenul, în timp ce al doilea se va ruga să primească nota 10. 

"Limita” şi-a stabilit-o fiecare prin modul său specific de gândire şi de 
acţiune. 

Tocmai aici intervine problema, în a menţine întotdeauna un echilibru 
dinamic în viaţă. Un căutător al perfecțiunii propriei fiinţe analizează foarte 
atent “limita” menţionată, spre a fi sigur că nu se înşeală în a considera 
lucruri pe care le poate face şi el ca putând fi făcute doar de “divinitate”. 

Această “limită” a rugăciunii se regăseşte şi în procesul înţelegerii, în 
sensul că marea masă a oamenilor, în spiritul turmei, îşi impune o limită 
artificială pentru ceea ce consideră ea că poate cunoaşte, limită care în 
realitate nu există. Adesea din comoditate, din lene de căutare sau din spirit 
de turmă îşi caută şi îşi impun ca o astfel de limită ceva ca de exemplu, în 
contextul în care vrei să le vorbeşti despre moarte: "mai lasă-mă, ce, parcă 
cineva s-a întors din moarte!”... 

Acesta e un reflex stereotip al oamenilor care fie le e lene să gândească, 
fie "nu sunt în stare” de aşa ceva. Şi astfel fiecare om îşi stabileşte, aşa "cu 
de la sine putere”, ce poate cunoaşte şi ce nu. 

Că astfel se îngrădeşte pe sine e evident. 

Un alt exemplu e al celor "îndoctrinaţi” în diferite religii: unora le este 
frică (şi nu e exagerat ce zic) să citească altceva decât zice “popa” lor. 

Că astfel se îngrădesc pe ei şi posibilitatea lor de evoluţie e evident. 

Ieşirea din blocaj, apare când fiinţa pricepe că poate cunoaşte şi înţelege 
absolut orice fenomen manifestat“ doar să vrea acest lucru. Bineînţeles, 
cunoaşterea nu o să vină peste noapte. Dar că e aşa o ştiţi şi voi: "cere şi ţi 
se va da, bate şi ţi se va deschide”. 

“Isus” nu a zis, cere numai ce vezi că ţi se poate da, ci a zis "cere şi ţi se 
va da”, adică poţi cere orice şi ţi se va da. Poate interveni un decalaj de 


6 "Nu este nimic ascuns care nu va fi descoperit şi nimic tăinuit care nu va fi 
cunoscut" (Matei, 10.26). 

timp, dar important e să vrei cu adevărat ceea ce ceri pentru a face acel 
unic pas către Cunoaştere, către Iubire, către “Dumnezeu”, pentru ca acesta 
să poată să facă o mie de paşi către tine. 


7. Ce ştim noi şi ce ştie “turma”. Instinctul de turmă 


Acest instinct de a face ce face majoritatea, fără a gândi dacă aceasta 
acţionează bine sau nu, îl numesc instinct de turmă cu nişte cuvinte, sau 
comoditate şi lene de gândire (să fie oare incapacitate?) cu alte cuvinte şi îl 
văd foarte prezent (dacă nu aproape omniprezent) în societatea actuală. 

Aşadar, turma (societatea) are un anumit nivel mediu de cultură, ştie 
anumite lucruri despre lume, destul de puţine ce-i drept, de fapt chiar 
foarte puţine şi pretinde noilor născuţi ai turmei să înveţe doar atât cât ştie 
şi ea. 

Dacă aceştia vor vrea să ştie mai mult, imediat li se vor pune tot felul de 
piedici, le ştiţi şi voi: "nu mai citi atâta că înnebuneşti” sau "prea mută 
ştiinţă strică”... (astea sunt piedici populare”). Mai sunt şi piedici 
“religioase” de exemplu: "să nu citeşti nimic în afară de Biblie şi ce îţi 
recomandăm noi ca să nu te atace diavolul cu niscaiva idei..” sau mai este 
piedica "derutei culturale”, adică în general e considerat cultivat, în 
societatea noastră, un om care ştie foarte multe lucruri care nu-i folosesc 
de obicei aproape la nimic (practic). 

Tot în spiritul instinctului de turmă, oamenilor ori le e lene să gândească 
singuri, ori le e frică, ori amândouă. 

Adică de exemplu întrebi pe cineva, ceva din domeniul religios, ca de 
exemplu cum e problema cu iadul veşnic (sau cu mântuirea, sau păcatele...) 
şi el te repezeşte: "da' ce treabă ai tu cu mine, du-te şi întreabă-l pe popa” 
de parcă el nu trebuie să ştie, pe el nu-l afectează deloc existenţa acestor 
fenomene (aspecte ale manifestării). Infantilism, ce mai!!! 

Oamenii nu sunt obişnuiţi să gândească cu capul propriu: religia le spune 
direct ce să creadă, societatea cum să acţioneze (ştiţi şi voi: "doar banii 
sunt importanţi, restul sunt poveşti”), părinţii cum să gândească: cu mânie, 
orgoliu, lăcomie, tristeţe, frică etc. ..., chiar dacă nu o fac direct, o fac prin 
puterea exemplului (dar o fac direct). 

Astfel, oamenii se limitează să gândească doar cum gândeşte turma, iar 
gândirea acesteia, cum e rezultatul gândirii membrilor componenti, cam stă 
pe loc pentru că aşa cum am arătat, aceştia cam obişnuiesc să nu 
gândească. 

Se mai găseşte câte un om dintr-un milion care să formeze vreo ideologie 
şi să convingă cu eforturi mari vreo câţiva oameni de validitatea ei, în ciuda 
instinctului de turmă al acestora (care prima dată îi face să respingă 
ideologia) şi dacă aceasta are norocul “să vină la modă”, adică să fie 
adoptată bineînţeles fără a fi înţeleasă sau fiind înţeleasă greşit (în spiritul 
de turmă bineînţeles), gândirea turmei se va schimba destul de greu ce-i 

drept, dar fără efecte prea mari asupra gândirii individului pentru că acesta 
va continua să copieze gândirea turmei. E, asta e, deocamdată... 

Acum să luăm în discuţie o problemă conexă cu acest instinct de turmă: 
ce merit poate avea un om pentru că are o religie anume (am eu ceva cu 
religia, dar asta e) din moment ce nu a ales-o din mai multe posibile, ci alţii 
i-au impus-o (mai mult sau mai puţin conştient)? 

Eu pot garanta că cel puţin 70% din toţi cei care se vor naşte în România 
vor deveni automat ortodocşi (bineînţeles doar cu numele), nu de alta, ci 
din sus-numitul spirit de turmă. In această ordine de idei, pretenţia 
majorităţii religiilor că religia lor e unica adevărată e absurdă, pentru că să 
zicem că de exemplu singura adevărată e ortodoxia. 

Bun, acum trebuie să fiţi de acord cu mine că în spiritul acestei credinţe, 
“Dumnezeu” e cel care hotărăşte unde se va naşte fiecare fiinţă. Sunteţi de 
acord, nu? Aşadar să zicem că el trimite o fiinţă să se nască în Turcia şi una 
în România. De aici rezultă logic că automat una se va mântui pentru că a 
“nimerit” în turma “bună” şi cealaltă nu, pentru că a “nimerit” în turma rea. 

Termenul “nimerit” nu-şi are valabilitate pentru că “Dumnezeu” i-a impus 
fiecărei fiinţe unde să se nască, deci e clar că cel puţin cam 80% din 
responsabilitatea mântuirii celor doi oameni (în spiritul celor arătate mai 
înainte în legătură cu alegerea şi cu instinctul de turmă) îi revine lui 
“Dumnezeu”. Am zis 80% ca să nu zic mai mult. Asta a fost exemplul. 

Aşadar, ce merit are un om că are o religie sau alta pe acest pământ, în 
lumina celor expuse de mine mai sus? 

ELIBERAREA GÂNDIRII 


I. VIZIUNEA 


1. Stăpânirea de sine şi fericirea 


Cine este omul? Poate o să aflăm câteva răspunsuri analizându-i puţin 
istoria: 


a. Naşterea. Se pare că nu toţi oamenii se nasc la fel: au diferite calităţi 
fizice, anumite boli care sunt transmise "genetic” şi cel mai important, au 
un mod extrem de diferit de a se comporta (psihologic) sau de a învăţa. 

Se vede clar că unii copii sunt mai agitaţi, alţii mai liniştiţi (nu le aude 
nimeni gura), alţii învaţă mai repede, alţii mai încet, unii sunt mai 
îndemânatici, alţii mai puţin; cu alte cuvinte, copiii se nasc cu anumite 
cunoştinţe, cu anumite predispoziţii, cu un anumit mod de a privi lumea, 
mod pe care l-am putea numi convenţional esenţă. Prin teoria reîncarnării, 
această esenţă este explicată ca fiind dobândită din vieţile anterioare trăite 
de fiinţă (nu e cazul să intru aici în detalii). 


b. Copilăria. În funcţie de mediul în care cresc, copiii îşi dezvoltă aceste 
predispoziţii cu care se nasc (cum anume, am arătat când am vorbit de 
instinctul de turmă). Astfel cei agitaţi au predispoziţie spre violenţă sau 
pentru anumite stări de teamă, cei calmi devin curajoşi şi mai stăpâni pe ei 
decât ceilalţi; cei care au capacitatea de a învăţa repede devin “deştepţi”, 
ceilalţi “proşti”. Cei îndemânatici sunt siguri pe ei, iau iniţiativa, ceilalţi stau 
mai mult în umbră, nu vor să iasă în faţă etc. 

Desigur, toate aceste comportamente specifice fiecărui individ în parte, 
sunt determinate în mai mare sau mai mică măsură de predispoziţiile; de 
sus numita esenţă, cu care se naşte fiecare. Aceste predispoziţii pot fi 
potenţate, mărite, datorita împrejurărilor (familie, mediu social, şcoală) sau 
anumitor întâmplări mai mult sau mai puţin importante; sau aceste 
predispoziţii (fie ele bune sau rele) pot să se diminueze sau să dispară pe 
parcursul vieţii din aceleaşi cauze. 

Fiindcă am vorbit de omenire în general, pentru aceste transformări am 
luat în calcul doar acţiunea mediului asupra individului şi mai puţin acţiunea 
conştientă pe care un individ o poate întreprinde în ciuda mediului, lucru 
care se întâmplă mai rar. Această carte vrea să determine în cel care o 
citeşte tocmai o astfel de acţiune. 

Revenind o să încerc să exemplific aceste transformări menţionate mai 
sus: să presupunem că doi băieţi mai mărişori aşa, (13-14 ani) merg printr- 
un sat. Unuia îi e frică de câini, altuia nu. La un moment dat, îi atacă doi 
câini. Cel fricos fuge urmărit de unul din câini (cel mai mic) şi apucă să se 
urce într-un copac. Copilul simte frica în el şi nu vrea să se mai dea jos din 
copac. Un bătrân îl vede şi îl îndeamnă să nu-i mai fie frică; să rupă o 
creangă din copac şi să meargă cu ea amenințând către câine. Bineînţeles, 
frica din copil refuză oferta. Bătrânul însă insistă şi îl încredinţează că, 
câinele o să fugă şi îi spune că el o să-i fie alături. Cu chiu cu vai, copilul 
rupe creanga şi, cu teamă în suflet , dar şi cu o licărire de curaj, coboară şi 
se îndreaptă spre câine. Acesta derutat de schimbarea bruscă a 
comportamentului vânatului şi văzându-l pe copil amenințând cu bâta se 
gândeşte puţin, şi se hotărăşte pe loc, că e mai bine să latre în locuri mai 
puţin periculoase. 

Aţi spune: ce scenă banală! Da, pentru dumneavoastră, dar pentru copilul 
respectiv a fost o mare izbândă: şi-a învins un aspect al fricii, şi-a înfruntat 
"duşmanul”; a doua oară , într-o situaţie similară, o să se teamă mai puţin 
sau chiar deloc. 

Se poate spune că senzaţia lui de frică de până atunci putea să vină dintr- 
o predispoziţie. Astfel se cunosc cazuri de oameni care aveau o frică 
inexplicabilă faţă de apă şi cu ajutorul unei regresii hipnotice şi-au amintit 
că-n viaţa precedentă au murit înecaţi (iată sursa inexplicabilă a fricii lor). 

Dar se poate ca o cauză să fie, şi zic eu nu una nesemnificativă, 
necunoaşterea. Nu a ştiut cum să-şi înfrunte duşmanul. Acum ştie. 

Celălalt copil, “curajosul”, a fost luat prin surprindere de câinele care îl 
alerga şi a fost muşcat : suferinţă, plâns etc. De acum încolo nu o să mai fie 
aşa curajos cu câinii : el a păţit-o! 

Acum să analizăm puţin exemplul şi să introducem în discuţie noţiunea de 
stăpânire de sine: bineînţeles că dacă primul copil nu ar fi avut teamă de 
câini sau al doilea nu ar fi fost aşa curajos şi amândoi, în loc să se lase 
conduşi instinctiv de primele sentimente ieşite din sufletul lor (frica, 
respectiv curajul); ar fi judecat obiectiv situaţia , adică ar fi încercat să fie 
stăpâni pe ei şi pe sentimentele lor şi ar fi cercetat obiectiv natura 
pericolului care îi ameninţa (câinii), mărimea şi posibilitatea de manifestare 
a pericolului; adică la concret: dacă aceştia erau mai mici, nu avea rost să 
fugă, dacă erau mai mari, atunci trebuiau să aibă cunoaştere despre modul 
în care se comportă un câine ( că, de exemplu, dacă e întărâtat sau fugi de 
el câinele atacă, dacă stai liniştit şi-l supraveghezi tot timpul nu atacă etc.). 
Ambii copii s-au identificat cu situaţia respectivă, şi cu un anumit sentiment 
din ei şi astfel nu au mai putut aprecia situaţia obiectiv şi atunci s-au lăsat 
în voia împrejurării. În loc să o stăpânească, au fost luaţi şi conduşi de ea. 

Dar asta nu e o problemă numai a lor, e o problemă cam a întregii 
umanităţi: se identifică cu împrejurările şi se lasă purtaţi de acestea, nu 
sunt stăpâni pe ele, pentru că nu sunt stăpâni pe ei. 

Dar să revenim la copilărie: copilul îşi formează în această perioadă 
personalitatea (cuvântul provine din cuvântul grecesc “persona” care 

înseamnă mască), pe care o preia în mare parte copiind automat modul de 
gândire al turmei, dar aici are un cuvânt de spus (mai mare sau mai mic) şi 
esenţa lui (predispoziţiile din naştere). 

Aşadar , această personalitate se învaţă prin imitare, prin copierea 
modului de gândire al societăţii; adică de exemplu, copilul vede pe un adult, 
violent într-o situaţie, sau vesel în alta, sau plângând, sau fiind mânios într- 
o altă situaţie. De aici trage concluzia (subliniată conştient sau inconştient 
de părinţi) că şi el trebuie să gândească şi să se comporte la fel. Când el va 
întâlni situaţii similare, se va comporta asemănător cu ce a văzut şi învăţat 
prin imitare, dar, cum am mai spus, trebuie să ţinem cont şi de înclinațiile 
esenței. 


c. Viaţa (adolescenţă + maturitate + bătrâneţe). E important să 
observăm că fiecare om are viaţa sa psihică, pe care şi-o formează şi şi-o 
modelează în funcţie de modul lui de gândire (care în marea majoritate a 
cazurilor e modul de gândire al turmei). 

Aşadar viaţa ne-o purtăm în gând. Fiecare are propria lui scenă mentală 
pe care şi-o modelează singur, care poate coincide mai mult sau mai puţin 
cu scena reală. 

Fiecare trăieşte în propria lui lume mentală” pe care singur şi-o 
construieşte “ajutat” cum am mai spus de gândirea turmei ,iar dacă o astfel 
de lume nu-i convine, dă vina pe alţii . 

Oamenii în general, nu văd lumea reală din cauza lumii proprii mentale pe 
care şi-o ridică în jurul lor ca un zid, prin ceea ce se numeşte în mod 
obişnuit acceptare sau refuz. Dar pentru a vedea lumea aşa cum este nu 
trebuie să mai avem de-a face cu acceptarea sau cu refuzul , ci doar cu 
ÎNŢELEGEREA. Noi nu trebuie să acceptăm sau să refuzăm anumite 
concepte, idei, realităţi, ci trebuie doar să le înţelegemE. 

De fapt, cum am mai spus când am vorbit de cunoaşterea de sine şi 
cunoaşterea universului, nu o să poţi vedea lumea reală dacă nu o să te 
priveşti mai întâi pe tine: priviţi-vă dar: sunteţi totalmente la discreţia 
împrejurărilor şi situaţiilor din viaţă... 

Nu faceţi niciodată ce vreţi voi, ci doar ce vor împrejurările , deşi aţi 
putea. Asta pentru că încă nu sunteţi stăpâni pe voi, pe sentimentele, pe 
gândurile, pe trupul vostru. 

De exemplu: vrei tu să fii mânios sau trist sau posomorât? Bineînțeles că 
nu. Şi atunci când vine cineva şi îţi spune o vorbă urâtă de ce te mânii? 
Sau, de exemplu, dacă îţi pierzi locul de muncă, de ce te întristezi? 

De ce? Pentru că vrei Tu? Nu, bineînţeles nu, ci pentru că aşa vor 
împrejurările, aşa vor alţii. Nu eşti stăpân pe tine. Tu eşti la cheremul celor 
din jurul tău . Nu controlezi tu viaţa. Ea te controlează pe tine. 

Deşi e destul de trist, acesta e adevărul. Ce e şi mai trist e că oamenii nici 


7 "Totul este spirit. Universul este mental!" ne spune prima lege a Kybalionului. 
8 Mânia şi tristeţea sunt două dintre păcatele capitale. Celelalte sunt: orgoliul, lenea, 
lăcomia, desfrâul şi frica. 

măcar nu sunt conştienţi de acest lucru. 

Mă duc la cineva şi îi spun acest adevăr. Se miră: eu nu! , eu fac ce vreau 
eu! Mai stau 5 minute, apoi îi spun că de fapt eu am venit să-i comunic că 
şeful îl vrea în birou şi că se zvoneşte că vrea să-l concedieze. Rezultatul: 
se miră, apoi se mânie, apoi se întristează. Il las puţin să se consume, apoi 
îl întreb dacă el a vrut să se mânie şi să se întristeze. Bineînţeles că nu! 
Atunci îl întreb: de ce eşti trist, parcă tu făceai doar ce vroiai tu! i 

ÎI liniştesc, apoi îi spun că am glumit şi dintr-o dată devine vesel! ÎI întreb 
ce l-a determinat să devină vesel: faptul că el a vrut asta, sau faptul că eu 
i-am spus că am glumit. Răspunsul a fost evident. Atunci, îl întreb, în 
ultimele 10 minute ai făcut ce-ai vrut tu sau ce-am vrut eu?... 

La fel e şi cu viaţa, acum nu ai nici un control asupra ei, ea face ce vrea 
din tine şi nu neapărat pentru că ea vrea, ci, în primul rând pentru că tu îi 
permiţi acest lucru (v-aş ruga să revedeţi cercul vicios al stăpânului şi 
sclavului). Îi spun prietenului: viaţa face, fie că o recunogşti sau nu, acelaşi 
lucru pe care l-am făcut eu cu tine: am vrut să te întristez sau să te 
înveselesc, a fost de ajuns un cuvânt. 

Şi se mai întreabă unii cum a creat Cuvântul lumea! 

Oameni buni, stimaţi cititori, poate cu puţine excepţii este evident că nu 
aveţi nici un control asupra voastră (aşa ceva se obţine doar cu eforturi 
susţinute). Sunteţi doar nişte corăbii purtate de valurile vieţii încoace şi 
încolo, în voia curentului. În virtutea celor expuse mai sus eu zic că e cazul 
să vă întindeţi pânzele şi să mergeţi unde vreţi voi, nu unde vrea curentul. 

Eu zic să nu vă mai ascundeţi după deget, să recunoaşteţi că nu sunteţi 
stăpâni pe voi, pe emoţiile, pe gândurile, pe poftele trupului vostru şi să 
începeţi, chiar din acest moment să deveniți. Câteva idei în acest sens se 
vor da în această carte în capitolul "Uneltele desăvârşirii”, deşi întreaga 
carte se vrea un ghid în acest sens. 

Dacă vă lăsaţi în voia curentului vieţii, în anumite situaţii vă veţi bucura, 
în altele veţi suferi, dar mai ales veţi suferi căci aceasta e viaţa oamenilor 
care nu sunt stăpâni pe gândurile şi sentimentele lor: o continuă suferinţă 
(mânia e o suferinţă, orgoliul e o suferinţă, tristeţea e o suferinţă, 
plictiseala e o suferinţă...chiar şi dragostea şi iubirea obişnuită de fapt sunt 
doar nişte simple ataşamente şi iluzii, şi astfel devin nişte surse aproape 
sigure de suferinţe...). 

Toate acestea ţi se întâmplă din cauza inconştienţei actuale, a 
necunoaşterii naturii propriei fiinţe, a necunoaşterii stăpânului casei, a 
refuzului de a te privi în oglindă. 

Du-te şi priveşte-te într-o oglindă! (chiar acum )....Te-ai dus? Nu? Haide, 
te rog frumos! Priveşte-te şi spune-mi ce vezi: un trup care e în curs de 
îmbolnăvire, de îmbătrânire sau de deces? Nu. Tu vezi un corp sănătos, cu 
mici defecţiuni, dar nu contează, o să trăiască o veşnicie şi n-o să 
îmbătrânească niciodată. Acestea sunt cele două extreme ale paharului 
jumătate plin, jumătate gol. Tu preferi ca jumătatea goală să o ignori, astfel 
te prefaci şi uneori chiar eşti inconştient de ea. 

Dar aceasta e realitatea: paharul e pe jumătate gol, indiferent de ce crezi 

tu, el e pe jumătate gol. Chiar dacă vei continua să te prefaci că nu vezi 
această jumătate, ea nu o să dispară, iar când o să consumi şi jumătatea 
plină, atunci nu o să te mai poţi preface, căci tot paharul e gol: te-ai 
îmbolnăvit, ai îmbătrânit, ai murit chiar. Acum nu ai încotro, trebuie să 
accepţi realitatea, dar ţi-e cam târziu să o mai schimbi, să mai umpli 
paharul la loc. 

Căci “paharul” nostru este magic: în el mai poţi turna numai dacă a mai 
rămas ceva în el peste care să poţi completa. Omule, este cazul să priveşti 
realitatea aşa cum este ( nu cum crezi tu că este) şi să acţionezi în 
consecinţă. 

Este cazul să te priveşti din nou în oglindă şi să zici: eu voi deveni stăpân 
pe mine, voi deveni stăpân pe gândurile, emoţiile, poftele mele şi voi lăsa 
să se manifeste prin mine doar binele( ceea ce-mi este avantajos) pentru a 
mă bucura de consecinţele corespunzătoare : fericire, iubire, extaz, 
beatitudine. Bineînţeles că drumul o să fie lung şi lupta grea, dar acest 
drum e cel mai uşor care poate fi luat pe pământ. Nu mă credeţi, luaţi 
drumul obişnuit... 

Aşadar este cazul să acţionaţi. Dar cum o să puteţi să acţionaţi dacă nu 
sunteţi stăpâni pe voi înşivă? In primul rând trebuie să stabiliţi cine este 
stăpânul şi să vă deveniți propriul vostru şef, să îndepliniţi ordinele voastre, 
iar subalternii ( gândurile false, iluziile care vă stăpânesc) să-i lăsaţi să-şi 
răcească gura degeaba. 

Până acum te-au condus “subalternii” (sclavii) şi tu, care eşti şeful 
(stăpânul) ai stat neputincios să vezi cum ţi se duce “firma” de râpă, cum 
trebuie să plăteşti oalele sparte de subalterni. 

Acest lucru a fost posibil pentru că ei te-au convins că tu eşti una cu ei, că 
tu eşti mânia, orgoliul, desfrâul, tristeţea, dar ţine minte, tu eşti Fiinţa. Tu 
eşti cel care generează aceste gânduri, cel care hotărăşte dacă aceste 
gânduri vor mai exista sau nu. 

"Firma” ta e normal să falimenteze, fiind condusă de subalterni care se 
bat între ei tot timpul pentru conducerea ei şi bineînţeles că nu au nici un 
interes să-ţi aducă ţie profit, eventual lor, asta da! 

Frica vrea ca tu să tremuri, mânia ca tu să loveşti pe cei din jur, orgoliul 
să insulţi... 

Şi tu, şeful, stai şi priveşti cum subalternii fură care cum poate din 
rezervele “firmei” şi aceasta merge din ce în ce mai prost. Dacă nu ai mai 
lăsa “subalternii” să-ţi fure rezervele “firmei” şi le-ai folosi cu chibzuinţă, ai 
putea obţine profit, ai putea deveni stăpân pe tine şi ai putea cu profitul să 
vezi şi tu Realitatea . 

Subalternii hoţi sunt: ura, mânia, orgoliul, lăcomia, violenţa, desfrâul, 
prostia, ignoranţa, invidia, gelozia, frica şi mulţi alţii. 

Fiecare din ei preia pe rând conducerea “firmei”, a întreprinderii tale 
psihico-emoţionale şi îi fură rezervele, pentru a-şi satisface propriile nevoi şi 
interese. 

Firma este “sufletul” tău (gânduri + emoţii + energie). Tu eşti “spiritul”, 
cel care conduce “sufletul” şi trupul. Tu trebuie să te trezeşti, să vezi cine e 

stăpânul, cine-i şeful în firmă şi să-i concediezi pe aceşti hoţi, să-i alungi 
afară din firma ta şi să angajezi alţii care să te ajute în a dezvolta o 
activitate profitabilă şi avantajoasă pentru tine şi cei din jur: iubirea, 
calmul, umilinţa, cumpătarea, liniştea, castitatea, cunoaşterea, fericirea, 
bucuria, curajul... 

Acum, după toate cele pe care le-am expus e bine să conştientizăm că 
atunci când eşti mânios, furios, lacom, trist etc., eşti aşa pentru că tu vrei: 
ţine minte asta! 


Doi colegi de clasă au dat o lucrare. Profesoara le aduce rezultatele şi 
amândoi au luat nota cinci, de atât au ştiut. Unul dintre ei nu se prea 
omoară cu învăţătura şi este extrem de mulţumit de nota primită, e chiar 
fericit că nu a rămas corigent. Celălalt elev e foarte bun la învăţătură, dar s- 
a întâmplat să nu înveţe în acea zi (pentru studiul nostru nu importă 
motivele) şi, deşi ştia, că nu a ştiut la lucrare, este extrem de trist că a luat 
cinci, e umilitor pentru el. 

Acelaşi lucru, aceeaşi notă la o lucrare pe unul l-a făcut fericit, pe celălalt 
trist. Deci nu lucrul în sine le-a determinat starea respectivă, pentru că 
amândoi ar fi trebuit să fie atunci trişti sau fericiţi, ci modul cum a privit 
fiecare situaţia respectivă. 

Acelaşi lucru a scos la iveală din unul tristeţea, din celălalt fericirea. Cum 
aceste sentimente nu sunt determinate de situaţia respectivă (am văzut mai 
înainte motivele), înseamnă că sunt determinate chiar de cei doi 
protagonişti. S-ar putea spune că unul din ei a vrut să fie fericit celălalt 
trist. Dar e clar că nu e aşa. Fericirea şi tristeţea nu au fost determinate de 
evenimentul exterior, ele au existat de mai înainte în interiorul celor 2 şi 
acum au prins ocazia să iasă la iveală. Şeful nu a fost atent, s-a identificat 
cu ele, şi ele au ieşit în faţă dându-se drept şef al “firmei” şi conducând 
fiecare în stilul propriu, furând resursele “firmei” pentru a se alimenta; 
căutând să conducă cât mai mult. 

Cineva îl dojeneşte pe elevul silitor că a luat notă mică şi atunci tristeţea 
cedă conducerea mâniei şi furiei, pentru a se înfrupta şi ele din resursele 
sufletului şi eventual a sparge cât mai multe oale (că doar are cine să le 
plătească - şeful care nu a fost atent ). 

Şi tot aşa şeful stă neputincios şi priveşte dărâmarea “firmei”. "Trist, dar 
adevărat!” 

Aşadar aceşti subalterni, aceste sentimente negative au existat dinainte 
de evenimentul respectiv în omul respectiv, evenimentul doar a distras şeful 
şi ei au venit la iveală. 

Acum ştiţi şi voi (chiar dacă vă vine greu să credeţi) că dacă cineva este 
într-o stare sentimentală negativă este nu pentru că alţii i-au creat-o ( alţii 
l-au făcut să sufere), ci pentru că el a lăsat să iasă din el acea stare 
negativă (mânie, ură, furie, tristeţe, stres...). Nu a putut să-şi stăpânească 
subalternii şi i-a lăsat pe aceştia să preia conducerea. 

De ce nu a putut să-i stăpânească ? 

În primul rând, dacă e din rândul celor care nu ştiu că pot să o facă, nu a 

ştiut că poate acest lucru! Iar dacă e din rândul celor care deja ştiu că pot fi 
stăpâni pe ei şi încearcă acest lucru, atunci înseamnă că nu a fost atent, a 
uitat de sine, pentru o clipă s-a identificat cu situaţia respectivă, a uitat de 
el, “a adormit”. Atunci subalternii au profitat (întotdeauna profită) şi au 
preluat conducerea. Stricăciunile pe care le generează depind, în acest al 
doilea caz, de cât de repede se trezeşte şeful, de cât de repede vede că e 
condus de subalterni şi vine să-i alunge. 

Dacă vrem ca să ne păstrăm tot timpul conducerea, să fim tot timpul 
stăpâni pe situaţie trebuie să fim atenţi tot timpul: 

- să nu ne identificăm cu ce vedem şi cu ce simţim (gânduri, imagini, 
sentimente, peisaje...), 

- să nu avem o imaginaţie prea bogată care să ne fure din realitate, să ne 
fure atenţia. 

Cu alte cuvinte să nu uităm de noi înşine, să nu "adormim”. 

să privim întotdeauna situaţia exterioară detaşat pentru a o putea vedea 
aşa cum e, nu cum vrem noi să o vedem (cea pe care ni-o imaginăm sau cu 
care ne identificăm). Trebuie să privim situaţia exterioară detaşat şi să 
încercăm să vedem de ce ne vin anumite gânduri, şi dacă sunt negative, 
unde sunt greşite aceste gânduri, pentru că aceste gânduri sunt 
întotdeauna greşite. 

Să înţelegem aşadar situaţia obiectiv şi să acţionăm în consecinţă, nu să 
acceptăm sau să refuzăm minciunile pe care ni le spun la repezeală 
egourile, subalternii, sentimentele negative, gândurile negative care vor să 
ne facă să acţionăm cum vor ele. 

Să nu ne grăbim a ne identifica cu situaţii ireale sau imaginate care ne 
vor face să uităm de noi, dând astfel posibilitatea gândurilor şi 
sentimentelor negative să se manifeste. 

Aşadar cam asta e situaţia în S.C. OMUL SRL: e un haos total, fiecare face 
ce vrea, această situaţie, voi însă, o puteţi schimba! În orice moment 
verificaţi cine este la conducere: voi cu idealurile voastre bine definite 
(linişte, pace, fericire, iubire) sau subalternii cu tot felul de proiecte 
prosteşti şi pline de iluzii care vă vor face să suferiţi negreşit de le veţi pune 
în practică? 


(d. Moartea. Ce-i trecător şi muritor se distruge, ce-i permanent rămâne. 
Dar pentru că nu-i stăpân pe sine şi nu ştie ce vrea, se plimbă de aicea, 
colea. Şi se îndreaptă către vechile lui patimi pe care, pentru a şi le 
satisface, are nevoie din nou de carne şi oase. 

Cine se aseamănă se adună! 

Şi încă ceva : toată lumea are ceea ce vrea!) 

2. Ce vrei tu şi ce vor alţii 


Ce vor alţii să simţi şi ce vrei tu să simţi? Te întreb asta, pentru că e 
foarte important (am văzut asta când am vorbit despre stăpânirea de sine) 
să stabileşti ce vrei tu? 

Modul specific de gândire al majorităţii omenirii actuale este: fac cutare 
lucru, dar oare ce o să zică vecinii? (!?!?!...). Insist astfel şi revin în a 
sublinia, cum am mai spus, că e încetățenit şi printre oameni nu doar 
printre animale acel "spirit de turmă” (privit în sens negativ) sau (şi) acel 
"spirit de grup” care are o conotaţie puţin mai pozitivă. 

Omul evoluează şi se dezvoltă în cunoaştere, în iubire, în credinţă, într-o 
societate. Dacă individul respectiv e slab, este copil, incapabil să-şi ia viaţa 
în propriile mâini, în acţiunile sale ia de bun tot ce zice "mama şi tata”, 
adică societatea, fără a mai trece aceste sfaturi prin filtrul raţiunii proprii şi 
e cazul majorităţii oamenilor ce trăiesc acum pe pământ, poate chiar şi al 
tău, drag cititor. 

Tu ce zici? Dacă e aşa, să sperăm că acest lucru va fi de acum încolo de 
domeniul trecutului. Dacă omul depăşeşte faza "copilăriei psihice” şi trece 
toate sfaturile pe care le primeşte, prin filtrul raţiunii proprii, atunci părerea 
societăţii nu mai e definitorie pentru comportamentul său, rămâne doar o 
părere de luat în considerare şi analizat, doar atât. 

Să vă dau un exemplu care să ilustreze cercul vicios pe care îl analizăm 
acum: marea masă a oamenilor, din spirit de turmă, îşi pun o dorinţă şi şi-o 
condiţionează singuri (adică nu-i obligă nimeni să o facă) că dacă o să i se 
îndeplinească acea dorinţă va fi fericit, dacă nu, nu. 

Spuneţi şi voi, ce mod de gândire poate fi acesta? Ei nu ştiu că gândirea e 
definitorie pentru trăirea lor şi nu ştiu că trebuie (pentru că pot) să fie 
fericiţi tot timpul deoarece fericirea nu depinde de condiţiile exterioare, ci 
doar de modul de gândire al celor care o simt sau, mai precis, vor să o 
simtă! 

Şi acum, drag cititor, revin cu întrebarea: ce vrei tu? 

Să ştii că e foarte important să ştii ce vrei tu de la viaţă, ce vrei tu să 
faci: 

1. Nu vrei să fii fericit? 
2. Nu vrei să iubeşti şi să fii iubit? 
3. Nu vrei să fii stăpân pe tine? 

Scrie te rog răspunsul tău la aceste întrebări. Te va ajuta să-l 

conştientizezi mai bine: 


i Ra 
Pi dea 
3 


Te rog reflectează şi, în funcţie de răspunsul pe care o să ţi-l dai, te 
poftesc să acţionezi în consecinţă. Asta după ce ai văzut în ce lume te afli! 

3. Ignoranţă şi cunoaştere. Lumea copiilor 


Ignoranţa tinde să genereze ignoranță; adică ştiţi şi voi vorba: prostul nu- 
i prost destul dacă nu-i şi fudul! 

Cunoaşterea generează cunoaştere: cel care începe să cunoască ceva 
despre această lume, la un moment dat, contemplând infinitatea 
universului, realizează că nu ştie aproape nimic şi atunci setea lui de 
cunoaştere devine infinită. 

V-aţi întrebat vreodată ce deosebeşte un copil de un adult, ce ştie adultul 
în plus faţă de copil? Copilul se deosebeşte de adult prin necunoaşterea sa, 
prin faptul că el ştie mult mai puţin decât un adult. 

Acum parcă văd un zâmbet inconştient de mândrie al “adulţilor”. Nu vă 
grăbiţi să vă mândriţi vă spun, căci pe acest pământ diferenţa nu-i aşa 
mare; adultul ştie în plus doar cum să facă o meserie oarecare, câteva 
poveşti şi cam atât. (A, era să uit! Şi probabil câte goluri a dat nu ştiu ce 
jucător din echipa favorită. Bine că mi-am adus aminte, ca nu cumva, 
Doamne fereşte, să jignesc pe cineva.) 

Copilul nu ştie: 

- unde a fost înainte de naştere, 

- de ce trăieşte, 

- unde va merge după moarte, 

- cum îi e structurată gândirea şi cum o poate stăpâni, 

= cum îi sunt constituite şi cum funcţionează "corpurile componente 
omului”: fizic, energetic, emoţional, mental...; 

- de ce sunt atâtea religii şi cam ce vor de la el; 

- de ce există boală, 

- de ce se nasc oamenii diferiţi, 

- dacă există una sau mai multe vieţi, 

- ce înseamnă să fii nemuritor, 

- ce va face în viaţa veşnică dacă există aşa ceva, 

- cum se va putea mântui şi cam ce înseamnă acest lucru, 

- de ce nu se poate stăpâni pe sine şi de ce face doar ce vrea 
exteriorul... 

Aici îmi permit să fac o paranteză pentru o mai bună edificare a cititorului. 
De exemplu, cineva înjură pe altul, acesta din urmă se mânie. Zici tu: 
"normal, ce vezi tu neobişnuit aici?” 

Cum adică ce? Totul! Adică, dacă eu vreau să mânii pe cineva trebuie doar 
să-l înjur, dacă vreau să-l văd fericit trebuie doar să-l laud. Păi asta 
înseamnă că El nu e stăpân pe sine, eu fac ce vreau cu el: 

- vreau să se mânie, îl înjur, 

- vreau să se bucure, îl laud. Nu? 

Închid aici paranteza şi revin: copilul nu ştie deci să dea răspuns la nici 
una din aceste întrebări pentru că încă nu i-a spus nimeni, şi nici nu a 
apucat să cerceteze pe cont propriu. 


|N 


o 


a 

Dar vă întreb: “adultul” ştie răspunsul la aceste întrebări? 

El crede că ştie (deşi nu a căutat sincer niciodată un astfel de răspuns). 
Mă rog, să-l credem. Dar când începe să-ţi dea tot felul de răspunsuri (pe 
care le-a prins aşa din zbor din diferite părţi) care mai de care mai 
fantasmagorice, adevărate poveşti de adormit (sau de speriat) copiii (asta 
în funcţie de locul, partea din lume unde s-a născut), vezi clar că el nu şi-a 
dat niciodată interesul să caute cu adevărat răspunsul la astfel de întrebări 
şi să cerceteze, pe cont propriu, aceste probleme. 

Atunci vezi clar, că majoritatea acestor adulţi nu-ţi pot răspunde la astfel 
de întrebări (pe care eu le consider definitorii pentru a şti pe ce lume ne 
aflăm), atunci vezi că aceşti “adulți” sunt tot nişte copii, atâta doar că acum 
umblă îmbrăcaţi la sacou, cu diplomatul în mâna sau îşi iau o moacă mai 
posomorâtă ca să crezi că se gândesc la ceva profund: se gândesc cum o să 
facă mai mulţi bani mâine, e ceva destul de “profund”. Nu-i deranjaţi! 

Şi atunci cu ce se deosebesc aceşti adulţi faţa de copii? 

Simplu: doar cu corpul fizic puţin mai dezvoltat şi memoria puţin mai 
plină de informaţii (majoritatea inutile: cine joacă mâine, la cât începe 
serialul acela spaniol? ...) 


| 


Dar degeaba că nu sunt în stare să facă conexiunile între informaţiile pe 
care au reuşit să le obţină. Sper să nu vă surprindă, dragi cititori, că în 
lumina celor afirmate mai sus voi susţine acum sus şi tare că noi trăim într- 
o Lume a Copiilor şi ca asistăm la ceea ce se poate numi: Marea Joacă 
Serioasă a Copiilor Pământului. 

Acest lucru cred că trebuie să vă dea puţin de gândit pentru că anumite 
realităţi generează anumite consecinţe de care un om înţelept ar trebui să 
ţină seama. 

4. Acţiunea şi consecinţele ei (recţiunea) 


Dacă dai cu pumnul într-o masă, şi masa dă în pumnul tău cu o forţă 
egală şi de sens contrar forţei cu care tu ai dat. Acesta e cercul vicios al 
acţiunii şi reacţiunii: reacţiunea e direct proporţională cu acţiunea şi în 
funcţie de acţiune vom avea o reacțiune corespunzătoare. 

Exisă aşadar în natură această lege a acţiunii şi reacţiunii legată de legea 
instinctului de conservare, care spune că materia, ca de altfel şi psihicul, au 
tendinţa de a reveni la forma iniţială avută înainte de impactul (şocul 
informaţional) cu un factor perturbator (fizic, energetic, emoţional, mental). 

Gândirea se prezintă ca o plasă elastică: după fiecare şoc primit, ea 
tinde să revină la forma iniţială. Astfel, în marea majoritate a timpului, 
mintea este într-o stare de relativă linişte şi calm (nu spun în linişte şi calm 
pentru că marea majoritate a oamenilor nu ştiu ce e acesta). Dacă vine 
cineva şi o atacă, să zicem cu o înjurătură aceasta începe să se agite, şi o 
să facă acest lucru mai mult sau mai puţin timp, în funcţie de cât de 
puternic sunt înrădăcinate mânia şi orgoliul în persoana respectivă; mai 
precis, modurile specifice de gândire a acestor două “păcate”. 

După aceea revine la starea iniţială. 

Dacă însă şocul e prea puternic, de exemplu vede ceva groaznic, impactul 
impresiei vizuale poate fi aşa de puternic încât plasa gândirii să nu-i facă 
faţă şi atunci se rupe, persoana respectivă devine "puţin nebună”, în acest 
caz fiind atinse însăşi mecanismele gândirii, însuşi suportul care susţine 
plasa. Acest tip de ruptură se repară doar foarte greu, într-un timp destul 
de lung. 

Am vorbit până acum de şocurile obişnuite care sunt mai cunoscute. 

În continuare voi vorbi de șocul inițiatic, un şoc destul de puternic încât 
plasa de care vorbeam să se rupă; fără însă a rupe şi suportul plasei 
(mecanismele fundamentale al gândirii). Atunci se formează o breşă în 
sistemul de gândire. Se observă astfel că acesta e superficial, că nu ne dă 
răspuns la anumite întrebări fundamentale (vezi "Lumea Copiilor”). 

Din acest moment, numit într-un fel “trezire”, există 2 variante: 

1. Fie omul respectiv care a suferit acest şoc inițiatic (căruia eu îi zic mai 
simplu şoc informaţional - prin care află lucruri care îl pun puţin pe 
gânduri), din frică, din refuzul inconştient de a analiza fenomenele 
respective (poate că încă nu e pregătit să le înţeleagă) lasă să intre în 
funcţiune anumite tampoane ale gândirii, de genul gândurilor: "alea-s 
prostii”, "poveşti de adormit copiii”, “tu eşti om serios”, "nu le lua în seamă” 
sau "sectarii ăia aiurează” sau "nu mai te miri ce prostii spune şi omul asta”, 
care au menirea de a-l adormi la loc. Plasa gândirii se repară superficial şi 
probabil vor mai trebui câteva astfel de şocuri (şi poate nu puţine) ca să îl 
trezească de-a binelea (vezi varianta 2). 

2. Omul respectiv înţelege în profunzime implicaţiile informaţiilor pe care 
le aude sau implicaţiile impresiilor auditive, sau vizuale cu care intră în 

contact (tot informaţii sunt şi acestea), şi atunci nu se grăbeşte să repare 
breşa făcută în plasa gândirii, ci se uită mai atent la ea şi constată surprins 
multe alte rupturi în ea. 

Dacă acest şoc informaţional se prelungeşte prin voinţa sa (lucru posibil 
doar dacă el e pregătit să afle răspunsurile de care am vorbit) breşele în 
sistemul său de gândire se înmulţesc până la ruperea aproape totală a 
vechii plase a gândirii. Pe rămăşiţele acesteia, pe baza a ceea ce a fost bun 
în acest vechi sistem (în orice este ceva bun) poate începe apoi să 
construiască o nouă plasă a gândirii, în funcţie de natura şocului 
informaţional primit. 

Acest al doilea sistem de gândire, care se creează, conţine în sine 
rezolvarea problemei care a dus la distrugerea vechiului mod de gândire. 

Să recurgem acum la un exemplu: căderea unei picături sau a unei pietre 
într-o apă. O să folosim o schematizare grafică: 


Vedem astfel că picătura (piatra) cade. Cu cât are o viteză mai mare, cu 
cât e mai grea, cu atât impactul e mai mare. Avem astfel pe de o parte 
exteriorul şi pe cealaltă interiorul, avem de o parte conştientul şi de cealaltă 
subconştientul. 

Cu cât o idee e mai puternică cu atât pătrunde mai mult în profunzimea 
subconştientului dacă, aşa cum am spus, nu intră în funcţiune acele 
“tampoane”. În acest sens este o pildă budistă care spune, că aşa cum 
lingura nu poate gusta din ceea ce conţine, tot aşa şi ignorantul nu poate 
lua nimic de la înţelept chiar dacă stă lângă el. 

Revenind, aşa cum se vede şi din schemă, cu cât o idee pătrunde mai 
adânc în interior (în subconştient) cu atât mai mare va fi impactul şi asupra 
exteriorului (conştientului). Pe de altă parte, în funcţie de mărimea 
impactului cu evenimentul exterior (conştient) depinde reacţia din interior 
(subconştientul). 

Pe această legătură conştient - subconştient se bazează transformarea 

noastră interioară. Cu cât o să conştientizaţi şi o să vă repetaţi mai mult şi 
mai des comportamentul, gândirea şi simţirea corectă (care generează în 
voi linişte, mulţumire, fericire), aceasta o să se implanteze mai bine în 
subconştient. Acum să presupunem că noi avem o plasă de gândire nouă, 
capabilă să dea răspuns la întrebările menţionate mai sus şi care ştie ce 
vrea (vrea să zicem "mântuirea”). 

Impacturile exterioare nu o să înceteze, ele vor căuta să distrugă şi 
această plasă. 

Efectele impactului depind pe de o parte de greutatea şi viteza celui care 
loveşte (idee, impresie vizuală) şi pe de altă parte de tăria țintei, a celui 
lovit (a plasei noastre de gândire). 

Acum noi avem ca variante de acţiune: 

1. Să construim o plasă extrem de dură în mod conştient şi cu rezerva de 
a o putea dărâma noi (şi numai noi), dacă se va dovedi că nu e în 
conformitate cu adevărul; deci să construim o astfel de plasă care de fapt 
să devină un zid de beton căruia nu-i mai pasă de aceste impacturi externe 
(pentru că le-a înţeles natura şi modul de gândire şi acţiune).Această 
variantă e tipică pentru cineva care merge pe calea cunoaşterii (calea de 
reunire cu divinitatea prin cunoaştere) 

2. Fie să devenim "transparenţi”, astfel încât aceste impacte exterioare, 
ispite ale exteriorului, să treacă prin noi fără să lase nici o urmă. Aceasta ar 
fi calea unui om care iubeşte toate fiinţele, care caută unirea cu divinul prin 
iubire, a unuia care transcende dualitatea. 

3. Fie să devenim doar observatori ai impacturilor, să devenim detaşaţi de 
împrejurări, să contemplăm doar, să participăm la acţiune fără însă a ne 
implica; aceasta încearcă să facă un om care renunţă la fructul faptelor sale 
consacrându-le divinului, care trăieşte prezentul, care există aici, acum. 

4. Fie combinarea tuturor celor 3 variante şi folosirea lor simultană; dar 
aceasta vine mai târziu, după ce am înţeles şi practicat toate cele 3 căi în 
parte. Pentru înţelegerea mai bună a acestor posibilităţi de acţiune, pe care 
o să le dezvolt şi eu puţin în capitolul "Uneltele desăvârşirii” vă recomand să 
citiţi Bhagavad-Gita cu comentariile adecvate pe care le puteţi găsi în Karma 
Yoga, Jnana Yoga şi Bakti Yoga scrise de Swami Vivekananda şi de 
asemenea o operă fundamentală, consider eu, în acest sens, anume "A 
patra cale” de Uspensky. 

Revenind la cercul vicios acţiune - reacțiune, sper că aţi reţinut esenţialul: 
orice acţiune are consecinţele ei, cel ce face o acţiune trebuie să-i suporte şi 
urmările pentru că lumea aceasta e o înlănţuire nesfârşită de acţiuni şi 
consecinţe: de anumite acţiuni şi anumite consecinţe. 

5. Suferinţa provocată altuia şi suferinţa ta 


Când cineva face cuiva rău e ca şi cum şi-ar construi o cuşcă, s-ar băga în 


ea şi ar arunca cheia. 


are 
"real 
N 


KLAL 


Când cineva continuă să facă rău (continuă să facă acțiuni dezavantajoase 
atât pentru el cât şi pentru cei din jur), nu se poate aştepta la bine, pentru 
că "cine seamănă vânt culege furtună”. Menţionez că noţiunea de rău 
include printre altele: mânia, orgoliul, invidia, violenţa, lenea, frica... asta 
aşa ca să ne intre bine în cap (să conştientizăm acest adevăr). 

Există această lege a acţiunii şi reacţiunii, omenirea îţi va plăti cu aceeaşi 
monedă cu care îi plăteşti şi tu. 

Scriind aceste fraze îmi dau seama că tot omul ştie aceste principii 
simple, dar mă gândesc oare, câţi le conştientizează cu adevărat, câţi le 
simt în adevăr în ei, câţi încearcă să se schimbe? Omul “obişnuit” (omul de 
lume), gândeşte când citeşte rândurile de mai sus: “da, ştiam asta, ce mare 
brânză că a mai scris-o şi ăsta într-o carte; a scris şi el ce ştie toată lumea!” 
Aşa gândeşte, dar nu-şi dă seama că lumea nu ştie decât o poveste învățată 
automat prin simplă copiere, pe care nu a stat niciodată să o analizeze, să o 
aprofundeze şi să-i pună în practică concluziile pentru ca să-i meargă mai 
bine. 

E o situaţie paradoxală dar adevărată, e ca şi cum un om ştie că cineva îl 
aşteaptă la colţ să-l lovească cu un par în cap, dacă merge pe acolo şi totuşi 
el merge într-acolo spre a fi lovit (deşi el zice că nu vrea să meargă) adică, 
la concret, ştie că mâniindu-se şi purtându-se cu reavoinţă faţă de cei din 
jur va fi tratat la fel şi totuşi o face. Sau, de exemplu, cel care “ştie” că 
“mântuirea”, adică dobândirea "vieţii veşnice” este cel mai important lucru 
din viaţă, cel puţin pentru motivul că aceasta ar trebui să dureze miliarde 
de ani... o eternitate chiar (acest lucru în România de exemplu îl "ştiu” cam 
cel puţin 15 milioane de “ortodocşi” în acest moment); aşadar, o eternitate 
pentru care trebuie să lucreze doar câţiva ani pe pământ, adică: să-şi 


q 

elimine mânia, orgoliul, frica, desfrâul, tristeţea... 
Priviţi acum în jur şi spuneţi-mi câţi dintre cei de lângă voi “lucrează”? 


Acest lucru cred că se numeşte într-un cuvânt INFANTILITATE sau 
INCONŞTIENŢA sau, cu alte cuvinte, pur şi simplu INCAPACITATE de a face 
legătura cauză-efect: anumite cauze, anumite efecte (de vor lipsi anumite 
cauze vor lipsi şi efectele aferente). Oricât ar părea de ciudat, trăim într-o 
lume sadică şi, nu exagerez deloc. De altfel, dacă mi-ai urmărit 
raţionamentul (mai ales cu mânia şi reauavoinţă) nu poţi decât să mă 
aprobi. 

Devine din ce în ce mai incredibil, nu? Mai întâi am văzut că trăim într-o 
lume a copiilor şi acum că această lume mai e şi sadică. 

Dar să nu ne speriem. Lumea actuală e caracterizată în mod fundamental 
prin necunoaştere şi cam aşa arată de obicei lumile în care înfloreşte acest 
păcat capital: ignoranţa. Asta nu înseamnă că noi nu trebuie să facem nimic 
pentru a încerca să schimbăm ceva! 

Doar să nu fim nerăbdători: orice schimbare necesită timp! 


6. Scopul vieţii şi acţiunea 


Tot în spiritul cercului vicios al cauzei şi efectului să încercăm a stabili 
acum care ar putea fi unul din scopurile vieţii, deoarece aşa cum ne spune 
unul din părinţii bisericii, Evagrie Ponticul trebuie să luăm "seama că pentru 
orice lucru creat, există nu o sigură, ci mai multe raţiuni ...” (Gnosticul, 40). 

Dar, înainte de asta, să vedem mai clar în ce constă cercul vicios scop- 
acţiune. Nu o să fie nevoie de nici o explicaţie savantă pentru că realitatea 
este evidentă: orice acţiune pe care un om o face este determinată de 
scopul urmărit a fi atins prin acea acţiune, de acel om. Aşadar urmărirea 
anumitor scopuri, determină realizarea anumitor acţiuni şi nu a altora. 

Astfel, dacă cineva are ca scop propus de exemplu, să cumpere legume 
de la piaţă, pentru a realiza acest scop nu va merge la cinema sau la 
şcoală... 

Anumite scopuri determină anumite acţiuni. 

Anumite acţiuni presupun anumite scopuri urmărite prin ele de către cel 
ce le face. 

Astfel că, urmărind o anumită acţiune pe care o face cineva, putem stabili 
cu mai multă sau mai mare uşurinţă care ar putea fi scopul sau scopurile 
urmărite de el prin acea acţiune. Revenind la exemplul dat, dacă vedem pe 
cineva cumpărând legume din piaţă (acţiunea) putem presupune, cu destul 
de mare probabilitate, că respectivul om înainte de a face acea acţiune şi-a 
propus ca scop al ei să cumpere legume şi nu să vadă un film la cinema. 

Anumite acţiuni presupun anumite scopuri urmărite a se realiza prin ele. 

Sper că m-am făcut înţeles pentru că în continuare vreau să exemplific 
acest adevăr evident, revenind la ideea cu care am început, şi încercând să 

aflu împreună cu dumneavoastră, care ar fi unul din scopurile vieţii. 

Cum o să facem? Simplu: o să urmărim acţiunile oamenilor (una din 
categoriile fiinţelor cu viaţă) şi o să încercăm să stabilim scopul vieţii lor, 
scopul ultim pe care îl urmăresc ei (conştient sau mai puţin conştient), prin 
tot ceea ce fac şi tot ceea ce sunt: VIAŢA, pentru că acest scop ultim, 
scopul vieţii, e cel care le generează pe toate celelalte scopuri pe care le au 
oamenii, fiind într-un fel o materializare a acestui înalt concept. Fiindcă 
acest scop s-ar putea să nu fie prea evident şi să nu reiasă la o privire 
superficială asupra vieţii, vom fi nevoiţi să privim pe lanţul cauzalităţii puţin 
mai profund (nu mult, o să vedeţi). Va trebui să dăm puţin aparențele la o 
parte. 

Bine, acum să privim acţiunile oamenilor. Ce vedem, pentru ce lucrează 
ei? Unii zic că pentru bani, alţii ca să aibă ce să mănânce şi astfel să nu 
moară (deci pentru a fi), alţii zic că pentru copii sau pentru a evolua, sau 
pentru a ajunge celebri, pentru a deveni puternici... 

Iată, v-am prezentat o gamă largă de acţiuni şi scopurile aparente ataşate 
(de oameni) lor. Şi nu uitaţi: anumite scopuri, anumite acţiuni. 

Dar oare ce se ascunde în spatele acestor scopuri declarate? Oare nu un 
scop mult mai profund (pe care nu-l vom vedea dacă nu vom privi atenţi) 
anume: nevoia de COMUNIUNE, bucuria de a trăi, de a convieţui. Gândiţi-vă 
la cel care consideră că scopul vieţii sale este să-şi crească copiii. E evident 
că el urmăreşte de fapt prin această acţiune, să realizeze o comuniune cu 
acele fiinţe pe care le are în grijă. 

Sau, cel care vrea putere, sau cel care vrea hrană, oare nu vrea şi el tot a 
trăi, a convieţui, a simţi comuniunea cu cei din jur? Desigur că aceasta 
urmăreşte, deşi o face inconştient şi chiar dacă uneori acţiunile lui aparent 
infirmă această concluzie. Gândiţi-vă, imaginaţi-vă că aţi avea toată 
puterea, toată hrana din lume (deci aparent aţi atins scopul vieţii), dar 
totuşi aţi fi singuri (absolut singuri pe lume). Oare nu aţi simţi atunci că vă 
lipseşte ceva? Oare nu vă vor lipsi fiinţele împreună cu care să vă bucuraţi 
de viaţă, faţă de care, şi împreună cu care să simţiţi comuniunea. 

Gândiţi-vă! 

Iar cel care spune că scopul vieţii e evoluţia, oare nu se înşeală şi el? 
Oare nu vrea el de fapt, doar să simtă comuniunea, să convieţuiască cu 
fiinţe cu conştiinţe asemănătoare, cu simţiri asemănătoare cu ale lui? Şi 
cum conştiinţa, cum preocupările, aspiraţiile şi modul lui de a fi, se schimbă 
neîncetat şi de obicei "în timp” devin mai spirituale, mai elevate, şi el va 
simţi nevoia de comuniune cu fiinţe cu conştiinţe tot mai înalte, creându-şi 
astfel iluzia că scopul vieţii sale ar fi evoluţia. 

Dar cum vedeţi acum destul de bine, scopul e altul: e viaţa, e nevoia de 
COMUNIUNE, e iubirea; pe când evoluţia, e doar un corolar, un efect, un 
rezultat secundar al acţiunii prin care fiinţele urmăresc să-şi atingă 
adevăratul scop: comuniunea. 

Acest scop se realizează mai întâi prin iubirea a câtorva fiinţe mai 
apropiate de noi prin forţa împrejurărilor, pentru ca mai apoi, pentru cei 
care-l conştientizează şi îl simt cu adevărat, să devină o iubire pentru toate 

fiinţele, un sentiment de comuniune cu toată creaţia. 


Să luam acum o altă abordare a scopului vieţii, şi să spunem că scopul 
vieţii e viaţa însăşi. Poate o să vă surprind, dar o să spun că voi aţi şi atins 
acest scop dar că încă nu aţi văzut acest lucru (nu l-aţi conştientizat). 

Sunteţi precum acel om sărac care caută comori oriunde, în afară de 
buzunarul hainei lui, acolo unde e de fapt unica şi singura comoară. Şi voi 
purtaţi comoara la voi tot timpul, doar că nu o vedeţi. 

Acum tot ce aveţi de făcut e doar să vedeţi acest lucru: că scopul vieţii e 
viaţa însăşi! Comoara a fot întotdeauna cu voi, nu vă mai rămâne decât să 
vă bucuraţi de ea, să vă bucuraţi de viaţă, prin comuniunea cu toate fiinţele 
din lume. 

Nu mai căutaţi şi nu mai speraţi. 

Bucuraţi-vă de comoara din voi: bucuraţi-vă de viaţă, bucuraţi-vă, ea e 
unica şi singura voastră comoară. Ea este aici, acum. O veţi vedea prin 
trăirea în prezent (în momentul unde se află ea), prin simţirea comuniunii 
cu întreaga creaţie, cu “Dumnezeu”, prin Iubire. 

Doar prin iubire. 

Nu vă veţi putea bucura de această comoară dacă sunteţi răi, plini de 
mânie, de ură, de orgolii, de frică, acestea sunt tot atâtea haine puse peste 
comoară, împiedecându-vă să o vedeţi. 

Viaţa este în voi. Priviţi-o prin iubire. 

Simţiţi-o prin comuniune. Această carte se vrea a fi, tocmai un 
instrument, un ajutor, în a ne privi pe noi înşine, în a vedea în noi comoara 
vieţii, a comuniunii, a Iubirii, şi a ne bucura de ea. Iar dacă, aşa cum am 
mai spus, prin această vedere vom şi evolua, ne vom “mântui”, vom accede 
spre dimensiuni superioare, sau oricum vreţi să spuneţi (important e să 
prindeţi ideea) acesta nu va fi un pas spre realizarea scopului vieţii, 
deoarece pe acesta l-am atins de când am fost creaţi, ci va fi doar o 
oportunitate superioară de a ne bucura de atingerea acestui scop: viaţa 
însăşi. Şi să nu vă surprindă dacă vom găsi din nou şi din nou, pe măsură 
ce creştem în conştiinţă, noi şi nebănuite modalităţi de a ne bucura 
necondiţionat de darul făcut nouă de “Dumnezeu”: viaţa (şi sper că se 
înţelege că nu mă refer la viaţa trupului fizic), de acest Mister care continuă 
să ne extazieze, să ne înfioare, pe măsură ce cunoaştem mai mult şi mai 
mult din hainele sub care el se ascunde, haine care depun mărturie despre 
stăpânul lor: Viaţa; şi care prin infinitatea varietăţii lor de forme, culori, 
sunete sau alte aspecte pe care le vom descoperii în viaţă, şi pe care acum 
nici nu le bănuim, ne îndeamnă să ne bucurăm, să fim fericiţi, să căutăm 
comuniunea, să iubim, să cădem în extaz. 

Vrem să evoluăm, să creştem mai mult în conştiinţă, ne rugăm la 
"Dumnezeu” să ne dea, dar noi nu ne bucurăm nici de ceea ce avem! De 
fapt nu vedem că “Dumnezeu”, în nemărginita-l bunătate, ne-a dat tot ce 
se putea da. Acum noi doar trebuie să ne bucurăm de acest infinit dar: 
VIAŢA, MISTERUL, EXTAZUL, RAŢIUNEA, IUBIREA... 

7. Mintea şi inima 


Să analizăm acum acest raport între minte şi inimă, între Raţiune şi 
Simţire, să analizăm în fond un nou cerc vicios pentru că, după cum lesne 
putem vedea, simţirea vine în inimă prin minte, iar aceasta din urmă 
gândeşte şi acţionează mai mult sau mai puţin influenţată de inimă. 

În acest cerc înscriem Rațiunea (partea cea mai bună a minţii) şi Iubirea 
(partea cea mai bună a simţirii, a inimii) şi dacă o să analizăm atent lumea 
în care ne aflăm vom vedea că Rațiunea Adevărată îndeamnă să iubim şi 
Iubirea Adevărată la rândul ei ne îndeamnă să raţionăm. Acestea sunt două 
părţi importante ale fiinţei noastre, iar separarea lor prin sprijinirea creşterii 
în putere, în noi fie doar a gândirii, fie doar a simţirii o să ducă la 
distrugerea noastră, la dezechilibrarea fiinţei noastre. E nevoie de un 
echilibru permanent între gândire şi simţire, între rațiune şi iubire, o 
conlucrare permanentă a acestor primi doi prunci ai universului: Adam - 
intelectul şi Eva - principiul volitiv, pentru că doar ei împreună ne pot arăta 
drumul spre "Rai”, spre "Ierusalimul ceresc”... 

Cel care se foloseşte preponderent doar de una dintre aceste aspecte 
definitorii, fundamentale ale fiinţei sale este ca o pasăre care ar încerca să 
zboare cu o singură aripă, lucru zadarnic o ştiţi de altfel, sau ca o barcă 
care are o vâslă doar într-o singură parte şi care din această cauză se 
învârte pe loc. 

Modul de gândire al fiecărei fiinţe îi determină simţirea, modul cum 
percepe la nivelul inimii acest univers înconjurător, iar acest mod de 
deschidere a inimii către lume îi influenţează hotărâtor modul de gândire. 

Este necesar deci un permanent control al raţiunii prin iubire şi al iubirii 
prin rațiune. Această verificare nu dă greş niciodată dacă suntem sinceri cu 
noi înşine şi nu încercăm în vreun fel să ne minţim fie la nivel de minte, fie 
la nivel de inimă. 

Dacă vom face această verificare reciprocă sinceră, şi nu vom simţi în noi 
nici o umbră de dezechilibru, de dizarmonie, de nelinişte, de regret, atunci 
vom şti negreşit că suntem pe calea cea bună: Calea de Mijloc. Aşadar 
gândirea trebuie să verifice simţirea şi iubirea trebuie să verifice gândirea. 
Dacă această condiţie se împlineşte, e bine. 


Dar e necesară, mai ales în cazul gândirii, şi o verificare interioară, adică 
gândirea să verifice gândirea. Să ne obişnuim a ne verifica prin Raţiune şi 
prin Iubire, propriul mod de gândire şi să fim sinceri cu noi, căci omul se 
aseamănă cu un pescar care merge la pescuit: ajuns pe malul mării el îşi 
pregăteşte plasa, se pune în barcă şi se îndreaptă spre larg, aici o aruncă în 
apă. În locul respectiv sunt mulţi peşti, a auzit asta de la alţii care au 
pescuit acolo înaintea lui, dar se pare că numai unii pescari reuşesc să 
prindă cantităţi mari de peşte, marea majoritate însă, prind atât cât să 
poată supravieţui. 

Pescarul nostru a auzit această legendă şi şi-a zis că nu are nimic de 
pierdut dacă îşi va încerca şi el norocul. Aşadar iată-l pe mare şi iată-l în 
acţiune. Avea aşteptări mari, dar se pare că acestea i-au mai scăzut după 
ce a tras plasa afară pentru prima dată şi a văzut că în ea erau de abia doi 
peşti. 

Faptul îl pune pe gânduri. Oare ce au pescarii care prind sute de peşti în 
acelaşi loc şi el nu are? Se întreabă retoric, oarecum mâhnit în suflet. Se 
grăbeşte să dea vina pe destin care după părerea lui este părtinitor şi-i 
favorizează pe unii în detrimentul altora, dar într-un moment de luciditate 
amână această numire a vinovaţilor şi se gândeşte că poate totuşi el e de 
vină pentru situaţia dată. 

Aşadar stă să se socotească: barcă au şi ceilalţi şi eu, e drept că alţii au 
bărci mai mari sau mai performante, dar nu prind cu barca peşti, ci cu 
plasa. Da, cu plasa..., îşi repetă ca pentru sine; dar şi eu am o plasă destul 
de mare, har Domnului. 

Zicând aceasta ca pentru a se convinge că are dreptate îşi priveşte mai 
atent plasa. Şi iată că vede o ruptură în ea. Începe să se întrebe oare când 
s-a rupt, de ce, de ce nu a văzut până acum, cum o poate repara şi 
punându-şi astfel de întrebări şi cercetând ruptura mai îndeaproape iată că 
vede, nu cu puţină mirare, şi alte rupturi în năvodul său atât de lăudat, 
unele chiar mai mari decât prima pe care a văzut-o. Parcă fusese orb până 
atunci, cum de nu văzuse că aproape toată plasa era ruptă?... 

Da, noi ne asemănăm mult cu acest pescar. Plecăm pe mare (în lume) cu 
barca (corpul fizic) şi cu plasa (mintea) plină de rupturi, de moduri greşite 
de gândire, de iluzii, de lucruri neadevărate şi apoi ne mirăm cum de nu 
prindem peşti, cum de nu suntem fericiţi, bucuroşi, cum de ne merg toate 
pe dos. Dăm la început pe orice şi pe oricine vina: pe mare, pe destin, pe 
peşti, că sunt greu de prins...şi poate abia la urmă (deşi normal ar fi ca să 
începem cu aceasta) ne gândim (şi când zic “ne” vreau să zic “putini”, 
pentru că unii, chiar mulţi nu se gândesc niciodată că poate ei sunt de 
vină), că poate avem un năvod (o minte), un mod de gândire greşit şi, 
analizându-l mai îndeaproape, să vedem că într-adevăr aceasta este cauza 
pentru nefericirea noastră, şi văzând să acţionăm spre a repara năvodul, a 
reface ochiurile lipsă şi a-l face apt pentru a-şi îndeplini misiunea lui, aceea 
de a prinde peşti (de a ne integra în Armonia lumii devenind astfel fericiţi). 

Este necesar deci un efort de autoobservare continuă, pe care dacă îl vom 
face rezultatele nu vor întârzia să apară, care să ne ajute să identificăm 
rupturile, greşelile din modul nostru de a gândi, simţi şi acţiona. 

Apoi vom trece la repararea şi la construirea unei plase noi. Dacă v-am 
convins de necesitatea autoobservării, în rândurile următoare o să încerc să 
vă ajut să vă faceţi o idee despre ce aţi putea vedea, tocmai pentru a întări 
în voi intenţia autoobservării şi pentru a arăta că rupturile nu sunt nici 
puţine (toate păcatele: orgoliu, mânie, desfrâu, frică, tristeţe, lăcomie, 
lene...), nici uşor de reparat. Dar nici roadele, peştii (fericirea, iubirea, 
cunoaşterea) pe care îi veţi prinde cu noua plasă nu sunt deloc mici şi de 
neglijat. 

8. Conştient-subconştient. Automatismele 


Un automatism e ceva ce putem face şi facem fără a fi necesară 
intervenţia conştientului. Astfel de exemplu: mersul este un automatism, 
legatul şireturilor, înotul, mersul pe bicicletă, scrierea, vorbirea, dansul, 
mâncatul, gestica, mimica, ticurile verbale, fizice etc. în general cam tot ce 
se poate face cu corpul fizic este un automatism. 

Aceste automatisme nu au apărut însă acolo, aşa "din senin”, fără 
aprobarea conştientului. Ele au fost învăţate într-o anumită perioadă de 
timp, prin repetare conştientă. Astfel, ne-au trebuit câţiva ani să învăţăm să 
mergem, câţiva ani să învăţăm să vorbim, câţiva ani să învăţăm să scriem... 

Apoi, după ce am învăţat aceste lucruri, după ce am creat aceste 
automatisme, ele s-au retras în subconştient şi de acolo ies la iveală, la 
cererea conştiinţei, de câte ori aceasta doreşte să le manifeste. 

Aceste automatisme au caracteristica că nu e nevoie să conştientizăm 
fiecare parte a lor când se manifestă (am făcut acest lucru atunci când le- 
am învăţat iar acum se pot desfăşura automat). 

Învăţarea acestor automatisme a luat destul de mult timp. De exemplu 
atunci când am învăţat să scriem am făcut o literă cu greu, apoi am tot 
repetat scrierea ei, am conştientizat şi am fost atenţi la fiecare mişcare, şi 
cu timpul (ani buni) s-a format în psihicul nostru programul automat al 
scrisului despre care nu putem spune că suntem conştienţi, în sensul că 
conştientizăm fiecare mişcare pe care o facem atunci când ea are loc. 

Încearcă să scrii acum ceva, vei vedea că stiloul o să meargă de la sine 
(automat) nu o să mai stea "să se gândească” cum o să scrie a, b, i, m... 
sau cum va lega literele între ele. 

Dacă o să priviţi atenţi în voi veţi vedea că aproape toate programele de 
acţiune ale corpului fizic au fost mai mult sau mai puţin învăţate în copilărie. 
În spatele fiecărei mişcări aparent simple: mers, alergat, şezut, sărit, se 
află un program automat format prin repetarea într-o perioadă destul de 
lungă de timp, a acelei mişcări. 

Să luăm acum şi vorbirea: pentru fiecare sunet, pentru fiecare cuvânt a 
fost nevoie de mii de repetări până l-am învăţat (am învăţat de fapt o limbă 
străină pentru noi la acea vreme). Şi aşa, încet, încet, în ani şi ani (3-4 ani) 
programul vorbirii s-a şlefuit, a devenit coerent, cuprinzând o mulţime de 
cuvinte, cărora le-am învăţat intonaţia, pronunţarea, ritmul... 

Am vorbit până acum de automatisme care sunt în noi şi care sunt 
aparent de natură fizică, şi zic aparent pentru că de fapt în spatele fiecărei 
mişcări, a fiecărui automatism fizic se ascunde de fapt un automatism 
mental pe care aşa cum am mai spus şi o să mai spun (pentru că e bine să 
reținem) se află ani întregi de repetare conştientă. După care automatismul 
psihic respectiv se retrage în subconştient de unde va ieşi şi se va pune în 
funcţiune atunci când a fost obişnuit să iasă. 

Astfel, în copilărie mai ales, dar procesul e valabil pentru toată viaţa, se 

formează aceste automatisme psihice. Paralel cu formarea automatismelor 
vorbirii, se formează şi un program lexical anex acestuia în care, o să spun 
din nou, prin multiple repetări se înscriu semnificaţiile tuturor cuvintelor pe 
care le folosim în vorbire. De exemplu, cuvântul masă desemnează un 
obiect format dintr-o bucată de scândură mare, cu patru picioare... că, 
cuvântul găleată desemnează ceva dintr-un anumit material (plastic, lemn) 
de formă conică sau cilindrică folosit pentru depunerea sau transportul 
lichidelor de natură diferită... Lexicul acesta se perfecţionează pe tot timpul 
vieţii. Cum? Acum cred că o ştiţi şi voi: prin repetare conştientă un timp 
îndelungat a noilor cuvinte şi a semnificaţiilor lor. De exemplu "ezoteriştii” 
îşi însuşesc un limbaj specific format din cuvinte ca: ceakre, Kundalinii, 
levitaţie, corpuri subtile, nadisuri, asane ,mantre, yantre ... cuvinte care în 
genere nu sunt cunoscute (semnificaţia lor nu este cunoscută de toată 
lumea). 

În marea majoritate a cazurilor învăţarea acestor automatisme aparent 
fizice, e folositoare, utilă. E util să înveţi să mergi, să alergi, să mănânci, să 
vorbeşti etc. dar nu acelaşi lucru se poate spune şi despre automatismele 
mentale popiu-zise şi despre automatismele emoţionale pe care copilul le 
învaţă, prin repetare conştientă din societatea care îl înconjoară; despre 
învăţarea modului de a simţi şi a gândi. 

Încă de mic, copilului i se spune ce şi cum să gândească: nu e bine să faci 
aia, nu e bine s-o faci pe cealaltă şi atunci copilul începe să copieze modul 
de gândire specific celor care îl învaţă. De fapt aceştia asta şi urmăresc: să-l 
facă pe copil să gândească ca şi ei sau, ca să fim mai direcţi, nici nu-l pot 
învăţa pe copil alt mod de gândire decât cel propriu, din moment ce, în 
general, nu cunosc alte moduri de gândire. De obicei, acest mod de gândire 
şi simtire (automatismele verbale şi emoţionale pe care ei şi le-au format 
prin repetare) în marea lui majoritate, nu este corect. 

De ce zic că modul de gândire şi de simtire pe care îl învăţăm acum pe 
pământ în primii ani ai vieţii de la mediu (familie, şcoală, prieteni), nu e 
corect, nu ne e favorabil, nu ne este util? Păi să vedem ce suntem învăţaţi şi 
să analizăm de ce nu e bine ce suntem învăţaţi: 


1. Orgoliul (primul păcat capital), cu un mod de gândire specific: "tu 


"N 


trebuie să fii cel mai bun, să-i întreci pe ceilalţi”, “ca să birui în viaţă trebuie 
să fii tare”, "ce, mă, îi laşi să te jignească?”... Când eşti mic şi te întorci de la 
şcoală nu eşti întrebat "ce aţi mai învăţat interesant despre lume, despre 
viaţă?” şi apoi să ţi se explice ce nu înţelegi, ci eşti întrebat ce note ai luat: 

- "Păi, la română 7. 

- Numai atât? da, a lu' Popeasca cât a luat? 

- Nouă! 

- Păi îl laşi pe ăla să te întreacă, pe bitancu ăla, tu eşti mai bun decât el, 
fă bine şi pune mâna pe carte să-l întreci!” 

Cum se poate numi un astfel de mod de gândire care este inoculat 
copilului de mic, transformându-se în automatism de gândire pentru el, 
automatism pe care apoi îl va introduce în capul copilului său şi tot aşa. 

Copilul nu e îndemnat spre cunoaştere de dragul cunoaşterii, ci din 
contră, de cele mai multe ori e atenţionat că de ştii prea multe "ţi se strică 
capul”, sau că "nu-ţi foloseşte la nimic să citeşti atât”; raționamente întărite 
cu “exemple”. Copilul nu e îndemnat să cunoască lumea aşa cum e ea, 
pentru a se putea integra în ea armonios, pentru a-şi putea ajuta semenii şi 
prin aceasta să se ajute pe sine, spre a-şi putea "iubi semenii ca pe sine 
însuşi”. 

E învăţat să înveţe de dragul notelor (sau de frica lor), de dragul orgoliului 
şi mândriei proprii sau a părinţilor, e învăţat separatismul şi intoleranţa "ăla 
e mai prost ca tine”, disprețul "lasă, mamă, că tu eşti mai bun decât ei”... 


2. Violenţa. Copilul e învăţat că pământul e o junglă şi că pentru a 
supravieţui trebuie să dea în cap la cât mai mulţi. 

Să vă dau un exemplu clasic la care aţi asistat poate cel puţin o dată în 
viaţă: se bat doi copii, unul este învins şi se apucă de plâns şi merge acasă 
la taică-său sau la maică-sa sau la fratele lui (depinde care e cocoşul, 
bătăuşul casei): 

- "Dragul de tine, ce-ai păţit, îţi curge sânge din buză... 

- Păi m-a bătut Ionică. 

- Ce, mă, te-ai lăsat la el? Trebuia să-i dai vreo două (şi respectivul 
“învăţător” mimează loviturile în aer) că doar eşti mai mare ca el”; şi peste 
gard strigă la vecinul (tatăl învingătorului): "Mă, învaţă să-ţi educi copilul, 
căpcăunule, zici că l-ai crescut în pădure...” 

În curtea cealaltă, tatăl învingătorului (sau cocoşul casei) îi întăreşte 
orgoliul acestuia: "Bine ai făcut că l-ai bătut, mă, să se înveţe minte să nu 
se mai ia de tine. Da, încă nu i-ai dat destul! Uite la sălbaticul de taică-său 
(sau cocoşul casei) cum strigă la mine ca un descreierat, de parcă îi sfârşitul 
lumii...” 

Bun. Acum că am dat un exemplu sugestiv pentru faptul cum învăţăm de 
mici violenţa (dar vă asigur că pot găsi o infinitate fără prea mare efort 
pentru că trebuie doar să deschid ochii şi să privesc în jur) vă întreb: numiţi 
acest mod de gândire pe care copilul o să-l copieze automat cu timpul, un 
mod de gândire corect? 

Poate fi numit corect un mod de gândire care duce la mânie, ură, violenţă 
între oameni, mod de gândire care produce un cerc vicios care nu este util, 
folositor pentru nici unul dintre protagonişti: “eu dau (cu bâta, nu în sensul 
de a dărui), tu dai; eu dau, tu dai...depinde la care e bâta”. Până la urmă 
unul cedează, dar degeaba, că acum avem deja două capete sparte. 

Poate fi numit corect modul de gândire care îndeamnă la orgoliu, mânie, 
violenţă, când acestea, e clar pentru orice om cu puţină minte se vor 
întoarce asupra ta şi îţi vor afecta integritatea fizică şi psihică; care te 
împiedică a fi fericit, a te bucura de tot ce există, a te bucura de toate 
fiinţele, căci atunci când eşti mânios sau urăşti nu poţi să fi şi fericit şi 
bucuros în acelaşi timp. 

3. Mânia. Modul corect de gândire ar fi (despre aceasta o să mai vorbim) 
"nu trebuie să mă mânii niciodată în viaţă pentru că mânia se întoarce 
împotriva mea; pentru că mânia este incompatibilă cu iubirea, iar eu trebuie 
să-mi iubesc semenii; pentru a fi fericit, căci vreau să fiu fericit!” 

Nu? Nu?!!! 

Nici nu am voie să mă gândesc a mă mânia împotriva vreunui semen. 
Sunteţi de acord cu mine că acesta e un mod corect de gândire? Acum 
gândiţi-vă câţi copii sunt învăţaţi să gândească în acest mod ( că nu trebuie 
să fie orgolioşi, că nu trebuie să se mânie niciodată, că trebuie să iubească 
pe toată lumea) şi veţi înţelege de ce am zis că modul actual de gândire al 
omenirii nu este corect. 


4. Frica, care e legată mai ales de prejudecăţi, de temeri şi griji ridicole, 
lipsite de un suport serios, copiate prin spiritul de turmă automat din 
societate: "oare ce va zice vecinul”, “ce a zis profesorul”, "nu e bine să 
citeşti cărţi sectare”, "credinţa în care m-am născut nu trebuie să o pun sub 
semnul întrebării”... 

Aproape toată gândirea pe care o avem e formată din automatisme 
psihice iar schimbarea acestor automatisme necesită timp, vă mai amintiţi: 
repetare conştientă timp îndelungat. Aceste automatisme psihice pe care le 
avem sunt aproape toate greşite (legătura cauză-efect e greşită). Ele s-au 
format în timp îndelungat, practic de la naştere până în momentul de faţă, 
şi dacă nu vom încerca să le corectăm se vor întări în continuare cu fiecare 
repetare a lor pe care o vom face în circumstanţe specifice (care fac să se 
manifeste un automatism psihic sau altul). 

Astfel, să zicem că cineva ne jigneşte, automat iese la iveală 
automatismul psihic al orgoliului care vrea să se manifeste. Dacă îl vom 
vedea şi îl vom analiza încercând să înţelegem de ce e greşit şi nu-l vom 
lăsa să se manifeste, el va slăbi şi, cu timpul, prin repetarea modului corect 
de gândire pe care-l vom descoperi prin analiza celui greşit şi corectarea lui, 
el va fi înlocuit de un alt automatism, dar de data aceasta bun şi favorabil 
nouă (cu umilinţa, cu iubirea...). 

O repet: fiecare mod de gândire în parte (mânie, orgoliu, frică, desfrâu, 
lăcomie, tristeţe... ca să amintesc câteva din cele greşite) s-au format într-o 
perioadă de timp destul de lungă (zeci de ani) prin preluarea repetată din 
exterior a unui anumit tipar de gândire - cel specific mâniei, de exemplu, 
sau orgoliului... î 

Această preluare s-a făcut semiconştient. În ce sens? Repetarea lui şi 
introducerea lui în subconştient s-a făcut prin repetare conştientă, dar am 
repetat un mod greşit de gândire pe care nu ne-am gândit să-l disecăm şi 
să vedem dacă e util să introducem în psihicul nostru astfel de automatisme 
mentale. 

Dacă, să presupunem că, vei fi capabil să vezi că există în tine aceste 
automatisme nefavorabile şi neutile, şi înțelegând efectele nefaste care le 
atrag asupra ta, vei dori să le elimini din mentalul tău nu te aştepta să o 
poţi face peste noapte. 

Simpla conştientizare a acestor moduri greşite de gândire care generează 
acţiuni greşite nu duce la dispariţia lor. E nevoie, aşa cum am mai spus, de 
un proces îndelungat (ani şi ani) de repetare conştientă, de înţelegere tot 
mai profundă a modului corect de gândire corespunzător şi de punere în 
practică a acţiunii corecte corespunzătoare. 

Prin înţelegerea, conştientizarea şi repetarea modurilor corecte de 
gândire: umilinţă în loc de orgoliu, calm în loc de mânie, castitate în loc de 
desfrâu, curaj în loc de frică, iubire în loc de ură, cunoaştere în loc de 
ignoranță... şi prin punerea în practică a acţiunilor specifice modurilor 
corecte de gândire, se vor forma, încet, încet, noi automatisme mentale, de 
data aceasta favorabile, utile şi avantajoase nouă, în sensul că prin punerea 
lor în practică, acţiunile generate de ele ne vor aduce numai efecte 
favorabile (linişte, pace, calm, mulţumire, fericire). 


Aşadar, pe scurt: acum avem în noi ca automatisme psihice, moduri 
greşite de gândire. Prin înţelegerea şi repetarea conştientă a modurilor 
corecte de gândire (cele care generează doar efecte favorabile şi utile nouă) 
vechile automatisme vor fi înlocuite cu altele noi favorabile nouă. 

Dar asta nu e totul: trebuie să ne formăm şi un automatism care să 
verifice tot timpul automatismele noastre mentale (care inevitabil se 
formează de-a lungul timpului) spre a vedea dacă ne sunt favorabile. Dacă 
nu, le vom schimba. 

Dacă vom începe să ne autoobservăm şi autoanalizăm, o să intrăm într-o 
primă fază în care o să conştientizăm, o să înţelegem că avem moduri 
greşite de gândire în noi (păcate) şi că ele trebuie eliminate. 

Vom vedea apoi că, deşi înţelese într-o oarecare măsură, ele vor continua 
să se manifeste. Să nu ne îngrijorăm, o fac în virtutea inerţiei. De fiecare 
dată când le vedeţi că vor să se manifeste, repetaţi-vă modul corect de 
gândire şi adânciţi-l de fiecare dată tot mai mult. 

Dacă veţi menţine această luptă timp suficient de lung (ani şi ani), încet o 
să înţelegeţi în profunzime fiecare din modurile greşite de gândire şi veţi 
reuşi să vedeţi modul corect de gândire (favorabil, util - cu adevărat 
favorabil şi util); la urmă veţi reuşi să creaţi în voi automatisme favorabile 
vouă şi să le distrugeţi total pe cele greşite (nefavorabile). 

Atunci "veţi căpăta dreptul să fiţi fericiţi, să fiţi mântuiţi, să intraţi în 


împărăţia lui Dumnezeu”?. 


9 O să explic mai încolo ce s-ar putea înţelege mai concret prin "mântuire". 

9. General-particular. Analiză-sinteză 


În continuare, trebuie să spunem că fără cunoaşterea a cel puţin câtorva 
aspecte particulare ale fenomenului pe care îl cercetăm (indiferent de 
fenomen), nu se poate trage o concluzie generală privind fenomenul 
respectiv, iar atâta timp cât nu se stabileşte un cadru general de încadrare, 
a fenomenului cercetat, investigația particulară (analiza) este de cele mai 
multe ori ineficientă (nici măcar nu ştim ce căutăm, şi atunci căutăm la 
întâmplare, cu eficienţa de rigoare asimilată acestei cercetări "în ceaţă 
totală”). 

Analiza este studiul în amănunţime a unui anumit fenomen, pe când 
sinteza e o privire de ansamblu asupra tuturor elementelor fenomenului 
cercetat. 

Să vedem cum acţionează cercul vicios analiză-sinteză: înainte de a face 
analiza unui fenomen (de exemplu religia, filozofia...sau a unor subcategorii 
de fenomene din cadrul acestora ca: viaţa dincolo de moarte, reîncarnarea, 
păcatele, mântuirea...) tu o să faci o sinteză a ceea ce ştiai până atunci 
despre fenomenul respectiv. În funcţie de această sinteză o să demarezi 
cercetările de amănunt asupra elementelor fenomenului, pe baza cărora vei 
face apoi o nouă sinteză, să zicem mai bine structurată, dacă cercetarea ta 
de amănunt a fost mai profundă. 

Atenţie: nu vei putea analiza în amănunt fenomene care să nu fi fost 
prinse în sinteza pe care o asociai unui fenomen. De exemplu: dacă atunci 
când te gândeşti la religie îi faci o sinteză din principalele cuvinte cheie care 
desemnează pentru tine religia la un moment dat, să zicem: Hristos, 
înviere, moarte, ispăşire, iertare, iad, rai... iar printre aceste elemente de 
sinteză care definesc în psihicul tău noţiunea de religie şi care pot fi 
analizate fiecare în parte; să zicem că noţiunea de “reîncarnare” nu se 
încadrează, e foarte puţin probabil să ajungi să o studiezi în amănunt legat 
de noţiunea ta de religie, din moment ce ea nu se află în sinteză. 

E ca şi cum ai avea o carte în mână, ai deschide la cuprins şi ai vedea 
sinteza cărţii respective (cuprinsul), pe baza acestui cuprins poţi analiza 
apoi în amănunt fiecare element cuprins în acea carte, dar nu o să poţi 
studia capitole care nu sunt cuprinse în ea, deci nu există nici în cuprins. 

Fiecare om are o astfel de carte pentru fiecare domeniu (mai subţire sau 
mai groasă), dar particularitatea acestor cărţi este că atunci când studiază 
un capitol al ei în amănunt poate să dea de un alt amănunt care să-l 
determine să-l cerceteze mai îndeaproape rezultând un nou capitol pentru 
cartea respectivă (o nouă sinteză). 

Vă întrebaţi poate: "practic, cu ce mă ajută să cunosc acest cerc vicios?” 
Vi s-ar putea răspunde: 

Vrei să cunoşti mai bine lumea în care te afli, vrei să te cunoşti mai bine 
pe tine? 

Atunci: 1. Fă o sinteză a ceea ce ştii despre lume şi despre tine. O să fii 

surprins de cât de puţine ştii şi mai ales de golurile din sinteza creată. Abia 
când o să faci această sinteză vei putea să vezi că punctele tale de vedere 
despre anumite aspecte particulare (analitice) se bat cap în cap, sunt 
contradictorii. Asta v-o pot garanta; o să vedeţi şi voi dacă veţi încerca să 
faceţi o sinteză, de exemplu a cunoştinţelor voastre în domeniul religios. 

De exemplu, ştiţi că “Dumnezeu” e bunătatea absolută, că e Iubirea 
întruchipată; mai ştiţi că există iad veşnic unde păcătoşii vor fi chinuiţi pe 
vecie de îngerii lui “Dumnezeu”, le ştiţi pe amândouă, dar nu o să vedeţi 
contradicţia dintre ele, decât dacă o să încercaţi să faceţi sinteza şi să 
puneţi aceste două elemente una lângă alta. 

Sau pentru altă categorie de “credincioşi”: ştiţi că “Dumnezeu” este 
Iubire, şi că există în acelaşi timp "legea Karmei” care-i pedepseşte pe 
păcătoşi. Dacă nu faceţi sinteza nu veţi vedea că "legea Karmei” e o 
manifestare a iubirii lui “Dumnezeu” şi că El nu pedepseşte prin acea lege, 
ci ajută prin ea pe oameni să crească în conştiinţă. El nu-i pedepseşte pe 
oameni, ci doar le creează circumstanţe favorabile în care conştiinţa 
acestora să crească, pentru ca odată, când va fi destul de cuprinzătoare să 
poată vedea, să se poată bucura şi ea de această Iubire Infinită a lui 
"Dumnezeu” pentru toată creaţia. 


Aţi făcut sinteza, vedeţi că ceva nu e în regulă? Foarte bine! Acum faceţi 
pasul următor: 

2. Treceţi de la sinteză la analiză, analizaţi fiecare din cele două părţi ale 
cunoaşterii voastre, pe care o să le descoperiţi a fi contradictorii prin 
sinteză. Analizaţi-le “până la sânge”, întoarceţi-le pe toate părţile, cercetaţi- 
le cu atenţie şi stabiliţi valoarea de adevăr din fiecare, pentru că dintre două 
afirmaţii contradictorii una sigur e falsă, dacă cele două afirmaţii fac referire 
la unul şi acelaşi lucru. 

De exemplu, dacă zic: “x” urăşte, se mânie, pedepseşte şi apoi zic: “x” 
doar iubeşte şi ajută, avem o contradicţie dacă “x” ar desemna acelaşi 
lucru, să zicem “iubirea”. Dar contradicţia a venit din faptul că noi nu 

n" 


cunoaştem bine pe “x”, nu-i cunoaştem bine caracteristicile, şi nu le 
cunoaştem pentru că nu l-am analizat cu atenție”. 


3. Dacă aţi făcut sinteza, reveniţi la analiză. Ei? Acum totul e mai clar, 
“chestiile” se leagă între ele! 

Pentru a vedea ce e greşit în gândirea voastră, faceţi sinteza ei şi căutaţi 
să vedeţi ce părţi din ea se bat cap în cap (de exemplu: “păcatele” cu 
"mântuirea”, iubirea cu pedeapsa, mânia sau orgoliul cu fericirea şi liniştea), 
analizaţi-le atent şi puneţi ordine în gândirea voastră. 

Cu cât va fi mai mare această ordine din minte, cu atât veţi descoperi o 
ordine perfectă şi în exterior şi invers. 

Nu vă speriaţi de sfatul meu, ştiu că nu o să faceţi această sinteză din 
cauză că o spun eu. Ori o să o faceţi că aşa vă spune inima şi mintea 


10 Vezi cercul vicios comunicare-contradicţie. 

voastră, ori nu o veţi face deloc. 

În orice caz pentru cei care nu aţi încercat să faceţi o sinteză a ştiinţei 
voastre, vă recomand (doar atât pot face eu) să puneţi ordine în gândire, vă 
recomand să o faceţi pentru că: 


"Gândirea voastră vă e ghid în lume, 
Nimeni decât ea ce să faceţi vă spune!” 


Oricum se ştie că poţi face ordine, curăţenie în casa mentală odată şi o să 
ai pace o vreme, dar apoi va trebui să faci din nou ordine, din nou curăţenie 
şi tot aşa: sinteză-analiză, analiză-sinteză până când "sinteza = analiză” şi 
"analiza = sinteză” dacă va fi posibil vreodată aşa ceva. Dar nu-i aşa, orice 
este posibil! 


10. Sfera de cuprindere şi capacitatea de analiză 


Legat de cercul analiză-sinteză, putem să analizăm în continuare şi cercul 
menţionat mai sus. 

Astfel omul priveşte un sistem sau fenomen (de exemplu universul, 
religia...) mai întâi din afară, la un nivel superficial, de suprafaţă şi astfel 
dobândeşte o cunoaştere aparentă a fenomenului cercetat: aceasta e prima 
sinteză. 

Apoi, dacă analizează fenomenul (sistemul) cercetat în cele mai mici 
amănunte, dobândeşte o cunoaştere de profunzime, o cunoaştere de 
esenţă: aceasta e a doua sinteză. A doua sinteză e mult mai clară şi mai 
utilă decât prima, pentru că se bazează pe o cunoaştere profundă, şi e de 
căutat să o dobândim spre a nu mai fi înşelaţi de aparenţe. 

În a doua sinteză, sfera de cuprindere a cercetării noastre e mult mai 
largă, şi, deci şi capacitatea de analiză a fenomenului cercetat e mult mai 
mare. Mai concret, "legaţi un om la ochi” sau puneţi-i nişte "ochelari de cal”, 
astfel încât să nu poată vedea decât numai într-o anumită “direcție”. Prin 
această operaţiune i-aţi redus sfera de cuprindere a realităţii care-l 
înconjoară. Acum cereţi-i să analizeze această realitate. 

"Orbul” nu o să poată să vă spună mai nimic, pentru că sfera lui de 
cuprindere a realităţii e foarte redusă, iar cel cu "ochelarii de cal” va vedea 
doar un aspect al realităţii care se află pe direcţia lui iar "în rest, pauză”! 

Vedeţi aşadar cum sfera de cuprindere pe care o avem asupra realităţii ne 
influenţează, ne determină hotărâtor capacitatea de analiză a acestei 
realităţi. 

De obicei, fiecare îşi stabileşte mai mult sau mai puţin conştient această 
sferă de cuprindere, observându-se în general la omenirea actuală tendinţa 
de a o restrânge cât mai mult, cu rezultate evidente asupra capacităţii ei de 
analiză asupra realităţii şi deci de adaptare eficientă la aceasta. 

De ce există această tendinţă? In principal, din cauza a două “păcate” 

capitale, zic eu: frica şi orgoliul. 

Frica e legată de instinctul de turmă, celui în cauză fiindu-i frică să facă 
altfel de cum face turma şi dacă ea are "ochelari de cal” ( de exemplu 
analizează fenomene cum sunt: păcatele, mântuirea, “Dumnezeu”, 
realitatea... doar din prisma punctului de vedere “tradițional” adoptat de 
majoritatea societăţii respective, chiar dacă acesta se dezvăluie la o analiză 
mai atentă ca nefiind prea "solid”) o să şi-i pună şi el numai să nu se 
deosebească de turmă. 

Influenţa orgoliului o ştiţi şi voi: “Prostu/, nu-i prost destul, dacă nu-i şi 
fudul.” 

Să vă dau mai întâi un exemplu exterior (şi interior după caz) de 
restrângere a sferei de cuprindere a realităţii (a ceea ce este): cei care 
consideră Biblia ca singura carte adevărată (care conţine adevărul) de pe 
pământ, sau cei care cred că religia lor e singura bună şi adevărată, şi că 
restu-s proşti şi înşelaţi de "lucruri diavoleşti”! 

Şi acum un exemplu interior: tendinţa omului de a reduce toată 
manifestarea la o chichiţă, la ceva nesemnificativ; şi să nu mai vadă nimic 
altceva în faţa ochilor în afara acelei "chichiţe”. Mai precis să zicem că 
cineva "te calcă pe picior”, automat intervine în tine mânia şi orgoliul şi nu 
te mai poţi gândi la nimic altceva; eşti acaparat de acea parte a psihicului 
tău care, dacă nu eşti atent, nu te lasă în pace până nu faci o “prostie”. 

În momentul respectiv nu mai vezi ce frumos e afară, nu mai vezi 
simfonia de culori, sunete, senzaţii ce te înconjoară, nu mai vezi aproape 
nimic, decât acea chichiţă. 


E ca şi povestea cu măgarul. Acesta e liniştit, calm, se bucură de 
frumuseţea vieţii, nu se sinchiseşte de nimic, până când se urcă cineva în 
spinarea lui şi, legat de un băț, îi prinde în faţă un morcov, şi gata: măgarul 
nu mai vede nimic altceva decât morcovul şi nu mai vrea altceva decât să-l 
prindă. 

Nu se gândeşte dacă are nevoie de el, şi dacă da, de ce nu-l poate prinde, 

cum poate face să ajungă la el, analizând toţi factorii care au determinat 
apariţia morcovului în faţa lui (“sfoara, băţul, omul din spinare”)... 

Omul din spinare e unul din “păcate”, din defectele noastre psihologice 
(orgoliul, mânia, frica, tristeţea, desfrâul, lăcomia...), măgarul, suntem noi 
(dacă e cazul); iar morcovul e chichiţa, factorul interior (greşeala de gândire 
specifică fiecărui păcat) ce determină agitația inutilă a măgarului, stăpânit şi 
controlat de un anume “păcat”. 

Când observăm că vin aceste “păcate” (iar pentru aceasta trebuie să 
urmărim mai întâi acest lucru), să ne propunem să le observăm. Când vin 
să urce în spinarea noastră vrând a ne pune morcovul în faţa ochilor; deci 
când le observăm că vin, trebuie imediat să luptăm, să nu lăsăm să ni se 
restrângă sfera de cuprindere, şi dacă e necesar, chiar să o lărgim. Doar aşa 
putem scăpa cât mai repede de păcatul din spate, revenind la starea de 
linişte şi pace. 

Nu lăsaţi păcatul să vă călărească! 

Nu vă identificaţi cu chichiţe (morcovi). 

Lărgiţi-vă cât mai mult sfera de cuprindere! Această lărgire se face printr- 
o cunoaştere din ce în ce mai profundă a psihicului şi a mecanismelor lui. 


11. Cunoaştere şi conştientizare 


Referitor la păcatele pe care le-am amintit mai înainte; pentru a reflecta 
acest cerc vicios: cunoaştere - conştientizare, este util să precizăm că 
aproape toată lumea ştie, că acestea sunt "păcate” şi că distrugerea lor e 
condiţia cea mai importantă pentru obţinerea “mântuirii” (valabil pentru cei 
ce "ştiu” acest lucru), dar foarte puţină lume caută să facă ceva pentru a le 
distruge, foarte puţină lume a conştientizat acest lucru (necesitatea 
schimbării ). 

Dacă ai pune pe cineva să aleagă "ce vrea”, Rai sau Iad, vei vedea că ştie 
să deosebească binele de rău, şi că ştie să aleagă "Raiul”. Dar degeaba, că 
nu conştientizează, nu înţelege implicaţiile alegerii sale. 

Conştientizarea sau înţelegerea este o cunoaştere profundă, cunoaştere 
pe care fiinţa nu o mai pune sub semnul întrebării. 

Cunoaşterea înseamnă “a şti”, conştientizarea înseamnă "a înţelege”. Să 
vă dau un exemplu: un copil ştie că nu trebuie să se joace cu focul (i-au 
spus părinţii), ştie teoretic şi care sunt posibilele consecinţe ale acestei 
acţiuni, dar acelaşi copil va înţelege, va conştientiza într-adevăr efectele 
focului când va vedea focul, când va simţi (într-un fel sau altul) efectele 
scăpării lui de sub control. 

Simpla cunoaştere a unui fenomen, cunoaşterea aparentă a unui fenomen 
duce la “a şti”; cunoaşterea de esenţă în schimb, cunoaşterea obţinută prin 
lărgirea sferei de cuprindere duce la “a înţelege”. 

Între cel care “ştie” şi cel care “înţelege” e o mare diferenţă. Nu mă 
credeţi? Uite, vă pun să alegeţi: 


Vreti să mai faceţi păcate, sau nu? 


Majoritatea o să ziceţi DA, nu mai vreau să fac păcate! Acum uitaţi-vă la 
voi, fiţi sinceri cu voi înşivă şi spuneţi-vă vouă înşivă dacă “știți” sau dacă 
"înţelegeţi” acest lucru. 

Cum o să faceţi diferenţa, e simplu: 

1. Cei care doar "ştiţi” nu aţi făcut şi nu faceţi nimic pentru a studia 
aceste păcate (orgoliu, mânie, lene, lăcomie, desfrâu, frică, tristeţe...), 
pentru a înţelege de ce nu sunt bune, pentru a înţelege în profunzime de ce 
nu trebuie să păcătuiţi. Voi doar "ştiţi” că nu trebuie să păcătuiţi pentru "că 
aşa trebuie...”! 

2. Cei care "înţelegeţi”, aţi analizat deja destul de profund aceste păcate, 
aţi văzut voi înşivă de ce sunt greşite şi cum pot fi distruse şi continuaţi 
această luptă şi în prezent. Succes, fraţilor! 


Deci, drag cititor, fii sincer cu tine, întreabă-te şi apoi răspunde-ţi: 
- “ştiu” sau “înţeleg”? 


Apoi întreabă-te, dacă e cazul: 
- "Vreau să înţeleg?”!? 


11 Scrie răspunsul tău, dar numai după ce chibzuieşti asupra implicaţiilor lui măcar 
cinci minute. 
12 Dacă răspunsul e "da", întreabă-te de ce vrei acest lucru. 

12. Egoismul şi altruismul 


"Ştiu faptele tale: că nu eşti nici rece, nici în clocot. O, dacă ai fi rece sau 
în clocot! Dar fiindcă eşti căldicel, nici rece, nici în clocot, am să te vărs din 
gura mea” (Apocalipsa, 3.15-16). 


De obicei, se consideră că egoismul şi altruismul sunt două lucruri care se 
exclud unul pe celălalt, şi aşa este, dacă vorbim de egoismul şi altruismul 
“obişnuit”, dar lucrurile se schimbă dacă vorbim de egoismul şi altruismul 
adevărat. 

Oamenii nu sunt nici egoişti, nici altruişti , nu sunt nici “reci”, nici în 
“clocot”, ci tot timpul sunt "căldicei”; urmarea a-ţi citit-o mai sus. 

Aşteptaţi explicaţii? Puţină răbdare, o să vină. 

Una din cele 7 legi organizatoare ale universului este legea polarităţii, 
care spune că "orice lucru are doi poli de natură identică, însă de grade 
diferite”. Avem astfel lumina şi întunericul, armonia şi haosul, ziua şi 
noaptea, egoismul şi altruismul, etc. Acestea sunt cele două polarităţi. Dacă 
mergem hotărâți spre una din ele, o vom descoperi surprinşi şi pe cealaltă, 
şi vom vedea că cele două lucruri se contopesc, dând naştere unui singur 
fenomen (lucru). 

Mai precis vorbind, fiecare fenomen existent (manifestat) are doi poli, 
două extreme între care se manifestă. 

De exemplu fenomenul care are ca şi poli lumina şi întunericul să-l numim 
fenomenul lumină - întuneric, pe cel care are ca poli (extreme) armonia şi 
dizarmonia (haosul) să-l numim fenomenul organizare. 

Vedem astfel că de exemplu fenomenul organizare are ca pol pozitiv 
(maxim) organizarea maximă (armonia maximă) şi ca pol negativ (minim) 
dezorganizarea maximă (haosul). Între aceşti doi poli există diferite grade 
de organizare. 

Deci dezorganizarea (haosul) nu e ceva diferit (de natură diferită) decât 
organizarea, ci e tot o organizare, dar e organizarea minimă, pentru că 
chiar şi în haos este o ordine. Este ordine! 

Gândiţi-vă doar la oceanul acela primordial, la haosul acela primordial din 
care s-a format universul. Credeţi că în el nu a existat ordine? 

Tot ceea ce există este supus unei alte legi a universului: legea 
cauzalităţii: “orice cauză are un efect şi orice efect este generat de o 
cauză.” Această lege determină ordinea (de manifestare, de acţiune, de 
existenţă), determină organizarea (legăturile existente între toate 
elementele unui sistem - în cazul nostru universul - la un moment dat). 

Deci tot ceea ce există sau a existat sau va exista (de exemplu haosul) 
este supus acestei legi, deci este supus organizării. 

Revenind la legea polarităţii putem observa că dacă ajungem să putem 
realiza prin noi înşine o extremă a unui fenomen, automat vom putea să o 
realizăm şi pe cealaltă. De exemplu dacă vom ajunge să ştim cum să creăm 

lumina negreşit vom şti şi cum să facem întuneric şi invers. Atenţie când zic 
ştim, zic că, cunoaştem şi controlăm aproape toate elementele care duc la 
crearea fenomenului în cauză. Nu mă refer la experimente scăpate de sub 
control în desfăşurarea cărora nu ştim ci căutăm a şti - e o diferenţă aici. 

Dacă vom şti cum să creăm armonia, să creăm o organizare cât mai 
mare, sigur vom şti cum să creăm şi dezorganizarea, haosul, o organizare 
minimă (redusă). 

De reţinut că orice nouă organizare a unui sistem e precedată de 
dezorganizarea sistemului vechi. 

Aşadar, dacă vei ajunge să atingi unul din cei doi poli ai unui fenomen 
oarecare, vei vedea că el, în natura sa intimă, e strâns legat de celălalt pol 
şi că în fond şi la urma urmei (în esenţă) cei doi poli sunt unul şi acelaşi 
lucru, fiind de fapt doar manifestări diferite ale aceluiaşi fenomen. 

Nu există lumină fără întuneric, organizare fără dezorganizare, zi fără 
noapte... 

Omul de obicei este "căldicel” nu cunoaşte esenţa fenomenelor, şi deci nici 
a polilor acestor fenomene (pozitiv şi negativ, maxim şi minim); este la 
egală distanţă de cei doi poli şi îi vede ca fiind aparent ceva diferit. 

E ca şi cum ar fi la mijlocul unei linii la ale cărei capete sunt cei doi poli. 


| a 


Paradoxal însă, dacă va încerca să se apropie şi să înţeleagă oricare din 
cei doi poli va constata cu surprindere că îl va înţelege şi pe celălalt (asta 
pentru că nu are cum să-i înţeleagă separat) şi va constata că de fapt linia e 
un cerc şi că cei doi poli sunt unul şi acelaşi în esenţă. Ei apar diferiţi doar 
dacă sunt priviţi de departe (superficial). Astfel dacă cineva va încerca să 
înţeleagă cu adevărat ce este lumina, binele, armonia, altruismul... va afla şi 
va înţelege (va trebui să înţeleagă) de asemeni ce este întunericul, răul, 
haosul, egoismul... 

Va înţelege că aceşti doi poli sunt manifestări ale unuia şi acelaşi 
fenomen. 

Acum să revenim la cercul vicios egoism - altruism şi să-l privim mai 
îndeaproape. 

Voi afirma în continuare ceva aparent paradoxal, dar care se poate 
înţelege în lumina celor afirmate mai sus: "cel mai mare egoist e cel mai 
mare altruist!” şi invers. 

Egoismul nu e ceva rău decât dacă e ceva "căldicel”! Vă revoltă afirmaţia 
mea? Nu vă grăbiţi să judecaţi, că o să vă explic şi o să-mi daţi dreptate. 

Astfel oamenii trăiesc într-un sistem, sunt legaţi prin legături văzute şi 
nevăzute unii de alţii şi de tot ceea ce-i înconjoară (ecosistemul 
înconjurător). Sunteţi de acord, nu? Ei, dacă am hotărât că vrând nevrând, 
ei există şi se manifestă în cadrul unui sistem, să vedem care sunt 
caracteristicile unui sistem. 

Mai întâi trebuie să precizăm că un sistem este format din mai multe 
elemente între care există o interdependenţă mai mare sau mai mică (dar 
există, pentru că asta e condiţia ca să existe un sistem). 

Dacă luăm spre exemplificare sistemul corpului fizic al omului unele dintre 
aceste elemente ale corpului sunt: inima, plămânii, stomacul, ficatul, ochii, 
mâinile... Se vede clar că toate aceste elemente sunt legate printr-o reţea 
foarte mare de interdependente şi că deranjarea unui element al sistemului 
(să zicem inima, sau stomacul sau...) duce la deranjarea întregului sistem. 

Vedem dacă chibzuim puţin, că elementele sistemului se simt mai bine şi 
funcţionează cel mai bine când toate celelalte elemente ale sistemului 
funcţionează la fel de bine (deci când întreg sistemul funcţionează bine). 

Dacă un element al sistemului va începe să nu mai meargă bine el va 
deranja întreg sistemul, iar acesta va lua “măsuri” de remediere a 
deranjului, măsuri care vor fi îndreptate spre elementul deranjant. 

Ce legătură are acesta cu egoismul şi altruismul? Simplu: “egoistu 
pretinde că îşi vrea doar lui binele, “altruistul” că vrea doar binele celorlalți. 

Ceea ce ignoră amândoi, e că ei fac parte dintr-un sistem mai mare sau 
mai mic şi pentru ca fiecăruia din ei să-i meargă bine, va trebui să-i meargă 
bine şi sistemului. Dacă sistemului nu-i merge bine, acesta va lua “măsuri”, 
cum am mai spus. 

Un egoist “aparent” (sau un om fără minte destulă cu alte cuvinte) 
consideră că-şi poate face lui bine (element al sistemului) deranjând 
sistemul, făcându-i acestuia un rău (ceva nefavorabil, neutil şi dezavantajos 
pentru acesta). E clar că se înşeală, pentru că, mai devreme sau mai târziu, 
sistemul va lua măsuri împotriva “elementului” cu pricina, pentru că e 
deranjat. 

Un egoist adevărat ştie că el va obţine şi îşi va face lui cel mai mare 
bine posibil, doar când acţiunea pe care o desfăşoară e un bine (e 
favorabilă, utilă şi avantajoasă) şi pentru "cei din jur” şi nu-i deranjează, 
deci nu-i determină să ia măsuri pentru "deranjarea” sa. Aici e interesant de 
amintit că poţi fi eliminat din anumite sisteme mai mici dar nu poţi fi 
eliminat din marele sistem care este Universul. 

Să mai precizez că trebuie să fim foarte atenţi în a stabili ceea ce este 
bine pentru cei din jur (deci implicit pentru noi). 

Atenţie, deci! Aici trebuie discernământ şi putere de a înţelege în 
profunzime efectele acţiunilor noastre, de a trece dincolo de aparente. 


Id 


| 

Un egoist adevărat este un altruist adevărat. Cel care vrea cel mai mare 
bine pentru cei din jur va atrage cel mai mare bine pentru sine şi aici, repet, 
trebuie să putem fi capabili să depăşim puţin aparențele. De asemenea, cel 
care vrea cel mai mare bine pentru sine, va vedea că acesta constă în a 
face celor din jur cel mai mare bine. 


Să trecem la exemplu: cineva te înjură. Dacă eşti un egoist “aparent” vei 
zice: “o să mă răzbun pentru că-mi vreau binele şi o să-i arăt eu lui”. 

Tu într-adevăr îţi vrei binele (pentru că, vorba lui Socrate, nimeni nu vrea 
răul conştient), problema e că îl cam confunzi cu răul. 

Reamintesc că binele este format din toate acţiunile care într-adevăr (şi 
nu aparent) îţi sunt favorabile, utile şi avantajoase. Răul e contrariul. 

Acum, tu zici: “ o să mă răzbun, îl voi înjura şi eu, ba chiar o să-l bat”; 
dacă o să pui în practică această gândire crezând că-ţi faci un bine, îţi faci 
un rău. Pentru că, dacă, să zicem, îl vei bate acum, celălalt nu va căuta 
decât să se răzbune şi ocazii i se vor ivi chiar de acum ţi se pare imposibil 
acest lucru; deci efectul acţiunii tale îţi va fi nefavorabil, va fi rău. 

Dacă nu eşti capabil acum să vezi aceasta prin rațiune, o să vezi de-a 
dreptul când o să-ţi dea el cu “bâta în cap”. 

Dacă ai fi fost un egoist adevărat şi ţi-ai fi dorit cel mai mare bine pentru 
tine, atunci automat l-ai fi iertat, ai fi încercat să-l asculti, să-l înţelegi de ce 
te înjură (de ce e mânios) şi să-l ajuţi să nu mai fie, ai fi încercat să-l 
iubeşti necondiţionat, adică ai fi devenit altruist adevărat, încercând să-l 
ajuţi şi să-i vrei lui cel mai mare bine posibil. 

Din nou mă văd obligat să precizez că exemplul este aşa în mare, 
problema e mult mai complexă, şi trebuie să ne folosim discernământul şi 
raţiunea pentru a intra în profunzimea fenomenului; unele aspecte o să le 
mai lămurim pe parcursul acestei cărţi, dar greul îi revine cititorului şi 
raţiunii sale proprii, autorul nu face altceva decât să atragă atenţia asupra 
unor posibile adevăruri. 

Continuând, acţiunea ta îndreptată pentru a realiza cel mai mare bine 
pentru tine (iubire, linişte, fericire, extaz) atrage după sine cel mai mare 
bine pentru întreg (iubire, pace, linişte, fericire) şi invers. Să-ţi atragi ura şi 
mânia celorlalţi (de obicei prin ura şi mânia din tine) nu e o acţiune bună şi 
nu-i nevoie să mă credeţi pe cuvânt, o să vedeţi "pe pielea voastră” dacă nu 
aţi văzut până acum. 

Încheind, trebuie să spun că dacă vreţi să vă meargă într-adevăr bine, nu 
fiţi *căldicei”, fiţi “reci” sau "în clocot”, fiţi egoişti sau altruişti adevăraţi. 

Deveniţi aşadar egoişti adevăraţi şi vreţi binele celor din jurul vostru fără 
să aşteptaţi nimic în schimb. 

Negreşit veţi obţine cel mai mare bine pentru voi. 

Dacă vedeţi şi voi acest lucru nu vă mai rămâne decât să acţionaţi. 

13. Viziune şi acţiune 


Înainte de a acţiona ai în mental o viziune, o idee, un plan după care o să 
acţionezi. Asta fie că vrei, fie că nu. Toate acţiunile pe care o persoană le 
desfăşoară în planul fizic au fost precedate de un plan de acţiune, existent 
în mintea persoanei respective. 

Să zicem astfel că la un moment dat ai o viziune (un plan mental) cu 
privire la ceea ce o să faci. Apoi începi să acţionezi şi încerci să materializezi 
viziunea ta şi în lumea fizică. Vei putea constata în acest mod că pe măsură 
ce acţionezi, viziunea ta asupra a ceea ce trebuie să faci se poate schimba. 

Acesta e cercul vicios viziune-acţiune. Dacă dezvolţi puţin ideea, poţi 
vedea că pentru acţiunile mari, ai nevoie de o viziune mare (cuprinzătoare), 
dar această viziune cuprinzătoare nu o să o poţi realiza, nu o vei putea avea 
dacă prin acţiunea ta nu încerci să aduni mai multe viziuni mai mici şi să 
încerci să faci o sinteză, să stabileşti o corelaţie între ele, care să ducă la o 
viziune de ansamblu coerentă, după care apoi acţiunea ta să se poată ghida 
fără probleme. 

Formarea acestei viziuni de ansamblu, a acestei "viziuni mari” care să 
poată fi urmată apoi de o acţiune "mare”, de realizarea unor lucruri sublime, 
foarte utile pentru tine şi semenii tăi (o astfel de acţiune mare ar putea fi de 
exemplu:  ”mântuirea”, “iluminarea”, “eliberarea”) se aseamănă cu 
completarea unui joc de puzzle. Pentru a pune în ordine şi la locul potrivit 
fiecare piesă trebuie să acţionezi. Astfel, se pot aduna “piesele”, şi la un 
moment dat gata: imaginea e completă. 

"Acum ai o viziune”. Ai o viziune a întregului. Până acum ai tot completat 
puzzl-ul dar nu ai văzut decât în ultimul moment, după ultima piesă, 
întregul ansamblu. 

Dacă nu ai fi acţionat spre a obţine această "viziune mare” nu ai fi 
obținut-o, iar dacă nu ai fi avut diferite viziuni "mai mici” nu ai fi fost 
stimulat să acţionezi în vederea căutării viziunii celei mari. Pentru acţiuni 
(lucruri) mari trebuie viziuni mari. Mântuirea, iluminarea, eliberarea, 
nemurirea... sunt acţiuni mari. 

Viziunea cea mare în cazul acestora cuprinde cunoaşterea ordinii 
exterioare a lumii, plus cunoaşterea modului de gândire propriu, plus 
modalităţile de acţiune pentru realizarea mântuirii, iluminării, eliberării, 
nemuririi... 

Acţionând aşadar pentru a dobândi viziuni mai mici, la un moment dat o 
să vină şi viziunea cea mare. Atunci nu ne rămâne decât să facem şi 
ACŢIUNEA CEA MARE. 

14. Acţiune şi transformare 


Se spune că un teoretician este ca un măgar încărcat cu cărţi. Principiul 
este că după ce a avut loc o anumită schimbare în gândire, aceasta trebuie 
să fie urmată de o acţiune într-un anumit sens, care apoi se întoarce şi 
produce o schimbare şi mai mare în gândire şi tot aşa mai departe (vezi 
"Viziune şi acţiune”). 

Esenţialul este că cel care ştie ce trebuie să facă spre a se “mântui”, 
"elibera”,... nu are decât să şi facă ceea ce trebuie să facă, să-şi transpună 
în fapte gândirea. 

Nu pot face o departajare prea mare între acţiune şi transformare, dar mi 
se pare că ambele ţin în mod egal de inteligenţa, de raţiunea şi de voinţa 
fiecărei fiinţe în parte. 


Dacă vrei să te transformi, acţionează! 
Dacă vrei să te schimbi, păi schimbă-te! 
Dacă vrei să te “mântui”, păi "mântuie-te”! 


Problema E: 
Vrei tu cu adevărat să te "mântui”? 
` Chiar vrei? 
Păi atunci ACJIONEAZA de o manieră corespunzătoare. Ce mai aştepţi? Te 
asigur că dacă nu o să o faci, nu ai nici o şansă să te “mântui”. 


15. Uşa şi poarta (uşa de la casă şi cea de la poartă) 


Dacă acum eşti în casă, înainte de a ajunge la uşa de la poarta curţii 
trebuie mai întâi să ieşi pe uşa casei. Cel care se gândeşte doar la modul 
cum să iasă pe uşa casei sau doar cum să iasă pe uşa de la poarta curţii 
intră într-un cerc vicios. 

În primul caz, atunci când o să fie afară din casă pentru că nu s-a gândit 
dinainte ce o să facă de atunci încolo, o să rămână aşa, într-un punct de 
suspensie în evoluţia sa; pentru că o să iasă puţin “afară”, dar cum în 
acţiunea lui nu şi-a propus nimic mai mult, o să iasă deci pe prispă, o să 
vadă "cum e vremea afară” şi o să se întoarcă din nou în casă. 

Când subiectul nostru se gândeşte doar cum să iasă pe uşa de la poarta 
curţii, o să rămână "bine mersi” în casă pentru că, necercetând nu ştie nici 
măcar cum să iasă din casă, deci practic se gândeşte degeaba la cealaltă 
uşă. 

În ambele cazuri apare un cerc vicios care îl ţine pe loc. Pentru a-l depăşi 
ar trebui să aibă o acţiune echilibrată stabilindu-şi ca idee generală planul 
de acţiune pe durate lungi de timp (un fel de planificare) iar apoi, să se 

concentreze cu toate forţele de care dispune spre rezolvarea problemei 
aflate lângă el, care-l împiedică în realizarea planului de acţiune general. 
(Cu alte cuvinte, trebuie să elaboreze sinteza şi să o realizeze prin analiză 
pentru a putea crea în sine noua sinteză). 

De exemplu, o grămadă de oameni îşi bat capul cum ar fi infinitul, cum ar 
fi cu atotştiinţa lui “Dumnezeu”, cu bunătatea lui... fără a se concentra mai 
întâi asupra lor, asupra bunătăţii lor, asupra ştiinţei lor, asupra infinitului din 
ei (asta ar fi "religia maselor”: dogme, teologi, teorii ce nu pot fi verificate 
şi fără o aplicabilitate practică bine precizată). 

Ceilalţi sunt “ateii cumsecade”: îşi formează un cod moral fără a avea o 
perspectivă decât foarte redusă a acţiunii. 

Ambele tipuri de oameni amintite cam "stau pe loc”, se învârt în jurul 
cozii. Pentru evoluţie e necesară deci realizarea unui echilibru între extreme. 


II. DEVENIREA 


1. Devenirea. A muri, a învia 


Moartea şi naşterea sunt intim legate una de cealaltă. Pentru a ne putea 
naşte, trebuie să murim. Moartea, aşa cum am mai spus, nu înseamnă 
distrugere totală (anihilare), nici nu are cum, pentru că aşa cum ne spun şi 
legile fizicii, în acest univers nimic nu dispare (distruge), totul se 
transformă. 

Aşadar moartea înseamnă schimbare, transformare, dezorganizarea 
(distrugerea) unei vechi structuri pentru a da naştere unei noi organizări, 
unei noi structuri. 

Noi murim şi ne naştem în fiecare clipă. E clar că nu sunt acelaşi cu cel de 
la 11 ani şi nu voi fi acelaşi cu cel de la 40 de ani. Se ştie că corpul fizic îşi 
schimbă celulele (toate celulele) la fiecare 7 ani. Vedem astfel schimbarea 
prezentă în corpul fizic şi încă ce schimbare! 

Ce să mai vorbesc de psihic, de conştiinţă. Acesta se schimbă în fiecare 
minut, oră, zi, cu ceea ce între timp am mai învăţat, am mai înţeles. Vechea 
structură, vechiul sistem de idei sunt înlocuite treptat cu altele şi tot aşa. Vă 
mai amintiţi când credeaţi că v-a adus barza? 


Ascultă-mă drag cititor: 
Tu mori (te transformi) în fiecare minut! 


Problema e ce pui în locul a ceea ce moare? Ai “rău” în tine, dar dacă 
acesta moare pentru a fi înlocuit de un "rău şi mai mare” nu ai rezolvat 
nimic! Răul nu ţi-e favorabil, nici util, nici folositor! Răul trebuie să fie 
înlocuit cu bine! 

Drag cititor, devenirea ta (transformarea ta) e permanentă, fie că vrei fie 

că nu vrei. Oricum te schimbi, şi asta nu depinde de tine, de tine depinde 
doar a da o direcţie schimbării. 

Ce direcţie vei alege? 

Din oceanul acesta imens de mişcare care este Universul (nimic nu stă în 
univers o ştie orice fizician), nu te poţi sustrage, aşa că eşti supus mişcării, 
eşti supus schimbării, transformării. 

Oricum o să devenim (o să ne schimbăm), depinde de noi însă a stabili ce 
o să devenim. Nu vrem oare să ne schimbăm în ceva pozitiv, în ceva care să 
ne folosească, să ne schimbăm gândul şi acţiunea încât acestea să devină 
din ce în ce mai bune, mai utile şi favorabile nouă? 

Ce ziceţi, este o direcţie mai bună decât asta? Oricum e mult mai bună 
decât direcţia cealaltă: răul ( acţiuni neutile şi nefavorabile nouă), nu 
credeţi? 

Poate ziceţi, dar de ce să mă schimb? V-am spus doar, întrebarea nu 
trebuie să fie "de ce să mă schimb” pentru că e în plus, schimbarea nu 
depinde de tine (ori vrei ori nu vrei te vei schimba), de tine depinde însă în 
ce te vei schimba. 

Şi încă ceva: "nu poţi fi cu Mamona (Satana) şi cu “Dumnezeu” în acelaşi 
timp”, vă mai amintiţi? 

Avem acum două tipuri de gânduri şi tendinţe în noi: una rea (păcatele, 
care ne duc spre efecte nefavorabile nouă) şi cea bună (virtuțile care atrag 
efecte favorabile nouă). 

Prin acţiunea noastră (schimbarea pe care noi o provocăm) nu putem 
decât fie să întărim răul din noi ( slăbind astfel binele), fie să întărim binele 
din noi (slăbind astfel răul). 


Aici nu este cale de mijloc! 
Aşa că alegeţi binele şi acţionaţi în consecinţă. "Pentru Dumnezeu”, nu 
vedeţi că doar acesta vă este util şi favorabil?” 


2. Matricea gândirii şi posibilitatea evoluţiei 


Matricea actuală a gândirii noastre, determină în mod hotărâtor dacă vom 
evolua (vom mări binele din noi) sau dacă vom involua (vom mări răul), 
dacă ne vom mări sau micşora conştiinţa după caz. 

Răul vine din necunoaştere, din conştiinţă redusă. Se înlătură prin 
cunoaşterea a ceea ce ne este cu adevărat favorabil şi util, prin creşterea 
conştiinţei. Mărirea sau micşorarea conştiinţei (binelui sau răului din noi), la 
rândul ei va determina hotărâtor modificarea matricii gândirii noastre. 
Vedeţi aici cercul vicios? 

De aici rezultă şi faptul că evoluţia conştiinţei e înceată pentru că ea 
funcţionează tot timpul prin “feedback”. De exemplu, dacă ai o cunoaştere 


13 În această carte găsiţi multe exemple care să justifice un răspuns afirmativ. 

bună a realităţii, aceasta modifică matricea gândirii, iar aceasta la rândul ei 
va căuta o cunoaştere mai mare (legată de bine) şi tot aşa. 


3. Punctul de reper şi viteza evoluţiei 


Cu cât ne e mai clar unde vrem să ajungem şi avem astfel o direcţie 
fermă, un punct de reper bine stabilit, cu atât vom ajunge mai repede 
acolo. 

Un om obişnuit nu dă nici o direcţie pe termen lung acţiunilor sale, şi 
astfel e ca o barcă care este purtată de valuri încoace şi încolo, când de un 
val, când de altul, pentru că ea nu vrea să ajungă nicăieri. 

Dacă şi-ar stabili o direcţie, un punct de reper, atunci ar merge hotărât 
trecând de valurile care-i sunt potrivnice, folosindu-le pe cele care-i sunt 
favorabile şi mai ales ridicându-şi propriile pânze şi mergând împotriva 
curentului dacă e cazul. Când cineva îşi stabileşte unde vrea să ajungă şi că 
vrea să ajungă acolo, caută imediat mijloacele de a realiza călătoria sa şi 
apoi pleacă la drum. Aceşti oameni au un punct de reper. 

Dacă acest punct de reper este BINELE, ei vor evolua (vor creşte în 
conştiinţă, în iubire, fericire) foarte repede. Asta pentru că ştiu ce vor. 

Tu, drag cititor, ştii ce vrei? 

Sau ţi se potriveşte şi ţie acest episod din cartea "Alice în ţara minunilor”: 
la un moment dat, Alice ajunge într-o încăpere în care sunt mai multe uşi 
prin care se poate ieşi. Nehotărâtă pe care să apuce, întreabă o pisică care 
era în cameră: 

- Pe care uşă să ies? 

- Dar unde vrei să ajungi? o întreabă la rândul ei pisica. 

- Nu ştiu! 

- Atunci nu contează pe unde o să ieşi, fu verdictul. 

Dacă te afli în situaţia lui Alice, drag cititor, să te ajut puţin (dar aşa puţin 
numai) cu o întrebare: 


Ce vrei? 
Efemeritatea, ignoranţa, suferinţa 
Sau 
Veşnicia, cunoaşterea, fericirea? 


Dacă ai ales, scrie ce ai ales pe o foaie de hârtie şi puneţi-o deasupra 
patului ca să-ţi aduci aminte cât mai des de acest punct de reper pe care ţi 
l-ai ales. Negreşit îl vei atinge destul de repede, oricum mult, mult mai 
repede, decât dacă nu ţi-ai fi propus! 


85 


Deschiderea Universului 


4. Matricea gândirii şi acţiunea 


În eradicarea şi îndepărtarea din gândire a răului, a viciilor, a egourilor, a 
păcatelor, a iluziilor sau cum vreţi să le numiţi pe acele moduri defectuoase 
de gândire care îl fac să sufere pe "posesorul lor * şi pe cei din jurul lui, este 
extrem de importantă acţiunea. 

Cheia “eliberării” este acţiunea de sens contrar egoului, practica virtuţii! 

Concret, pentru eliberarea de aceste moduri de gândire defectuoase 
(frica, orgoliul, desfrâul, mânia, tristeţea, lăcomia, lenea...) este foarte 
importantă înţelegerea lor, studiul lort: de ce se produc, care sunt cauzele 
care le determină apariţia, cum se manifestă, cum “gândesc”, dar şi mai 
importantă este acţiunea, adică imediat ce se observă că un astfel de ego ar 
vrea să se manifeste trebuie să căutăm neapărat şi imediat să practicăm 
“virtutea”, (modul bun de gândire) corespunzătoare (curajul, umilinţa, 
castitatea, calmul, fericirea, detaşarea, acţiunea...), chiar dacă am ajuns 
doar la o minimă înţelegere a avantajelor pe care le obţinem prin practica 
ei. 

Astfel e distrus “răul”! Cel care vrea să "atingă dumnezeirea” trebuie să 
fie un neîntrerupt practicant al virtuţii. 

Sufletul său trebuie să caute şi să emane Iubire, iar mintea sa să caute şi 
să emane Cunoaştere. 


5. Voința şi acţiunea 


Să mai poposim puţin asupra cercurilor vicioase legate de acţiune. Unul 
dintre ele e şi cel de mai sus. Pentru a defini acest cerc vicios, cea mai 
sugestivă mi se pare, vorba aceea care spune că "pofta vine mâncând”! 

Pentru a acţiona într-o anumită direcţie, pentru a face o anumită acţiune, 
de exemplu practica “virtuții”, sau pentru a “medita”, sau pentru a te ruga, 
ai nevoie de un imbold interior cât de mic (numit voinţă îndeobşte) care să 
te îndemne să faci acţiunea respectivă. 

Această voinţă poate să vină dintr-o înţelegere conştientă sau dintr-o 
înţelegere intuitivă care cu timpul tinde să se transforme într-o înţelegere 
conştientă, odată cu punerea în practică a imboldului intuitiv. 

Oricum această voinţă de început care te îndeamnă la acţiune se întăreşte 
prin acţiunea însăşi (dacă e cazul, adică dacă acţiunea ne confirmă 
"înţelegerea”), ştiţi cum se zice "începutul e greu”. 

Dacă voinţa de început provine dintr-o înţelegere conştientă (care poate fi 


14 Observațiile, studiul lor, trebuie făcut în fiecare zi, iar rezultatele sunt 
recomandabil a fi trecute într-un caiet special destinat acestui scop. Acest lucru 
accelerează distrugerea "păcatelor", înţelegerea şi conştientizarea lor fiind mult mai 
uşoară astfel. 

falsă sau adevărată), continuarea, menţinerea în acţiunea stabilită e mult 
mai uşoară, iar această voinţă de început care a avut anumite argumente 
pentru a ne convinge să acţionăm, pe parcursul acţiunii găseşte noi şi noi 
argumente pro sau contra acţiunii respective. 

Dacă sunt “pro”, menţinerea în acţiune se realizează în continuare, voinţa 
parcă vorbind cu sine însăşi, întărindu-se singură: "Vezi, ştiam eu că am 
dreptate” sau "Nu ţi-am spus?”... 

Dacă voinţa de început e doar intuitivă şi pe parcursul acţiunii nu-şi 
găseşte cât mai curând confirmarea conştientă (prin înţelegere conştientă), 
ea tinde să se diminueze, iar acţiunea pornită dintr-o astfel de intuiţie tinde 
să se oprească. 

Deci voinţa ne îndeamnă la acţiune, iar prin acţiune ne întărim de obicei şi 
mai mult voinţa de a acţiona, acest raţionament fiind valabil mai ales în 
cazul practicării virtuţilor (pace, linişte, iubire, cunoaştere...). 

Cercul vicios voinţă-acţiune e rupt de cercul voinţă-înţelegere:?. 

Mai precis, nu o să acţionăm niciodată dacă nu avem voinţă de a acţiona 
şi nu o să avem această voinţă dacă nu o să acţionăm. Deci, pentru a 
acţiona, ne trebuie o voinţă minimă de început care poate fi intuitivă sau 
provenită din înţelegere. A doua voinţă dă rezultate mai bune întotdeauna. 


6. Păcatul şi virtutea 


Să concretizăm puţin, pentru a înţelege mai bine problema înţelegerii 
intuitive şi a celei conştiente. Astfel majoritatea “credincioşilor” ştiu că au 
păcate şi că trebuie să scape de ele. De ce? 

"Păi pentru că aşa vrea Dumnezeu!” Aceasta e o înţelegere intuitivă, care 
nu duce prea departe, nu dă rezultate satisfăcătoare dacă nu e 
transformată într-o înţelegere conştientă. 

În cazul nostru concret, această înţelegere conştientă ar consta în a 
înţelege: "că un lucru nu e drept pentru că Dumnezeu îl vrea, ci Dumnezeu 
îl vrea pentru că e drept!"15 

Noi trebuie deci să încercăm să înţelegem nu că “Dumnezeu” vrea să nu 
mai facem păcate (ne ajută şi asta, dar puţin), ci de ce nu vrea “Dumnezeu” 
să nu mai facem păcate! 

Trebuie să înţelegem că “Dumnezeu” vrea să nu mai facem păcate, nu 
pentru că l-ar deranja pe el în vreun fel acest lucru, doar el e Atotputernic, 
e Fericirea Absolută şi deci nimic nu-l poate atinge şi deranja fără voia sa. 

Trebuie să înţelegem că “Dumnezeu” vrea ca noi să nu mai păcătuim nu 
pentru binele lui (el e BINELE absolut), ci pentru binele nostru. 

El e iubirea absolută, fericirea absolută şi vrea să ne ajute şi pe noi să 
simţim Iubirea, Fericirea, Extazul. În acest sens El ne spune că nu e bine să 


15 Vezi capitolul "Eliberarea gândirii", subcapitolul "Acţiunea" - "3. Voinţă şi 
înţelegere". 
16 Cum bine zice "magicianul" Eliphias Levy. 

"Uită-te spre Ceruri şi priveşte. Vezi norii, cât de sus sunt faţă de tine? 
Dacă păcătuieşti, ce rău îi faci Lui? Şi când păcatele ţi se înmulţesc, ce-i faci 
Lui? Dacă eşti drept, ce-i dai Lui? Ce primeşte El din mâna ta? 

Răutatea ta nu poate vătăma decât pe semenul tău, dreptatea ta nu 
foloseşte decât fiului omului!” (Iov, 35.5) 


Noi trebuie să înţelegem foarte bine acest lucru, păcatele noastre rănesc 
pe semenii noştri, care bineînţeles vor lua “măsuri”, deci în ultimă instanţă 
păcatele ne rănesc pe noi şi numai pe noi! De aceea trebuie să scăpăm de 
ele. Răul este ca un spine în coastă, trebuie să scăpăm de el şi să ne 
bucurăm de BINE (fericire, iubire). 

Doar scăpând de acest Rău (el e cioara din mână) ne putem bucura de 
Bine (vulturul de pe gard mai ţineţi minte?). Pentru aceasta trebuie să 
acţionăm: o punere în practică a unei virtuţi face cât o sută de teorii, 
referitoare la natura egoului sau a virtuţii. 


7. Iertarea interioară şi cea exterioară 
"Şi ne iartă nouă greşelile noastre precum şi noi iertăm greşiţilor noştri...” 


Acest cerc vicios al iertării, redat pe scurt în citatul de mai sus ar putea fi 
considerat pe bună dreptate ca un cerc vicios fundamental. Ca un specific al 
lui e faptul că nu trebuie să-l rupem, ci trebuie doar să-l cunoaştem cum 
funcţionează şi să folosim mecanismul său pentru a ne obţine mântuirea, 
eliberarea , iluminarea... 

Cunoaşterea modului de acţiune a acestui cerc, implică cunoaşterea 
modului de acţiune a unor cercuri vicioase secundare care de această dată 
trebuie distruse. Acestea sunt cele generate de mânie, orgoliu, invidie, frică, 
tristeţe... 

Dar mai concret în ce constă acest cerc vicios al iertării? Păi, e foarte 
simplu explicat în rugăciunea fundamentală a creştinismului: absolut nici un 
păcat din câte ai acum, nu-ţi va fi iertat decât dacă, la rândul tău nu ierţi 
greşelile (păcatele) altora faţă de tine: 

Câte păcate ierţi altora, atâtea îţi vor fi iertate ţie! 

Le ierţi toate păcatele, toate păcatele tale îţi sunt iertate! Şi asta nu 
numai aşa că zici: gata "le-am iertat toate păcatele”, ci trebuie să ajungi la 
nivelul în care vorba ta să fie aprobată de gândire şi de inimă până şi în cele 
mai ascunse colţişoare ale lor. 


Până aici a fost simplu! Dar oare ce înseamnă a ierta? Dacă încercăm să 
lămurim acest lucru, şi trebuie să o facem, vom descoperi că noi ne iertăm 

singuri: noi decidem dacă să iertăm sau nu şi în funcţie de aceasta 
“Dumnezeu” ne iartă sau nu. Trebuie să stabilim în continuare că păcătuim 
faţă de cei cărora le facem rău şi că putem face rău doar semenilor noştri 
(vezi citatul din Iov dat la cercul “Păcatul şi Virtutea”). Deci ei ca să se 
mântuiască trebuie să ne ierte pe noi şi noi trebuie să-i iertăm pe cei care 
ne fac rău, nu? 

Dar oare asta însemnă că, de exemplu, să "nu-i pedepsim” în nici un fel 
pe ucigaşi şi pe hoţi şi să-i lăsăm să facă ce vor? 

Nicidecum. Universul are o organizare, o armonie, cine încearcă să o 
strice va fi tras la răspundere şi împotriva lui se vor lua “măsuri” de rigoare 
(vom vedea mai încolo ce fel de măsuri). Asta referitor la exterior. 

Dar şi în interiorul nostru trebuie să fie o armonie, o organizare şi toţi cei 
care încearcă să o strice (de exemplu orgoliul, mânia, desfrâul, frica...) 
trebuie traşi la răspundere, iar de măsurile care trebuie luate împotriva lor 
am mai pomenit şi voi mai pomeni. 

Astfel prezentând situaţia se poate vorbi de două tipuri de iertări: una 
exterioară şi una interioară. 

Rugăciunea "Tatăl nostru” se referă la iertarea interioară. De fapt, toate 
Evangheliile şi Apocalipsa vor fi înţelese doar dacă ştim că ele se petrec în 
interiorul nostru. Mai precis, când ni se face rău, pe lângă armonia 
exterioară distrusă prin răul care ni s-a făcut, e distrusă şi armonia 
interioară prin faptul că în interiorul nostru păcatele: orgoliu, mânie, frică, 
desfrâu, lăcomie,... încearcă să producă agitaţie şi dezorganizare. Această 
distrugere apare şi e direct proporţională cu mărimea acestor păcate atrase 
de “păcatele” celor care ne-au greşit. 

Legea fundamentală a creştinismului şi esenţa oricărei religii constă în “a 
iubi pe aproapele nostru ca pe noi înşine”. Deci noi trebuie ca să ajungem să 
simţim în noi această iubire divină pentru toate fiinţele (semenii noştri) şi să 
o lăsăm să se manifeste. 

În calea manifestării ei primul obstacol şi cel mai important se află chiar 
în interiorul nostru. Sunt aceste moduri greşite de gândire: orgoliu, mânie, 
violenţă, ură, lăcomie, frică... care tind să ne dezorganizeze interiorul, să ne 
facă să suferim, să ne producă angoase, să ne tragă în tristeţe. 

Cel care iubeşte cu adevărat se simte beatific, în extaz, e cuprins de o 
pace şi o linişte de nedescris şi prin ceea ce face încearcă să ajute şi pe 
celelalte fiinţe să simtă Iubirea. In acest sens dacă atunci când acţionează 
el simte într-adevăr Iubirea în sine, el va vrea să ajute şi va putea să o facă 
bine dacă are Discernământ (ştie deosebirea dintre bine şi rău). 

Dar e de reţinut că el ajută nu pedepseşte, nu se răzbună, "nu-i învaţă el 
minte”! Aceste din urmă acţiuni le fac doar păcatele. Iubirea divină se 
aseamănă cu iubirea unui părinte care îşi “pedepseşte” copilul care a greşit, 
deci nu-l iartă (aceasta e latura exterioară a iertării), dar în interiorul său el 
nu-şi urăşte copilul, ci dimpotrivă îl iubeşte şi din această cauză încearcă 
să-l ajute prin anumite "măsuri exterioare” să înţeleagă că ceea ce a făcut 
deranjează armonia exterioară a lumii şi de asemenea armonia sa 
interioară, deci să nu mai facă răul ce l-a făcut, pentru că acţiunea pe care 

a făcut-o nu este un bine pentru el, nu este ceva util, favorabil şi avantajos 
pentru el. 

Singurul lucru avantajos aşa cum am subliniat la cercul egoism-altruism 
este ca el să dorească binele celor din jur şi să-i ajute (cu alte cuvinte să-i 
iubească). 

Iată ce urmăreşte un părinte care-şi iubeşte copiii prin "pedeapsa sa”! 

Din ce am arătat mai înainte se înţelege de la sine că în interiorul său 
părintele şi-a iertat copilul, adică nu a lăsat ca armonia şi judecata sa să-i 
fie deranjată de “păcate” (orgoliu, mânie, lăcomie...): în interiorul său el 
doar iubeşte, doar încearcă să ajute. 

Dacă în interior nu iertăm şi nu iubim pe aproapele nostru ca pe noi înşine 
atunci negreşit că ne vom lăsa ghidaţi în acţiunile noastre de modurile 
greşite de gândire menţionate, şi deci aceste acţiuni vor fi greşite, vor 
deranja armonia exterioară a sistemului şi acesta va lua “măsuri” de 
restabilire a ordinii. 

Dacă în interior noi nu iertăm, indiferent de răul care ni s-a făcut, atunci 
interiorul nostru îşi pierde armonia, liniştea, pacea şi calmul interior şi vom 
deranja negreşit, pirn acţiunile pe care le vom face, armonia exterioară. Am 
fi ca un şofer beat turtă care nu mai vede pe unde merge şi care inevitabil 
va provoca un accident pentru care mai apoi va trebui "să plătească”. 

Dacă, dimpotrivă, în interior noi iertăm pe toată lumea şi reuşim să 
păstrăm în noi tot timpul iubirea, armonia, fericirea, liniştea, pacea, ordinea 
şi acţiunile noastre vor păstra aceste caracteristici, contribuind la întărirea 
armoniei sistemului (acesta se va simţi bine şi noi ne vom simţi bine - mai 
ţineţi minte?). 

Deci noi în interior trebuie să iubim pe toată lumea, să iertăm pe toată 
lumea, să ajutăm pe toată lumea cu bunăvoință şi cu discernământ. Atunci 
în exterior, prin acţiunile noastre se va manifesta această iubire, această 
încercare de a ajuta cu bunăvoință şi discernământ pe cei care au greşit, 
chiar dacă acest ajutor presupune luarea de "măsuri”, măsuri care trebuie 
luate cu discernământ, astfel încât din acele acţiuni să se obţină maximul de 
bine pentru noi şi pentru cei din jur. Măsurile concrete trebuie stabilite cu 
atenţie în funcţie de fiecare caz în parte. 


Iată deci în ce constă iertarea greşelilor celorlalţi: la a nu lăsa să se 
manifeste niciodată în noi "greşelile noastre”: orgoliul, mânia, ura, violenţa, 
lăcomia, desfrâul, frica, tristeţea... 


Dacă aceste moduri greşite de gândire vor fi eliminate, ele nu ne vor mai 
îndemna la acţiuni greşite (rele) iar acţiunile noastre ne vor fi cu adevărat 
utile şi favorabile. Aceste “păcate”, din cel care ne-a greşit sunt cele care au 
făcut ca acesta să ne facă un rău. Tot aceste păcate au proprietatea că 
încearcă să trezească în noi aceleaşi păcate, prin rezonanţă. 

Orgoliul, mânia, violenţa... celui care ne face un rău vor încerca să atragă 
din noi orgoliul, mânia, violenţa... Dacă vor reuşi (şi vor reuşi dacă nu 

iertăm “interior” păcatele celuilalt) şi vor pune stăpânire pe noi, vom face 
acţiuni greşite şi va trebui să suportăm consecinţele. 
Modurile greşite de gândire determină întotdeauna acţiuni greşite şi vă 
spun: orgoliul, mânia, violenţa, tristeţea,... sunt moduri greşite de gândire. 
Aşadar IERTAŢI (scăpaţi de modurile greşite de gândire din voi) şi IUBIȚI! 


8. Ispita şi “mântuirea” 


În lumina celor prezentate mai sus vom înţelege că pentru a ne “mântui” 
va trebui să fim ispitiţi, doar ştiţi şi voi că: “aurul se probează cu focul şi 
virtutea cu tentaţia!” 

Care-i mecanismul, de ce este important să fim ispitiţi? 

Aşa cum am arătat, noi avem în interiorul nostru moduri greşite de 
gândire, dar acestea sunt ascunse prin subconştientul nostru şi ies la lumina 
rampei, ies în lumina conştiinţei ca să le putem vedea şi noi (şi astfel să le 
putem analiza, înţelege şi elimina din noi), de obicei în urma procesului de 
rezonanţă. Răul rezonează cu rău. Binele cu bine. 

Răul din ceilalţi va atrage deci răul din noi. Astfel noi îl vom putea vedea. 
E clar că nu poţi analiza, înţelege şi elimina ceva ce nu vezi. Acesta e rolul 
ispitei, a "duşmanilor noştri”, să ne ajute să vedem răul din noi. 

Să le mulţumim deci! Fără ei ne-ar fi foarte greu să vedem aceste moduri 
greşite de gândire din noi. 

să vă povestesc acum o povestire budistă. Un om s-a hotărât să devină 
ascet şi s-a retras să mediteze în munţi. Aici, bucurându-se de atâta 
frumuseţe, a început să simtă în el fericirea, bucuria şi extazul şi a crezut că 
"s-a iluminat”, că a distrus răul din el şi era foarte bucuros. În această stare 
s-a îndreptat către un sat pentru a-şi face rost de provizii spre a se 
reîntoarce în munte. La intrarea în sat însă, cineva l-a călcat din greşeală pe 
picior. Automat din ascetul nostru a ieşit mânia şi orgoliul, a început să-l 
înjure pe "nefericit” şi i-a mai dat şi o palmă. 

Totul s-a petrecut foarte rapid. Ascetul a fost luat prin surprindere. Atunci 
el a realizat că-n el zace încă mult rău pe care trebuie să-l elimine şi că nu 
va putea face acest lucru dacă nu va fi ajutat de “duşmani” pentru a-l 
vedea. El a înţeles că pentru aceasta trebuie să rămână în societate, să 
rămână în contact cu oamenii şi să pândească momentele în care răul din el 
iese la iveală atras de răul celorlalţi. În acel moment îl analiza spre a vedea 
de ce era greşit acel mod de gândire şi îl elimina cu "seninătatea adusă de 
lumina înţelegerii”. 

Iată deci care e rolul ISPITEI. 

Adevăr vă spun: dacă nu veţi fi ispitiţi, dacă nu vă va greşi nimeni, nu 
veţi ajunge să cunoaşteţi răul din voi şi să-l eliminaţi, iar fără a elimina 
acest “rău” nu vă veţi putea “mântui”! 

"Cine are urechi să audă!” 

9. A te naşte şi a muri. Lepădarea de sine 


"Dacă vine cineva la Mine şi nu urăşte pe tatăl său, pe mama sa, pe 
nevasta sa, pe copiii săi, pe fraţii săi, pe surorile sale, ba chiar însăşi viaţa 
sa nu poate fi ucenicul Meu”. (Luca 14.26) 

"Oricare dintre voi, care nu se leapădă de tot ce are nu poate fi ucenicul 
Meu“.(Luca 14.33) 


Am văzut în subcapitolul "Devenirea” că noi ne naştem şi murim în fiecare 
clipă şi că avem doar posibilitatea de a da o direcţie schimbării. În acest 
subcapitol "A te naşte şi a muri” am vrut să dezvolt mai mult această idee 
de direcţie şi căutând un mod adecvat de a o face am dat peste cele două 
citate din Evanghelia lui Luca prezentate mai sus care mi s-au părut foarte 
sugestive aşa că le supun acum şi atenţiei dumneavoastră. 

Pentru ca să apară noul, trebuie să dispară vechiul; dacă vrem să 
construim o casă nouă pe locul celei vechi, trebuie să o dărâmăm mai întâi 
pe aceasta din urmă. 

Bun, ce am spus până aici e valabil pentru toată lumea, dar ce voi spune 
în continuare foloseşte mai mult doar celor care la întrebarea din finalul 
subcapitolului "Devenirea” au răspuns afirmativ, pentru cei care au ales 
Binele! 


E bine să precizăm astfel în continuare că există o deosebire între a vrea 
şi a acţiona. A vrea să fac ceva nu implică neapărat că o să şi fac, este doar 
primul impuls care mă îndeamnă spre acţiune. 

Exemplu: dacă voi vreţi acum să mâncaţi ceva, nu vă mai rămâne decât 
să o şi faceţi; dacă doar vreţi să mâncaţi dar nu acţionaţi deloc în direcţia 
realizării acestui obiectiv, rămâneţi doar la stadiul de “vreau”, doar atât şi 
nimic mai mult. 

Mai concret, dacă voi vreţi “binele”, dacă voi vreţi să vă "mântuiţi”, 
“eliberaţi”... nu o să vă ajute mare lucru dacă doar vreţi, mai trebuie să şi 
acţionaţi pentru a vă atinge obiectivul. 

Vedeţi deci diferenţa între A VREA şi A ACŢIONA? 


Dacă vă este clară această diferenţă şi voi şi acţionaţi în direcţia sus- 
amintită, un element de ghidaj al acţiunii voastre, o idee despre cum ar 
trebui condusă acţiunea voastră vă este dată în citatul din Luca: "trebuie să 
vă lepădaţi de tot ce aveţi voi acum!” 

Acum nu încercaţi să înţelegeţi greşit acest îndemn, priviţi atenţi la voi şi 
vedeţi ce aveţi şi ce trebuie să lepădaţi! Oare nu aveţi în voi tot felul de 
moduri greşite de gândire (orgoliu, mânie, desfrâu...), tot felul de griji false, 
de ataşamente greşite, de iluzii, de aşteptări zadarnice? 

Oare aceste moduri de gândire, nu sunt definitorii pentru ceea ce este 

psihicul vostru acum, nu sunt acestea "tot ceea ce aveţi voi acum”? Iată, de 
aceea trebuie să vă lepădaţi de tot ce aveţi şi să puneţi în loc moduri 
corecte de gândire, să încercaţi să vedeţi realitatea aşa cum e ea şi nu 
altfel! 

Lepădaţi-vă de ILUZII! 

Şi ce reprezintă gândirea voastră acum? Nu este oare ea doar un mod, în 
marea lui majoritate greşit, de a privi realitatea? Nu încerc să zic că tot ce 
este în noi e greşit, mai sunt şi lucruri bune, zic eu, dar când văd că Isus a 
zis "tot ce avem” înseamnă că acestea sunt nesemnificativ de puţine încât 
au putut fi neglijate. 

Aşadar trebuie să lepădăm aceste moduri greşite de gândire! Şi oare nu 
sunt acestea “tatăl” şi “mama” noastră ? Aceste moduri de gândire pe care 
le-am preluat din societate (prejudecăţi, iluzii, ataşamente, aşteptări 
false...) nu sunt ele definitorii pentru ceea ce suntem noi, nu ne-au născut 
ele pe noi aşa cum suntem acum? 

Şi aceste moduri greşite de gândire pe care le-am preluat din societate 
(tatăl şi mama noastră) nu au dat naştere la moduri greşite de gândire în 
noi (nevasta noastră) pe baza cărora noi am construit în psihicul propriu 
alte moduri greşite de gândire (copiii, fraţii şi surorile noastre)? Se ştie doar 
că dacă se porneşte de la premise greşite şi rezultatele vor fi greşite! 

Acum cred că înţelegeţi de ce trebuie să “urâţi” pe "tatăl vostru”, pe 
"mama voastră”, pe "nevasta, copiii, fraţii şi surorile voastre”! 

Acestea sunt moduri greşite de gândire care se află în voi şi de care 
trebuie să vă lepădaţi. 

Reamintesc că pentru o bună înţelegere a Evangheliilor, cheia este să ştiţi 
că totul se petrece în voi pentru că: 


"Împărăţia lui Dumnezeu este înăuntrul vostru”. (Luca, 17.21) 

III. ACŢIUNEA 


1. A asculta şi a înţelege 


Un om care nu ascultă pe cel cu care discută, nu prea are cum să-l 
înţeleagă. 

Majoritatea discuţiilor contradictorii intră într-un cerc vicios în care fiecare 
partener de discuţie susţine la nesfârşit acelaşi punct de vedere fără a-şi 
însuşi observaţiile celuilat şi fără a-şi adapta discursul la aceste observaţii. 

Un om începe să vorbească, pronunţă o frază oarecare, care ţie nu îţi 
convine, care nu e în acord cu modul tău actual de gândire şi gata cu 
ascultatul: de aici încolo nu-l mai asculţi, eşti preocupat doar să găseşti un 
contraargument pentru fraza spusă de el. Plus că de obicei omul are 
tendinţa (datorită păcătosului acesta de orgoliu) să creadă că numai el are 
dreptate, că restul sunt proşti. Din aceste cauze se duce pe apa sâmbetei 
orice încercare de discuţie, de a ajunge la înţelegere. 

Discuţia nu trebuie să fie un schimb de păreri contrare, făcute de dragul 
de a le face, ci un ajutor reciproc pe care trebuie să şi-l dea participanţii la 
discuţie pentru ca fiecare din ei să înţeleagă mai bine problema supusă 
cercetării. 

Dar de obicei, se discută doar de dragul de a discuta, sau spre a arăta 
celuilalt ce "deştept eşti tu” şi nu pentru a învăţa ceva din discuţia 
respectivă, pentru ca la sfârşit să se poată trage o concluzie care să fie 
înţeleasă de partenerii de dialog. Această realitate apare pentru că oamenii 
"nu au obiceiul” să se asculte unii pe alţii şi de aici decurge şi incapacitatea 
de a-i înţelege pe ceilalţi. 


Pentru ca o discuţie să fie folositoare la ceva, mecanismul ei ar trebui să 
fie următorul: 


ASCULTĂ - ÎNŢELEGE - AJUTĂ! 


Toate etapele sunt la fel de importante, nu se poate sări peste ele şi nici 
nu poate fi eliminată vreuna fără ca discuţia să nu degenereze într-un 
schimb de vorbe goale făcut de dragul de a nu tăcea. 

Orice acţiune pe care o faci ar trebui teoretic să-ţi folosească. Dar dacă 
toate acţiunile oamenior le-ar folosi (adică dacă ar fi în avantajul lor real, 
atrăgând repercusiuni favorabile asupra lor) atunci noi am trăi în Rai. 

Cum nu trăim, putem vedea că o cauză e şi acest cerc vicios al ascultării 
şi înţelegerii: nu asculţi, nu ai cum să înţelegi; nu poţi să asculţi, dacă nu 
cauţi să înţelegi! 

Pentru ca discuţiile pe care le porţi să-ţi fie folositoare trebuie ca să fi bine 
intenţionat, să ai bunăvoință şi intenţia bine înfiptă în tine de a limpezi într- 
adevăr problema pusă în discuţie. 

Dacă nu se îndeplinesc aceste condiţii mai bine TACI! 

Se poate vedea în acest sens că majorităţii oamenilor le e frică de 
profunzimi (curios lucru, dar aşa e) şi majoritatea discuţiilor, din această 
cauză, sunt de suprafaţă, superficiale, purtate nu de alta dar să nu se uite 
cum e să vorbeşti. 

Aceşti oameni se pare că nu realizează profund că limba e o unealtă 
oferită de Cer pentru a-i ajuta în căutarea lor veşnică de Cunoaştere şi 
Iubire. 

Pentru a-ţi înţelege interlocutorul trebuie doar să-l priveşti cu 
BUNĂVOINŢAĂ, să vezi că el într-adevăr vrea să te ajute, să-ţi opreşti puţin 
gândurile tale orgolioase şi să-i asculţi raţionamentul. În marea majoritate a 
cazurilor cel care vorbeşte e bine intenţionat, adică caută pe cât posibil să 
te lămurească pe tine de modul cum vede el (din punctul lui de vedere - de 
la nivelul lui de conştiinţă) problema pusă în discuţie. 

Dacă o să ştii vreodată să-l asculţi cu adevărat, o să înţelegi acest lucru. 
Dacă l-ai ascultat şi ai înţeles punctul lui de vedere şi consideri că e greşit, 
caută să-l ajuţi (nu căuta să te impui) să înţeleagă acest lucru. 

Dacă nu o să cauţi să-l ajuţi ci cauţi doar să te impui, sau să te "dai 
mare” cu ceea ce şti (datorită orgoliului din tine), orgoliul din el va sesiza 
acest lucru şi va sări şi el de acolo, făcându-l pe interlocutorul tău la rândul 
lui să nu te mai asculte, fiind preocupat doar cu pregătirea contraatacului. 
Şi de aici se termină discuţia. 

Deci dacă vrei să te înţelegi cu cei din jur caută prin discuţiile tale să ajuţi 
sau să te laşi ajutat, după caz, atât şi nimic altceva. Orice altceva este în 
plus. Ajută-te pe tine sau ajută-l pe “el” pentru a face paşi spre Înţelegere. 


Aşadar: ASCULTĂ! ÎNŢELEGE! AJUTĂ! 


2. Repetiţia şi înţelegerea 


Cu cât mai des se repetă o problemă, cu atât mai des aceasta se 
analizează; cu cât mai des se caută răspunsuri la problema respectivă, cu 
atât creşte probabilitatea de a o înţelege şi de a o rezolva. 


rw 


Vrei să rezolvi o problemă (ex.: “nemurirea”, "posibilitatea vieţii de după 
moarte”, “mântuirea”, “problema păcatelor”, a Adevărului, a "dimensiunilor 
paralele”, a modurilor de gândire din tine...) nu ai decât să te gândeşti la ea, 
cât mai des, încercând de fiecare dată a o rezolva. 

Succesul e garantat! 

"Repetiţia e mama învăţăturii” ziceţi voi, iar eu zic: concentrarea pe o 
problemă fără a o mai lăsa din minte până nu o rezolvăm, e mama 
înţelegerii Realităţii care te înconjoară. 

Cei care nu au capacitate de concentrare şi nu au o voinţă acerbă de 
cunoaştere a misterelor vieţii şi nici nu încearcă să-şi dezvolte aceste 
capacităţi se numesc "oameni obişnuiţi”. 

În afară de ei, mai există aspiranţii, iniţiaţii şi maeştrii. 

- Aspiranţii caută întradevăr cheile “mântuirii”, având o dorinţă foarte 
mare de a le găsii şi depun un efort consistent în acest sens. 

- Iniţiaţii sunt cei care au şansa să le găsească şi caută să le pună în 
practică pentru a-şi realiza obiectivele; 

- Maeştrii sunt cei care au avut voinţa şi cunoaşterea necesară spre a 
pune în practică aceste chei, atingându-şi astfel obiectivul. 

Revenind la cercul nostru vicios putem vedea că, de exemplu, capacitatea 
motorie a omului e la început puţin dezvoltată, dar copilul se concentrează 
şi învaţă prin repetiţii nenumărate să meargă, să alerge... Apoi poate învăţa 
tot felul de mişcări mai complicate (cum sunt cele pe care le pot face 
gimnaştii). Cu cât exersează mai mult, cu atât îşi vor perfecționa 
capacitatea lor motorie. 

Repetiţia este deci cheia pentru a ajunge să conştientizăm şi să înţelegem 
aspecte profunde ale realităţii înconjurătoare, dar e vorba aici de o repetiţie 
conştientă, de o menţinere a minţii, concentrată asupra studierii 
fenomenului cercetat, un timp cât mai îndelungat, atât cât e necesar pentru 
a-l înţelege. 

Prin repetiţie putem vedea de asemenea că se întăresc anumite moduri 
de gândire în noi (care pot fi corecte sau incorecte), în acest caz putându-se 
vorbi de o repetiţie inconştientă (din inerție) care există în omul actual şi 
duce negreşit la mărirea viciilor şi a modurilor greşite de gândire din 
psihicul lui, şi o repetiţie conştientă făcută cu scop bine precizat, şi de 
obicei în folosul real al fiinţei. Această repetiţie conştientă, sprijinită pe 
înţelegerea realităţii, poate duce la întărirea în noi a modurilor corecte de 
gândire: cunoaşterea, iubirea, umilinţa, bunătatea, compasiunea, calmul, 
altruismul... 

Trebuie să căutăm să dezvoltăm în noi capacitatea de concentrare 
voluntară (nu constrânsă) asupra obiectivelor pe care ni le propunem a le 
realiza”. Cu cât capacitatea noastră de concentrare va fi mai mare, cu atât 
timpul de realizare a obiectivelelor care ni le propunem e mai redus. 

Vreţi să vă "mântuiţi”, nu o să realizaţi niciodată acest lucru dacă 
capacitatea voastră de concentrare asupra unui obiectiv e redusă şi nu 
căutaţi să o dezvoltați. 

Şi ţineţi minte: "Mulţi chemați, puţini aleşi!” 


17 Vezi capitolul "Uneltele desăvârşirii" subcapitolul "Meditaţia". 

3. Voința şi înţelegerea 


Voința de a face o acţiune oarecare survine din înţelegerea (mai mult sau 
mai puţin profundă) a necesităţii de a face acţiunea respectivă. Dacă nu 
înţelegem de ce ar trebui să facem o acţiune (nu găsim nici un motiv care 
să o susţină), de obicei nu o facem. 

Înțelegerea provine din voinţă. 


pa ` voință 
înțelegere >Z 
i > 
NN A N 
n 7 voință 
w 8 
înțel 
gi i ze A voință 
De Ooo 


Numai un om care sprijinit pe voința sa acționează în sensul cunoaşterii 
mentale şi emoţionale profunde, poate să înţeleagă din ce în ce mai profund 
misterele vieţii. Se începe cu înţelegerea unor aspecte banale (sau de 
bază), iar această înţelegere întăreşte voinţa de a înţelege şi mai mult. Iată 
deci că zicala: “Îi dai un deget şi îţi ia toată mâna” e valabilă şi în sens 
pozitiv! 

Un om nu o să se transforme niciodată, nu o să aibă voinţa de a se 
schimba în bine, dacă nu înţelege de ce trebuie să o facă şi nici nu o să 
înţeleagă niciodată de ce trebuie să o facă, dacă nu va încerca să o facă. 

Interesant, nu? 

Cel care o să înţeleagă de ce trebuie să se "lepede de sine”, să renunţe la 
modul greşit de gândire (orgoliu, invidie, ură, ignoranță, desfrâu...) o să 
caute să elimine aceste moduri defectoase de gândire şi va începe să 
practice virtuțile (modurile corecte de gândire). 

Astfel, el va găsi deci voinţa de a acţiona în direcţia eliminării "păcatelor 
iar pe măsură ce reduce puterea pe care acestea o au asupra lui, înţelege şi 
mai bine necesitatea transformării, a "lepădării de sine”. Ştiţi şi voi: "Pofta 
vine mâncând.” 

Nici o schimbare interioară nu se face dintr-o dată. Toate transformările 
se fac prin cercuri vicioase, sau mai bine zis, sub forma unor spirale 
ascendente (sau descendente, după uz) care nu mai revin exact la punctul 
de plecare ci la un punct superior (sau inferior, după caz). 


n" 

4. Congştiinţa prezentului. Speranţa şi nefericirea 


A fi conştient e a şti cine eşti, a şti ce te înconjoară, e a fi aici-acum 
pentru că dacă nu eşti aici şi acum nu ai cum să şti unde eşti. 

Trăieşte clipa, fi lucid, încearcă a rămâne în prezent fără a cădea în 
capcana amintirilor, ca Făt Frumos din basmul “Tinerețe fără bătrâneţe...”, 
pentru a nu intra în acea vale a plângerii, care te atrage în trecut, în abisul 
amintirilor necontrolate, spre a te ucide (un om care nu mai trăieşte în 
prezent e un om care nu mai există acum şi aici: pentru acum şi aici, el e 
mort.) 

ATENŢIE drag cititor: doar prezentul există, trăind în trecut nu schimbi 
prezentul, ci doar nu-l iei în seamă. Asta însă nu înseamnă ca nici El nu o să 
te ia în seamă! 

Înseamnă doar că tu, trăind în trecut, nu poţi vedea prezentul, de reţinut: 
singurul care există, deci singurul care îţi poate fi de folos, singurul de care 
te poţi bucura cu adevărat. 

A te bucura de trecut (amintiri) sau de viitor (speranţe, imaginaţie) e 
ceea ce se poate numi într-un cuvânt ILUZIE, pentru că acum, atât trecutul 
cât şi viitorul nu există. 

Există doar prezentul! 

Există doar un veşnic prezent de care te poţi bucura cu adevărat aici şi 
acum! Bucuria autentică, fericirea autentică (cea mai mare) e cea pe care o 
trăieşte fiinţa când îşi opreşte conştiinţa din veşnica ei pendulare între 
trecut şi viitor şi o aduce în prezent, în Eternul Prezent. 

Doar în acest fel poţi simţii cu adevărat Fericirea. Tu cititorule poţi depune 
mărturie. Pentru că dacă stai puţin să te gândeşti vei vedea că ai fost fericit 
cu adevărat doar atunci când ai trăit în prezent şi te-ai bucurat, extaziat de 
ceea ce ai văzut şi simţit. 

A te bucura de amintiri sau de speranţe sunt doar umbre ale adevăratei 
bucurii, ale adevăratei fericiri. 

Drag cititor, conştientizează, te rog, acest adevăr şi aducându-ţi conştiinţa 
în prezent BUCURA-TE ACUM de tot ceea ce te înconjoară. 


Să vorbim acum de speranţă (trăirea în viitor), începând prin a afirma 
ferm: speranţa şi fericirea sunt incompatibile! 

Cel care îşi amână fericirea pe mâine nu o să fie fericit niciodată pentru că 
întotdeauna o să fie un mâine. 

Speranţa înseamnă aşteptare. Oamenii speră să fie fericiţi o dată, cândva! 

Oamenii nu vor să fie fericiţi acum! De ce? 

Simplu: pentru că ignoranţa îi face să-şi condiţioneze fericirea, apariţia 
fericirii (a acelei stări de mulţumire deplină), de realizare unor anumite 
condiţii exterioare. 

Cine îi pune să-şi condiţioneze fericirea de exterior? 

Nimeni! 

Dar ei o fac pentru că au copiat un mod de gândire greşit existent în 
societate: acela că fericirea trebuie să fie condiţionată de exterior! 

Drag cititor, cine te pune să-ţi condiţionezi fericirea? 

De ce zici: o să fiu fericit dacă... 

De ce nu zici: sunt fericit tot timpul indiferent de condiţiile exterioare, 
pentru că întotdeauna eu gândesc şi acţionez corect, în deplină armonie cu 
realitatea înconjurătoare. 

Ţi-e frică? 

Oamenilor le e frică de fericire, oricât de paradoxal pare, oamenii vor să 
fie nefericiţi. 


o y nefericire 
speranță + xX 
== ș nefericire 
a / 
7 = 
speranță + AN 
a RI b nefericire 


Oamenii mă întreabă cum mă simt? 

Eu le răspund: de la bine în sus, extraordinar sau nemaipomenit! 

Atunci ei se miră! De ce? Nu ştiu! 

Sau poate că ştiu: încă nu au aflat că simţirea lor le aparţine, că ei de fapt 
se simt aşa cum vor pentru că simţirea lor (fericirea lor, tristeţea lor, mânia 
lor...) e a lor: e a lor şi pot să o folosească cum vor. 

Ţi se pare şocant, drag cititor? Să nu ţi se pară pentru că aşa e! 

Un sfânt se bucură, este fericit tot timpul, chiar dacă e dus în iad, sau în 
rai, el ştie să vadă frumuseţea, să simtă dumnezeirea în absolut tot ce îl 
înconjoară şi atunci cum se poate simţi altfel decât fericit? 

El trăieşte şi se bucură de tot ceea ce există pentru că tot ce există e 
opera lui “Dumnezeu”, e un mister care-l înfioară, făcându-l să cadă în extaz 
în faţa imensităţii, în faţa infinitului. 

El nu aşteaptă niciodată nimic. Nu speră. 

Şi ce ar fi de aşteptat? Tot ceea ce ne înconjoară are acum propria sa 
natură, propriul său mod de a se manifesta. Un om înţelept doar contemplă 
natura lucrurilor şi fiinţelor care îl înconjoară şi se bucură integrându-se 
armonios în Întreg. 

Un om ignorant speră, aşteaptă, ca ceea ce îl înconjoară să se manifeste 
altfel de cum îi este natura lui proprie în acel moment, şi atunci bineînţeles 
că va fi dezamăgit, nefericit. 

Un om care trăieşte în prezent nu speră, nu aşteaptă nimic, el ia lucrurile 
şi fiinţele aşa cum sunt, el doar se bucură de această mare minune care 
este VIAŢA. 

Drag cititor, să nu aştepţi niciodată nimic, de la nimic din ceea ce te 
înconjoară. Rişti să fi decepţionat. 

Ia lucrurile ca atare, priveşte Realitatea aşa cum e ea. 

Dacă vrei să o schimbi, sau mai bine zis, să participi la schimbarea ei, 
acţionează detaşat, acţionează contemplând, fi întotdeauna curios de 
rezultatul acţiunilor tale (chiar dacă îl şti sau intuieşti), încearcă să nu 
anticipezi nimic, nu aştepta. 

Trăieşte doar prezentul. Trăieşte în acest Etern Prezent. Bucură-te de el. 
El e singurul care există. 

Bucură-te că prin ceea ce faci, îţi eşti folositor ţie (vezi cercul egoism - 
altruism). Dacă îţi este apreciată activitatea cu atât mai bine, dar nu trebuie 
niciodată să depinzi de apreciere (deşi o iei în considerare). 

Nu aştepta niciodată nimic de la nimeni! 

Tu doar Contemplă Adevărata Natură a Lucrurilor! 

Fericirea o să vină astfel de la sine. 


E absolut necesar a învăţa să trăim prezentul, a învăţa să trăim CLIPĂ DE 
CLIPĂ, să trăim aici şi acum, să ne aducem conştiinţa aici şi acum, pentru 
că doar astfel putem cunoaşte ceea ce există, doar astfel putem cunoaşte 
REALITATEA. 


De obicei, oamenii nu au conştiinţa centrată în prezent şi merg pe stradă 
“adormiti”, cufundaţi în amintiri sau speranţe, planuri etc. Din această cauză 
nu mai văd prezentul, ceea ce există, astfel se "împiedică pe stradă”, "cad în 
gropi pe care nu le văd”, fiindcă nu trăiesc în prezent. Drag cititor, doar 
prezentul există, doar de el te poţi bucura! 

Te rog, opreşte-te acum, sustrage-ţi conştiinţa din frământarea neîncetată a 
gândurilor ce trăiesc adormite în trecut sau viitor şi 


PRIVEŞTE ÎN JUR! 
PRIVEŞTE ACUM! 


PRIVEŞTI? 

Nu? Te rog, fă acest lucru timp de minim cinci minute apoi revin-o asupra 
cărţii! Te rog! 

PRIVEŞTI? 

Da? Atunci ţine minte drag cititor că doar ceea ce vezi acum există acum 
pentru tine. Restul sunt iluzii! 


VREI SĂ TRĂIEŞTI ÎN ILUZII? 
Sau vrei să trăieşti în ACUM (în ceea ce există)? 

5. Stările de conştiinţă 


Conştiinţa reprezintă ceea ce cunoaştem din ceea ce ne înconjoară şi din 
noi înşine. 

A creşte în conştiinţă înseamnă a ne cunoaşte mai mult şi mai bine pe noi 
înşine şi ceea ce ne înconjoară. 

Pentru a realiza acest lucru este bineînţeles indispensabil (aşa cum am 
arătat mai înainte) să trăim în prezent, să aducem mintea acolo unde ne 
sunt simţurile pentru a analiza prin intermediul acestora realitatea ce ne 
înconjoară. 

E necesar de asemenea să ne mărim capacitatea de concentrare pentru a 
putea insista atât timp cât e necesar pentru a înţelege, asupra aspectelor 
din realitate pe care le analizăm. 

Cunoaşterea noastră faţă de noi înşine şi faţă de lucrurile din jur variază: 
unele aspecte ale conştiinţei le cunoaştem şi le conştientizăm mai bine, 
altele mai puţin. 

Faţă de orice fenomen cercetat, conştiinţa noastră trece (sau a trecut) 
prin 3 etape normale (care fac parte din firea lucrurilor): 

1. Ignoranţa - nu cunoaştem mai nimic despre un fenomen sau despre un 
ansamblu de fenomene. 

2. “Credinţa” - începem să cunoaştem câte ceva dar mai mult din auzite, 
de la alţii. Este faza teoriilor, a filozofiilor sterile, a credințelor. Ne facem 
astfel o idee despre obiectul cercetării dar încă nu îl cunoaştem cu adevărat. 

3. Cunoaşterea - ştiinţa. Acum ştim. Acum am putut verifica prin noi 
înşine şi putem vorbi în cunoştinţă de cauză despre fenomenul cercetat. 

Aceste etape dacă le generalizăm la ansamblul fenomenelor pe care le 
cuprinde conştiinţa putem vorbi de 3 tipuri de oameni: 

1. ignoranţi - nu cunosc şi nici nu-şi pun întrebări despre existenţa lor. 
Cunoaşterea lor despre ei înşişi şi despre mediul care îi înconjoară este 
foarte redusă. Ea este preluată de obicei din societate fără a fi analizată şi 
filtrată de gândirea personală. 

2. credincioşi” - sunt oamenii care încep să-şi pună întrebări şi să 
găsească unele răspunsuri despre cine sunt ei şi despre natura mediului 
înconjurător. Majoritatea acestor răspunsuri încă nu sunt verificate, deşi 
caracteristica unei anumite categorii din cadrul credincioşilor, şi anume a 
filosofilor, e că ei cunosc mai multe răspunsuri posibile la fiecare din 
întrebările lor. 

3. cunoscătorii - cei care ştiu. Ei au verificat şi cunosc într-o foarte mare 
măsură natura lor internă şi natura mediului care îi înconjoară. Aceştia sunt 
însă foarte puţini. 


De precizat că în cadrul fiecărei categorii există o gamă foarte largă de 
conştiinţe. Este evident, că cei care se cunosc pe ei, cei care cunosc 
mecanismele gândirii, cei care cunosc de ce gândesc într-un mod sau în 

altul, sau cum îşi pot schimba modul de gândire, cei care ştiu de ce apare 
neliniştea, frica, stresul, care cunosc mecanismele psihice ale orgoliului, 
mâniei, lăcomiei, desfrâului, fricii... le pot stăpâni şi elimina, ei cunoscând şi 
cum să devină liniştiţi, calmi şi fericiţi tot timpul. 

Din această cauză, e clar că ei, datorită cunoaşterii lor sunt mai avantajaţi 
decât cei care nu cunosc. Deci este imperios necesar ca şi tu, drag cititor, să 
cauţi a te cunoaşte cât mai repede cu putinţă. 

Cu cât cunoaşterea ta o să fie mai mare, cu atât O SĂ- -JI MEARGĂ MAI 
BINE! 


6. Concentrarea şi cunoaşterea 


Aşadar, e necesar să ne mărim cunoaşterea despre noi înşine şi despre 
lume. 

Bun, e necesar! Dar dacă e necesar, nu înseamnă că trebuie şi să 
acţionăm? Nu vă miraţi, că nu pun întrebările aiurea! Ştiu că sunteţi de 
acord cu ce zic eu, dar mai ştiu şi că majoritatea dintre voi nu caută 
întradevăr să-şi mărească această cunoaştere. 

Nu caută să facă acţiuni concrete: auto-observare, studiu al psihicului 
propriu, studiu lucrări de psihologie (în care se vorbeşte de natura 
psihicului), indiferent dacă acestea au conotaţii filozofice, religioase sau ţin 
de ştiinţa oficială; observare, studiu al lumii înconjurătoare, informare 
profundă asupra realităţii înconjurătoare. 


Ce să mai vorbim de acţiuni menite de a schimba psihicul propriu (nu 
doar studiu teoretic), sau menite a ne da acces la realităţi superioare! 
Analizaţi-vă puţin şi spuneţi-mi dacă nu am dreptate? Să ştiţi că această 
neconcordanţă între VOINŢĂ şi ACŢIUNE, AR TREBUI SĂ VĂ CAM PUNĂ PE 
GÂNDURI! 


Problema este "pierderea în detalii”, pierderea în discuţii de suprafaţă, 
neaprofundarea lucrurilor. Problema e că omul nu vrea să se pună serios pe 
treabă pentru a afla răspunsuri solide la întrebările pe care şi le pune mai 
mult de formă (ca să se afle în treabă nu de alta). Atunci automat se 
blochează în propriile întrebări (pentru că se mulţumeşte doar să pună 
întrebări), se pierde în întrebări. Ce am spus mai înainte se verifică uşor: 
urmăriţi discuţia a doi oameni “obişnuiţi”. O să vedeţi că se pleacă de la un 
subiect oarecare şi imediat se ajunge la un altul care nu are nici o legătură 
cu primul. La sfârşitul discuţiei o să observați că s-au abordat o “mie” de 
subiecte şi nici unul nu s-a aprofundat, s-a vorbit doar de dragul de a nu 
tăcea. 

Conştientizează acest adevăr, drag cititor, conştientizează că-ţi lipseşte 
capacitatea de concentrare şi caută să ţi-o întăreşti. De exemplu, într-o 
discuţie, pune o întrebare sau cel mult un grup de întrebări şi caută să 

urmăreşti discuţia ca să nu deviezi (această discuţie poate fi şi cu tine 
însuţi), caută să nu fi abătut de la concentrarea ta, căci altfel te vei pierde 
în gânduri fără a-l duce pe nici unul până la capăt. În acest caz s-ar putea 
spune într-un fel că gândeşti degeaba. 


VREI SĂ GÂNDEŞTI DEGEABA? 
sau 
VREI SĂ CUNOŞTI PROFUNZIMEA LUCRURILOR? 


Atunci caută să-ţi întăreşti capacitatea de concentrare, capacitatea de 
centrare în jurul unui centru. 


7. Adevărul şi contradicţia 


Dacă tot am pomenit de această latură a comunicării care este discuţia şi 
pentru că ştim prea bine că în timpul discuţiilor "mai aprinse” apar 
contradicții care par de neînlăturat, haideţi să vedem mai întâi de ce apar 
aceste contradicții şi cum pot fi eliminate. 

Dar mai întâi este util să stabilim că adevărul reprezintă concordanța 
dintre ceea ce ştim noi despre realitate şi ceea ce este întradevăr în 
realitate. 

Apoi este util să vedem că fiecare om are un "lexic interior” în care sunt 
definite toate cuvintele pe care le foloseşte când se referă la realitate, 
fiecare cuvânt având o semnificaţie precisă pentru el. Se ştie de exemplu că 
englezii au un lexic interior prin care desemnează elementele realităţii total 
diferit de lexicul interior al românilor, de cuvintele pe care aceştia le folosesc 
pentru a desemna aceeaşi realitate. 

De aceea nimeni nu se aşteaptă ca un englez să se poată înţelege cu un 
român, decât dacă cel puţin unul din ei nu învaţă semnificaţia cuvintelor din 
lexicul interior al celuilalt. În schimb majoritatea oamenilor, se aşteaptă ca 
doi oameni vorbitori ai aceleaşi limbi să se poată înţelege 

Nimic mai imposibil, mai ales când e vorba de lucruri puţin mai profunde. 
Aceasta deoarece ceilalţi înţeleg ceva printr-un anumit cuvânt, ceva ce 
poate să fie similar sau nu cu semnificaţia pe care o dăm noi aceluiaş 
cuvânt. 

De exemplu, fiecare înţelege altceva prin cuvinte puţin mai abstracte cum 
ar fi: “suflet”, “dumnezeu”, “spirit”, viaţă, “mântuire”, păcate, virtuţi, 
"corpuri subtile”, conştiinţă, minte, Adevăr.. şi atunci, vrând nevrând, când 
într-o discuţie se introduc aceste cuvinte o să se ajungă la contradicții. 

Aceasta deoarece se presupune că celălalt dă aceeaşi semnificaţie ca şi 
noi unui anumit cuvânt. 

De aceea este util, ca atunci când apare o contradicţie să se oprească 
discuţia pentru a se lămuri semnificaţia cuvintelor care apar. 

Problema e că nu toată lumea poate să explice raţional, adică să-ţi explice 

clar ce înţelege el prin cuvintele folosite sau prin fraza afirmată, pentru că 
multe fraze rămân doar fraze, şi se rămâne doar la explicarea lor de 
suprafaţă (aparentă). 

De exemplu, unul zice "nu există Dumnezeu” iar celălalt "ba există”. De 
aici rezultă o contradicţie. 

Am spus că contradicţiile se rezolvă prin intrarea în amănunt, prin a afla 
ce înţelege fiecare prin cuvintele folosite. Înfricoşător, nu? Să intri în 
profunzimea vorbelor pe care le foloseşti! Nu ţi se întâmplă des, dar asta e 
singura cale pentru rezolvarea contradicţiilor. 

Deci, "ce înţelegi prin Dumnezeu?” e întrebarea firească ce trebuie pusă 
de cei doi aflaţi în contradicţie. Fiecare o să dea un răspuns, apoi trebuie să 
se meargă în profunzimea fiecărui cuvânt din definiţia pe care fiecare o dă, 
până se ajunge la adevărata cauză a contradicţiei sus amintite: la un 
moment dat în analiza celor doi, ei vor descoperii că un cuvânt sau mai 
multe nu au aceeaşi semnificaţie pentru fiecare în parte. 

De aici rezultă că fiecare are dreptate în ceea ce afirmă, dar numai dintr- 
un anumit punct de vedere, adică numai dacă cuvintele folosite au o 
interpretare anume, semnifică ceva anume şi nu altceva. 

Orice contradicţie poate fi eliminată astfel; pentru că contradicţiile sunt 
doar aparente, fiind legate de obicei de privirea superficială a realităţii. 

Cu cât se merge mai în profunzimea afirmațiilor care se fac, punctele de 
vedere se apropie tot mai mult şi contradicţiile la un moment dat, dispar. 

În acest sens, pentru a mă convinge de ceea ce am spus mai înainte, am 
căutat un ateu (nu-i dau numele aici) şi l-am convins să discutăm, 
explicându-i teoretic principiul de înlăturare a contradicţiilor pe care l-am 
expus mai înainte. 

Şi am plecat exact de la contradicţia pe care am dat-o mai înainte ca 
exemplu. Acum nu intru în detalii, dar se pare că am avut dreptate în a 
afirma că contradicţiile nu sunt decât aparente şi că dispar prin 
aprofundarea problemei. 

În cazul cu ateul nostru am putut să văd că ea afirma că nu există 
“Dumnezeu”, pentru că înţelegea prin “Dumnezeu” o anumită viziune pe 
care a preluat-o din "epica populară” şi care era evident raţional imposibil a 
exista. 

Şi am fost de acord cu ea: nu poate exista un dumnezeu (zeu) care 
urăşte oamenii, care îşi chinuie fiii în Iad pentru veşnicie.... şi ea a fost de 
acord cu mine în a-l privi pe “Dumnezeu” printre altele, ca Prima Cauză a 
universului. 

Discuţia a fost mult mai complicată şi argumentele mult mai multe de o 
parte şi de alta, dar aşa am aflat practic că contradicţiile sunt doar aparente 
şi că două propoziţii care sunt aparent contradictorii ("există Dumnezeu”, 
respectiv "nu există Dumnezeu”), ceea ce ar presupune ca una să fie falsă, 
pot fi ambele adevărate, contradicţia apărând din semnificaţia diferită dată 
anumitor cuvinte din acele afirmaţii. 

Aşadar, să ţinem minte că fiecare om are acest lexic interior şi că pentru a 
depăşi contradicţiile care pot să apară în discuţii e destul să se aprofundeze 

şi să se pună de acord semnificaţiile date anumitor cuvinte din afirmaţiile 
făcute. 

Aceasta este cheia rezolvării contradicţiilor! 


8. Vorba şi gândirea 


Şi dacă tot am vorbit de contradicții, să vorbim acum de una care poate 
apare (dacă vrem) între vorba şi gândul nostru, cu efecte pozitive asupra 
acestuia din urmă. 

Să zicem că din diferite motive vă simţiţi rău, dacă o să mărturisiţi cu 
vorba această stare şi veţi încerca să o justificaţi, aceasta se va agrava. Dar 
dacă mărturisiţi împotriva realităţii, realitatea se schimbă. Faceţi un 
exerciţiu simplu spre a vă convinge: atunci când veţi fi întrebaţi cum vă 
simţiţi, în loc să răspundeţi "bine, sau nu prea bine” spuneţi: 

MĂ SIMT EXTRAORDINAR! 

După ce aţi spus această frază faceţi o introspecţie spre a vedea cum vă 
simţiţi acum după ce aţi spus acest lucru, aparent în neconcordanţă cu 
realitatea voastră interioară. O să constataţi cu surprindere că vă simţiţi 
mult mai bine decât înainte să fiţi întrebat şi că atunci când aţi mărturisit 
aparent contrar realităţii din voi nu aţi minţit pentru că paralel cu 
mărturisirea, starea voastră interioară s-a schimbat, pentru a fi în 
concordanţă cu vorba. 

Întrebaţi şi pe interlocutorul vostru cum se simte şi veţi vedea că şi el se 
simte mult mai bine deşi e puţin contrariat de afirmaţia voastră. Iată 
puterea cuvântului! 

Pentru că toată această schimbare s-a făcut doar printr-o mărturisire, 
numită mai bine comandă verbală: mă simt extraordinar. 

Nu uita că te simţi aşa cum vrei să te simţi. La urma urmei, tu eşti stăpân 
pe ce gândeşti şi pe sentimentele tale. Sau nu? 

Acest cerc vicios puteţi să-l priviţi ca pe un joc (deşi e un lucru foarte 
serios) cu titlul "Ce zici aia eşti!” Zici: sunt prost, nu pot face nimic, eu nu 
pot pricepe, sunt confuz etc. şi dacă tot repeţi aceste sugestii mai devreme 
sau mai târziu vor deveni într-o măsură mai mare sau mai mică realitate. 

Mintea ta trebuie să asculte de cineva şi dacă nu ascultă ce-i spune vorba 
ta atunci pe cine să asculte? Ea ascultă ce-i spune vorba şi aceasta îi spune: 
"mă simt extraordinar!” Vorba, vedem deci, că are un impact fenomenal 
asupra minţii noastre şi trebuie să fim foarte atenţi cum vorbim. 

Astfel, să nu spui niciodată: 

- sunt obosit, ci sunt în curs de refacere - dacă analizăm aceste două 
afirmaţii vedem că, ca şi înţeles, sunt similare, dar totuşi impactul lor 
asupra psihicului este foarte diferit. 

- sunt mânios, ci acum "nu am chef să văd frumuseţile vieţii”, 

- sunt trist, ci “am luat o pauză de la fericire”. Putem transmite aceeaşi 
idee dar prin alte cuvinte cu efecte diferite asupra psihicului. 

- sunt fricos, ci “acum nu am chef să fiu fericit” 

- totuşi sper, ci "mi-e lene să mă bucur acum” aşa că-mi amân bucuria pe 
mâine. 

Puterea cuvântului e foarte mare. Nu o subestimaţi! Aflaţi în ce constă 
această putere şi folosiţi-o pentru a fi mai fericiţi, mai liniştiţi, mai detaşaţi. 


9. Asceza cuvântului şi armonia 


Cuvântul e principala armă cu care suntem atacați sau putem răni pe alţii. 

Deşi e o armă invizibilă, urmele ei sunt vizibile în psihologia celui rănit, 
psihologie reflectată apoi prin acţiunile, acţiuni ale căror efecte le vom 
suporta mai târziu într-un fel sau altul. 

Pentru ca, cuvântul să-şi piardă puterea de a răni, trebuie păstrată o 
anume asceză a lui, trebuie să îndeplinim simultan cinci condiţii surprinse 
foarte bine în Bagavad Gita (versetul XVII, 15): 


"asceza cuvântului (constă în): 
cuvântul care nu tulbură, 
adevărat, 
plăcut, 
prietenos, 
recitarea vedelor“ 


Să le analizăm puţin mai în amănunt: 

- care nu tulbură: tu nu trebuie să "tulburi apele” nimănui, oricum nu o 
să reuşeşti (decât poate în sens negativ). Doar interlocutorul tău poate să şi 
le tulbure (în sens pozitiv), tu trebuie doar să încerci doar să le limpezeşti. 
Prin cuvintele pe care le spui, încearcă să aduci claritate, limpezime, nu te 
exprima confuz, nu încerca să aduci confuzie în cei din jur ci doar 
limpezime. 

- adevărat: trebuie ca tot ce spui să aibă corespondenţă în realitate, să 
nu minţi şi nici să îndemni la visare. Şi să spui întotdeauna adevărul adaptat 
celui care te ascultă, explicându-l pe înţelesul lui şi potrivit cu nivelul lui de 
înţelegere. Dacă în anumite circumstanţe, nu e cazul să spui adevărul, taci 
(dar niciodată să nu minţi). 

- plăcut şi prietenos: acest aspect al cuvântului e necesar pentru a 
dezvolta în interlocutor bunătatea, iubirea, bunăvoința de a te asculta, 
încrederea în ceea ce spui, răbdarea de a te asculta. Dacă cuvântul tău este 
neplăcut şi răstit (neprietenos) datorită doar orgoliului şi mâniei din tine, se 
va trezi mânia şi orgoliul din el şi imediat cuvântul îşi va pierde rolul lui 
fundamental, acela de mijloc de comunicare pentru că ambii veţi fi 
preocupaţi doar cum să vă jigniţi şi răniţi unul pe altul, intrând într-un cerc 
vicios, care nu vă foloseşte nici unuia dintre voi. 

- recitarea vedelor: acest aspect se referă la latura spirituală a oricărei 

discuţii pe care o porţi. Tu trebuie să încerci prin cuvântul tău doar să ajuţi, 
să pui în practică “vedele”, “scripturile”, să-ţi manifeşti iubirea faţă de 
aproapele tău. 


10. Fericirea şi condiţionarea ei 


Dacă ai lua primul om de pe stradă care l-ai întâlni şi l-ai întreba dacă 
vrea să fie trist sau să sufere în viaţă ti-ar răspunde cu probabilitate de 
95% (mai sunt şi nebuni, masochişti, satanişti etc.) că nu; iar dacă ai 
continua să-l întrebi dacă nu cumva, aşa din întâmplare, nu-şi doreşte să fie 
fericit în viaţă, ţi-ar răspunde cu aceeaşi probabilitate că bineînţeles că 
vrea. 

Toţi oamenii în acţiunile pe care le fac, sunt motivaţi conştient sau 
subconştient de faptul, de a obţine un bine pentru ei. A face un bine 
înseamnă negreşit a face ceva util, favorabil şi avantajos ţie şi celor din jur 
(am mai discutat despre asta). Putem vedea astfel că în orice acţiune pe 
care o face un om putem găsi un bine dacă o întoarcem pe toate părţile, dar 
acest bine poate să fie mai mare sau mai mic: 


AO NO S 
bine minim Al bine maxim 
| A | B J 


rău maxim A y rău minim 


b, r is 


Sa i u aP 


Din figura precedentă, vedem că toată lumea face un bine prin acțiunile 
pe care le face şi mai vedem că majoritatea oamenilor acum fluctuează în 
interiorul sferei A, adică mult mai aproape de binele minim decât de binele 
maxim. Sfinţii, profeţii, eliberaţii, fluctuează şi se mişcă în sfera B, adică 
mult mai aproape de binele maxim. 

Această apropiere de binele minim sau de cel maxim este dată de gradul 
de cunoaştere pe care fiecare îl are despre ceea ce este întradevăr bine 
pentru el (de discernământ). 

Exemplu: unii consideră că e bine să fi mânios, orgolios, violent, lacom..., 
şi consideră că-şi fac un bine comportându-se în acest fel. Evident că-şi fac 
un bine, dar binele minim, în schimb răul pe care şi-l fac tinde spre maxim. 
Este foarte util să spunem în continuare, în lumina celor prezentate mai sus, 
că majoritatea omenirii actuale ştie în principiu cam ce-i bine şi ce-i rău, are 
un oarecare discernământ, dar acesta e minim. 


Pentru a avea un discernământ adevărat, pentru a şti ce este în adevăr 
bine şi ce este rău, ar trebui ca să se cerceteze efectele (pomul după roade 

se cunoaşte) pe care le generează o acţiune, în profunzimea lor şi să se 
vadă dacă întradevăr acestea ne sunt favorabile şi utile în cel mai înalt grad. 

Mai e de precizat aici, că nu putem spune despre o acţiune sau lucru că 
este în totalitate bun sau rău: această apreciere trebuie adaptată mai 
întotdeauna la împrejurări. 

De exemplu, vedem că apa e bună pentru că întreţine viaţa, dar dacă e 
prea multă o ucide: să bei un pahar cu apă e ceva bun, dar să bei o găleată 
(de exemplu atunci când eşti pe cale să te îneci) nu mai e ceva bun. La fel 
cu focul, el e bun în sobă şi putem face lucruri minunate cu el, dar în 
mijlocul casei nu mai e ceva bun, scăpat de sub control, el ucide. Un 
bisturiu în mâna unui chirurg poate salva vieţi, în mâna uni ucigaş, ia 
vieţile. 

Acţiuni simple precum a bea apă, a mânca, a face focul, a folosi un cuţit, 
sunt bune dacă nu sunt scăpate de sub control. 

Vedem astfel că întotdeauna trebuie să păstrăm echilibrul şi că trebuie să 
avem un mare discernământ pentru a aprecia întotdeauna ce este bine 
pentru noi în cel mai înalt grad la un moment dat şi într-o anumită 
împrejurare. Uneori acelaşi lucru care până ieri ne făcea un bine (de 
exemplu nişte medicamente) astăzi ne face un rău (dacă ne-am însănătoşit 
şi nu mai avem nevoie de medicamente). 

Vedem astfel că toţi oameni în acţiunile lor urmăresc să facă bine, să fie 
fericiţi, dar că datorită faptului că ei cam confundă deocamdată binele cu 
răul (datorită lipsei cunoaşterii), datorită faptului că aşa cum am mai arătat 
se cunosc foarte puţin pe ei înşişi, cunosc foarte puţin psihicul lor (ce să mai 
vorbim despre cunoaşterea pe care o au despre univers), se trezesc aşadar, 
cu efecte nefavorabile: nemulţumire, agitaţie, stres, suferinţă! 

Aşa cum spun şi adevărurile budismului: suntem înconjurați de suferinţă, 
a cărei cauză este ignoranţa! 


Revenind la problema fericirii după această mică paranteză, o să vă 
surprindă poate afirmaţia că noi trebuie să fim fericiţi tot timpul, pentru că 
putem să facem acest lucru, că noi nu trebuie să ne condiţionăm niciodată 
fericirea de exterior. 

Dar staţi puţin că o să lămurim îndată această afirmaţie. 

Mai întâi este util să vedem că fiecare om priveşte lumea filtrată prin 
psihicul propriu, astfel că ceea ce-i face fericiţi pe unii (exemplu: 
contemplarea unei flori, a uni colţ de natură) pe alţii îi lasă indiferenți. 

Aceasta datorită unui mod greşit de gândire pe care îl au majoritatea 
oamenilor: îşi condiţionează fericirea de atingerea unor obiective exterioare. 

Cine-i obliga să şi-o condiţioneze? Nimeni! Dar o fac pentru că aşa au 
învăţat de la societate, şi pentru că nu au stat niciodată să analizeze dacă 
ceea ce au învăţat e corect sau nu. 

Aşa că dacă renunţă la a-şi condiţiona fericirea de atingerea unor 
obiective exterioare mai mari sau mai mici, înlocuind această condiţionare 
cu o decondiţionare "o să fiu fericit oricând şi oriunde”, va deveni fericit tot 
timpul dacă va vrea cu adevărat acest lucru. 

Şi aceasta pentru că oricând şi oriunde el va vedea opera lui “Dumnezeu”, 
pentru că ea este peste tot, iar contemplarea acesteia, bineînţeles că-l va 
face fericit. 

Cei care aşteaptă întotdeauna să se întâmple ceva exterior pentru a fi 
fericiţi, mai întotdeauna vor fi nefericiţi pentru că uneori (şi nu rar) aceste 
aşteptări nu se realizează întocmai cum doresc ei. 

Ei sunt nişte bieţi visători care din necunoaştere, trec pe lângă prezent şi 
nu se opresc decât rar, spre a admira măreţia vieţii, a existenţei, a realului. 

Aşadar să căutăm a fi tot timpul fericiţi şi să renunţăm la a ne condiţiona 
fericirea de atingerea unor “visuri”. Să trăim în prezent! 

Să ne bucurăm acum! 

Să ţinem minte că fericirea depinde doar de interiorul nostru şi că cel care 
este fericit tot timpul nu-şi creează o iluzie, ci dimpotrivă este singurul care 
vede realitatea aşa cum e ea: o sursă nesfârşită de bucurie, de extaz, de 
beatitudine. 

Toţi oamenii cum am arătat mai înainte, cred (conştient sau subconştient) 
că fac binele prin ceea ce fac, dacă e aşa de ce nu sunt fericiţi? 

Exemplu: pentru că fericirea înseamnă o mulţumire deplină şi ei nu simt 
această mulţumire decât dacă fac întradevăr un bine (se apropie cel mai 
mult de binele maxim). 

De ce nu simt această mulţumire? Pentru că în interior au ceea ce se 
numeşte "o voce a conştiinţei”, un ceva care îi face să se simtă neliniştiţi, 
nervoşi, stresaţi, când nu fac un bine. Este imperios necesar ca prin 
cunoaştere să caute să înţeleagă în mod conştient ceea ce această "voce a 
conştiinţei” le transmite sub formă de impuls mai mult subconştient. 

Când vor înţelege mesajul ei în mod conştient, vor putea fi fericiţi dacă îl 
vor asculta şi-l vor pune în practică pentru că acesta le spune cam aşa: "cel 
mai mare bine pentru tine este cel mai mare bine pentru cei din jur, iar 
fericirea este contemplarea şi integrarea armonioasă (prin menţinerea în noi 
a gândirii şi acţiunii îndreptată spre Bine) în opera lui "Dumnezeu”!” 


Opusul fericirii este tristeţea (suferinţa). Ori tristeţea este unul dintre cele 
7 păcate capitale. Trebuie deci înlăturată prin cunoaşterea adevăratei 
noastre naturi. 

Acum să trecem puţin la acţiuni concrete. Să presupunem că acţionezi şi 
simţi în tine acea nelinişte, angoasă... de care vorbeam mai sus. Aceasta 
trebuie să fie pentru tine un semnal că nu gândeşti corect în acel moment şi 
deci prin urmare nici nu acţionezi corect. 

Caută deci imediat să vezi de ce e greşită gândirea ta, să înţelegi cauza 
acelei nelinişti şi să o elimini. 

Dacă ai descoperit că acţiunea ta de până atunci a fost un rău, nu are rost 
să fi trist căci prin tristeţe nu rezolvi nimic, fi fericit că ai văzut că ai făcut 
un rău şi că ai posibilitatea să-l îndrepţi. Dacă totuşi nu vei putea înlătura 
consecinţele actelor tale negative, care bineînţeles se vor întoarce împotriva 
ta aşa cum le-ai lansat (ca rău), fi fericit că s-au întors pentru că astfel eşti 
încredinţat că acţiunea ta ţi-a fost nefavorabilă, neutilă, deci nu e în 

avantajul tău să o faci din nou. 

Caută să ajungi să fi întotdeauna fericit. Pentru aceasta măreşte-ţi 
cunoaşterea, măreşte-ţi discernământul, caută să te cunoşti pe tine însuţi. 
Caută să faci întotdeauna Binele, să te pui în acord cu acea "voce a 
conştiinţei”. 


Dacă gândeşti corect, vei acţiona corect, şi deci vei face binele (acţiuni 
utile ţie), tot timpul. 
In acest caz negreşit vei fi întotdeauna fericit. 


Fericirea nu e condiţionată de exterior (de cum se comportă universul faţă 
de tine) ci de interiorul tău (de cum te comporti tu faţă de univers). Pentru 
a fi fericit, e de ajuns să faci binele tot timpul. Bine înseamnă a gândi şi 
acţiona corect, o repet. 

Poţi fi fericit tot timpul dacă gândeşti corect tot timpul. Asta înseamnă că 
faci BINELE tot timpul. Aşa e fericirea: depinde numai de tine: să faci un 
bine indiferent de răspunsul universului la acţiunea ta (indiferent de 
exterior). Dacă întradevăr ai făcut un bine, indiferent de “răsplata” celor de 
jur, vei fi mulţumit de tine şi vei fi implicit fericit!€. 

Gândirea corectă cuprinde renunţarea la aşteptări, la iluzii, la 
nemulţumire. 

Fericirea e a deschide ochii şi a te bucura de ce ţi-a dăruit “Dumnezeu”. 
Fericirea e cea care îţi pune pe buze vorbe ca acestea: 

"Dacă toată lumea în jur suferă, la ce bun să sufăr şi eu? Eu o să mă 
bucur! Bucuria mea va fi primul pas spre bucuria celor din jur” 


11. Frica şi curajul 
"De ce ţi-e frică nu scapi!” 


Iată o zicală înţeleptă din bătrâni care constată realitatea: dacă ţi-e frică 
de un lucru oarecare, mediul se va grăbi să te facă să te întâlneşti cât mai 
des cu obiectul fricii tale. Aceasta în baza legii afinităţilor vibratorii, adică pe 
înţelesul oricui, datorită faptului că "cine se aseamănă se adună”, dar 
aceasta mai mult în sensul că, contrariile se atrag reciproc. Între frica din 
noi şi obiectul fricii (ceea ce determină frica) se stabileşte astfel, o relaţie de 
tip vânat - vânător. 

Noi cu frica noastră suntem vânatul şi ceea ce ne determină frica, e 
vânătorul. Acum, este util pentru noi să înţelegem că relaţia vânat - 
vânător, nu e una bătută în cuie, adică vânatul poate deveni oricând 
vânător, iar vânătorul, vânat. 


18 Conform DEX-lui fericirea este o "stare de mulţumire sufletească intensă şi 
deplină". 

Schimbarea rolurilor, este important să reținem, apare când vânatul se 
opreşte din fuga sa şi zice: 


"Ce-ar fi să mă transform eu în vânător şi să termin odată cu fuga 
aceasta. M-am săturat să tot fug! Plus că dacă nu o să mă gândesc 
niciodată cum să contraatac ci doar cum să fug, odată vânătorul mă va 
prinde. Atunci nu voi mai suferi doar stresul fugii ci voi muri, sau voi fi rănit 
sau legat, pentru că vânătorul mă va ajunge odată şi odată dacă nu-i vin de 
hac eu lui mai înainte.” 


Aşadar, e clar că modalitatea (singura modalitate) de a înlătura o anumită 
frică este să o întâlneşti şi să o priveşti în faţă. Atunci vei vedea cu 
surprindere că eşti mai tare decât ea. 

Aceasta în toate cazurile! Toţi cei care şi-au înfruntat frica şi au pus-o în 
faţa lor, încercând să-i înţeleagă armele (resorturile ei cele mai intime), au 
sfârşit prin a o învinge. 

Acest efect apare întotdeauna deoarece frica se bazează pe necunoaştere. 

Frica înseamnă absenţa cunoaşterii. 

Ea se înlătură prin cunoaşterea mecanismelor ei şi a obiectului ei (a 
cauzei exterioare ce o generează). 

Fugind de ea, nu o vom putea cunoaşte. Ştim doar că e undeva în spatele 
nostru dar nu o să-i cunoaştem adevărata natură decât dacă o să ne oprim 
din fugă şi să o privim în faţă. 

De ceea ce cunoaştem, şi înţeleg prin cunoaştere o înţelegere profundă la 
nivel mental şi emoţional a obiectului fricii, nu ne mai temem. Desigur că pe 
lângă această cunoaştere profundă (pe care trebuie să o căutăm) există şi o 
cunoaştere aparentă (de care trebuie să ne ferim) care duce de asemenea 
la înlăturarea fricii, dar nu pentru multă vreme, ci doar până vom descoperii 
că, cunoaşterea noastră nu a fost corectă. 

De exemplu, cunoaştem un om, avem impresia că îl cunoaştem aşa că 
avem încredere în el, nu ne este frică de el. Apoi, vine cineva şi ne 
povesteşte ceva ce nu am ştiut despre acea persoană, că de exemplu în 
tinereţe a ucis pe cineva. Automat ne dispare iluzia (cunoaşterea aparentă) 
şi se instalează frica. 

Asta aşa ca un exemplu, pentru că adevărata cauză a fricii nu se află în 
necunoaşterea naturii exterioare, ci în necunoaşterea propriei noastre naturi 
interioare. Aici, trebuie căutate cauzele profunde ale fricii, trebuie înţelese şi 
apoi eliminate. 

Un alt exemplu va fi elocvent pentru ilustrarea unui nou cerc vicios pe 
care vi-l supun acum atenţiei: cercul vicios frică-cunoaştere (curaj). Astfel, 
cuiva îi este frică de apă de aceea nu intră în ea. Neintrând în ea nu are 
cum să o cunoască şi să o stăpânească (învățând să înoate) şi deci frica va 
rămâne în el. 

Până când? Până când la un moment dat vă trebui să o înfrunte şi să 
înveţe să înoate, să privească apa în faţă. Abia atunci va putea să zică 

liniştit (ca după ce s-ar fi oprit din acea fugă obositoare de obiectul fricii): 
"nu-mi mai e frică de apă fiindcă o cunosc.” 

Vedem astfel că doar prin confruntare directă, prin cunoaşterea cauzei 
profunde a fricilor noastre le putem elimina, indiferent că e vorba de frica 
de apă, de înălţime, de spaţii închise sau de moarte. 

De fapt, frica de moarte e cauza tuturor celorlalte frici. Eliminând-o pe 
aceasta le-am eliminat pe toate celelalte, dar pentru a o elimina pe aceasta 
trebuie să o privim în faţă, să o studiem, să o înţelegem. 

Din această expunere succintă mai lipsesc câteva precizări: 

- a nu se confunda frica (necunoaşterea) cu prevederea, 

- a nu se confunda curajul (cunoaşterea) cu bravada sau inconştienţa. 

Punctul de delimitare între frică şi prevedere este foarte delicat şi trebuie 
să fim atenţi unde îl punem: prevederea înseamnă negreşit o acţiune 
raţională, bine fundamentată raţional, bazată pe cunoaştere, pe când frica 
înseamnă necunoaştere înfiripată în fiinţa umană prin inimă, datorită 
neîncercării fiinţei de a cunoaşte obiectul fricii sale. De asemenea frica este 
însoţită întotdeauna de angoasă, stres, nelinişte interioară, pe când 
prevederea e însoţită întotdeauna de linişte şi calm. 

Noi nu trebuie să avem niciodată frică, dar trebuie să fim întotdeauna 
prevăzători. Şi vă spun din nou: atenţie unde punem punctul de delimitare 
între aceste două noţiuni (stări interioare). 

să nu ne furăm singuri căciula! Să nu ne păcălim singuri! 

De asemenea curajul nu trebuie confundat cu acţiuni iraționale, cu 
bravada, cu acţiunile ce iau naştere din disperare sau grandomanie, care 
aparent pot să ne apară ca acte de curaj. 

Curajul apare doar atunci când avem o cunoaştere perfect lucidă a 
pericolelor la care ne expunem şi a avantajelor pe care le vom obţine din 
acţiunea “periculoasă” pe care urmează să o facem, şi prin cântărirea lor, 
acţionăm în cunoştinţă de cauză, perfect lucizi şi calmi. 

Vedem astfel că problemele legate de frică şi curaj le putem reduce la 
necunoaştere respectiv cunoaştere, că frica nu se poate elimina decât prin 
cunoaşterea cauzelor care o generează, a cauzelor profunde, caz în care se 
poate vedea că acestea sunt nişte cauze false, nişte probleme false care au 
persistat datorită ignoranței şi lipsei acţiunii în direcţia cunoaşterii lor. 

Ca de exemplu, în cazul "bau-baului” din pod cu care îşi sperie părinţii 
copiii (datorită inconştienţei lor). Frica faţă de acest “bau-bau” nu a dispărut 
decât atunci când, o dată, am intrat în pod şi am cunoscut că totul era o 
minciună, că nu era nici un motiv care să ducă la apariţia fricii, că de fapt, 
totul a fost o problemă falsă care a persistat până când ne-am hotărât să o 
rezolvăm, cunoscând-o, privind frica în faţă. 

Acest raţionament e valabil pentru oricare tip de frică. 

Fricoşi dragi, este o singură soluţie de a scăpa de frică: să o îmbrăţişăm, 
să o cunoaştem căci "de ce te ţi-e frică, nu scapi”, "decât dacă nu ţi-e mai 
frică” aş completa eu înţelepciunea din vechime. 

12. Lenea şi acţiunea 


Pentru a înţelege bine acest cerc vicios trebuie pentru început să facem 
diferenţa clară între odihnă şi lene. 

Odihna e ceva necesar pentru trupul nostru fizic şi pentru mintea noastră, 
pentru ca acestea să-şi refacă forţele, să-şi încarce din nou bateriile în 
vederea acţiunii. Ştim de asemenea că timpul necesar pentru odihnă diferă 
pe parcursul vieţii, la adult fiind în medie de 7-8 ore şi că ceea ce este sub 
acest standard duce la o odihnă insuficientă care se reflectă în faptul că apoi 
nu avem suficientă energie pentru a acţiona. Ceea ce depăşeşte acest timp 
de odihnă, nu mai este odihnă, este deja acţiune (consum de energie), este 
LENE. 

Aşadar vedem că lenea este o acţiune, o acţiune care însă se 
caracterizează prin “a pierde vremea”. Noi în viaţă avem scopuri, motivații, 
obiective care ne pun în mişcare. Pentru a le atinge trebuie să activăm în 
direcţia lor. Cu cât aceste scopuri, obiective, motivații sunt mai clare pentru 
noi, cu cât sunt mai bine înţelese, cu atât vom folosi mai bine timpul, 
acţionând în direcţia urmărită. 

Lenea, cu sensul că "nu mai am chef să fac nimic” apare atunci când 
aceste scopuri, aceste obiective nu sunt bine delimitate, apare atunci când 
nu avem scopuri pe care trebuie să le realizăm (pentru a nu ni se întâmpla 
ceva ce nu vrem să ni se întâmple) sau pe care vrem să le realizăm. 

Când apare un obiectiv pe care ştim şi înţelegem profund că trebuie să îl 
atingem, lenea dispare de la sine. 

Lenea deci e o lipsă de motivații, obiective clare şi profund înţelese! Dacă 
vrem să scăpăm de lene trebuie să căutăm nişte scopuri, obiective cărora 
să căutăm să le înţelegem profund necesitatea realizării, să înţelegem 
avantajele clare care le obţinem prin acea acţiune. Şi aceste obiective există 
vă asigur, chiar dacă uneori nu le băgăm în seamă: mai devreme sau mai 
târziu o vom face totuşi, acest lucru este inevitabil. 

Specific omului este verbul VREAU! Acesta îl implică automat pe "nu 
vreau”. Acest verb şi opusul lui (care se subinţelege) sunt cele care îl pun în 
mişcare, asta e clar, pentru că omul atunci când ştie că vrea ceva, ştie şi că 
trebuie să acţioneze pentru a obţine ceea ce vrea. 

Cu cât ştie şi înţelege mai profund ceea ce vrea cu atât şi acţiunea lui în 
direcţia obiectivului va fi mai puternică. 

Mai este şi lenea care se manifestă printr-o stare de delăsare, de 
somnolenţă şi visare, o stare plăcută în general care îţi lasă impresia că 
nimic nu te poate face să te simţi mai bine decât această stare. Impresia 
este bineînţeles falsă pentru că dacă stai să analizezi obiectiv şi detaşat 
această stare, ai trăit stări mult mai plăcute prin acţiuni de un tip sau altul 
(în orice caz altele decât lenea). 

Lenea este deci o acţiune, dar este o acţiune de la care obţinem rezultate 
minime. 


n 

Ea apare când nu avem obiective precise pe care să le urmărim. Dispare 
de la sine când înţelegem clar ceea ce vrem (şi mai ales ceea ce nu vrem) şi 
astfel stabilim obiective pe termen lung şi scurt: 

- obiectivele ne pot fi impuse din exterior, caz în care lenea dispare fiind 
înlocuită de acţiune, atâta timp cât constrângerea exterioară persistă (ex.: 
a munci pentru a câştiga bani, pentru mâncare etc.) 

- obiectivul poate să vină din interiorul nostru după ce l-am stabilit şi am 
înţeles în profunzime, necesitatea realizării lui. În acest caz lenea va dispare 
de la sine. 

Cu cât obiectivele ne sunt mai clare şi mai bine înţelese cu atât 
capacitatea de a învinge lenea (deci implicit de a acţiona în direcţia 
obiectivului propus) este mai mare. Să presupunem, de exemplu, că ne 
propunem ca obiectiv “eliberarea”, sau “mântuirea” sau “nemurirea”. Acest 
obiectiv ne va îndemna la acţiune (putând astfel să învingem lenea), numai 
după ce înţelegem în profunzime: 

- ce înseamnă eliberarea, mântuirea... 

- în ce constau ele, 

- ce avantaje pe termen lung obţinem dacă vom atinge aceste obiective 
ce consecinţe vom avea de suportat dacă nu le vom atinge, 

- de ce ar fi mai importante decât alte obiective, 

- care sunt căile prin care le putem atinge, 

- modul concret de punere în practică a lor, 

- avantajele imediate, pe termen scurt, ale acestora (fericire, stăpânire de 
sine, înţelegere, pace, iubire, detaşare), precum şi dezavantajele imediate 
ale neatingerii lor (nelinişte, suferinţă...) 

Înţelegând astfel natura unui obiectiv în profunzimea sa, vom înţelege 
automat necesitatea acţiunii în direcţia atingerii obiectivului respectiv, şi 
automat astfel o să dispară lenea. 

Deci dacă vrem să scăpăm de lene (unul din cele şapte păcate capitale), 
trebuie să căutăm să înţelegem în profunzime necesitatea atingerii unor 
obiective şi atunci lenea va dispărea de la sine. Aceste obiective pe care 
trebuie să le înţelegem în profunzime sunt obiective interioare (nu sunt 
impuse din exterior) şi pot fi în mare: 

- puterea, bogăţia, plăcerea lumească sau, 

- puterea, bogăţia, fericirea spirituală. 

Vă las pe voi să alegeţi atingerea unui obiectiv. În alegere vă indic să 
căutaţi avantajele cele mai mari, şi nu exagerez când zic să căutaţi pentru 
că ştiu că majoritatea oamenilor nici nu cunosc de exemplu, avantajele net 
superioare ale "puterii, bogăției şi fericirii spirituale” şi atunci fac o alegere 
în necunoştiinţă de cauză! 

13. Mânia şi calmul 


Eşti mânios. Dacă continui să fi mânios, mânia se amplifică pe sine însăşi 
şi prin rezonanţă o să întăreşti mânia în cel de lângă tine şi aşa "o să vă daţi 
în cap unul altuia” până o să vă plictisiţi, nu până o să înţelegeţi că mânia 
nu e bună, pentru că nu vă foloseşte prea mult, nu vă aduce avantajul 
maxim. Deşi acum poate o să mă contraziceţi în ce am afirmat, dacă o să 
analizaţi în profunzime această stare de mânie o să vă convingeti voi înşivă 
că mânia face mult mai mult rău decât bine atât vouă (nelinişte, angoasă, 
stres, boli fizice) cât şi celor din jur (treziţi mânia în ei, cu aceleaşi efecte 
menţionate mai sus, plus altele "dureroase pentru pielea voastră”). 

Aşadar, ziceam că o să vă jigniţi reciproc până o să vă plictisiţi, nu până o 
să pricepeţi că nu vă foloseşte mânia la nimic cu adevărat util, că asta ar fi 
bine; deşi odată şi odată, o să pricepeţi şi acest lucru ... 

E doar o problemă de timp, dar el poate fi mai scurt dacă urmăriţi 
constant acest obiectiv (vă propuneţi să analizaţi cauzele şi manifestările 
mâniei spre a le înţelege). Acum, haideţi să înţelegem câteva aspecte ale 
mâniei prin puterea unui exemplu. 

Dar mai întâi se impune să precizăm că psihicul nostru acţionează şi e 
structurat oarecum asemănător cu un calculator (partea lui de soft), 
încorporând în el diferite "programe mentale” pe care noi le-am construit, 
aşa cum am precizat când am vorbit de automatisme. 

Astfel, dacă vom analiza mai multe astfel de programe mentale pe care le 
au diferite tipuri de oameni, vom vedea că la aceiaşi stimuli exteriori se dau 
răspunsuri diferite, uneori chiar opuse (cu efectele aferente), în funcţie de 
aceste interpretări pe care le-am introdus odată în psihicul nostru dar pe 
care putem să le schimbăm, în scopul obţinerii avantajelor maxime din 
gândurile, şi deci implicit din acţiunile noastre. 


Să revenim la exemplu. Să vedem astfel discuţia dintre doi oameni în care 
la un moment dat unul îl face prost pe celălalt. Să vedem ce-i răspunde 
celălalt în funcţie de "programul menta!” ce şi l-a construit, mai mult sau 
mai puţin conştient: 

- “Cum adică mă face pe mine prost?” ar răspunde un “om normal” în 
care s-a instalat bine mersi mânia. "Da el cum e, tâmpitul, îi mai prost ca o 
oaie, de-i dau o palmă i se învârt creierii!” Şi imediat îşi încleştează pumnii, 
îşi încruntă faţa, îşi accelerează respiraţia, se simte stresat, neliniştit şi 
poate "imprudentul” care l-a făcut prost se va alege cu un pumn undeva în 
"numele tatălui”. Rezultă imediat încăierarea: se declanşează mânia şi în 
celălalt şi avem doi oameni care sunt neliniştiţi, iritaţi, doi oameni care nu 
mai văd realitatea clar, reducând tot universul la două cuvinte "eşti prost!” 
Unde mai pui, că până la urmă s-ar mai putea să avem şi două capete 
sparte pe lângă alte dezavantaje la nivel fizic (metabolism, respiraţie, 
circulaţie accelerată care uneori poate duce chiar la infarct etc.). 

Un alt om cu un alt mod de gândire ar putea răspunde la aceleaşi remarci 
astfel: 

- "Indiferent că cineva mă face prost sau nu, eu voi rămâne acelaşi. Am 
fost deci acelaşi şi înainte ca tu, ca un bun prieten să mă informezi despre 
acest aspect. Deci chiar de sunt prost (în acest domeniu de care vorbim) 
am fost şi mai înainte. De nu sunt însă prost (poate că tu, deşi ai fost 
binevoitor, te-ai înşelat în afirmaţia pe care ai făcut-o) tot aşa am fost şi 
înainte deci afirmaţia: “eşti prost” nu are nici un efect asupra mea”. 

Tot timpul omul nostru şi-a păstrat spiritul limpede şi calm şi raţiunea 
rece, văzând astfel inutilitatea încrâncenării pe anumite afirmaţii sau pe 
altele. 

- "Ce înseamnă prostia?” ar răspunde un alt om căruia îi place să meargă 
în profunzimea lucrurilor. "Nu este ea oare o cunoaştere puţină într-un 
domeniu sau altul? Deci este inevitabil ca cineva să nu fie prost. Şi eu sunt 
prost în medicină, fizică, chimie... Ce ştiu eu în aceste domenii? Doar aşa 
nişte date generale; deci un doctor, un fizician, un chimist ar putea să zică, 
fără sa-l contrazic, “eşti un prost” (ai cunoaştere puţină în aceste domenii), 
şi continuă cu interlocutorul său (păstrându-şi calmul şi analiza lucidă): "Aţi 
zis ca sunt prost, explicaţi, vă rog, în ce domeniu, fiţi mai clar, că nu 
înţeleg?” 

Celălalt se poate să nu poată explica, căci poate a făcut afirmaţia "eşti 
prost”, "fără să gândească”, doar aşa ca să se afle în treabă, doar pentru că 
s-au trezit orgoliul şi mânia din el la un moment dat şi au vrut "săracele” să 
se exprime; şi el, cum e “binevoitor” le-a lăsat. 

Aşadar acesta o să răspundă în acest caz pentru că nu-i în stare să 
argumenteze!*: “Eşti un prost şi gata!” 

Aşa că, omul nostru, văzând aceasta, poate să-şi continue deducţia în 
sine (pentru sine): "fiinţa care se află în faţă mea, nu e prea evoluată, nu e 
în stare să-şi argumenteze afirmaţiile, mai bine o las în pace până i se mai 
dezvoltă gândirea”. 


Un alt om care cunoaşte puterea iubirii, compasiunii şi a umilinţei poate 
să răspundă: 

- "Da, întradevăr se poate să fiu un prost, îmi dau cu seama că nu ştiu şi 
că pricep greu, te rog ajută-mă să înţeleg, te rog luminează-mă să nu mai 
fiu prost, să nu mai am cunoaştere puţină în acest domeniu”. Un astfel de 
om doar lubeşte. Doar ascultă, înţelege şi încearcă să ajute (pe alţii sau pe 
sine, după caz). 


- "Eu sun acelaşi la bine şi la rău” ar răspunde un om care a descoperit ce 
înseamnă să fie centrat în sine. Scopul meu în viaţă este să fiu fericit şi să 
iubesc toate fiinţele necondiţionat, scopul afirmației "eşti un prost” este să 
mă facă nefericit, ori eu nu am chef să fiu nefericit, eu vreau doar să 


19 Prin discuţie întotdeauna se ajunge la conciliere, la înţelegere, dar numai dacă se 
vrea acest lucru. 


116 


Radu Lucian Alexandru 


iubesc! O să fiu deci fericit şi o să încerc să ajut, ce nu sunt stăpân pe 
mine? 

Păi dacă o amărâtă de vorbă m-ar putea face nefericit înseamnă că mă 
pot considera un gunoi”. 


Un preot sincer ar putea răspunde: 

- "Auzi ce-a zis, Doamne, nu scrie în cartea ta cea sfântă că "oricine va 
zice fratelui său "prostule” va cădea sub pedeapsa Soborului; şi oricine îi va 
zice "nebunule” va cădea sub pedeapsa focului veşnic” (Matei 5.22). 
"Doamne, iartă-l te rog. Doamne, iartă-i vorba nechibzuită că nu ştie ce 
zice...” 


Dacă analizăm atent acest exemplu, putem vedea clar cât poate diferi 
modul de gândire pe care şi l-a stabilit fiecare, mai mult sau mai puţin 
conştient. Vedem de asemenea că în funcţie de acest mod de gândire vine 
acţiunea: 

- bătaie, 

- indiferența, detaşare, analiză obiectivă; 

- încercare de dialog şi abandonarea lui fără alte efecte când se constată 
imposibilitatea acestui dialog, 

- iubire, încercare de ajutor; 

- centrare în sine, netulburare, calm; 

- regret pentru semeni, compasiune. 

Fiecare din aceste acţiuni are urmări mai mult sau mai puţin favorabile 
celui “jignit”. Vă las pe voi să le apreciaţi în profunzime. 

Dar în mare, vedem că aceeaşi afirmaţie poate duce pe unii în puşcărie 
(sau la spital), pe alţii îi lasă indiferenți, pe alţii îi determină a căuta să 
ajute. 

Vă daţi seama ce putere pot avea două cuvinte? 

Dar dacă privim atent vedem că puterea nu e a lor, noi şi numai noi le 
dăm puterea pe care o au! 

Noi suntem cei care, mai mult sau mai puţin conştient, declanşăm 
anumite clişee de prelucrare a acelor două cuvinte şi apoi declanşăm o 
acţiune oarecare (aflată în strânsă legătură cu interpretarea). Vedem astfel, 
ceea ce este evident: că modul nostru de gândire, pe care tot noi ni-l 
stabilim analizându-l şi înţelegându-l în profunzime sau doar copiindu-l 
automat din gândirea societăţii, ne determină acţiunea care poate să ne fie 
favorabilă (în sensul că atrage efecte favorabile nouă) sau nu. 

Efecte favorabile în interiorul nostru sunt: liniştea, pacea, detaşarea, 
iubirea, fericirea... Efecte nefavorabile sunt: angoasa, neliniştea, stresul, 
iritarea, obsesia... Efectele externe sunt mai evidente şi le las la aprecierea 
voastră. 

Deci, indiferent de exterior, în funcţie de modul nostru propriu de gândire 
(şi numai de el), culegem fructe favorabile sau nu (interne şi externe), din 
noi sau din afara noastră. 

Concluzie: Să căutăm să ne analizăm, să ne înţelegem diferitele moduri 
de gândire care se află în psihicul nostru. Vom vedea astfel că unele sunt 
greşite (nu puţine) şi vom căuta să le schimbăm. Când o să avem o gândire 
corectă o să culegem doar efecte bune, favorabile nouă. Aceasta deoarece 
gândirea greşită nu e în concordanţă cu realitatea, fiind formată din iluzii, 
ataşamente incorecte, aşteptări greşite. 

Această gândire greşită duce la acţiuni greşite, fiind bazată pe o 
cunoaştere incorectă a realităţii. Când o să ne lovim de această realitate pe 
care noi am ignorat-o prin iluziile, ataşamentele şi aşteptările noastre 
greşite”, vom suferi. 

Să căutăm deci să cunoaştem realitatea aşa cum e ea şi să acţionăm în 
consecinţă. 

Mânia este o aşteptare greşită, este o iluzie: vrem ca toată lumea să ne 
facă pe plac, credem că toţi sunt sfinţi: ceea ce evident este fals. Şi când ne 
lovim de realitatea, suferim! 

- Din ce cauză? 

- Doar din cauza prostiei, a ignoranței noastre: nu căutăm să vedem 
realitatea aşa cum este şi să acţionăm în consecinţă. 


14. Violenţa. Aruncarea pietrei 


În majoritatea timpului aruncăm “pietre”, idei, vorbe, acţiuni, fără a şti 
unde vor cădea, fără a şti ce efect va produce căderea lor, dacă nu vor lovi 
pe cineva, dacă nu cumva vor ricoşa şi se vor întoarce împotriva noastră. 

Nu suntem obişnuiţi cu raţionamentul de lungă durată, cu legarea 
cauzelor şi efectelor într-un lanţ al cauzalităţii care să ne arate adevăratul 
efect al acţiunii respective asupra noastră, nu efectul aparent. 

Sentimentele negative (mânie, furie, violenţă, tristeţe...) apar când 
situaţia ne scapă de sub control, atunci când suntem luaţi prin surprindere 
de împrejurările specifice care declanşează aceste sentimente, când încă nu 
avem un răspuns clar şi raţional de ce aceste împrejurări nu trebuie să 
declanşeze în noi aceste sentimente negative, când încă nu am înţeles 
adevăratele cauze ale mâniei, furiei... pentru a vedea că de fapt sunt nişte 
aşteptări false (moduri de gândire incorecte). 

Aceste sentimente se manifestă când încă nu suntem total hotărâți dacă 
să fim sau nu total de partea binelui (ceea ce este întradevăr favorabil, util 
şi avantajos pentru noi). 

Odată ce stabilim clar că vrem binele maxim, mai trebuie să căutăm a 
înţelege în ce constă acesta. Oare, o parte din el nu constă în a nu mai fi 
orgolioşi, în a ajunge să nu ne mai mâniem niciodată? 

După ce am putea cunoaşte că acestea ar fi acţiuni bune? Oare nu după 


20 Vezi capitolul "Uneltele desăvârşirii' pentru o mai bună înţelegere a ceea ce 
înseamnă iluzii, ataşamente, aşteptări greşite. 

faptul că vedem că ele ne sunt cu adevărat avantajoase: 

- în interior ne menţin liniştea, pacea, capacitatea de a analiza obiectivă a 
realităţii, într-un cuvânt, seninătatea şi blândeţea minţii. 

- în exterior vom vedea că ne menţin aceeaşi pace pentru că şi exteriorul 
se pune de obicei în armonie cu interiorul. 

Să revenim acum la violenţă, pentru a înţelege mai profund diferenţa 
dintre acţiunea aparent avantajoasă şi cea cu adevărat avantajoasă. Să 
luăm de exemplu acţiunea de a bate (de a lovi) pe cineva pentru că ne 
jigneşte, cineva care temporar nu poate riposta pentru că, pe moment, 
circumstanţele sunt mai favorabile nouă. 

Dacă trecem dincolo de efectele imediate (care nici ele nu sunt 
avantajoase decât aparent) ne putem deja vedea într-o situaţie în care noi 
nu o să putem riposta (chiar dacă acest lucru pare imposibil acum) şi o să 
ne primim bătaia (“darul”) înapoi, pentru că nimănui nu-i place să rămână 
dator. 

Nu mă crezi? Vezi cazul dictatorilor care la un moment deţineau puterea 
absolută şi în momentul următor au fost împuşcaţi. Asta pentru că totul se 
schimbă, şi pentru că întotdeauna primim înapoi ceea ce dăruim. 

De ce am zis că nici măcar efectele imediate nu sunt avantajoase? 
Simplu: pentru că după o asemenea acţiune (orgoliu, mânie, violenţă, 
lăcomie...) nu ne simţim fericiţi, în extaz, beatifici ci dimpotrivă neliniştiţi, 
stresaţi, cu sentimentul că am făcut o prostie; asta ne spune vocea 
conştiinţei din noi, deşi atunci o acoperim cu tot felul de argumente stupide. 
O să-i dăm dreptate mai târziu, nici o problemă. 

Este important aşadar să se înţeleagă, că dacă vrei fericirea: 


Nu trebuie să te lupti cu nimeni, niciodată! 
Tu trebuie doar să iubeşti! 

UNELTELE DESĂVÂRŞIRII 


I. CONJUNCTURA PE CARE O CĂUTĂM 


1. Şcoala şi elevul. Şcoala iniţiatică 


Elevul nu evoluează, nu se dezvoltă satisfăcător dacă nu e stimulat de o 
şcoală (profesori şi colegi). Un profesor (o şcoală) fără elevi nu mai este 
şcoală şi dispare. 

Rolul unei şcoli iniţiatice (a unei organizaţii), a unei comuniuni de oameni 
uniţi de un ideal legat de "evoluţia spiritului” este cel puţin egal cu efortul 
pe care fiecare individ în parte îl face pentru evoluţia spirituală proprie, asta 
mai ales la începutul căii. Fiecare elev în parte stimulează (ansamblul 
celorlalţi căutători ai realizării spirituale) şi la rândul lui, e influenţat de 
şcoală. 

Cel care se retrage din şcoală sau nu urmează o şcoală renunţă la un 
ajutor foarte important care e indispensabil pe drumul evoluţiei spre 
“Dumnezeu”. Dar atenţie, asta nu înseamnă că dacă faci parte dintr-o 
şcoală anume o să ajungi undeva. Cea mai mare parte a muncii îţi revine 
ţie. Şcoala trebuie doar să-ţi dea uneltele şi cunoaşterea necesare pentru a 
înainta singur pe “cărare”. 

Omul “actual” prin natura lui e făcut să fie delăsător, nu are deocamdată o 
voinţă fermă şi o direcţie foarte bine precizată. De aceea intervine, ar trebui 
să intervină, o şcoală spirituală spre a-i întări această voinţă, spre a-i 
reaminti din când în când (de preferat cât mai des), concluziile la care a 
ajuns prin sine însuşi (de exemplu că unul din obiectivele cele mai 
importante de realizat în această viaţă ar fi “mântuirea” sau "eliberarea”..) 

Un aspirant la “mântuire” care nu urmează o şcoală (sau mai multe) care 
să-l ajute în cercetarea sa acerbă şi care să-i canalizeze eforturile pe un 
anumit făgaş, de obicei, se canalizează în prea multe direcţii pierzând multă 
energie în lucruri şi cercetări nedirecţionate, fapt ce îl face să se învârtă pe 
loc. 


E ca atunci când un om sosit într-un oraş nou, căutând o adresă oarecare, 
se încăpăţânează să nu întrebe nici un localnic despre adresa respectivă, 
sau să nu consulte nici o hartă a oraşului, şi se plimbă astfel prin oraşul 
respectiv până când odată (dacă va fi acest "odată”), din întâmplare, o să 
nimerească şi adresa căutată. 

Nu era mult mai simplu pentru el să fi întrebat un localnic care cunoştea 
locul (în speţă o şcoală spirituală, în legătură cu tărâmul spiritual) şi imediat 

ar fi fost îndrumat şi poate chiar condus până la adresa căutată? Nu şi-ar 
mai fi risipit eforturile şi energia căutând la întâmplare şi de cele mai multe 
ori învârtindu-se pe loc. 

De reţinut în acest context că omul nostru trebuie să meargă el în direcţia 
căutată, pentru că localnicul chiar dacă îi indică, sau îl însoţeşte până acolo 
nu o să-l care în spate. 

Luând în considerare aceste aspecte, cunoaşterea şi evoluţia spirituală a 
unui aspirant, cel puţin la începutul căutărilor sale, fără ca acesta să 
participe la “cursurile” unei “şcoli” sau a mai multor “şcoli” mi se pare 
aproape imposibilă. 

Dar aici mai e de precizat că fiecare căutător trebuie să-şi folosească 
discernământul pentru a căută şi a alege şcoala sau şcolile cu nivelul 
potrivit pentru el. Aceasta pentru că nu toate şcolile sunt la fel: unele sunt 
pentru copiii de “grădiniță”, altele pentru cei de “gimnaziu”, altele pentru cei 
de “liceu” şi altele pentru cei care au capacitatea de a înţelege învățături 
predate la “universități”. Şi este util să nu facem confuzii între ele. Mai 
trebuie spus apoi că toate aceste şcoli sunt necesare. 

Dacă întraţi într-o şcoală în care se învaţă după părerea voastră tot felul 
de basme şi poveşti, uitaţi-vă mai întâi dacă este cine să asculte aceste 
basme şi poveşti. Dacă este, înseamnă că ei au nevoie de acele basme şi 
poveşti. Chiar dacă după părerea noastră sunt oameni în toată firea, la nivel 
intelectual şi spiritual, ei sunt “copii”. Nu vă lăsaţi înşelaţi de aparente, nu-i 
tulburaţi pe aceşti “copii” şi lăsaţi-i să crească, şi la rândul vostru îngrijiţi-vă 
de propria voastră creştere. 

Şi nu mai spuneţi: "cutare religie sau cutare şcoală învaţă tot felul de 
prostii şi tâmpenii” ci spuneţi: "cutare religie sau cutare şcoală este o 
“grădiniță” şi deci învaţă pe cursanţii ei (care de obicei merg acolo de bună 
voie) ceea ce este necesar pentru nivelul lor. 

Că doar nu o să pretindeţi ca, copiii de la grădiniţă (o mare parte din 
oamenii de zi) în loc de basme, poveşti şi tot felul de jocuri potrivite pentru 
ei, să fie învăţaţi care e structura atomului sau ce sunt ecuaţiile diferenţiale. 

Toate aceste biserici, secte, şcoli au rolul lor şi elevii lor specifici (cu un 
anumit nivel de dezvoltare); să le preţuim deci pe toate, pentru că toate 
ajută în măsura în care este necesar să ajute. 

Şcoala este deci absolut necesară. 

Să căutăm deci o şcoală potrivită nivelului nostru şi să-i urmăm cursurile 
şi învăţăturile cu discernământ, după ce le-am trecut prin filtrul raţiunii 
proprii şi apoi al acţiunii şi am văzut că sunt bune. 

Aceasta pentru că "toate lucrurile sunt îngăduite, dar nu toate sunt de 
folos. Toate lucrurile sunt îngăduite, dar nu toate zidesc”, cum ne spune 
Pavel în Corinteni 10, 23. 

Aşadar să ne alegem şcoala spirituală (iniţiatică) potrivită pentru noi şi 
să-i urmăm indicaţiile cu discernământ. 

O şcoală e potrivită pentru noi când intrând în contact cu ea, nu 
considerăm automat că învăţăturile ei sunt basme şi poveşti de adormit 
copii. Această interpretare o poate avea atât copilul de grădiniţă faţă de 

"lucrurile seriose” cât şi omul matur faţă de "lucrurile de joacă”. 

Fie că noi suntem copii sau oameni maturi, să urmăm acea şcoală pe care 
o credem cea mai serioasă. 

Aceea este cea mai potrivită pentru nivelul nostru. 

Dar atenţie la discernământ! Acesta e valabil mai ales în cazul oamenilor 
puţin mai evoluaţi. 

Este recomandabil să abordăm cu o atitudine de analiză a oricărei 
informaţii, tot ce primim de la o şcoala sau alta, şi să nu spunem despre un 
lucru sau altul că e adevărat sută la sută doar atunci când noi am putut 
verifica acel lucru în detaliu. 

Şi să nu lăsăm garda jos nici chiar după ce o şcoală sau alta ne-a câştigat 
cât de cât încrederea. 


Orice încredere oarbă, pe acest pământ, se plăteşte! 


2. Nemulțumirea şi darul 


"Nemulţumitului îi ia Dumnezeu darul” şi nu o face din răutate ci datorită 
faptului că “Dumnezeu” vrea ca toată lumea să fie mulţumită. 

De aceea, aceluia care este nemulţumit de ceea ce are, Domnul îi ia, 
pentru a-i da ceea ce vrea. 

"Dumnezeu” dăruieşte tot timpul. 

Astfel la un moment, El ne dă un dar. Noi avem dreptul să-l primim sau 
să-l refuzăm, sau să-l primim un timp şi să ne folosim de el (pentru că toate 
darurile Lui sunt folositoare) iar apoi când nu mai avem nevoie de el să dăm 
darul înapoi şi să cerem altul. 

Noi putem acum să fim mulţumiţi de ceea ce avem sau nu. Acest lucru e 
general valabil, dar mai ales el se aplică în ceea ce priveşte cunoaşterea şi 
iubirea pe care o deţinem la un moment dat. 

Dacă deţinem o cunoaştere oarecare, dar nu suntem mulţumiţi acum de 
ea (deşi odată am fost), din diferite motive (poate ni se pare că, 
cunoaşterea pe care o avem ar putea fi falsă, sau insuficientă), o putem 
refuza, putem să-i înapoiem Domnului darul şi să-i zicem: "Doamne, dacă 
lumea e aşa cum e prezentată de cunoaşterea mea actuală şi dacă lumea a 
un dar atunci, Doamne, eu îţi mulţumesc frumos pentru ea dar nu-mi 
place.” 

Cum "Dumnezeu” nu vrea pe nimeni nemulţumit, primeşte bucuros darul 
înapoi (cunoaşterea parţială) şi îi dă fiinţei un dar mai frumos, o 
cunoaşterea mai cuprinzătoare, mai extinsă, potrivită cu noul nivel de 
înţelegere al fiinţei. 

Căci “Dumnezeu” e bun şi ne dăruieşte în fiecare moment ceea ce avem 
cea mai mare nevoie, în acel moment. Apoi dacă avem nevoie de altceva, 
ne dăruieşte ceea ce avem nevoie şi îi cerem, şi tot aşa, căci Domnul ne 
vrea mulţumiţi şi bucuroşi în orice moment, şi ca orice părinte care îşi 

iubeşte copiii, le dăruieşte tot timpul: mai întâi jucării, apoi cărţi şi creioane, 
apoi calculatoare... pentru ca în funcţie de vârsta la care am ajuns şi de 
necesităţile acesteia, noi să fim mulţumiţi. 

"Dumnezeu” este iubitor. Dacă vreţi mai mult decât aveţi (dar într-adevăr 
mai mult) întoarceţi-i Domnului darul pe care îl aveţi acum şi El o să vă dea 
ceea ce cereţi pentru a vă mulţumi. 


3. Bucuria 


Adevărata şi singura bucurie e cea care există acum. Bucuria stă în 
schimbare, nu în atingerea scopului. Când o să atingi un scop, nu o să te 
opreşti acolo ci o să-ţi propui un altul, apoi altul şi altul... 

Bucuria stă în a exista, în a acţiona într-o direcţie (cea a scopului 
urmărit), în a fi aici, acum, şi a participa la viaţă, a te bucura de ea cu 
posibilităţile pe care le ai acum. 

Bucuria şi fericirea e aceeaşi tot timpul, evoluţia constă doar în a accede 
la modalităţi şi posibilităţi mai variate prin care putem, dacă vrem, să 
exprimăm această bucurie. 

Bucuria stă în schimbare, în descoperirea noului, în contemplarea 
frumuseţii, şi să mulţumim Domnului: universul e plin de mister, e tot 
timpul nou, iar frumuseţile lui sunt neasemuite şi omniprezente. Ajunge 
doar să deschidem ochii cu adevărat şi să privim aceste infinite minuni ale 
Universului fără de sfârşit. 

Bucuria stă în a fi aici, acum, în a te bucura de viaţă şi de freamătul 
neîncetat al bătăilor inimii ei, pe când propria ta inimă e săgetată de fiorul a 
ceea ce este peste tot: Viaţă, Mister, Frumuseţe. Viaţa are forme de 
manifestare diferite şi uneori suntem tentaţi să o excludem din anumite 
obiecte sau fiinţe. 

Oriunde există mişcare, există şi inteligenţă (informaţie) care să ghideze 
această mişcare, deci există viaţă. 

Şi Viaţă este peste TOT! 

Bucuria stă în contemplare: contemplă şi bucură-te de mister, de 
existenţă, de realitate şi de iluzie. Contemplă Întregul şi bucură-te de tot 
ceea ce există! 

Bucuria e parte din tine. MANIFEST-O! 

Dăruind vei dobândi! Dăruieşte Iubire, Bucurie, Fericire, Veselie şi o să le 
primeşti înapoi însutit. 

Răsplata ţi-e garantată pentru că ea vine din INTERIOR, ea nu vine de la 
cei pe care îi iubeşti ci vine prin ei, din tine, din infinit. Deschide-te 
infinitului, lasă-te pradă iubirii necondiționate şi bucură-te de tot ce există! 

Adevărata sursă a fericirii stă în necondiţionarea ei! 

Ea apare prin extinderea privirii, prin extinderea câmpului conştiinţei! 

Fericirea e intim relaţionată de tine şi de spectacolul vieţii. Dar fericirea 
nu depinde de spectacolul vieţii. Acesta e doar motiv pentru ca ea (care e în 

tine, e o parte din tine) să se manifeste. 

Fericirea în intimitatea ei nu e condiţionată de exterior. 

Dar dacă totuşi ţi se pare ciudat acest lucru şi aparent neviabil urmează- 
mi sfatul: condiţioneaz-o de tot ce te înconjoară! Condiţionarea de Întreg 
este o Necondiţionare pentru că Întregul e întotdeauna cu tine. 

Acum zici: voi fi fericit dacă voi avea bani, dacă mă va iubi cineva... De ce 
îţi limitezi fericirea? Extinde-ţi privirea! Dă-i posibilităţi nelimitate privirii 
tale, pentru ca fericirea să se poată manifesta. 

Unul a fericit când vede un om, o floare, un fluture sau când aude trilul 
unei păsări, altul doar dacă are bani... Ce ziceţi, acesta din urmă nu s-ar 
putea bucura, nu ar putea fi fericit pentru motivele primului om? 

Bineînţeles că ar putea! Trebuie doar să-şi extindă privirea şi să 
contemple Frumosul. Dar mai întâi trebuie să-şi deschidă Ochii! 

Ultima condiţionare a fericirii, dată de conştiinţa cea mai extinsă este: 
sunt fericit că exist! Sunt fericit că existaţi! (tot ce te înconjoară). Aceasta e 
o condiţionare şi o necondiţionare în acelaşi timp deoarece dacă o să se 
îndeplinească condiţia de a exista, voi fi fericit. Dacă nu o să se 
îndeplinească, nu pot zice însă că nu voi mai fi fericit (pentru că nu voi mai 
fil). 

Dincolo de această ultimă condiţionare, de această ultimă restrângere a 
privirii, există doar simţământul: Sunt Fericit! 

Acesta e lipsit de orice condiţionare posibilă şi e dat de cunoaşterea 
profundă a naturii tale interne şi a ceea ce te înconjoară. 

Aceasta pentru că unul din răspunsurile pe care le vom găsi la întrebarea 
"Cine sunt eu?” va fi: 

Eu Sunt Fericirea! 


4. Sacrificiul 


A face un sacrificiu înseamnă a renunţa la ceva mai puţin, pentru ceva 
mai mult. Acesta este singurul sacrificiu care se cere de la omenire. Cine 
crede altceva se înşeală. 

Dacă cineva consideră că a renunţa la ceva mai mult pentru ceva mai 
puţin este un sacrificiu, să se mai gândească. Este evident că acest schimb 
nu e un sacrificiu ci e prostie de-a dreptul. 

Aceasta este esenţa sacrificiului şi trebuie bine înţeleasă: să renunţi la 
ceva mai mic pentru ceva mai mare. 

Oamenii când se gândesc la sacrificiu, deja văd parcă pe cineva trist, care 
a renunţat la ceva drag, la ceva valoros pentru ceva mai puţin valoros, dar 
care nu a avut încotro, a trebuit să se sacrifice. 

Aceasta e o proastă înţelegere a noţiunii de sacrificiu. Noi ar trebui ca 
atunci când auzim acest cuvânt să ne tresalte inima de bucurie, să ni se 
îmbujoreze inima, pentru că ştim că adevăratul sacrificiu ne va aduce ceva 
mai mult decât avem acum în schimbul lepădării de ceva mai puţin. 

Se zice astfel că, calea mântuirii, a eliberării, "calea discipolară” sau cum 
vreţi să-i ziceţi, este greu de urmat, că ea este o cale grea. 

Nimic mai fals: calea “mântuirii” este cea mai uşoară cale de pe pământ! 
Nu mă credeţi? Urmaţi celelalte căi ("căile lumii”) şi o să mai discutăm la 
urmă... 

A face binele (adevăratul bine) e calea cea mai bună şi mai uşoară pe 
care o putem lua pentru că pe această cale, răsplata o să ne fie negreşit 
bună. 

Şi răsplata nu trebuie să o aştepţi. Dacă într-adevăr faci Binele, răsplata o 
să o simţi imediat: fericirea şi beatitudinea. 

A practica virtutea (cunoaşterea şi iubirea adevărată) e calea cea mai 
uşoară de pe pământ. Alegeţi deci calea uşoară, calea cea mai scurtă, calea 
cea mai puţin lipsită de spini şi mărăcini (de nefericire şi suferinţă). 

Dacă cel care ar practica într-adevăr virtutea, dacă acela care ar dobândi 
virtutea ar suferi şi ar fi nefericit, atunci nu ar mai avea sens să practice 
virtutea adevărată, nu ar mai avea sens să facă binele adevărat. Şi 
mentionez, virtutea adevărată şi binele adevărat, pentru că unii oameni zic 
"că nu are rost să faci binele pentru că ţi se întoarce cu rău”. Aceşti oameni 
cam au prostul obicei să confunde binele cu răul şi când la “binele” lor li se 
răspunde cu rău se grăbesc să tragă concluzia că nu e bine să faci bine. 

Să nu ne grăbim în a cataloga ceva ca virtute adevărată sau bine 
adevărat până nu-i vedem, până nu-i simţim efectele: dacă acestea sunt 
rele, înseamnă că ceea ce noi am numit virtute şi bine nu a fost virtute, nici 
bine adevărat. Să nu facem deci confuzie între noţiuni: bine e ceva care 
generează efecte bune (pomul după fructe se cunoaşte, nu?). 

Dar pentru a face binele trebuie mai întâi să cunoaştem în ce constă (ce 
acţiuni trebuie să facem pentru a suporta efecte favorabile nouă) iar înainte 
de a căuta virtutea să ne întrebăm la ce ne foloseşte aşa ceva. 

Dacă vom ajunge să înţelegem, să cunoaştem răspunsul la aceste 
întrebări, vom alege negreşit calea cea mai uşoară de pe pământ, calea 
binelui real ( a acţiunii avantajoase, favorabile şi utile într-adevăr pentru 
propria fiinţă şi pentru cei din jur), nu calea grea: a binelui aparent 
(acţiuni aparent favorabile), sau a răului (a acţiunilor clar nefavorabile). 

De fapt, pe "calea răului” nu merge nimeni în mod conştient (nimeni nu-şi 
vrea răul). Şi cu toate acestea, această cale e plină de “turişti”, numai 
deoarece ea îşi ia denumirea de bine. Ce efect poate să aibă un simplu 
cuvânt, o etichetă!... 

Să-l ascultăm pe Socrate care ne spune că "nimeni nu e rău în mod voit” 
şi pe Dante care observă că, "calea către iad a pavată cu intenţii bune” şi să 
ne ferim de a cădea şi noi în această capcană: de a confunda binele cu răul. 

Pentru aceasta ne sunt necesare 2 lucruri: 


- cunoaşterea adevărată 
- iubirea adevărată 


Acestea împreună ne vor da puterea discernământului. După ce vom fi 
dobândit discernământul mai trebuie doar să acţionăm: să facem sacrificiile 

necesare: adică să renunţăm la răul din noi pentru bine, să renunţăm la 
ceva mai puţin pentru ceva mai mult. 


Postul adevărat este sacrificiu: renunţăm la ceva mai puţin (mâncare 
pentru o anumită perioadă) pentru ceva mai mult: întărirea voinţei. 

A citi cărţile sfinte (Evangheliile, Bagavad Gita, Dao De Jing (Tao the 
King), Yoga Sutra, Kabala, Coranul...) este un sacrificiu: renunţăm la ceva 
mai puţin (lene) pentru ceva mai mult: cunoaşterea care să ne ajute să 
devenim mai buni, şi astfel să ne meargă mai bine. 

A renunţa la păcate este un sacrificiu: renunţăm la ceva mai puţin: 
mânie, orgoliu, lăcomie, tristeţe, desfrâu... pentru ceva mai mult: linişte, 
pace, cumpătare, fericire, castitate... 

Dacă avem o oarecare cunoaştere a-i învăţa şi pe ceilalţi este un 
sacrificiu: renunţi la ceva mai puţin (lene, orgoliu...) pentru ceva mai mult 
(plăcerea de a dărui, minunea de a iubi, bucuria comuniunii...) 


Iată aşadar adevărata semnificaţie a sacrificiului: să ne bucurăm şi să 
sacrificăm cât mai mult căci renunţăm la puţin şi primim mai mult! 

Dacă vedeţi pe cineva care zice că se sacrifică pentru a-i învăţă pe alţii 
sau că sacrifică mult pentru a merge pe calea “mântuirii” şi în acelaşi timp 
schiţează vreo urmă de nemulţumire sau de tristeţe sau trădează vreun 
sentiment al acţiunii din datorie, să ştiţi că acel om nu a înţeles încă ce 
înseamnă sacrificiul şi face acea acţiune (fie ea chiar şi bună) cu 
sentimentul venit din necunoaştere că renunţă la ceva mai mult pentru ceva 
mai puţin. 

Dacă acest om crede că a renunţat la ceva mai mult pentru ceva mai 
puţin nu este el un “prost”? 

Şi dacă el a renunţat la ceva mai puţin pentru ceva mai mult nu ar trebui 
să se bucure şi să fie fericit ca un om ce tocmai a făcut o afacere bună? 

Dragi prieteni, nu mai purtaţi cuvântul “sacrificiu” pe buze cu o faţă 
posomorâtă: asta ar arăta că sunteţi “proşti”, că aţi renunţat de bunăvoie 
(nu există sacrificiu dacă nu-i făcut de bună voie) la ceva mai mult pentru 
ceva mai puţin, ci purtaţi cuvântul “sacrificiu” ca pe o floare de preţ care vă 
bucură inima cu lumina şi frumuseţea alegerii sale: 

"Ceva mai puţin, pentru ceva mai mult!” 

5. Iubirea 


Să fi conştient de ce te înconjoară, să fi tot timpul în AICI-ACUM, să nu-ţi 
doreşti în acest moment nici mai mult nici mai puţin decât ceea ce ai, să ai 
ca idee directoare în viaţă faptul că: 

- cel mai important moment este momentul actual, 

- cea mai importantă fiinţă din viaţa ta este cea care e acum lângă tine, 

- cea mai importantă acţiune este acea de a IUBI, de a te bucura, de a fi 
fericit, de a face binele într-un cuvânt; acesta este binele, bucuria, fericire, 
iubirea. 

Cel care doreşte ceva să se întrebe mai întâi dacă se bucură de ceea ce 
are. Să nu căutăm în afară, ceea ce este în interiorul nostru. Iubirea stă 
ascunsă în sipetul inimii noastre şi aşteaptă să fie descoperită, aşteaptă să 
fie lăsată să se manifeste. 


Omul tot timpul poartă în el binele, fericirea, iubirea dar el crede că nu le 
are şi le caută în exterior. E ca şi cum un om care este îmbrăcat, ar crede 
despre sine că este gol şi ar căuta în exterior ( în lume) haine să se 
îmbrace. Din când în când, omul nostru trece prin faţa vreunei oglinzi, sau 
se reflectă în vreo apă şi văzându-se îmbrăcat crede că a găsit hainele 
(fericirea, iubirea). 

Nu ştie cum au ajuns pe el dar le vede acolo şi nu le mai poate contesta. 
Acum se comportă ca şi cum ar fi îmbrăcat (fericit). Apoi pleacă din faţa 
oglinzii şi din nou are impresia că este gol şi caută din nou haine, până când 
exteriorul îi pune în faţă o altă oglindă, un alt râu în care să-şi vadă hainele. 

Oglinda este binele, iubirea pe care ne-o dăruiesc ceilalţi şi ea ne arată că 
şi în noi este bine şi iubire. Şi tot aşa omul nostru va merge din tristeţe în 
bucurie, din bucurie în tristeţe (după cum va întâlni sau nu “oglinzi” în care 
să se reflecte pe sine), până când într-o zi renunţă să mai caute în exterior 
"hainele”. Atunci stând pe loc, se priveşte pe sine. 

Şi nu mică îi este mirarea când constată că ceea ce el căuta în exterior 
era de fapt în interior şi că ceea ce el credea că trebuie să caute în exterior, 
să lupte pentru a câştiga, de fapt, totdeauna a fost cu sine. 

Atunci vede iluzia lumii! 

Atunci el descoperă că adevărata fericire şi iubire nu sunt condiţionate de 
exterior (de oglinzi). El vede că acestea sunt în interiorul său şi că trebuie 
doar să le manifeste. Privindu-se pe sine, el vede că fericirea şi iubirea le 
simte când face BINELE (când gândeşte şi acţionează corect) şi că această 
acţiune şi deci această simţire (a iubirii) nu e condiţionată de nimic exterior 
ci doar de interiorul său, e condiţionată doar de sine: dacă vrea sau nu să 
facă BINELE, indiferent de reacţia lumii (exteriorului), dacă vrea sau nu să 
iubească şi să fie fericit. 

În asemenea moment, descoperim, simţim în adâncul inimii noastre că: 

_ Iubirea e a dărui. Ea nu constă în a primi ceva, ci doar în a dărui. 
Înţelegem atunci că psihologia darului este superioară psihologiei cererii, 
pentru că în primul caz noi oferim ceva fără ca cineva să ne fi cerut pe când 
în al doilea caz oferim oarecum forţaţi de cererea care ne este adresată. 

De asemenea, înţelegem că dacă noi dăruim ceva cuiva anume, acesta 
are libertatea să primească sau nu darul nostru; şi că dacă cineva ne cere 
ceva anume, noi avem libertatea să-i dăm sau nu. 

Iubirea adevărată funcţionează pe baza psihologiei darului, ea oferă tot 
fără a aştepta ceva în schimb. Răsplata ei îşi este ea însăşi. Astfel ea este 
necondiționată, nefiind condiţionată de ceva, ea devine neschimbătoare şi 
veşnică. 

Iubirea puţin superioară celei obişnuite funcţionează pe baza psihologiei 
cererii: îţi ofer iubirea mea dacă tu o ceri, dacă nu o ceri nu o să ai iubirea 
mea (aceasta este iubirea propovăduită de latura exterioară a anumitor 
religii). Această iubire deja începe să fie condiţionată. E condiţionată de 
cererea celor spre care eventual s-ar îndrepta iubirea ta. Deci această iubire 
e limitată pentru că îi iubeşti doar pe cei care îţi cer acest lucru. Dar cum 
orice este limitat, finit, la un moment dat dispare, aşa o să dispară şi 
această iubire. 

Iubirea cea mai inferioară este cea bazată pe psihologia schimbului "te 
iubesc pentru că mă iubeşti, dacă nu o să mă mai iubeşti, nu o să te mai 
iubesc” de fapt, aceasta nu mai e iubire. E un simplu act de comerţ în care 
se schimbă o marfă numită ataşament, dependenţă, iluzie, aşteptare etc. 
care are însă eticheta de iubire. 

Eu zic că oamenii au greşit eticheta când au lipit-o pe marfa mai sus 
menţionată. Voi ce ziceţi? 


Astfel putem vedea că aici intervine un adevăr pe care vreau să-l 
subliniez. Omul este făcut după chipul şi asemănarea lui “Dumnezeu”, dar 
atenţie: “Dumnezeu” nu conduce lumea după "chipul omului”. 

Să analizăm puţin această afirmaţie: omul are în el toate caracteristicile 
lui “Dumnezeu”: bunătate absolută, iubire necondiționată, ştiinţă 
dumnezeiască etc. dar le are doar în stare de sămânță, în stare de 
potenţial, şi acest potenţial trebuie dezvoltat. 

Aşa cum într-o sămânță se află potenţialul din care va ieşi un copac, iar 
un arbust are doar parţial dezvoltat potenţialul sămânţei (dezvoltarea 
completă o regăsim doar în copacul maturizat); tot aşa în om se află toate 
seminţele menţionate, dar acestea, în acest moment, nu sunt dezvoltate 
decât parţial (omul nu e decât arbust, nu este copac). 

Confuzia vine din faptul că omul zice: sunt făcut după chipul lui 
“Dumnezeu”, deci ceea ce fac eu trebuie să facă şi EL, sau cum gândesc eu 
trebuie să gândească şi EL; şi bineînţeles că se înşeală. 

Un copil întotdeauna crede că şi maturii gândesc ca şi el şi e contrariat 
sărăcuţul când "mai mănâncă câte o bătaie” pentru că nu a acţionat 
corespunzător modului de gândire al adulţilor pe care acum nu îl înţelege şi 
nici nu o să-l înţeleagă decât atunci când o să fie şi el “adult”. 

Aşa şi omul: o să înţeleagă modul de gândire al lui “Dumnezeu” doar când 
o să-şi dezvolte complet toate potenţialele care “Dumnezeu” le-a pus în el 
(bunătatea, iubirea, raţiunea...) doar când o să devină SFÂNT, ca şi 
“Dumnezeu”, când o să îndeplinească îndemnul Lui: 


"Fiţi sfinţi căci Eu sunt Sfânt!” 


Acum, deocamdată omul este “păcătos” (parţial dezvoltat) şi mai face şi 
greşeala evidentă de a-L considera şi pe “Dumnezeu” păcătos ca şi el. 
Astfel, dacă el e în stare doar de o iubire a schimbului sau în cazuri rare, de 
o iubire a cererii, consideră că nici “Dumnezeu” nu poate mai mult, sau că 
alţi oameni care se apropie de sfinţenie nu pot mai mult; ceea ce evident e 
fals. 

Dacă el urăşte pe anumiţi semeni (“păcătoşi” sau nu) consideră că e 
normal ca şi “Dumnezeu” să facă la fel. Acest mod de gândire este fără 
îndoială greşit. 

Să o luăm acum pe altă cale. Să considerăm un munte înalt care se înalţă 
deasupra lumii. Să presupunem că "Dumnezeu” stă în vârful muntelui şi de 
acolo priveşte lumea. În acest caz, oamenii se află doar pe la jumătatea 
drumului care urcă spre vârf şi încă mai au de urcat până să ajungă la 
“Dumnezeu”. Cu toate acestea, oamenii se încăpăţânează să creadă că 
"Dumnezeu” vede din vârful muntelui doar ceea ce văd ei, aflându-se la 
jumătatea drumului, refuzând să creadă (sau venindu-le greu să creadă), 
"nu ştiu de ce”, că “Dumnezeu” din vârful muntelui ar putea să vadă ceva în 
plus faţă de ce văd ei. 

Cum consideraţi voi un asemenea mod de gândire? Bineînţeles greşit! E 
clar că din vârful unui munte vezi cu totul altfel împrejurimile decât le-ai 
văzut alfându-le la jumătatea drumului. 


Şi acum să revenim la iubire. 

Iubirea lui “Dumnezeu” e una necondiționată, e cea a darului, el ne 
iubeşte fără să aştepte nimic în schimb. Vă vine greu să credeţi, nu? Vedeţi 
că toată construcţia de argumente de mai sus nu a fost în zadar? Sau a 
fost? 

Dar cei care simt această iubire a lui “Dumnezeu”, depun mărturie: El are 
pentru noi o iubire de mamă autentică care dăruieşte tot timpul fără a 
aştepta ceva în schimb. La această mare iubire, El caută să ne facă părtaşi 
şi pentru aceasta ne mai ajută cu câte o pedeapsă părintească (concret cum 
o face, nu este subiectul prezentei discuţii), dar această "pedeapsă” nu vine 
din răutatea sau dreptatea lui ci numai şi numai din iubirea lui nemărginită, 
necondiționată şi nesfârşită, la care caută să ne facă părtaşi iar pentru a 
ajunge să trăim şi noi această iubire dumnezeiască El ca unul care ştie 
drumul spre ea, caută (fără să-l oblige nimeni şi fără să oblige pe nimeni) 
să ni-o facă cunoscută şi nouă. 

Ce mare a iubirea Lui faţă de noi! 

Şi noi avem în interiorul nostru această iubire divină, trebuie doar să o 
dezvoltăm, şi să o manifestăm. Aşa cum El este nelimitat şi necondiţionat 
de nimic la fel e şi iubirea Lui pentru creaţie, şi El caută să ne arate drumul 
spre această iubire, spre această bucurie divină. 

Această beatitudine se află în noi, să o manifestăm dar: să facem binele: 
să dăruim: să iubim cu adevărat! 


Iubirea e activă. O simţim doar când o manifestăm, doar când îi 
permitem acestei prime forţe a universului să acţioneze prin noi. Să căutăm 
dar să-i ajutăm pe semenii noştii aşa cum putem şi în ce ne pricepem mai 
bine: unii cu muncă fizică, alţii cu cunoaşterea pe care o au, alţii cu bani, 
depinde fiecare ce a primit de la “Dumnezeu” în dar. Din acest dar să dea 
mai departe şi răsplata nu se va lăsa aşteptată. A-i ajuta pe ceilalţi 
înseamnă a ne deschide inima către ei, şi a-i ajuta astfel pe ei să-şi 
deschidă inima fericirii, bucuriei, iubirii. 

Trebuie să ajutăm şi orice acţiune să ne fie ghidată de iubire, dar să nu fie 
lipsită de rațiune şi discernământ. Cu ucigaşii, hoţii, mincinoşii... să ne 
purtăm cu iubire, dar acţiunea să ne asculte şi de rațiune, să-i iubim şi din 
această cauză să acţionăm faţă de ei cu dreptate (pentru a ajunge şi ei să 
cunoască Armonia Întregului). 

Acţiunea concretă depinde de fiecare caz în parte şi de fiecare dată 
trebuie să punem în balanţă Inima cu Rațiunea. 

Şi să nu uităm că în inima noastră, în lumea noastră interioară, trebuie să 
domnească fericirea, iubirea şi raţiunea, iar în acţiunile noastre făcute în 
exterior, iubirea şi raţiunea să-şi găsească sinteza în dreptate. 

Să nu acţionăm niciodată din orgoliu, mânie, invidie, ură, răzbunare ci 
întotdeauna mintea şi inima noastră, indiferent de circumstanţe, să fie pline 
de iubire sinceră şi de dorinţa de a dărui şi ajuta toate fiinţele. 

Dar pentru a dărui şi a ajuta fiecare fiinţă în cel mai înalt grad trebuie 
discernământ, trebuie să căutăm cunoaşterea care să ne dezvălui adevărata 
natură a lucrurilor şi locul fiecărei fiinţe în univers (dreptatea). 


Şi cum vom şti că acţionăm din iubire, cum vom şti că simţim iubirea? 

Atunci când vrem să-i strângem pe toţi în braţe când orice ne înconjoară îl 
simţim ca făcând parte din familia noastră (creaţia), când simţim o bucurie 
de nedescris pe care vrem să o împărtăşim, să o dăruim, când simţim din 
adâncul sufletului nostru că vrem să ajutăm, şi când simţim în noi că 
Iubirea şi Rațiunea (dreptatea) sunt cele două feţe ale aceleiaşi monede, 
când simţim că Iubirea şi Dreptatea sunt unul şi acelaşi lucru, numai că 
iubirea e cea pe care o simţim în interior şi dreptatea e iubirea şi raţiunea 
manifestată în exterior, atunci vom putea şti că simţim iubirea şi că 
acţionăm din iubire. Atunci vom şti că: 


Iubirea este numele lui “Dumnezeu”. “Dumnezeu” este veşnicul 
îndrăgostit, el iubeşte toată creaţia, toate fiinţele. Iubirea lui e nelimitată la 

fel şi extazul său. “Dumnezeu” este extazul suprem. 

Dacă vrem să atingem acest extaz, dacă vrem să-l înţelegem pe 
“Dumnezeu” avem o cale: să încercăm să cunoaştem adevărata natură a 
creaţiei (a tot ce ne înconjoară) şi prin aceasta să ajungem să dezvoltăm şi 
să manifestăm, să extindem iubirea noastră la toată viaţa din Univers. 

Când iubirea noastră va fi pentru toate fiinţele atunci o să înţelegem 
UNITATEA, atunci o să devenim una cu UNUL, atunci o să înţelegem că: 


Iubirea este mister, căci e ceva dincolo de ochii fiecărui om, dincolo de 
privirea lui, şi când contemplăm acest “ceva” îl ascultăm dar nu-l ascultăm, 
nu-l ascultăm dar îl ascultăm, vorbim dar vrem să tăcem, tăcem dar vrem 
să vorbim... Devenim muţi. E ceva acolo pe care nu-l putem defini, nu-l 
putem cuprinde, fie că-l numim viaţă, inteligenţă sau chiar mister, nu 
spunem mare lucru despre el şi totuşi el e în toate în acelaşi timp şi 
renunţăm să-l mai numim în vreun fel, ne mulţumim doar să contemplăm. 
Atunci ştim că: 


Iubirea e totul. Când o simţi în tine şi o manifeşti prin tine spre toate 
fiinţele din Univers, devii una cu pulsul universului. Important este să o 
simţi şi apoi să o manifeşti. Nu o poţi simţi fără să o manifeşti şi nu o poţi 
manifesta fără să o simţi. Când o să o simţi în tine vei şti cum să o 
manifeşti pentru că vei afla că: 


Iubirea e a vrea binele celorlalţi indiferent de ce fac ei, indiferent dacă 
ei îţi mulţumesc sau nu pentru aceasta. Tu trebuie doar să-ţi reverşi iubirea 
asupra lor căci această revărsare îţi va fi răsplata. 

Să iubeşti o fiinţă e sublim, să-ţi iubeşti părinţii şi copiii e o fărâmă de 
Rai, dar să iubeşti tot universul cu toată mulţimea lui infinită de fiinţe este 
însăşi beatitudinea, fericirea absolută, dumnezeirea coborâtă în tine. 

Doar iubind o singură fiinţă şi parcă l-ai prins pe “Dumnezeu” de un picior, 
dar să iubeşti toate fiinţele? E ca şi cum l-ai strânge pe “Dumnezeu” în 
braţe! 

Poţi iubii toate fiinţele doar dacă "DISTRUGI ORICE SENTIMENT DE 
SEPARARE” şi acţionezi cu toată voinţa ta spre bine, unitate, fericire, 
sublim. 

9. Prietenia 


Dacă întrebăm pe cineva cu cine este prieten şi cine îi este prieten ne va 
răspunde că el este prieten cu cei care îi sunt prieteni şi că aceştia sunt fie 
colegi de şcoală, fie de servicii, fie vecini, fie oameni pe care îi cunoaşte de 
mult timp. 

Dacă am generaliza, toate aceste categorii de oameni le-am putea numi 
camarazi de drum, drumul fiind şcoala, serviciul, viaţa... 

Analizând puţin această prietenie, vedem astfel că cu cât este mai lung 
drumul, cu cât sunt mai mari greutăţile de pe drum pe care le înlătură 
prietenii împreună, şi cu cât este mai bun scopul urmărit de drumul comun, 
cu atât este mai bun prietenul. 

Dacă drumul e o şcoală, sau un servicii şi scopul cu care se merge pe acel 
drum nu e bine precizat, fiind când binele, când răul în realitate, că în teorie 
e întotdeauna binele, la fel e şi prietenul: când bun, când rău, când 
indiferent. 

Dacă drumul e calea spre BINE şi scopul acelor prieteni e BINELE, 
prietenul nu poate fi decât bun. Cel mai bun prieten pe care îl poţi avea în 
viaţă e cel care are ca scop în viaţă binele şi face întotdeauna paşi spre 
realizarea lui. Acest prieten vrând BINELE, îşi vrea binele său şi al celorlalţi, 
el vrea deci să iubească şi să ajute întotdeauna cu discernământ. 

El este cel mai bun prieten, de fapt el este un prieten, restul sunt 
camarazi, colegi de clasă sau de servici etc. dar nu sunt prieteni. 

Dacă credem că ne sunt prieteni cei împreună cu care facem răul (furăm, 
ne îmbătăm, ne batem...) sau cei cu care suntem mai intimi la un moment 
dat, cărora le povestim tot felul de lucruri, cărora ne jelim, sau le 
destăinuim confidente, ne înşelăm. 

Condiţia ca cineva să ne fie prieten cu adevărat este ca acesta să aibă ca 
scop în viaţă BINELE (iubirea, dreptatea, frumosul). Doar el ne poate fi 
prieten. El e prietenul tuturor, el e şi prietenul nostru! 

Un prieten adevărat este şi va rămâne întotdeauna un prieten, pentru că 
el nu caută interese de moment, şi nu are scopuri mărunte şi trecătoare ci 
el caută întotdeauna binele lui şi al celor din jur în aceeaşi măsură, pentru 
că binele lui e binele celor din jur. 

Dacă descoperim că cineva care înainte urmărea şi căuta să realizeze 
binele, acum caută răul, el nu ne mai este automat prieten, pentru că 
prietenul prin definiţie este cel care caută Binele. Dacă descoperim aceasta 
să nu cădem în tristeţe, să nu ne curgă lacrimi pentru că acestea dacă vin, 
vin prin explicaţia oficială “am crezut că îmi era prieten şi uite că nu e” din 
răul din noi, din modurile greşite de gândire, din ataşamentele şi iluziile pe 
care ni le-am creat singuri. 

Cel care gândeşte corect nu e trist niciodată. 

Acum dacă ar fi să mă întrebaţi pe mine cui îi sunt eu prieten şi cine îmi 
este mie prieten v-aş răspunde că sunt prieten cu toate fiinţele şi că mie îmi 

sunt prieteni doar aceia care caută şi realizează BINELE; sunt prieten cu 
toată lumea, dar nu toată lumea e prietenă cu mine. 

Aş încheia această mică vorbă despre prietenie subliniind necesitatea ca 
noi să fim prieteni cu toţi cei din jur (să le vrem binele) dar să-i considerăm 
prieteni doar pe cei care caută şi realizează binele în viaţa lor. 

Această delimitare între cei cărora noi le suntem prieteni şi cei care ne 
sunt prieteni este foarte utilă pentru că pe drumul spiritual avem nevoie de 
prieteni (de cei care caută şi realizează binele) fie ca sprijin, fie ca model 
pentru noi. Dar să nu-i confundăm pe aceştia cu falşii prieteni: cei pe care îi 
cunoaştem mai bine sau mai rău, dar care nu au ca scop clar precizat în 
viaţă iubirea, raţiunea, frumosul, dreptatea, libertatea, într-un cuvânt 
BINELE (dar BINELE adevărat nu altfel de bine.) 


10. Soţul şi soţia. Legământul şi misterul căsătoriei 


Un mare suport pentru un aspirant spre devenire trebuie să fie partenerul 
său de viaţă. Dacă amândoi au ceea ce s-ar putea numi o aspirație 
nelimitată către “Dumnezeu”, se vor întării unul pe celălalt şi vor creşte 
împreună în maturitate spirituală. 


Şi omul a zis: "Iată în sfârşit aceea care este os din oasele mele şi carne 
din carnea mea! Ea se va numi femeie, pentru că a fost luată din om!” 

"De aceea va lăsa omul pe tatăl său şi pe mama sa şi se va alipi de 
nevasta sa şi se vor face un singur trup.“ Geneza 2.23-24 


Mare taină este taina căsătoriei. Cei care o cunosc ştiu că bărbatul se 
naşte din nou prin femeie şi femeia prin bărbat iar androginul, omul 
duhovnicesc se naşte din energia şi prin energia născută din unirea 
contrariilor, din unirea bărbatului şi a femeii într-un singur trup! 

Dar pentru a vorbi de căsătorie trebuie să vorbim mai întâi de iubire. În 
acest sens, la o privire atentă a realităţii vom vedea că iubirea înseamnă 
cunoaştere?! şi dăruire. Când iubeşti cu adevărat vrei să dăruieşti totul, să 
ajuţi pe toate fiinţele. Această acţiune, acest îndemn spre dăruire vine din 
ceva indescriptibil care se află în noi, din iubirea adevărată, din iubirea 
divină care este în sămânță în fiecare dintre noi. Această iubire divină e 
nelimitată şi e pentru toate fiinţele. Fiecare din noi a simţit-o cel puţin o 
dată în viaţă când a simţit o bucurie de nedescris şi un ceva care îl îndemna 
să îmbrăţişeze toate fiinţele din jur în acel moment. 

Aceasta e iubirea adevărată şi ea e o iubire necondiționată care doar 
dăruieşte fără a aşteptă niciodată nimic în schimb. 

Fiecare om are în el această iubire. Dar ea e pervertită de modurile 


21 Vezi "Uneltele desăvârşirii" capitolul "Acţiunea", subcapitolul "Integrarea iubirii şi 
cunoaşterii". 

greşite de gândire pe care le avem (păcate). 

Astfel, această iubire degenerează, această pasăre care e făcută să 
zboare pe un orizont infinit, să cânte pentru toate fiinţele: pomi, flori, 
animale, oameni... uneori e prinsă de modurile noastre greşite de gândire 
(ataşament, gelozie, invidie, obsesie, aşteptare...) care sunt tot atâtea 
gratii ale coliviei în care în mod inconştient o închidem, limitându-i astfel 
manifestarea, limitându-i zborul şi cântecul de care ne-am putea bucura 
împreună cu ea, dacă am distruge gratiile coliviei şi am lăsa-o să zboare. 

Iubirea pe care zic că o simt oamenii în marea lor majoritate, e tocmai 
aceasta: limitată şi închisă în colivia lor mentală de gânduri şi concepţii 
greşite. 

Dacă ar face această limitare în mod conştient ai zice: "lasă-i în pace că 
doar au liber arbitru; să aleagă deci!” dar între ce să aleagă, pentru că 
această alegere o fac inconştient asimilând direct valorile susţinute de 
societate (ale iubirii limitate, condiţionate, degenerate) fără să mai ştie că 
mai există un alt tip de iubire: ei confundă această iubire limitată şi 
condiţionată cu adevărata iubire şi susţin sus şi tare că alt tip de iubire nu 
există. 

Şi au dreptate pentru că, pentru ei nici nu există. Pentru ca să existe, 
pentru ca pasărea să poată zbura, pentru a simţii iubirea adevărată trebuie 
să distrugă mai întâi iluzia: să distrugă gratiile coliviei lor mentale. 

Să distrugă condiţionarea iubirii, pentru că răsplata pentru ea nu vine de 
la cel căruia i se dăruieşte ci vine din noi înşine, umplându-ne de o bucurie 
neasemuită. E bucuria de a dărui necondiţionat, e o bucurie divină pentru că 
atunci facem şi noi pentru un moment ceea ce “Dumnezeu” face tot timpul: 
dăruim necondiţionat! 


"Dacă iubiți numai pe cei care vă iubesc, ce răsplată mai aşteptaţi? Nu fac 
aşa şi vameşii? Şi dacă îmbrăţişaţi cu dragoste numai pe fraţii voştri, ce 
lucru neobişnuit faceţi? Oare păgânii nu fac la fel? 

Voi fiţi dar desăvârşiţi, după cum şi Tatăl vostru ceresc este desăvârşit.” 
Matei 5.46-48 


Să renunţăm la ataşament şi obsesie. Dacă chipul cuiva ne urmăreşte tot 
timpul aceea nu e iubire, e obsesie. Dacă nu ne putem despărţi de cineva şi 
vrem să fim tot timpul cu el (ea), aceasta nu e iubire, e ataşament. Din 
ataşament vine gelozia, şi invidia, dar niciodată din ataşament nu poate 
veni iubirea adevărată. 

Totul este schimbător în jurul nostru şi singură neschimbată e 
schimbarea. Vedem astfel că nu putem fi cu o fiinţă pentru totdeauna şi tot 
timpul. De aceea, când ea o să plece de lângă noi vom zice: normal, mai 
devreme sau mai târziu trebuia să se întâmple şi acest lucru. 

Să cunoaştem realitatea şi să ne adaptăm ei. Realitatea este schimbare: 
să înţelegem şi să renunţăm la orice fel de ataşamente, să înţelegem şi să 
ne bucurăm de ceea ce este, să ne bucurăm de schimbare, şi să iubim 

necondiţionat, să lăsăm pasărea iubirii să zboare nestingherită şi să-şi 
dăruiască cântecul tuturor fiinţelor. 


Să nu ne aşteptăm să fim iubiţi, să nu dorim să fim iubiţi; aceasta vine 
din orgoliu şi lăcomie. Doar din aceste moduri greşite de gândire vine 
condiţionarea iubirii noastre de iubirea celuilalt pentru noi. Iubirea 
adevărată nu are nimic de-a face cu aceste moduri greşite de gândire. Ea e 
limitată şi închisă după aceste gratii mentale. Depinde doar de noi să 
eliberăm această iubire care nu aşteaptă nimic în schimb, care nu-şi doreşte 
răsplată, ea doar dăruieşte şi atât. 

Răsplata ei îşi este ea însăşi! 

Şi nu este răsplată mai mare decât aceasta. 


Să nu confundăm de asemenea iubirea adevărată cu atracţia sexuală 
(plăcerea simțului tactil). E ca şi cum am confunda ascultarea unei muzici 
frumoase (plăcerea simțului auditiv) cu crearea acelei muzici, e ca şi cum 
am confunda contemplare unui tablou frumos (plăcerea simțului vizual) cu 
crearea acelui tablou. 

A iubi înseamnă a crea, a dărui doar de dragul de a dărui (toţi marii 
pictori sau compozitori au dăruit necondiţionat, au creat opere superbe fără 
a aştepta ceva în schimb, aceste opere le erau răsplată îndeajuns.) A iubi e 
bucuria de a dărui necondiţionat armonie, bine, bucurie. 

Iubirea adevărată o simţim dăruind necondiţionat binele. 


Acum dacă am identificat în cele de mai sus două tipuri de iubire: cea 
adevărată (originală, divină) şi cea obişnuită, înlănţuită de moduri greşite 
de gândire, vom putea pe baza lor să vorbim de două tipuri de căsătorii: 
căsătoria întru desăvârşire între fiinţele care simt iubirea adevărată şi 
căsătoria obişnuită venită din iubirea obişnuită. 

Să urmărim în continuare evoluţia acestor două tipuri de căsătorii. Să 
începem cu căsătoria obişnuită: 


1. Se întâlnesc. Se analizează. Cum în acest caz, iubirea e confundată cu 
elementele mai sus menţionate vor căuta să vadă dacă fiinţa întâlnită le 
îndeplineşte anumite aşteptări (condiţii) pentru a putea "ajunge să o 
iubească”. 

Aceste condiţii sunt în principal de trei tipuri: intelectuale, emoţionale, 
fizice (sexuale). Dacă se îndeplineşte reciproc cel puţin una din cele trei 
tipuri de condiţii, vor avea ceva pe care apoi să construiască. 

De obicei, nici unul din ei nu-şi arată încă adevărata faţă, totul e bine. 
Deşi nu au nici o obligaţie unul faţă de celălalt dacă îşi vor dărui idei, emoţii, 
sau plăceri fizice şi dacă aceste daruri vor fi considerate plăcute de 
amândoi, vor căuta să se mai întâlnească pentru a reface experienţele şi 
(sau) pentru a-şi dărui mai mult. 

2. Îşi propun să stea un timp împreună pentru a se cunoaşte mai bine. 
Dacă ceea ce vor cunoaşte va satisface majoritatea condiţiilor anterioare, le 
va creşte iubirea unul pentru altul, şi asta doar prin simpla prezenţă unul 
lângă celălalt şi prin darurile bune pe care şi le vor oferi cu această ocazie 
din tradiţie (daruri de natură intelectuală, emoţională şi fizice care le 
provoacă plăcere). Încep să se nască ataşamentele. 


3. a) Au poftă de mult mai multe "daruri bune” deci vor căuta să stea cât 
mai mult timp împreună. Îşi propun deci să se căsătorească. În această 
perioadă încep să-şi vadă şi defectele dar le diminuează mai mult sau mai 
puţin conştient. Ceea ce văd acum e doar vârful icebergului. 


b) Sunt destul de bătrâni, trebuie să se aşeze la casa lor; sau sunt 
foarte nerăbdători să intre în "rândul oamenilor” şi au găsit ceva 
asemănător cu dorinţele lor. "Nu-i perfect dar asta e”. Nu mai au timp de 
căutări şi deci se căsătoresc. 


4. Sunt căsătoriţi. Fiind mai tot timpul împreună va ieşi mai des şi răul din 
ei cu darurile lui (pe lângă binele care a ieşit până atunci). Acum îşi văd 
amândoi adevărata faţă. Incep certurile. Ei nu au ca scop înlăturarea răului 
din ei (nici nu le prea trece prin cap aşa ceva) şi deci nu vor conlucra pentru 
distrugerea acestuia ci dimpotrivă, din ignoranță, se vor ajuta reciproc în 
creşterea şi dezvoltarea acestui rău din ei (orgoliu, mânie, violenţă, , 
lăcomie, frică...). 

Acum pot apare următoarele situaţii: 

- acest rău pe care încep să-l descopere nu e exagerat de mare la nici 
unul din ei (fiind considerat de societate în limite normale); în acest caz 
viaţa lor împreună va decurge în cicluri război-pace, de certuri mai mici sau 
mai mari, urmate de împăcări. Societatea actuală consideră normal să fi 
orgolios, mânios, trist, fricos, violent, ignorant... astfel că cei doi chiar dacă 
văd acest rău unii în alţii, atâta timp cât îl consideră în limite normale, limite 
date de societate şi tradiţie, nu se vor despărţi. 

- răul din unul sau din amândoi e mult prea mare. Se întâmplă ca 
amândoi să fie căpoşi, adică să fie două capete tari. Aceştia când se lovesc, 
se lovesc, nu se joacă, ca în primul caz unde erau două capete "mai moi”. În 
acest caz, despărţirea va surveni după puţin timp. 


Până aici am arătat cum decurge o căsătorie obişnuită în care cei doi se 
căsătoresc din tradiţie (pentru plăcere, pentru ochii lumii, din iubire 
obişnuită), căsătorie realizată între un bărbat şi o femeie care nu cunosc 
prea bine lumea, nici pe ei înşişi şi deci nici resorturile adânci şi misterele 
căsătoriei. 

Pentru cei care simt adevărata iubire (cea pentru toate fiinţele), pentru 
cei care îşi cunosc destul de bine propria natură psihică, pentru cei care 


136 


Radu Lucian Alexandru 


cunosc misterul căsătoriei, pentru aceştia căsătoria nu e o căsătorie 
obişnuită ci e o căsătorie întru desăvârşire. 

Această căsătorie întru desăvârşire este un mijloc, nu un scop în sine. Ea 
este mijlocul prin care cei doi caută şi realizează continua lor perfecţionare 
şi desăvârşire, prin care se sprijină reciproc în lupta contra răului, se ajută 
unul pe celălalt pe drumul care duce spre mântuire şi eliberare. 

Căsătoria aceasta e un legământ sacru "de a fi alături de celălalt la bine şi 
la rău, până când moartea îi va despărţi.” 

Asta înseamnă că trebuie să se ajute unul pe altul şi să se susţină în lupta 
contra răului din ei până când ei care sunt acum (nişte fiinţe pline mai mult 
de rău - moduri greşite de gândire, decât de bine) vor muri psihologic 
pentru rău şi se vor naşte din nou în bine şi pentru bine. 

Acesta e legământul sacru al căsătoriei întru desăvârşire. 

Astfel vedem că în cadrul căsătoriei obişnuite cei doi soţi nu au ca scop 
bine definit şi clar înţeles scăparea de răul din ei, continua lor perfecţionare 
şi desăvârşire ci doar nişte scopuri mărunte, lumeşti: îndeplinirea unor 
dorinţe, unor pasiuni... 

În acest caz, atunci când va apare “răul” în unul din ei, fie va fi tolerat fie 
se va răspunde cu răul din celălalt, astfel încât răul în amândoi se va întării 
şi va creşte nestingherit. 

Nu acelaşi lucru se va întâmpla în cuplul ce caută desăvârşirea. Când răul 
din ei va vrea să-şi arate colții cei doi îl vor observa sau se vor înştiinţa 
reciproc de prezenţa lui, şi vor căuta să-l înţeleagă şi prin această înţelegere 
să-l diminueze şi nimicească până la urmă, înlocuindu-l cu binele, cu ceea 
ce este cu adevărat avantajos pentru ei. 

Căsătoria întru desăvârşire nu e pentru toţi. E doar pentru aceia care vor 
cu adevărat binele, pentru cei care caută desăvârşirea, pentru cei ce simt 
iubirea adevărată, cea care se află în adâncul fiecărui om şi aşteaptă să fie 
eliberată pentru a se manifesta pentru toate fiinţele. 

Această iubire o simt cei doi soţi care caută desăvârşirea, unul pentru 
celălalt, această iubire o simt cei doi pentru toate fiinţele. 

Iubirea e a dărui. Şi iubirea dintre soţi nu e cu nimic mai mare decât 
pentru celelalte fiinţe pentru că dăruirea lor va fi plenară atât unul pentru 
celălalt cât şi faţă de toate fiinţele care îi înconjoară. 

Căsătoria întru desăvârşire e deci un mare legământ, iar cel care caută 
desăvârşirea pentru a-şi găsi perechea potrivită va trebui să privească atent 
în jur şi: 


| 


"Pe cel de-a vedea că a băut 
Din acelaşi izvor din care el a băut 
Şi s-a născut în el, precum în sine 
Setea aceea adâncă de Cer şi Nemurire 
Pe el să-l ia de Mire!” 


Trebuie ca să se stabilească încă de la început scopul şi obiectivele 

căsătoriei şi să se încheie între ei un legământ de a se ajuta reciproc spre 
desăvârşire. 

Acesta este legământul. 


Misterul căsătoriei e însă mult mai profund şi e intim legat de acea 
acţiune care e aprobată şi recomandată a se desfăşura doar în cadrul 
acestei instituţii sacre: unirea sexuală. Aici e misterul: 


"Dacă nu se naşte cineva din apă şi duh, nu poate să intre în Împărăţia 
lui Dumnezeu.“ 

"Ce este născut din carne este carne, şi ce este născut din duh este duh.” 
Ioan 3.5-6 

"Vântul suflă încotro vrea şi-i auzi vuietul, dau nu şti de unde vine nici 
încotro merge. Tot aşa este cu oricine este născut din Duhul.” Ioan 3.8. 

"Căci trebuie ca trupul acesta supus putrezirii să se îmbrace în 
neputrezire şi trupul acesta muritor să se îmbrace în nemurire”. 1 Corinteni 
5.3. 


Aceasta deoarece: 
“...sunt trupuri cereşti şi trupuri pământeşti dar alta este strălucirea 
trupurilor cereşti şi alta a trupurilor pământeşti.” 1 Corinteni 15.40. 


Dar cum să îmbrăcăm trupul muritor în nemurire? 
Pavel dă un răspuns celor care ştiu să citească printre rânduri: 


"Voia lui Dumnezeu este sfințirea voastră: să vă feriţi de curvie, fiecare 
dintre voi să-şi stăpânească vasul în sfinţenie şi în cinste, nu în aprinderea 
poftei ca neamurile care nu cunosc pe Dumnezeu...“ 1 Tesaloniceni 4.3-5. 

şi tot el ne atrage atenţia că "păcatele firii pământeşti sunt cunoscute şi 
sunt acestea: preacurvia, curvia, necurăţia, desfrâul... Galateni 5.19. 


Vedem astfel deocamdată că există o distincţie între preacurvie (curvie) şi 
desfrâu, distincţie care în Pildele lui Solomon e mult mai clară. Vedem aici în 
capitolul 6, versetele de la 20 la 35 şi în capitolul 7, că preacurvia înseamnă 
a te culca cu soţul (soţia) altcuiva, în general orice relaţie sexuală în afara 
căsătoriei, iar desfrâul, mai precis a te feri de desfrânare înseamnă (şi aici 
cine are cap să priceapă): 


"Bea apă din fântâna ta şi din izvoarele puţului tău. Ce, vrei să ţi se verse 
izvoarele afară? Şi să-ţi curgă râurile pe pietrele de obşte? Lasă-le să fie 
numai pentru tine şi nu pentru străinii de lângă tine. Izvorul tău să fie 
binecuvântat şi bucură-te de nevasta tinereţii tale. ” Pilde 5.15-18. 

Tot aici vedem şi o opinie despre care este cauza morţii: 
"EI va muri din lipsă de înfrânare...” (desfrânare) Pilde 5,23. 


Cine a înţeles din cele de mai sus ce înseamnă desfrânarea şi care e 
cauza morţii, a înţeles şi că înlăturând desfrânarea va deveni “nemuritor”, a 
înţeles cum îşi poate "îmbrăca trupul muritor în nemurire”! 

Acesta va înţelege şi pilda cu samariteana: 

"Oricui va bea din apa pe care i-o voi da Eu în veac nu-i va fi sete; ba 
încă apa pe care i-o voi da Eu se va preface în el într-un izvor de apă care 
va ţâşni în viaţă veşnică.” 

Doamne, i-a zis femeia, "dă-mi această apă ca să nu-mi mai fie sete şi să 
nu mai vin până aici să scot.” Ioan 4.14-15. 


E de luat aminte răspunsul lui Isus la cererea femeii: 
"Du-te... de cheamă pe bărbatul tău şi vino aici...” Ioan 4.16. 


V-am înşirat până acum o mulţime de versete biblice. V-aţi prins oare 
care este misterul căsătoriei potrivit lor? 

Aţi înţeles voi oare că: 

"Nu ne-a dat Unul singur Dumnezeu suflare de viaţă şi ne-a păstrat-o? Şi 
ce cere acel Unul singur? 

SAMANŢA DUMNEZEIASCĂ! 

Luaţi seama dar în mintea voastră şi nici unul să nu fie necredincios 
nevestei din tinereţile lui.” Maleahi 2.15. 


Din tot ce am înşirat mai sus şi mai ales din Pilde, se vede clar că 
desfrânarea înseamnă "vărsarea izvorului în afară” adică pierderea energiei 
sexuale în exterior. 

Castitatea înseamnă păstrarea energiei, dar aceasta nu implică faptul că 
individul care practică castitatea să nu aibă relaţii sexuale pentru că tot 
Solomon ne spune: "Izvorul tău să fie binecuvântat şi bucură-te de nevasta 
tinereţii tale.” Pilde 5.18. 

Aşadar, această castitate constă; misterul căsătoriei (din perspectiva 
interpretării mai sus menţionate) constă în practica relaţiilor sexuale în 
cadrul legitim al căsătoriei doar între soţ şi soţie, dar fără a pierde energiile 
sexuale (sămânţa creatoare, sămânţa dumnezeiască). 

La o cercetare mai extinsă vom regăsi această castitate, această unire 
sexuală cu continenţă ca fiind cerută şi recomandată şi de tratatele tantrice 
budiste, hinduse şi taoiste, ca un mijloc pentru atingerea divinului. 

Gnosticii contemporani şi multe alte mişcări esoterice ce urmăresc 
"desăvârşirea spirituală” a omului afirmă” că această energie sexuală 
reţinută şi "nevărsată în exterior” este sublimată şi se transformă într-o 


22 Vezi lucrări precum "Căsătoria perfectă" de Samael Aun Weor, "A patra cale" de 
Uspensky, "Mesagerii" apărută la editura Solteris, "Secretele amorului transfigurator 
extatic" de Nik Douglas şi Penny Selinger, "Tantra Yoga" şi multe altele. 

energie mult mai fină care "hrăneşte corpurile cereşti sau duhovniceşti” ale 
lui Pavel, sau cu alte cuvinte, "corpurile de energie” pe care fiinţa umană le 
are în afară de corpul fizic, dezvoltându-le şi eliberând puteri ca şi 
clarvederea, claraudiţia, telepatia.... 

Dar se atrage atenţia că doar practicând această castitate în mod 
mecanic, nu se obţine nici o “putere”. Această acţiune trebuie însoţită de o 
continuă autoperfecţionare şi desăvârşire, de o continuă sfințire a celor doi 
care practică castitatea sus menţionată. 

În viziunea celor prezentate mai sus vom înţelege puţin mai bine scrieri 
cum este de exemplu Cântarea Cânturilor scrisă de Solomon şi cuvintele 
aparent ruşinoase (“pornografice”) care apar acolo. Putem vedea astfel că, 
actul sexual e ceva sacru, şi trebuie privit cu tot respectul cuvenit. 

Nu trebuie să ne ruşinăm de el, să-l negăm, dar nici să abuzăm de el 
folosindu-l în mod necorespunzător. A-l nega e ca şi cum ne-am nega 
propria existenţă fizică, care de la acest act s-a ivit. 

Energiile sexuale care ne-au dat naştere corpului fizic, ne pot da naştere 
din nou, de data aceasta "în duh, în cer”; pot da naştere acelor "corpuri 
cereşti sau duhovniceşti” de care pomeneşte Pavel, “corpuri sau haine de 
nuntă”, fără de care nu vom putea cu nici un chip să participăm la "nunta 
Mielului”, să cunoaştem Cerul în întreaga lui splendoare. 

În cele de mai sus am prezentat sumar câteva posibile aspecte privind 
rolul şi importanţa actului sexual în cadrul legământului căsătoriei. 

Rămâne la latitudinea cititorului să-şi lărgească cercetările în acest 
domeniu. Pentru o cunoaştere mai profundă a acestui subiect, cărţile 
recomandate vor fi de mare folos. 

(OBS: Autorul recomandă doar sexul cu continenţă temporară, pentru 
scopuri care ţin de experimentarea unor stări de conştiinţă specifică - 
pentru detalii a se vedea cartea "Etica Armoniei”, cap. "Câteva precizări în 
legătură cu actul sexual”). 

În încheiere, e important de reţinut că un aspirant spre devenire trebuie 
să caute să cunoască "misterele căsătoriei” şi să caute să realizeze în viaţa 
sa căsătoria întru desăvârşire cu legămintele sale, ca un mijloc pentru 
continua sa perfecţionare şi desăvârşire. 

II. ACŢIUNEA 


1. Căutarea cunoaşterii 


Dacă şi tu drag cititor eşti dintre aceia cărora le e frică de cunoaştere, sau 
îşi limitează cunoaşterea forţat doar asupra unor cărţi sau idei, ignorându-le 
pe toate celelalte sau dacă iei de bun îndemnul popular “crede şi nu 
cerceta”, sau zvonurile populare că aceia care ştiu prea multe pot înnebuni 
etc., înseamnă, drag cititor, că ar trebui să iei întreit aminte la îndemnul 
următor: "Cercetaţi toate lucrurile şi păstraţi ce este bun” (1 Tesaloniceni 
5,21), căci "prin înțelepciune a întemeiat Domnul pământul şi prin pricepere 
a întărit el cerurile, prin ştiinţa lui s-au deschis Adâncurile şi strecoară norii 
rouă” (Pilde 3.19). 

Să înţelegem, dar ce ne spune înţelepciunea: 


"Eu, Înţelepciunea, am ca locuință mintea şi pot născoci cele mai 
chibzuite planuri”. (Pilde 8.12) 

"Când a întocmit Domnul cerurile, eu eram de faţă când a tras o zare pe 
faţa adâncului, când a pironit norii sus şi când au ţâşnit cu putere izvoarele 
adâncului, când a pus un hotar mării ca apele să nu treacă peste porunca 
Lui, când a pus temelie Pământului eu eram meşterul Lui”. (Pilde, 8.27) 


De aceea ne spune Solomon: "Inima celor pricepuţi caută ştiinţa, dar 
gura nesocotită găseşte plăcere în nebunie” (Pilde, 15.14) şi apoi repetă 
această afirmaţie ca să ne intre bine în cap că: “o inimă pricepută 
dobândeşte ştiinţa şi urechea celor înţelepţi caută ştiinţa”. (Pilde 18.15) 

Este imperios necesar să realizăm că: "slava lui Dumnezeu stă în 
ascunderea lucrurilor, dar slava împăraţilor stă în cercetarea lucrurilor”. 
(Pilde 25.2) şi făcând aceasta să spunem şi noi cu entuziasm: "Mi-am pus 
inima să cercetez şi să adâncesc cu înţelepciune tot ce se întâmplă sub 
ceruri: iată o îndeletnicire plină de trudă, la care supune Dumnezeu pe fiii 
oamenilor“(Ecleziastul 1.13); iar celor care ne-ar întreba surprinşi: TOT, nu 
e cam mult? să le răspundem: “nu este nimic ascuns care nu va fi 
descoperit şi nimic tăinuit care nu va fi cunoscut”. (Matei 10.26) 

Am văzut ce ne spune Biblia despre cunoaştere, dacă nu o credem pe 
aceasta, să luăm aminte la tradiţia egipteană care ne spune prin cuvintele 
lui Hermes Trismegistus, scrise în cartea Corpus Hermeticum: 


1. “Nu poate fi Religie, mai adevărată sau mai dreaptă decât cunoaşterea 
lucrurilor care sunt şi aducerea de mulţumiri pentru toate Aceluia care le-a 
făcut” 

2. "Stricăciunea unui Suflet este ignoranța: căci Sufletul care nu ştie 


141 


Deschiderea Universului 


nimic despre lucrurile care sunt, nici despre Natura lor, nici ceea ce este 
bine, este orbit lăsându-se furat de pasiunile trupeşti; şi nefericit cum este 
şi necunoscându-se pe sine, slujeşte trupuri străine şi rele, purtând Trupul 
ca pe o povară şi neconducând, ci fiind condus. Acesta este chinul 
sufletului”. 

3. “Virtutea sufletului este Cunoaşterea; căci acela care cunoaşte este 
bun şi religios şi deja divin“ 


Dacă ne îndreptăm apoi privirea spre tradiţia patristică ascultând puţin 
cuvintele lui Evagrie Ponticul din al său tratat Gnosticul ("cel care caută să 
cunoască”, provenit din grecescul "gnosis ” care înseamnă cunoaştere) vom 
lua aminte că: 


1. “Gnosticul este cel care-şi pictează singur sufletul cu ochii ţintă la 
modelul etern. Dar pentru a putea vedea sau măcar întrezări modelul, 
trebuie să fii curăţit de patimi”. 

2. “O ispitire pentru gnostic este o supoziţie falsă care înfăţişează 
intelectului ceea ce există ca inexistent, ceea ce nu există ca existând sau, 
încă ceea ce există altfel decât este”. 

3. “Păcatul gnosticului este înțelegerea proastă a lucrurilor sau a 
contemplări lor, datorată unei patimi oarecare sau faptului că cercetarea nu 
se face întru atingerea binelui”. 


Avertizaţi asupra păcatului unei cunoaşteri greşite a lucrurilor, să ne 
purtăm mintea în lumea orientală pentru ca să înţelegem şi noi odată şi 
odată mesajul transmis până acum, repetat de Bhagavad-Gita (Carte sfântă 
la hinduşi), cu alte cuvinte: 


"Sacrificiul Cunoaşterii este mai bun decât cel material, o tu care-ţi 
distrugi duşmanii, toate faptele se desăvârşesc în întregime în cunoaştere” 
(IV. 33). 

"Tu, tăind cu sabia Cunoaşterii Sinelui îndoiala din inimă, născută din 
necunoaştere, îndreaptă-te spre yoga şi ridică-te o Bharata .” (IV, 42) căci 
"chiar de-ai fi cel mai păcătos dintre toţi păcătoşii, vei trece dincolo de toate 
aceste suferinţe, cu corabia Cunoaşterii” (IV, 36) 


Autorul Bhagavad-Gitei ţine să ne asigure că: 


"Nu există aici pe pământ un instrument purificator asemănător 
Cunoaşterii; pe aceasta o găseşte singur în Sinea lui, cu timpul cel 
desăvârşit în yoga” (IV. 38) 


Aici mai trebuie doar să precizăm că termenul yoga are şi sensul de 
reuniune, comuniune, contopire, fuziune inefabilă. 

Mediteraneene, pe pământurile mitice ale Greciei, ascultând vorbele lui 
Socrate rostite în monumentala operă a lui Platon, Republica: 


“este limpede că buna chibzuinţă înseamnă ştiinţă, căci se chibzuieşte 
bine prin ştiinţă şi nu prin ignoranță”. 

Pentru Socrate sufletul omului cuprinde trei părţi: partea poftitoare, 
partea pătimaşă şi intelectul, el ţinând să sublinieze ferm că: 

“Numim individul cumpătat datorită prieteniei şi înţelegerii acestor părţi 
între ele, când cea care conduce (intelectul) precum şi cele două care sunt 
conduse (patima şi pofta) ar fi de acord, că principiul raţional trebuie să 
guverneze iar celelalte două părţi nu s-ar sfădi cu partea rațională”. 

Am văzut până acum necesitatea cunoaşterii, am văzut faptul că, 
cunoaşterea, ştiinţa, raţiunea sunt puse la loc de frunte în religie, filozofie, 
ştiinţă. 

Am văzut aceasta. Dacă totuşi nu sunteţi încă convinşi de necesitatea 
cunoaşterii propriei voastre naturi şi a naturii a ceea ce ne înconjoară, poate 
una din legile lui Murphy vă va face să vă mai gândiţi căci ea vă 
atenționează că: 


"Ignoranţa este o explicaţie, nu şi o scuză!” 


Este evident pentru oricine, că noi trăim într-o realitate de care ne lovim 
la tot pasul, trăim în ceea ce este. 

Faptul că noi nu vedem (nu cunoaştem) ceea ce este, fie din cauza 
ignoranței, fie a confuziei a ceea ce este cu ceea ce credem că este, nu ne 
scuteşte să suportăm consecinţele acţiunilor noastre făcute în cadrul 
realităţii (a ceea ce este). Ştiţi şi voi că tehnica struţului, aceea de a 
ascunde capul în nisip la ivirea pericolului (refuzul de a căuta, a cunoaşte şi 
a se adapta realităţii) nu l-a salvat pe acesta niciodată. Ştiţi şi voi că dacă 
în stat sunt anumite legi pe care noi nu le cunoaştem, dacă o să le încălcăm 
din ignoranta noastră, nu o să fim scutiţi de repercusiuni şi de pedeapsă: 

" Ignoranţa este o explicaţie nu şi o scuză!” 

Este recomandabil deci să căutăm să cunoaştem realitatea aşa cum este 
(fie ea interioară sau exterioară) şi să ne adaptăm, să acţionăm în 
consecinţă spre a obţine pentru noi maximul de efecte benefice. 

Fără îndoială este necesar: 

a) să ne cunoaştem pe noi înşine, să cunoaştem: 

- de ce gândim cum gândim, 

- de ce simţim cum simţim, 

- dacă gândim şi simţim bine (favorabil nouă), 

- cine suntem? 

b) să cunoaştem ceea ce ne înconjoară: 

- unde suntem (locul pe pământ, în cosmos, în realitate....), 

- de ce suntem aici (cauza), 

- unde am fost mai înainte de această viaţă, dacă am fost undeva (dovezi 
în acest sens), 

- unde vom merge după această viaţă (dovezi), 

- care este sensul vieţii? 

Un răspuns la problemele de mai sus ne-ar ajuta să conştientizăm cât de 
cât cadrul realităţii în care trăim. 

Dacă aceste lucruri ne vor deveni cât de cât clare, ne va fi limpede şi ce 
trebuie să facem de aici încolo. 


c) să cunoaştem BINELE: acţiunile, gândurile, simţirile ce ne sunt cele mai 
favorabile, utile şi avantajoase, care ne sunt într-adevăr favorabile. Să 
cunoaştem nu binele aparent, ci cel care e real, cel care are legătură fermă 
cu realitatea ultimă. 

În această cunoaştere e de la sine înţeles, că se includ şi cheile necesare 
a fi aplicate pentru obţinerea mântuirii, a eliberării, a nemuririi... 

Dacă cumva mă întrebaţi la ce bun atâta cunoaştere, vă pot răspunde 
prin a vă arăta câteva avantaje ale aceseia: 

a) cel care se cunoaşte pe sine devine stăpân pe sine, ţinând sub control 
sau chiar ajungând să distrugă gândurile şi acţiunile greşite şi 
dezavantajoase care le avea (făcea) până atunci. Ajunge la nepătimirea 
creştină, la detaşarea yoghină, care îi permit să atingă fericirea adevărată, 
iubirea divină, multumirea deplină, starea de extaz mistic. 

Dacă cunoaşterea de sine este foarte profundă se ajunge să se cunoască 
şi starea de dincolo de dualitate, starea de dincolo de tristeţe şi bucurie, 
starea de Tao, Satorii, Vid Iluminator, Shamadi; va ajunge să cunoască 
Adevărul şi Realitatea ultimă. 

b) cel care cunoaşte ceea ce-l înconjoară şi va acţiona în consecinţă în 
funcţie de ceea ce există, ne mai creându-şi iluzii, aşteptări false, 
ataşamente imposibile, la ciocnirea cu realitatea nu va mai suferi pentru că 
va fi perfect adaptat şi pregătit pentru aceasta. 

El ştie că realitatea e schimbare, de aceea nu are sens să creeze nici cel 
mai mic ataşament. 

El ştie că orice din ceea ce îl înconjoară are propria sa natură, pe care 
cunoscând-o, nu mai aşteaptă niciodată, a se manifesta altceva decât 
această natură. Natura întregii lumi este schimbarea. 

El nu ia ceea ce nu este (iluzia permanenţei, a falsului sine, iluzia 
multiplicităţii...) drept ceea ce este, prin aceasta fiind perfect pregătit şi 
adaptat realităţii, eliminând orice urmă de suferinţă. 

c) cel care cunoaşte Binele, cunoaşte cum trebuie să acţioneze în chipul 
cel mai util sieşi, care întotdeauna e şi cel mai util celorlalţi afectaţi de 
acţiunea sa. 

El nu mai face acţiuni neutile şi deci nu trebui să mai suporte efectele 
acţiunilor sale rele (nefavorabile). 

Cel care cunoaşte Binele se eliberează de lanţurile răului. 

El simte că face bine dacă simte fericirea, pacea, liniştea, extazul, iubirea. 
Aceasta e o cheie de verificare. 


144 


Radu Lucian Alexandru 

lată deci câteva domenii ale cunoaşterii care trebuie abordate negreşit 

dacă vrem să ne meargă bine, să dobândim din acţiunile noastre cele mai 
mari avantaje posibile. 


În continuare, este util să abordăm puţin problema CREDINȚEI, 
deoarece se crede greşit că, credinţa este ceva diferit de cunoaştere şi nu 
are nimic de a face cu aceasta. 

Pentru a înlătura din psihicul nostru această confuzie şi a face puţină 
ordine este destul să luăm un DEX, pentru a vedea acolo că, credinţa e 
"faptul de a crede în adevărul unui lucru; convingere, siguranţă, 
certitudine”. 

Lingviştii noştri se pare că sunt de acord cu Pavel care ne spune: 

" Credinţa este o puternică încredințare despre lucrurile care nu se văd” 
(Evrei 11.1). 

Deci după aceste abordări ale noţiunii de credinţă se poate spune că 
cineva este credincios, dacă, crede în cineva sau ceva care însă nu se vede, 
adică nu poate fi perceput direct prin simţuri; dacă el are o convingere, o 
mare siguranţă, o puternică încredințare despre adevărul unor afirmaţii 
privind existenţa sau inexistenţa unor realităţi (acele “cineva” sau “ceva” pe 
care nu le poate percepe direct prin simţuri). 

Fiinţa umană are trei surse importante pentru cunoaştere: 

- cunoaşterea directă prin intermediul simţurilor, 

- raţiunea bazată pe logică, cu care prelucrează cunoaşterea directă şi 
mărturiile despre anumite realităţi, deocamdată inaccesibile pentru ea, 

- mărturia, pentru lucrurile care vrea să le cunoască, dar la care pentru 
moment nu are acces. 

Desigur că singura în măsură să producă certitudine şi siguranţă absolută 
despre existenţa sau inexistenţa unei realităţi sensibile sau suprasensibile 
(“materiale” sau "spirituale”) este cunoaşterea directă, prin intermediul 
simţurilor normale (văz, auz, miros, gust, pipăit) şi respectiv potenţiale 
(suprasensibile: clarvedere, claraudiţie, telepatie, poliviziune...). 

Celelalte două surse ale cunoaşterii (raţiunea întemeiată şi mărturia) pot 
să ne ofere informaţii despre realitate, dar acestea nu sunt certe 100%, ci 
sunt doar probabile a fi adevărate, într-o măsură mai mare sau mai mică, în 
funcţie de cum am raţionat (mai mult sau mai puţin corect, pornind de la 
cunoaşterea sensibilă şi mărturie), sau în funcţie de cât de puternică e 
mărturia (acesta depinzând de numărul şi credibilitatea martorilor). 

Când fiinţa constată existenţa unor realităţi prin percepţie sensibilă 
directă se cheamă că ea are ştiinţă despre acele realităţi. 

Când ia cunoaştere despre aceleaşi realităţi prin raţionament sau mărturie 
se cheamă că are credinţă. 

Credinţa nu este un scop în sine, ea este doar o etapă intermediară între 
necunoaşterea unor realităţi (ignoranță) şi cunoaşterea lor directă, 
ştiinţifică. 

De aceea noi nu trebuie să căutăm a dobândi credinţa, ci mai degrabă să 

căutăm cunoaşterea realităţii şi astfel vrând, nevrând va trebui să trecem şi 
prin etapa credinţei în drumul nostru spre Cunoaştere. 

Credinţa va fi la început mai mică, dar pe măsură ce raţiunea noastră în 
demersul ei spre cunoaşterea unui fenomen, va aduna tot mai multe dovezi 
şi mărturii, credinţa va creşte ajungând până la o "puternică încredințare”. 

Dar atenţie să nu confundăm credinţa, cu ştiinţa. Faptul că e foarte 
probabil ca să existe o anumită realitate şi că noi avem o puternică 
încredințare despre aceasta (credem aceasta) nu e identic cu faptul de a 
constata prin simţuri sensibile şi suprasensibile că acea realitate există. 

A crede nu e identic cu a şti. 

Noi trebuie să căutăm a şti, nu a crede. 

A crede e doar etapa intermediară (uneori indispensabilă) pe care o 
parcurgem pe drumul spre a şti. 

Dacă ajungem într-un oraş necunoscut, şi căutând o adresă oarecare 
întrebăm un localnic iar acesta ne indică un anumit drum spre acea adresă, 
informaţia pe care o primim de la localnic şi (sau) de la o hartă, se cheamă 
credinţă. Când o să cunoaştem oraşul şi o să ştim noi drumul până la acea 
adresă (pentru că am găsit-o noi) se cheamă că vom avea ştiinţă. 

A nu se face confuzie: 

A fi credincios înseamnă a crede. A crede înseamnă a te încrede. 

A te încrede nu înseamnă a nu cerceta. 

A te încrede înseamnă a crede ceva, până ajungi să verifici lucrul 
respectiv. 

Să aplicăm prezumția de corectitudine a informaţiilor la care avem acces 
până la proba contrarie. 

Între două sau mai multe credinţe (cunoaşteri posibile) despre anumite 
realităţi este necesar să stabilim o ierarhie, adică să stabilim care 
cunoaştere posibilă (credinţă) este cea mai probabil să fie adevărată. Pentru 
aceasta raţiunea noastră trebuie să adune şi să analizeze foarte multe 
dovezi şi să ia în consideraţie foarte multe mărturii. 

A lua în considerare doar o singură mărturie, credinţă (cunoaştere 
posibilă) despre realitatea "de dincolo” nu înseamnă a gândi, înseamnă 
autoamăgire. 

Iar a confunda această credinţă (cunoaştere posibilă) cu cunoaşterea 
reală e prostie de-a dreptul. 

Nu poţi să ştii că există “iad” sau “rai”, sau “suflet” decât atunci când o să 
le vezi prin percepţie directă, dar poţi şti cu o probabilitate mai mare sau 
mai mică că e posibil sau nu ca aceste fenomene să existe. 

În funcţie de această probabilitate îţi vei ghida acţiunea. 

Dar atenţie să nu confunzi niciodată probabilitatea cu realitatea. 

Avem nevoie de credinţă, de rațiune, de martori, dar acestea sunt doar 
indicatoare pe marginea drumului care duce spre cunoaşterea directă a 
realităţii. Avem nevoie în călătoriile noastre de indicatoare, hărţi, 
îndrumători că altfel ne-am învârti în loc neştiind în ce direcţie să căutăm 
realitatea. Iar a proba toate direcţiile e prostie de-a dreptul când avem 
indicatoare, hărţi, îndrumători. 

E drept că unele indicatoare pot indica greşit, că unele hărţi nu sunt 
întocmite corect, că unii îndrumători nu indică corect drumul, dar, la fel de 
adevărate că există şi indicatoare, hărţi şi îndrumători buni, şi dacă vom 
căuta cu îndârjire drumul le vom descoperi şi pe acestea. 

A fi credincios înseamnă a vrea mai mult decât cunoaşterea pe care o 
avem, şi dacă nu confundăm această credinţă cu cunoaşterea adevărată, ci 
o luăm doar ca ceea ce este: un indicator spre această cunoaştere, atunci 
mai devreme sau mai târziu vom obţine o cunoaştere mai mare, mai 
devreme sau mai târziu vom cunoaşte Realitatea fenomenelor care acum ne 
sunt inaccesibile cunoaşterii directe. 

Să căutăm dar Cunoaşterea, SA FIM CREDINCIOŞII! 


2. Dăruirea iubirii 


Iubirea adevărată nu e condiţionată de nimic. Ea constă doar în ai iubi pe 
toţi, a le vrea binele în mod necondiţionat. Oamenii tind să confunde 
adevărata iubire cu iubirea condiţionată. Dacă întrebi pe cineva de ce 
iubeşte pe cine iubeşte pot apărea răspunsuri de genul: "pentru că are grijă 
de mine”; "pentru că e singura persoană care mă înţelege”; "pentru că 
găteşte bine”, "pentru că e frumoasă ca o căprioară”, "pentru că mă 
iubeşte...”. 

Vedem astfel că de fiecare dată în răspuns apare un "pentru că” ceea ce 
indică o condiţionare, o limitare, aceasta fiindcă dacă acel "pentru că” nu se 
va mai îndeplinii la un moment dat, aceşti oameni se condiţionează mental 
să nu mai simtă nici acel inefabil sentiment al iubirii. 

Iubirea condiţionată de “ceva” anume creează un cerc vicios, deoarece în 
momentul când dispare factorul de condiţionare, de exemplu frumuseţea, 
sau “înțelegerea”, sau “grija”... dispare şi darul lui “Dumnezeu” lăsat pentru 
a fi dăruit necondiţionat: iubirea. 

Această iubire condiţionată nu este decât o mostră care ne arată cam cum 
ar fi adevărata iubire, cea necondiționată de nimic şi de nimeni. 

Această iubire este iubirea liberă de gratii, de încorsetări mentale, aceasta 
este iubirea: "te iubesc” (îţi vreau binele, vreau să-ţi dăruiesc binele). 

Această iubire nu aşteaptă nimic în schimb niciodată. 

Ea doar dăruieşte. Iar actul ei de dăruire îi este însăşi răsplata supremă. 

Se face de asemenea confuzie între Adevărata Iubire şi iubirea “eros”, 
iubirea pentru o singură fiinţă (de sex opus), se face confuzie între iubirea 
care prin natura ei este necondiționată şi pentru toate fiinţele, şi plăcerea 
simțului senzorial, între sentimentul de nedescris de a vrea din toată inima 
binele celor din jur fără a aştepta niciodată nimic în schimb şi actul sexual 
care prin natura sa şi funcţiile pe care acesta le îndeplineşte în ordinea 
lucrurilor din manifestare este destinat exclusiv pentru două fiinţe de sex 
opus. 

Fiinţa în sinea ei interioară cea mai profundă nu este nici bărbat nici 

femeie. Ea este doar fiinţă, este doar “spirit”, este dincolo de dualitatea 
personalităţii (gânduri, emoţii, energie, corp fizic) care dă naştere 
distincţiilor între bărbat şi femeie: bărbatul mai gânditor, femeia mai 
emotivă, bărbatul cu o energie activă veşnic în mişcare, femeia cu o energie 
manifestată mai lent, dând dovadă de răbdare şi tenacitate; diferenţele la 
nivel fizic fiind evidente. 

Iubirea adevărată nu e cea pe care o poţi simţi la suprafaţa personalităţii 
condiţionată de toanele acesteia, ci aceia pe care o simţi în adâncul fiinţei 
tale neschimbătoare. Iubirea nu e pentru o fiinţă, pentru un anumit timp. 
Aceasta e doar o reflectare palidă a iubirii. 

Iubirea e pentru toate fiinţele, tot timpul. 

Sexul e o manifestare la nivel fizic, el este între sexele opuse şi are funcţii 
bine definite şi o funcţionalitate bine delimitată. 

Orice este folositor în limitele sale. Focul e folositor în sobă dar în mijlocul 
casei nu. La fel şi sexul: între două fiinţe de sex opus care îi cunosc 
misterele în profunzime, care cunosc mecanismele aparatului sexual şi se 
folosesc de ele pentru a transcende manifestarea, se încadrează în 
normalitate, în util, restul este în plus, este nefolositor (într-o oarecare 
măsură). 

Iubirea e pentru toate fiinţele şi nu e condiţionată, sexul e doar pentru 
cele de sex opus şi e condiţionată, de obţinerea avantajul intim din el; de o 
anumită cunoaştere a funcţiei sale. 

"Priveşte în inimile oamenilor, în spiritul raţiunii”, caută a găsii apoi liantul 
care te leagă cu întreaga umanitate şi cu întreg universul, caută a găsi 
iubirea. 

"Din iubire pentru soţie, bărbatul işi lasă părinţii. Din iubire pentru stat 
(tară) îşi lasă iubita şi merge la război. Din iubire pentru Dumnezeu omul 
renunţă la tot” ne spune o cugetare orientală. 

Aceasta deoarece cea mai mare iubire este iubirea de “Dumnezeu”, este 
iubirea lui “Dumnezeu”: iubirea pentru toate fiinţele. 

Omul care năzuieşte spre Absolut trebuie să caute a trezi în sine această 
iubire, pentru a se bucura de dăruirea ei spre întreaga manifestare, pentru 
a-şi bucura inima cu extazul dăruirii nelimitate, pentru a bucura toate 
fiinţele cu căldura îmbrăţişării unei părţi din divinitate: dăruirea. 

3. Integrarea iubirii şi cunoaşterii 


V-aţi întrebat vreodată: "pe cine iubim?” sau "de ce iubim pe cine iubim şi 
nu iubim pe altcineva?” 

Dacă v-aţi întrebat înseamnă că a-ţi văzut şi voi că ne iubim părinţii, 
soţia, copiii, prietenii. 

Dar de ce nu iubim pe oricine, de ce nu iubim pe orice om de pe stradă? 
Ce ne determină să ne iubim părinţii sau copiii şi nu pe un om oarecare de 
pe stradă? 

S-ar putea zice că iubirea nu e întâmplătoare pentru că nu iubim pe 
oricine, ci iubim şi aici o să vină cuvântul magic; iubim pe cine 
cunoaştem. 

Iată deci o interdependenţă între cunoaştere şi iubire. 

Ne iubim părinţii, copiii, soţia, pentru că ei sunt oamenii pe care îi 
cunoaştem cel mai bine. Ii cunoaştem cel mai bine (raportat la cunoaşterea 
pe care o avem faţă de ceilalţi oameni), pentru că am petrecut foarte mult 
timp cu ei, am ajuns să-i înţelegem oarecum, înţelegere şi cunoaştere care 
ne dau încredere în ei (de obicei). 

Prietenii îi iubim pentru că-i cunoaştem. 

Soţia o iubim cel mai mult pentru că pe ea am ajuns să o cunoaştem 
foarte bine, am ajuns să-i cunoaştem spaţiul ei intim, trupul fizic, gânduri, 
sentimente de obicei mai ascunse, şi ea ne iubeşte pentru că ajunge să ne 
cunoască în aceeaşi măsură. 

Iubirea pe care o aveam pentru cei din jur nu ţine cont de defectele 
corpului fizic. Odată ce ajungem să-i cunoaştem din ce în ce mai profund 
(gânduri, emoţii), ajungem să-i iubim. Să ne amintim în acest sens 
povestea "Frumoasei şi Bestiei” care ne demonstrează din plin acest lucru. 

E clar că nu iubim corpul fizic al unei persoane (faţă de acesta simţim 
altceva: atracţie fizică, în cazul relaţiilor dintre persoane de sex opus şi 
indiferenţă faţă de persoane de acelaşi sex), ci o iubim pe ea ca fiinţă (care 
presupune mai mult decât corpul fizic). 

Astfel că putem afirma că putem ajunge să iubim orice suflet dacă 
ajungem să-l cunoaştem şi cu cât îl cunoaştem mai bine (sau avem această 
impresie) în părţile sale mai intime (în gândurile şi planurile sale mai 
personale, în frământările lui interioare), cu atât îl iubim mai mult. 

Cunoaşterea se face în primul rând prin comunicarea cu sine însuşi şi cu 
cei din jur. Dacă iubim pe cineva şi dintr-o dată se întrerupe comunicarea cu 
acel cineva, sau dintr-o dată începe să se comporte într-un mod pe care noi 
nu l-am cunoscut, avem impresia că nu-l mai cunoaştem, că e un străin 
pentru noi, că nu-l mai iubim. De ce aceasta? Pentru că la un moment dat 
am întrerupt comunicarea. 

Cunoaşterea şi iubirea pe care o are şi o simte marea masă a oamenilor e 
una de suprafaţă, e o cunoaştere a aparenţelor, care determină o iubire a 
lor: iubim ceea ce cunoaştem cel mai bine. 

Dar aparențele, formele se schimbă continuu, neîncetat şi atunci pentru a 
putea menţine iubirea pe care o avem la un moment dat pentru o persoană 
anume, ar trebui să întreţinem tot timpul comunicarea cu ea pentru a afla 
ce s-a schimbat în ea, spre a ne reactualiza cunoaşterea, spre a ne 
reactualiza această iubire pentru aceea persoană. 

Dacă nu vom reuşi să realizăm acest lucru iubirea va dispare inevitabil. 

Când dispare comunicarea, cunoaşterea pe care oamenii o au despre 
persoană pe care o iubesc nu se mai actualizează. Dar aceea persoană se 
schimbă, fie că vrea, fie că nu vrea, pentru că totul se schimbă necontenit 
în jurul nostru. 

Când se întrerupe comunicarea, cunoaşterea pe care cineva o are despre 
o anumită persoană nu mai e actuală (gânduri, emoţii pe care i le credea 
proprii, acum nu îi mai sunt) şi persoana în cauză îi apare ca un străin: nu o 
mai iubeşte. 

Pentru a o iubi din nou (indiferent cât de mult s-a schimbat) trebuie să 
ajungă la o cunoaşte din nou foarte bine, la o cunoaşte cum e acum. Dacă 
se va ajunge la această cunoaştere, se va ajunge din nou la iubire. 


Dar există şi o altă iubire, există şi o altă cunoaştere. Există cunoaşterea 
esenței fiinţei, a faptului că toate fiinţele sunt făpturi divine, sunt fraţi şi 
surori ale noastre, sunt părţi ale Intregului. 

Această cunoaştere a esenței, a unităţii tuturor lucrurilor, generează 
bineînţeles o iubire, şi nu o iubire oarecare, nu o iubire a aparenţelor, ci o 
iubire de esenţă, o iubire profundă pentru toate fiinţele: iubirea adevărată. 

Ajungem să le iubim pentru că ajungem să le cunoaştem esenţa, partea 
de dincolo de aparenţe, partea care rămâne neschimbătoare, partea lor de 
divinitate. 

Această parte sunt ele, fiinţele. Şi ele sunt eterne. 

Această iubire provenită din cunoaştere profundă, nu o să dispară: 
divinul, infinitul, misterul nu se schimbă, ele vor rămâne întotdeauna. 
Întotdeauna vom simţii Divinul, întotdeauna va fi un Infinit, întotdeauna va 
rămâne un Mister. 

Această cunoaştere a esenței lumii, o putem dobândi fiecare din noi, dacă 
ne oprim puţin din iureşul vieţii nebune şi privim spre Divin, privim spre 
Fiinţă, spre Eternitate, dacă privim Misterul. 

Atunci dacă vom privi atent lumea vom vedea UNITATEA, vom cunoaşte 
că facem parte din TOT şi el face parte din noi. 

Această cunoaştere a esenței realului, această mare cunoaştere care 
pentru filozofi constă în a realiza că nu cunoşti mai nimic, noi cu alte vorbe 
o putem denumi o recunoaştere a existenţei Misterului, şi oare nu este 
Misterul esenţa Vieţii? 

Atingerea acestei cunoaşteri naşte în noi iubirea de toţi şi de toate, 
iubirea existenţei, a misterului, iubirea tuturor fiinţelor, pentru că acum le 
cunoaştem aşa cum sunt ele în esenţa lor: sunt viaţă, sunt divine, sunt un 
MISTER, şi o să le iubim deci precum sunt în realitate: pline de freamăt, cu 
scânteieri divine , eterne şi încărcate de mister. 

Această cunoaştere de esenţă e valabilă pentru toate fiinţele, e valabilă 
pentru tot universul şi deci şi iubirea care se naşte din ea e una 
UNIVERSALĂ şi NEPIERITOARE, deoarece cunoaşterea pe care se sprijină va 
fi întotdeauna aceeaşi: 


- există întotdeauna UNITATEA, 
- rămâne întotdeauna MISTERUL, 
- nu dispare niciodată FIINŢA. 


Cunoaşterea de esenţă e cunoaşterea Misterului: practic ce ştim noi 
despre Fiinţă: că e infinită, că e nemărginită, că e eternă..., iar această 
cunoaştere a imensităţii ne face să ne umplem de fior, să fim pătrunşi de 
uimire, să cădem în extaz, să iubim..... 

În astfel de momente vedem că doar simțind Divinul, Infinitul, Misterul cu 
ultima coardă a fiinţei noastre lăuntrice, integrându-ne astfel în Unitate şi 
Eternitate putem cunoaşte şi iubi cu adevărat! 


4. Acţiunea justă 


A. POSTUL 

Postul e menit a rupe automatismele, a rupe mecanicitatea existenţei, 
pentru a ne pune pentru un moment în contact cu ceea ce e dincolo de 
această schimbare mecanică: imuabilul! 

Postul e menit să creeze o revoluţie a vechilor automatisme, maşina 
noastră psihico-fizică e luată de el prin surprindere. Şi ca orice revoluţie, şi 
postul aduce NOUL. Postul înseamnă o întrerupere a unui automatism, a 
unei mecanicităţi, astfel că putem vorbii de post de gândire, de judecată, de 
mişcare, de vorbă, de mâncare...... 

El e o deranjare legitimă a sistemului de gândire propriu, e o întrebare 
firească la care trebuie să căutăm răspuns: ce se întâmplă dacă mă opresc 
puţin din această veşnică mişcare automată de gânduri şi acţiuni ? 

Astfel că, trebuie să ţinem posturi de judecată. Există în psihicul nostru 
tendinţa de a privii lumea static, de a o încadra în anumite tipare şi a nu o 
mai scoate de acolo, de a ignora dinamica lumii, schimbarea, de a refuza să 
vedem că totul este în mişcare. 


Noi ne putem înşela şi ne înşelăm sigur în mai multe sau mai puţine 
judecăţi pe care le emitem la adresa a ceea ce ne înconjoară, sau a ceea ce 
suntem. Ştim că cu cât cunoaştem mai bine condiţiile mediului în care trăim 
cu atât ne adaptăm mai bine, şi ne merge mai bine. Dar mediul întotdeauna 
e nou pentru că totul se schimbă (mai încet sau mai repede) în jurul nostru 
în fiecare moment. Cu asta sigur sunteţi de acord. 

Noi trebuie deci să ne reactualizăm judecata faţă de ce ne înconjoară în 
fiecare moment, nu?... O facem? 

Ştim deci că e posibil şi necesar acest lucru, câteva avantaje ale acestei 
acţiuni le-am expus mai înainte. 

Dar pentru a găsi mai multe vă invit la un post de judecată: să privim 
lucrurile şi din alte puncte de vedere decât cele cu care ne-am obişnuit 
(care au devenit automatisme), din cât mai multe puncte de vedere. 

Vrem să înţelegem oamenii: să ne punem în locul lor. 

În timpul acestui post, să renunţăm total la prejudecăţi, la fel cum 
renunţăm la mâncare în postul obişnuit; şi să încercăm să privim orice idee 
sau informaţie nouă pe care o întâlnim, ca posibilă, să încercăm să găsim 
argumente pentru care informaţia aceea ar fi adevărată (să fim optimişti, să 
punem binele în faţă). Abia apoi să căutăm argumente împotriva ei şi la 
urmă să tragem o concluzie din care să iese o nouă judecată. 

Iată deci cum dintr-un post de judecată (renunţarea pentru o perioadă de 
timp la prejudecată) se poate naşte o nouă judecată, un nou mod de a privi 
lumea, de preferat cât mai apropiat de realitate. 

Dacă vom prelungi postul acesta, ne vom reactualiza tot mereu viziunea 
asupra lumii apropiind-o încet, încet de realitate. Vom începe să judecăm 
lucrurile (aceasta în cazul că vom considera necesar să le mai judecăm) aşa 
cum sunt, nu cum vrem noi să fie. 

Dar acest "aşa cum sunt” dintr-un anumit moment se va schimba în 
momentul următor, mai mult sau mai puţin. 

Să ţinem deci pasul cu schimbarea. 

Să ţinem post de judecată. 


Să vorbim acum puţin de postul de grabă. 

Întotdeauna ne grăbim. Ne grăbim să tragem concluziile, ne grăbim să 
judecăm, ne grăbim să ajungem undeva, ne grăbim să vrem ce vrea 
majoritatea fără a ne întreba dacă ce vrea majoritatea e un bine, ne grăbim 
în cercetarea lumii, vedem doar aparențele. 

Totul în jurul nostru merge foarte repede. Toată lumea se grăbeşte: 
"atunci de ce să nu ne grăbim şi noi ?” gândesc oamenii grăbiţi. 

Iar cei calmi, cei care au gustat puţin din linişte şi pace le răspund, aşa 
mai mult în gând: UNDE ? 

Unde ne grăbim ? 

Ne duce puhoiul cu el, ne trage mulţimea după ea, şi ea se îndreaptă spre 
râpă. Noi ne grăbim să o urmăm. Nu ne întrebăm: UNDE ?, unde ne duce 
puhoiul, unde ne duce mulţimea ? 

Chiar avem nevoie să mergem şi noi unde merge ea, chiar trebuie să ne 
grăbim să gândim ca şi ea ? 

Nu-i raţional doar a merge cu mulţimea aşa doar de dragul de a nu sta. 
Trebuie să ne oprim pe loc, să ţinem un post de grabă şi să ne întrebăm: 
Unde mă duc ? Unde mă duce mulţimea ? Mă duce bine, sau mă trage după 
ea în groapă? 

"Ingustă este calea şi strâmtă este poarta ce duce la viaţă dar largă e 
calea şi mare poarta ce duce la pierzare”. 

Să ţinem un post de grabă şi să nu ne mai grăbim, măcar o oră din două 

zeci şi patru, să stăm şi să chibzuim unde mergem, şi dacă e nevoie să 
mergem într-adevăr acolo; de ce gândim cum gândim, oare nu ne-am 
grăbit să tragem concluziile ? 

Să reanalizăm tot ce ştim despre lume. Oare nu ne-am grăbit să tragem 
concluziile, nu ne-am grăbit să copiem gândirea unei mulţimi (mai mari sau 
mai mici) fără a analiza noi înşine, prin noi înşine, lucrurile în profunzimea 
lor cea mai intimă ? 

Oare nu ştim că aparențele înşeală ? 

Dacă suntem atei să ne întrebăm: oare nu ne-am grăbit să spunem că nu 
există “dumnezeu”, că nu există “suflet”, că nu există "viaţă dincolo de 
moarte”? 

Ce este “dumnezeu”? Ce este “sufletul”? Am cercetat noi oare profund 
pentru a găsi răspuns la aceste întrebări? 

Oare nu ne-am grăbit să tragem concluzii? 

Dacă suntem dintre aceia care considerăm că doar banul e important în 
viaţă, oare nu ne-am grăbit la concluzii, fără să analizăm ce este viaţa şi ce 
este banul? 

Dacă suntem credincioşi de o anumită credinţă, oare nu ne-am grăbit să 
susţinem sus şi tare că credinţa noastră (ortodoxă, catolică, musulmană, 
hindusă ...) e singura şi unica adevărată? Am căutat oare vreodată să ne 
cunoaştem credinţa în profunzime, să cunoaştem ce este Adevărul? 

Oare nu vrem să cunoaştem lumea aşa cu e ea, fără a o confunda cu idei 
şi judecăţi pe care în graba noastră neîncetată le-am preluat copiindu-le 
automat de la mulţime, copiind concepţiile sociale, religioase, economice, 
ale acesteia? 

Să ţinem deci măcar o oră pe zi un astfel de post de grabă, să ne aşezăm 
liniştiţi, şi să cercetăm în amănunt, fără nici o grabă “ştiinţa” pe care o 
avem despre lume (despre cine suntem, despre ce este religia, filozofia, 
nemurirea, viaţa...). 

Şi uite aşa cu puţin post de grabă ţinut din când în când (un fel de 
amintire de sine) o să ne apropiem tot mai mult de realitate, de ceea ce 
este; nu de ceea ce credem că este, dar nu este. 

Şi dacă singura bâtă care ne poate lovi şi singura floare care ne poate 
răsplăti e cea care este, (nu cea care credem că este şi ea de fapt nu este), 
e vădită necesitatea de a ţine acest post de grabă cât mai des şi a ne 
apropia gândirea astfel de realitate, de ceea ce există. 

Ţinând un astfel de post poate vom vedea că în psihicul nostru sunt foarte 
multe moduri greşite de gândire referitoare la realitate, moduri de gândire 
care ne prezintă realitatea altfel decât este, fapt ce inevitabil ne duce la 
suferinţă. 

Pentru a scăpa de suferinţă este necesar deci să demarăm o cercetare 
atentă a psihicului nostru pentru a identifica aceste moduri greşite de 
gândire aceste “păcate”: orgoliul, mânia, invidia, frica, lăcomia, lenea, 
desfrâul, tristeţea, iubirea de arginti ... Trebuie să căutăm a înţelege de ce 
sunt greşite aceste moduri de gândire şi de ce ar fi util şi avantajos pentru 
noi să le înţelegem şi să le eliminăm din psihicul propriu. 

B. VISUL 

Un instrument util în acest sens pe lângă o analiză atentă şi adâncă, 
zilnică a psihicului propriu, îl constituie şi studiul viselor, asta deoarece cum 
spunea Evagrie Ponticul: 

"Vom cunoaşte astfel semnele nepătimirii: ziua după gânduri, noaptea 
după vise”. 

Visele sunt un fel de pârâtori, de trădători ai psihicului nostru, ele ne 
arată fără tăgadă cum e firea noastră cea mai intimă. 

Lucrând în mod constant asupra psihicului nostru, încercând să înţelegem 
modurile greşite de gândire din el, vom ajunge cu timpul să-l transformăm 
şi să eliminăm din el o mare parte din aceste gânduri. Un indicator al 
succesului sau insuccesului în acţiunea sus numită, îl reprezintă visele. 

De exemplu dacă ajungem să înţelegem şi să eliminăm într-o mare 
măsură mânia, astfel încât aceasta să nu se mai manifeste în starea de 
veghe, dar în starea de vis descoperim că acest mod de gândire continuă să 
se manifeste înseamnă că mai avem de lucru, mai sunt încă aspecte ale 
mâniei pe care trebuie să le înţelegem. 

De aceea este recomandabil să avem un jurnal al viselor şi să facem un 
studiu temeinic al acestora. 

Prin visuri putem de asemenea să primim răspunsuri la întrebări care ne 
frământă, răspunsuri sub formă de simboluri care trebuie descifrate, sau 
răspunsuri mult mai directe. 


Şi dacă tot vorbim de vise e necesar să amintim că în vis putem 
experimenta aşa numita stare de vis treaz sau de VIS CONȘTIENT, adică o 
stare în care conştientizăm faptul că visăm, atunci când visăm şi din acest 
moment putem conduce visul conştient după voia noastră. 

Tehnica pentru a obţine această stare foarte plăcută şi utilă pentru 
cunoaşterea naturii noastre interioare e simplă: ne întrebăm pentru o 
anumită perioadă de timp (cel puţin două săptămâni) cât mai des posibil 
atunci când suntem în starea de veghe: "acum sunt în vis sau în realitate ?” 
şi imediat verificăm sărind în sus cu intenţia de a zbura, sau ne tragem pur 
şi simplu de un deget şi ne spunem: dacă o să mi se alungească degetul 
sau dacă o să zbor e pentru că visez. 

După un timp această întrebare cu verificarea de rigoare va deveni un 
automatism, şi cum în vis facem de obicei ce facem în timpul zile, într-un 
vis ne vom trezi numai că ne punem întrebarea şi verificând constatăm cu 
surprindere că degetul ni se alungeşte sau că putem zbura. În acel moment 
automat devenim conştienţi că visăm putând a zice despicat în vis fiind: uite 
acesta este visul meu! Odată treziţi în vis putem pune anumite întrebări şi 
vom primi răspunsuri directe sau sub forma unor simboluri de la diferitele 
personaje care apar în visul nostru (sau pe care le putem chema atunci, ca 
de exemplu "îngerul păzitor”), sau putem zbura, sau putem explora, 
această realitate deloc nouă pentru noi (visul) cu deosebirea că acum o 

facem conştient: cu o conştiinţă foarte apropiată de conştiinţa pe care o 
avem în starea de veghe. 

Acest exerciţiu e recomandat a se face paralel cu exerciţiul de amintire de 
sine care va fi dat la capitolul Meditaţia. 

Vedem astfel că explorarea şi studiul viselor este un foarte bun 
instrument pentru a ne cunoaşte mai bine. 

Vedem de asemenea că analiza modurilor noastre de gândire şi 
identificarea greşelilor de raţionament din acestea (mânia, orgoliul, frica ...) 
ne duce în final la a elimina sursa durerii din psihicul propriu. 


Tot în sensul cunoaşterii de sine e util să experimentăm ceea ce se 
numeşte DEDUBLARE ASTRALĂ: "desprinderea corpului energetic” 
(“corpului astral”, a "sufletului”...) de trupul fizic. 

Acest tip de experienţă a fost trăită de foarte mulţi oameni fie că şi-au 
propus în mod conştient să o realizeze şi pentru aceasta au făcut diferite 
practici; fie în mod spontan, chiar dacă nu şi-au propus acest lucru: prin 
dedublări spontane, în stare de hipnoză, sau prin fenomenul ce se numeşte 
"Near Death Experience” (NDE), adică "experienţa morţii apropiate”. 

Ceea ce este util să ştim în primul rând în legătură cu "dedublarea 
astrală”, e că aceasta e un fenomen natural (e o experienţă specifică visului) 
pe care îl trăim fiecare dintre noi (conştient sau nu) de fiecare dată când 
mergem în dormitor. 

În acele momente de tranziţie de la starea de veghe la starea de vis noi 
împreună cu ceea ce în mod esoteric este "denumit corp astral sau 
energetic” (corpul specific pe care ni-l percepem ca atare în vis fiind) "ne 
desprindem” de corpul fizic şi "plutim în atmosfera astrală a planetei” (în 
lumea specifică visului). În această "dimensiune astrală” au loc deci visele 
noastre. Deci de fiecare dată când visăm noi trăim un "fenomen de 
dedublare”, fiind  *desprinşi” de corpul fizic (de maniera specifică 
fenomenului oniric). Depun mărturie în acest sens toţi cei care au trăit acest 
fenomen, precum şi "clarvăzătorii” şi diferiţii aşa zişi “inițiați” (cunoscători ai 
misterelor esoterice ale existenţei). 

Prin urmare nu are nici un rost să ne fie teamă să trăim un astfel de 
fenomen, având în vedere că el este un proces natural pe care îl trăim în 
fiecare seară doar că până acum nu l-am conştientizat ca atare (e deci o 
formă particulară de visare - un vis cu o temă specifică "dedublării”). 

Dacă ar fi să facem o comparaţie, pentru a înţelege mai bine fenomenul, 
ar fi ca şi cum am trece de foarte multe ori pe o uşă, fără să conştientizăm 
niciodată (datorită gândurilor pe care le purtăm) când trecem pe acea uşă. 
La un moment dat însă ne propunem să conştientizăm toate mişcările pe 
care le facem când trecem prin acea uşă şi atunci conştientizăm că am 
trecut prin acea uşă. 

La fel şi cu “dedublarea”, trebuie doar să fim atenţi când se apropie 
somnul (“ne apropiem de uşă”) pentru a surprinde "desprinderea noastră de 
trupul fizic” (trecerea din starea de veghe spre cea de vis) şi a o 
conştientiza. 

Foarte simplu nu?, uşor, şi lipsit de pericole! 

Concret, astfel mai întâi trebuie să ne punem în pat, să ne întindem într-o 
poziţie cât mai comodă dar nu foarte comodă (ca să nu adormim prea 
repede). Această poziţie poate să fie aşa numită poziţie de "decubitus 
dorsal”: întinşi pe spate, cu mâinile pe lângă trup, picioarele şi călcâiele 
alipite, vârfurile picioarelor uşor depărtate. 

Apoi după ce am găsit cea mai confortabilă poziţie trebuie să încercăm să 
nu ne mai mişcăm deloc şi să fim atenţi, să ne spionăm propriul somn. 

Când vor apare primele imagini ale visului, fără ezitare să încercăm să ne 
ridicăm din pat. Vom avea senzaţia atunci că ne "desprindem” de trup. 
Odată "desprinşi” vom putea să inspectăm lumea (specifică visului), “să 
mergem unde vrem” (de o manieră onirică - adică subiectivă), doar 
gândindu-ne la acel loc, sau “să conversăm cu entităţi spirituale” (datorită 
naturii specifice stării de vis în el ne putem "întâlnii” cu cine vrem noi) care 
"ne-ar putea ajuta” pe drumul nostru spiritual (de exemplu cu "îngerul 
păzitor” sau alţi “maeştrii” pe care odată "desprinşi” îi vom chema "să vină 
să stea de vorbă cu noi”). 

De reţinut însă că ceea ce vom vedea în "dedublarea astrală” nu este în 
general decât doar o simplă proiecţie a minţii noastre care în "atmosfera 
astrală” (onirică) are putere creatoare. De aceea se recomandă maximă 
precauţie în interpretarea acestor experienţe. 

Pentru a putea conştientiza “desprinderea”, putem să ne concentrăm 
asupra sunetului ANAHAT, acel sunet interior făcut de trecerea energiilor 
prin trup, sau asupra unei mantre (ca de exemplu mantra OM, sau mantra 
MARAUM) pe care o vom pronunţa uşor mental sau cu voce tare (astfel: 
00000000mmm, respectiv maaaaarrrrrrraa-aaauuuuummm) după caz (dacă 
mai este cineva în cameră cu noi care ar putea fi deranjat de mantralizarea 
noastră). 

Vom continua această concentrare până vom auzi un ţiuit mai puternic, 
sau până vom avea o senzaţie de vibraţie în tot trupul, sau până vom şti 
sigur, (simţim, intuim), chiar dacă nu apare nici ţiuitul, nici vibrația, că 
putem “să ne desprindem”. În acel moment să ne ridicăm plini de încredere. 
Nu ne vom imagina că ne ridicăm, ci ne vom ridica de-a dreptul. 
Perseverând vom reuşi. Unii reuşesc după câteva încercări, alţi doar după 
câteva luni, dar cu perseverenţă oricine reuşeşte. Succes ! 

III. MEDITAŢIA 


1. Legea fundamentală a psihicului 


Psihicul nostru se supune şi el unor legi. Una din cele mai importante 
poate fi redată astfel: 

1. Mai multe gânduri asociate într-un sistem de gândire, în care există o 
reţea de legături şi interdependente între gândurile componente (legături 
corecte sau incorecte) formează un program psihic de conducere, care 
determină o acţiune de un anumit tip şi nu de altul. 

2. Aceste programe de conducere sunt motivațiile, explicaţiile, pe care le 
dă o fiinţă pentru acţiunile sale. 

3. Majoritatea acestor programe de gândire sunt programe previzionale 
(aşteptări) care în baza unor cunoştinţe pe care le folosesc ca date de 
intrare, pe care apoi le prelucrează (fac diferite conexiuni cu ele) încearcă 
să previzioneze viitorul şi să dea o direcţie acţiunii noastre. 

4. Toate acţiunile au ca motivaţie conştientă sau subconştientă un astfel 
de program previzional: facem ceva şi nu altceva, acţionăm într-un fel şi nu 
în altul pentru că aşteptăm să se întâmple ceva, aşteptăm ca prin acţiunea 
respectivă să câştigăm ceva, aşteptăm să ne meargă mai bine (binele 
înseamnă ceea ce e avantajos, favorabil, util). 

5. Un astfel de program previzional precede absolut orice acţiune; orice 
acţiune se face pe baza unui sistem de gândire. 

6. În cadrul fiecărui astfel de sistem psihic gândurile componente, pot fi 
legate între ele în mod corect sau incorect, pot avea loc raționamente 
corecte sau incorecte. O legătură corectă e una care corespunde cu 
realitatea, reflectă realitatea aşa cum e ea. O legătură incorectă e 
contrariul. Deci aceste programe previzionale de care vorbeam pot fi 
adevărate sau false după cum corespund sau nu cu realitatea. 

Sunt adevărate când printr-un anumit tip de acţiune generată de un 
anumit program previzional se obţine ceea ce s-a prevăzut a se obţine, şi 
false invers. 

7. Noi trebuie să analizăm toate aceste programe previzionale pentru a 
vedea dacă sunt adevărate sau false, dacă aşteptările noastre legate de o 
anumită acţiune sunt posibil sau nu a se realiza. De exemplu, dacă ne 
aşteptăm să culegem pere din prun înseamnă că avem în psihic un program 
previzional fals care o să ne ducă la suferinţă, deoarece nu vom fi capabili 
să ne adaptăm optim realităţii cu care ne confruntăm. 

De aceea trebuie să medităm profund asupra motivatiei mentale, a 
oricărei acţiuni a noastre (a ne mânia, a fi orgolioşi, a vrea bani, a iubi, a ne 
îndrăgosti, a mânca, a sta, a fi violent...) pentru a vedea dacă ne este 
favorabilă şi utilă în cel mai înalt grad, spre a vedea dacă acţiunea care se 

va declanşa, pornind de la motivaţia respectivă, va avea într-adevăr efectele 
dorite de noi şi de toată lumea: pacea, liniştea, fericirea, iubirea. 

8. Majoritatea acestor motivații ale acţiunilor actuale sunt false, sunt nişte 
iluzii, nu corespund cu realitatea şi acţiunea declanşata de ele, nu ne aduce 
ceea ce dorim: pace, linişte, fericire, chiar dacă noi credem contrariul când 
începem acţiunea. Dar rezultatul se vede la sfârşit şi acesta e de obicei 
suferinţa. 

Aceste motivații (aşteptări) sunt bazate pe raționamente false care 
adaugă unei acţiuni posibile oarecare, un efect fals din necunoaştere. 
Făcând acţiunea (mânie, orgoliu, lăcomie, lene, desfrâu, frică, ...) şi 
aşteptând binele, cel mai adesea descoperim că acţiunea bazată pe 
raţionamentul luat în calcul nu ne-a dus la rezultatul scontat: fericire, 
linişte..., deci a fost un raţionament fals care a considerat pentru anumite 
cauze efecte false, care nu corespund cu realitatea, cu adevăratele efecte 
pe care le generează cauzele respective. 

9. Acţionând vedem că am raţionat fals şi că ne alegem cu ce ne-am ales: 
cu altceva decât ne-am aşteptat, cu răul: ceea ce nu ne este util, ceea ce 
nu ne este favorabil, dar e prea târziu: acum suportăm consecinţele: 
nefericire, nelinişte, stres, angoasă, tulburare... 

10. A preveni o boală e mai uşor decât a o trata. Tot aşa, a preveni, a 
căuta să eliminăm din psihic raţionamentele false înainte de a acţiona pe 
baza lor, e mai uşor decât a căuta să eliminăm efectele pe care acestea le 
vor provoca prin acţiune (răul). 

Această eliminare se face prin meditaţie, prin analiză conştientă şi 
profundă a modurilor noastre de gândire. 


2. Meditaţia 


A medita înseamnă a cugeta adânc asupra unui lucru, a reflecta profund 
asupra lui, a examina ceva din cât mai multe puncte de vedere posibile, a 
studia pentru a ajunge să cunoaştem esenţa a ceea ce ne înconjoară şi a 
noastră înşine. 

A cugeta deci adânc asupra unui fenomen şi tot ce ne ajută pentru a 
putea să facem această acţiune se numeşte meditaţie. 

Scopul meditaţiei este de a pătrunde în esenţa tuturor fenomenelor, a 
ajunge să cunoaştem Adevărul sau cum e denumit acesta în Orient: Satorii, 
Vid iluminator, Shamadi, Tao. Meditaţia e a pătrunde în profunzimea 
lucrurilor şi e evident că aceasta nu se poate face aşa dintr-odată. Meditaţia 
este un proces şi necesită multă tenacitate, răbdare, muncă şi efort 
conştient. 

Există meditații şi meditații. 

Putem să medităm, să încercăm a înţelege în profunzime fenomenul 
religios sau un anumit sistem filosofic sau fizica sau structura corpului uman 
(biologia). Pe măsură ce facem acest lucru ne apropiem de esenţa tuturor 

acestor fenomene şi vedem că ele se întrepătrund şi că toate ne conduc la 
urmă către limitele de înţelegere ale minţii obişnuite, ne conduc la noţiunile 
de “Dumnezeu”, de infinit, de fiinţă, de univers cuantic, de ceva care parcă 
ne scapă înţelegerii... 

Vedem astfel că toate acele meditații asupra unor fenomene aparent 
distincte ne conduc spre necesitatea de a înţelege mai în profunzime viaţa, 
lumea, fiinţa, de a înţelege esenţa tuturor lucrurilor, de a înţelege ce este 
viaţa, ce este Vidul, ce este spaţiul, ce este TAO? 

Pentru a putea să pătrundem puţin câte puţin în esenţa unui fenomen 
avem nevoie de concentrare, adică de o centrare în jurul unui centru, 
acest centru fiind fenomenul supus studiului. Vedem astfel că unii oameni 
au o capacitate de concentrare mai mare, alţii mai mică. 

Concentrarea depinde în mare măsură de cât de bine am înţeles 
necesitatea înţelegerii fenomenului cercetat, de cât de clar ne este acest 
obiectiv. Legat de aceasta există o povestire budistă în care un ucenic îl 
întreabă pe maestrul său, când o să ajungă şi el să cunoască VIDUL 
ILUMINATOR. Maestrul îl ia, îl prinde cu putere şi-l bagă cu capul într-un 
butoi cu apă şi îl ţine acolo până ce ucenicul dă semne evidente că este pe 
cale să se înece. Atunci îl scoate şi îi spune în timp ce ucenicul trăgea din 
toate puterile trupului său aer în piept: când necesitatea de-a cunoaşte 
Vidul va fi la fel de mare ca şi necesitatea pe care ai avut-o, sub apă fiind, 
de a respira, atunci îl vei cunoaşte. 

Revenind din lumea mistică a Orientului; aparent de neînțeles pentru 
mintea occidentală, e necesar să mai precizăm câte ceva despre unele 
aspecte ale concentrării. Astfel, dacă avem ca obiectiv să învăţăm ceva 
(fizică, biologie, astronomie, filosofie...) sau să realizăm noi ceva (să 
construim ceva, să creăm ceva: picturi, poezii, opere literare...) va trebui să 
acţionăm în direcţia respectivă şi vom atinge obiectivul propus cu atât mai 
repede cu cât capacitatea noastră de con_centrare asupra obiectivului dat, 
capacitatea noastră de a ne aduna toate forţele asupra unui obiectiv la un 
moment dat, e mai mare. 

De exemplu, vrem să învăţăm pentru un examen, să zicem la chimie. 
Pentru aceasta, să zicem, e necesară o acţiune concentrată asupra acestui 
obiectiv de 15 ore. În acest caz noi avem mai multe posibilităţi: 

- să învăţăm materia în 2 luni de exemplu, dar învăţăm foarte puţin de 
fiecare dată. 

- să învăţăm într-o săptămână, de exemplu, în 5 zile, câte 3 h în fiecare 
zi. 

- să învăţăm într-o zi timp de 15 ore. 

Varianta pe care o să o alegem depinde în mare măsură, de capacitatea 
noastră de concentrare şi focalizare asupra unui obiectiv. 

A înţelege esenţa unor fenomene precum religia sau filosofia sau viaţa... 
nu este ceva diferit de procesul descris mai sus. Vom atinge acest obiectiv 
cu cât acţiunea noastră se va îndrepta mai mult asupra acestui lucru, cu cât 
ne vom concentra mai mult asupra acestor fenomene. 

Cu cât e mai mare puterea de concentrare, cu atât mai repede vin 

rezultatele. Să presupunem astfel că vrem să medităm spre a înţelege ce 
este mânia sau orgoliul sau frica pentru că am stabilit că această acţiune 
este necesară pentru a elimina aceste moduri greşite de gândire din psihicul 
nostru, spre a ne merge mai bine. Cu cât ne vom concentra mai mult, cu 
cât acţiunea noastră va fi îndreptată mai mult spre acest scop, indiferent că 
stăm liniştiţi pe pat sau pe fotoliu sau suntem în tren sau la servici etc. cu 
atât mai repede vom atinge acest obiectiv. 


Acestea fiind spuse, devine evident faptul că mintea trebuie antre-nată să 
se concentreze, deoarece, pe lângă capacitatea înnăscută de concentrare, 
diferită de la individ la individ, concentrarea se învaţă. 

La fel cum antrenăm muşchi pentru ca aceştia să devină mai puternici, la 
fel trebuie să antrenăm mintea, prin diferite exerciţii, pentru a ne concentra 
din ce în ce mai bine. Aceste exerciţii s-ar putea împărţi în două categorii: 


A. EXTERIOARE: ne concentrăm asupra unui punct oarecare din spaţiu 
sau asupra unui sunet anume şi menţinem mintea concentrată asupra 
acestora cât mai mult timp posibil, fără a o lăsa să se sustragă şi să se 
gândească la altceva. Pentru ca acest exerciţiu să fie eficace, el trebuie să 
fie făcut cât mai des posibil (dacă se poate zilnic) şi pentru perioade din ce 
în ce mai lungi. 

În această categorie se include concentrarea asupra vyantrelor (figuri 
geometrice), asupra flăcării unei lumânări, asupra mantrelor. 

Mantra este un cuvânt de origine sanscrită şi înseamnă cuvânt cu putere. 
Ea poate cuprinde fraze ca de exemplu: OM MANI PADME HUM sau GATHE, 
GATHE, PARAGATE, PARASAMGATE, BODI, SWAHA. Aceste fraze sunt 
preluate de asemenea din sanscrită şi au fiecare o semnificaţie pe care o 
puteţi găsi dacă o veţi căuta (de exemplu a doua spune: s-au dus, s-au dus, 
toate s-au dus, conştiinţa, chiar şi iluminarea), dar important pentru 
exerciţiul dat este doar a ne concentra asupra vocalizării lor mentale sau 
fizice. Mintea trebuie să fie obligată a se concentra doar asupra acestor 
cuvinte şi nu trebuie lăsată a se gândi la nimic altceva. Pe post de mantră 
poate fi orice cuvânt (nu neapărat sanscrit) sau doar litere (I, E, O, U, A, M, 
S sunt cele mai folosite) sau construcţii de astfel de litere IS, ES, ... sau IN, 
EN... sau IM, EM..., important este doar ca atunci când le vocalizăm mental 
sau cu voce tare, să ne concentrăm atenţia exclusiv asupra lor, să nu lăsăm 
mintea (gândul) să zboare aiurea. 


B. INTERIOARE. Nu se poate face o delimitare netă între exerciţiile 
“interioare” şi cele “exterioare” pentru că acestea se întrepătrund, dar în 
cazul celor interioare nu se mai foloseşte concentrarea pe nici un stimul 
exterior (lumini, sunet, figuri...), ci ne concentrăm, după ce eliminăm 
bruiajul exterior, asupra unor sunete interioare sau asupra unor simboluri pe 
care le construim mental prin imaginaţie (de exemplu un triunghi...) şi 
concentrăm mintea doar asupra menţinerii acestui simbol în vizorul atenţiei, 

fără a o mai lăsa să fie sustrasă de alte gânduri. Dacă se întâmplă să fim 
totuşi furaţi de anumite gânduri, imediat ce constatăm acest lucru, să 
revenim asupra obiectului concentrării, pentru că acesta este scopul 
exerciţiului: întărirea capacităţii de concentrare a minţi. 

Simbolurile (pe care le construim interior) pot fi şi dinamice: o piramidă 
care se mişcă de exemplu. Pentru întărirea capacităţii de concentrare putem 
folosi şi vizualizarea. De exemplu ne concentrăm mintea obligând-o să 
vizualizeze întregul proces ce se derulează de la punerea unei seminţe (să 
zicem de măr) în pământ. “Vedem” astfel cum sămânţa încolţeşte, cum un 
vlăstar iese la suprafaţa pământului, ne imaginăm condiţiile de acolo 
(primăvară, ploaie...), vedem cum acesta creşte şi se întăreşte, cum se 
desprind ramurile din el, cum apar florile, apoi fructele, cum acestea cad jos 
purtând o nouă sămânță, cum cu timpul mărul îmbătrâneşte şi moare (e 
rupt de vânt, putrezeşte, e tăiat) şi se reîntoarce în pământ. Vedem şi 
procesul de descompunere. În tot acest timp mintea nu trebuie lăsată să se 
gândească la altceva decât la acest proces de vizualizare. Sau, ne putem 
concentra asupra sunetului interior. 

Există un sunet pe care îl fac energiile ce circulă în interiorul corpului 
nostru, pe care în mod normal nu îl auzim. Acest sunet în literatura 
ezoterică se numeşte ANAHAT, şi poate fi auzit dacă, găsind un loc liniştit, 
lăsăm puţin mintea în linişte şi ne concentrăm să auzim acest sunet. El e 
asemănător cu un sâsâit de şarpe sau cu un cântec de greier sau cu un 
fluierat uşor. E foarte plăcut şi poate fi folosit, odată ce-l auzim, ca obiect de 
concentrare a minţii. 


Toate aceste exerciţii de concentrare care au fost date până acum, dacă le 
vom face în mod constant, vom vedea cum ne creşte treptat, capacitatea de 
concentrare asupra unui singur lucru pe o perioadă destul de lungă de timp. 
Dacă la început vom întâmpina dificultăţi în concentrare, fiind tot timpul 
distraşi de diferite alte gânduri, să nu disperăm, e normal. Dar de vom fi 
tenace, vom vedea rezultate semnificative în scurt timp. Timpul de 
concentrare trebuie să crească progresiv de la câteva minute, la câteva zeci 
de minute, la ore şi chiar zile. 

Până acum am dat exerciţii de concentrare, dar acestea sunt doar exerciţii 
pentru a creşte capacitatea minţii de a se concentra. Acestea sunt doar 
exerciţii pregătitoare pentru adevărata meditaţie: a încerca să pătrundem în 
profunzimea lucrurilor. 


În meditaţie un lucru important îl constituie şi postura corpului (asana), 
aceasta trebuie aleasă în aşa fel încât corpul să se poată relaxa. Nu e 
neapărat să fie poziţia lotusului. Ne putem aşeza pe un scaun, pe un fotoliu 
sau ne putem întinde pe pat cu mâinile alipite pe lângă corp şi picioarele 
lipite între ele. Important este ca, coloana vertebrală să fie dreaptă (aceasta 
stimulează o mai bună circulaţie a energiilor subtile) şi să închidem ochii 
pentru a nu fi distraşi de stimuli exteriori. 


161 


Deschiderea Universului 


Acestea fiind date, putem medita pentru a înţelege în profunzime: 
orgoliul, mânia, frica, desfrâul, ataşamentul... (lucruri mai concrete) sau 
asupra vidului, infinitului, spaţiului... (idei abstracte). 

Este recomandabil să se înceapă cu meditaţia asupra lucrurilor mai 
“concrete”. În acest caz, de exemplu, dacă studiem mânia, este util să 
rememorăm o circumstanţă în care aceasta s-a manifestat şi să căutăm să 
înţelegem de ce s-a manifestat, care au fost cauzele, de ce am gândit greşit 
în acele circumstanţe. 

Nu ne vom opri din analiză până nu vom înţelege profund fenome-nul 
(gândul) supus analizei. Cu timpul, fiind tenace, vom vedea că progresăm în 
meditaţiile noastre ajungând să înţelegem din ce în ce mai profund 
aspectele analizate (se recomandă a se începe cu studiul celor şapte păcate 
capitale). Se vor căuta cauze, efecte, inter-conexiuni. 

Concluziile meditaţiilor noastre e recomandabil a fi trecute într-un caiet 
special, pentru a fi reţinute mai uşor şi a putea fi reactualizate şi 
aprofundate mai târziu. Un exerciţiu util, pregătitor pentru meditaţie este şi 
cel al amintirii de sine pe care îl voi descrie în continuare. 


3. Amintirea de sine 


Majoritatea oamenilor acţionează mai tot timpul (98% din el) cu 
conştiinţa “adormită”, din “instinct”, pe pilot automat, acţionează mecanic, 
sub influenţa automatismelor din psihicul lor, (automatisme despre care am 
vorbit) lăsându-se modelaţi de exterior (mediu), fără să opună nici cea mai 
mică rezistenţă. 

Ei nu fac ce vor ei, nu sunt stăpâni pe ei, ci viaţa (exteriorul, 
împrejurările, circumstanţele) îi ghidează şi le dau o direcţie vieţii lor. 
Psihicul oamenilor cuprinde o mare mulţime de automatisme de gândire, 
nişte răspunsuri standard pe care de obicei le-au copiat automat din 
societate şi pe baza cărora acţionează; automatisme de gândire, pe care 
însă nu au stat niciodată să le analizeze spre a vedea dacă sunt corecte, sau 
dacă nu cumva au copiat din instinct de turmă un mod greşit de gândire 
specific societăţii în care trăiesc, mod care o să le provoace suferinţă mai 
devreme sau mai târziu. Psihicul nostru nu este obişnuit, nu a fost învăţat 
de societatea actuală să gândească, să aibă o atitudine critică (în sens 
constructiv) faţă de mediul înconjurător. 

De aceea e necesar un proces de instalare în psihicul nostru a unei 
atitudini de alertă percepţie, de critică constructivă, de triere a informaţiilor 
cu care vine în contact, de analiză lucidă, profundă, a mediului în care se 
află. Pentru aceasta, mai întâi trebuie să ne aducem aminte de noi, cât mai 
des posibil, să ne aducem aminte că mai suntem şi noi printre circumstante, 
că avem şi noi o vorbă de spus, că nu este neapărat să funcţionăm tot 
timpul ca nişte roboţi fără gândire proprie care au copiat automat (eventual 
cu minore ajustări) gândirea societăţii în care s-au născut. Trebuie să 

învăţăm să fim revoluționari, să trecem prin filtrul raţiunii proprii cât mai 
profund posibil toate aspectele sociale, filozofice, religioase, ştiinţifice, 
economice, psihologice, ... cu care ne întâlnim. 

Pentru aceasta este vădit necesar să ne aducem aminte de noi cât mai 
des, focalizându-ne atenţia asupra a 3 aspecte fundamentale: 


1) SPAŢIUL. Să observăm amănunţit ceea ce ne înconjoară, în cele mai 
mici detalii, să obligăm mintea să raţioneze, să se întrebe dacă aceste 
"detalii” sunt normale, logice, raţionale, chiar dacă în general lucrurile par 
să fie normale. 

Să ne întrebă ce căutăm noi în acel spaţiu, dacă prezenţa noastră acolo 
ne este utilă, ne este favorabilă, în cel mai înalt grad, dacă fiind prezenţi în 
acel spaţiu (de exemplu prin baruri pe cale de a ne îmbăta, în manifestații 
pe cale de a ne bate...) nu ne facem mai mult rău decât bine. Să ne 
întrebăm dacă luăm o atitudine corespunzătore acţiunilor desfăşurate în 
acel spaţiu, o atitudine care să ne fie favorabilă. De obicei acţionăm pe 
automat, suntem prezenţi în anumite spaţii purtaţi de circumstanţe, fără a 
ne întreba ce căutăm noi acolo, dacă foloseşte la ceva prezenţa noastră 
acolo. Pentru a stabilii acest lucru e necesară de fiecare dată o analiză 
profundă a motivaţiilor care ne-au adus în acel spaţiu. Să nu ne lăsăm 
purtaţi de curent, să nu acţionăm automat, să nu gândim la suprafaţă 
purtaţi de motivații puerile, să căutăm a gândi tot timpul profund, pentru a 
găsi cauze şi efecte care vin şi merg dincolo de precedentele, respectiv 
următoarele, cinci minute. 

Să identificăm efectele care vor apărea în timp ca urmare a prezenţei 
noastre la un moment dat într-un anumit spaţiu. 


2) TIMPUL. Trebuie, pentru ca acţiunile noastre să ne fie cât mai utile, să 
localizăm întotdeauna atât poziţia noastră în spaţiu, cum am arătat mai 
înainte, cât şi poziţia noastră în timp. Astfel trebuie să ştim unde am fost 
mai înainte de timpul prezent şi unde urmează să mergem, trebuie să ne 
reactualizăm direcţia pe care ne-am stabilit-o şi pe care vrem să mergem 
pentru a ne îndeplini scopurile. 

De multe ori rătăcim fără o direcţie anume, fără un scop anume. Astfel 
nici nu obţinem şi nici nu vom obţine ceva anume. Trebuie să ne stabilim o 
direcţie anume pentru obţine maximul de avantaj din acţiunile noastre, sau 
dacă deja avem o anumită direcţie să ne întrebăm prin prisma celor 3 
întrebări fundamentale: 


”- unde am fost mai înainte? 
- unde sunt acum? 
- unde voi merge (unde voi ajunge) mai departe?”, 


dacă această direcţie e cea bună, e cea care ne apropie cel mai mult de 
ceea ce ne dorim cu toţii: linişte, pace, fericire. Trebuie să ne obişnuim a ne 

pune cât mai des aceste întrebări pentru a conştientiza cât mai bine, cine 
suntem şi ce vrem să obţinem cu adevărat. 

Amintindu-ne trecutul (fără regrete sau păreri de rău), întărim poziţia 
prezentului, dându-i un sens acestuia, iar pe această bază putem proiecta 
un viitor oarecare. 

Dacă nu ştim şi nu conştientizăm, unde am fost şi unde suntem, e clar că 
nu vom şti, nu vom conştientiza, nici unde vom merge. E imperios necesar 
să conştientizăm sensul şi direcţiile cele mai bune pe care le putem da 
acţiunilor noastre în timp şi în spaţiu pentru a nu mai fi la cheremul valurilor 
vieţii, pentru a nu mai fi purtaţi la întâmplare de mofturile mediului 
înconjurător, pentru a deveni stăpâni pe noi şi pe deplin responsabili de 
ceea ce trăim şi simţim, pe deplin în control asupra potenţialităţilor noastre. 

Deci, drag cititor, întrebă-te cât mai des, şi încearcă să conştientizezi cât 
mai bine, răspunsurile pe care le vei da la următoarele 3 întrebări: unde am 
fost mai înainte, unde sunt acum, unde voi merge? 

Crede-mă, e în avantajul tău să ştii ce vrei! 


3) AMINTIREA DE SINE. E în avantajul tău să-ţi aminteşti mai mereu în 
mijlocul împrejurărilor de care eşti asaltat cine eşti tu şi ceea ce vrei să 
obţii. E necesar astfel să rupi acele automatisme mentale neavantajoase pe 
care le ai în psihic şi, în acest sens, un ajutor, este şi efortul conştient pe 
care va trebui să-l faci spre a nu te identifica cu diverse gânduri, 
probleme, emoţii cu care intri în contact. Pur şi simplu stai şi priveşti ce 
gânduri ai, priveşti lucrurile şi problemele din faţa ta, sau emoţiile pe care le 
ai, fără a te pune în "pielea acestora”. 

Încearcă să priveşti aceste aspecte detaşat, încercând să le analizezi cât 
mai obiectiv cu putinţă. E necesar astfel, ca în primul rând, tu, pur şi simplu 
să observi şi atât. O să constaţi surprins că vezi mult mai multe aspecte ale 
problemelor cu care te confrunţi ca de obicei. Aceasta deoarece acum nu 
mai eşti agitat, implicat, prins şi stresat de problema (gândul, emoția) 
respectivă. 

Acum tu pur şi simplu stai liniştit, în pace, şi analizezi detaşat aceste 
gânduri şi emoţii, ca ceva exterior ţie, ceea ce în realitate îţi şi sunt. 

Diversele gânduri sau emoţii vin şi pleacă, tu rămâi. Tu eşti creatorul 
acestor gânduri şi emoţii. Odată conştientizat acest adevăr, multe gânduri şi 
emoţii nesemnificative, dar sâcâitoare vor dispărea. 

Multe probleme, vei vedea astfel, că nu sunt aşa de grave pe cât credeai 
pe vremea când te implicai în ele, şi vei vedea că te agitai nejustificat de 
mult pentru nişte lucruri cu adevărat fără importanţă raportat la ceea ce 
este cu adevărat important: stăpânirea de sine, binele, frumosul, căutarea 
Adevărului. 


Nu te implica în diferite acţiuni uitând de tine. Caută să fii cât mai 
conştient de ceea ce faci, cât mai conştient de consecinţele reale a ceea ce 
faci. Nu-ţi imagina consecinţe, doar pentru că tu vrei ca ele să apară. 

Caută să vezi consecinţele adevărate. E nevoie astfel de o dublă atenţie: 
pe de o parte să fii atent la acţiunea pe care o întreprinzi, pe de altă parte 
să fii atent la tine şi la adevăratele motive care te îndeamnă la acea acţiune. 
Acestea trebuie analizate la sânge pentru a vedea cu adevărat dacă ele sunt 
corecte, dacă vor putea fi atinse cu adevărat. 

Mulţi oameni implicându-se (şi uitând de ei astfel) în acţiunile pe care le 
fac îşi zic: "trebuie să obţin cutare sau cutare lucru pentru că trebuie, 
pentru că nu se poate altfel. Trebuie şi aşa o să fie!” De multe ori, gândind 
astfel vor să obţină lucruri imposibile, îşi creează aşteptări false în legătură 
cu rezultatul acţiunilor lor, nu iau în calcul posibilitatea unui eşec, pentru a 
avea astfel un plan de rezervă şi astfel vor fi luaţi prin surprindere la 
impactul cu realitatea obiectivă, care nu se schimbă după placul lor şi vor 
suferi, fiind incapabili să se adapteze optim acestei realităţi (integrându-se 
în armonia ei). 

Nu te implica uitând de tine, nu te lăsa în voia pasiunilor, a emoţiilor, a 
raţiunilor superficiale. Nu încerca să transformi cu orice preţ realitatea după 
placul tău, că nu vei reuşi. Mai înţelept este să CONSTAŢI care este această 
realitate şi să TE ADAPTEZI EI, să-i cunoşti legile şi modul ei de a fi şi să te 
integrezi lor. Astfel nu vei fi luat prin surprindere, şi nu vei suferi, pentru că, 
cunoscând realitatea, nu te vei aştepta niciodată să se întâmple lucruri 
imposibile. 

De fapt, nu te vei aştepta niciodată la altceva decât la ceea ce se 
întâmplă, indiferent de ceea ce se întâmplă. Asta înseamnă a trăi în 
prezent. Asta nu te împiedică să iei atitudine în cadrul acestei realităţi dacă 
e cazul. Această atitudine îţi e îndreptată spre Bine şi Adevăr şi orice altă 
atitudine nu-ţi poate fi sortită decât eşecului. 


Nu avea o imaginaţie exacerbată, scăpată de sub control. Gândurile 
nu trebuie lăsate să meargă, să se desfăşoare aşa, la întâmplare, unele din 
altele, fără a le da o direcţie precisă, pentru că aceasta înseamnă doar o 
pierdere de timp. Gândurilor trebuie să li se dea un scop precis, o direcţie 
pe care să o urmeze. Doar astfel ne vor fi cu adevărat utile şi ne vor ajuta 
să rezolvăm problemele cu care ne confruntăm mult mai repede, şi mult, 
mult mai bine! 

Gândurile oricum se succed unele după altele. Rămâne ca noi să nu le 
lăsăm să se succedeadă la întâmplare şi să le dăm o direcţie. Nu trebuie să 
ne pierdem vremea cu a ne imagina realizarea a tot felul de dorinţe 
himerice pe care ştim clar că nu le putem realiza. Ştim că ne complacem 
doar în visare şi ne facem inima amară că nu le putem îndeplini. 

Dacă tot ne place să ne gândim la lucruri greu de realizat, nu e suficient 
dacă ne tot spunem "ce bine ar fi dacă...””, ci să ne stabilim clar ceea ce 
vrem să obţinem; dacă e posibil să obţinem ceea ce vrem a obţine şi dacă 
da, ce trebuie să facem pentru a obţine; iar apoi să facem ce trebuie să 
facem. 

A visa doar aşa, ca să ne aflăm în treabă, e pierdere de vreme, pe lângă 
faptul că atunci, accesăm şi diferite moduri greşite de gândire pe care le 

avem (lene, tristeţe, mânie...) şi vom suferi. Vom suferi pentru că avem 
speranţe deşarte, aşteptări false, atitudini greşite faţă de noi şi faţă de 
realitate, faţă de ceea ce ne înconjoară. 

În încheiere, subliniind din nou importanţa acestui exerciţiu de amintire 
de sine, ţin să mai spun că el trebuie făcut de cât mai multe ori posibil în 
decursul unei zile, de câte ori ne aducem aminte de el, dacă vrem să 
ajungem într-un timp cât mai scurt la o cunoaştere a realităţii cât mai 
apropiată de ceea ce există cu adevărat. 

De fiecare dată când vom face acest exerciţiu fie că suntem în casă, la 
televizor, pe drum, în troleu, la serviciu, la cineva în vizită...; ne vom 
concentra deci atenţia asupra celor trei aspecte fundamentale menţionate: 
spaţiul, timpul şi amintirea de sine (cu neimplicarea, non- 
identificarea şi controlul imaginaţiei aferente acesteia) încercând să 
analizăm cât mai atent aspectele menţionate mai sus pentru a ne mări 
CONŞTIINŢA, gradul în care suntem conştienţi de noi şi de ceea ce ne 
înconjoară cu rezultate ce evident nu pot fi decât în avantajul nostru. 


4. Aşteptările false. Rezistenţele 


În absolut tot ceea ce facem, dar absolut în tot ceea facem, noi 
întâmpinăm o rezistenţă oarecare, care poate fi maximă sau minimă, care 
poate fi mai mare sau mai mică. 

Dar ea întotdeauna există, aceasta este o lege a universului în care ne 
manifestăm. Să constatăm şi să ne adaptăm! 

De exemplu, pentru a merge, avem ca şi rezistenţe inerția din muşchi, 
rezistenţa aerului, rezistenţa forţei gravitaționale a pământului etc.; sau 
pentru a prinde un autobuz: putem să nu ajungem la timp, poate să 
întârzie, poate să vină mai devreme... 

Toate acestea sunt rezistenţe şi sunt inevitabile. Noi trebuie să 
conştientizăm că nu putem controla mediul (nu ne putem controla nici pe 
noi darmite mediul) şi să nu ne mai revoltăm degeaba pentru că mediul nu 
se comportă cum vrem noi. El se comportă cum se comportă. Noi trebuie să 
constatăm acest comportament şi să ne adaptăm. Doar atât, fără 
frământări nefolositoare, fără regrete şi speranţe fără sens, care nu iau în 
considerare ceea ce există, nu iau în considerare Realitatea. 

Deci, Rezistenţele sunt tot ceea ce se opune realizării unui obiectiv pe 
care l-am avea la un moment dat. Indiferent de obiectiv, vom întâmpina 
rezistenţe. A nu le lua în calcul şi a nu le aştepta (prevedea) manifestarea e 
o TAMPENIE, e o prostie de-a dreptul. 

Şi deşi e aşa, deşi conştientul nostru cunoaşte şi aprobă acest lucru, 
subconştientului parcă nu-i vine să creadă. El e mai greu de convins (e mai 
"prost de cap”), şi conştientului îi revine misiunea de a încerca să-i explice 
de câte ori e necesar, iarăşi şi iarăşi, acest adevăr, până când el devine 
parte integrantă din noi, până îl conştientizăm până-n adâncul inimii noastre 

(în cele mai profunde zone ale subconştientului). 

Atunci vom scăpa de mare parte din suferinţele inutile pe care le trăim 
astăzi. Modurile greşite de gândire (egourile, "păcatele”) din psihicul nostru 
au ca şi cauză principală aşteptările false, necunoaşterea legilor realităţii şi 
astfel neadaptarea corespunzătoare la aceasta. Gândirea tipică “păcatelor”, 
e o "gândire de aşteptare” care exclude ceea ce este evident, exclude 
realitatea, exclude Rezistenţele. Psihicul obişnuit are obiceiul (preluat prin 
copiere automată din gândirea "turmei”) să se aştepte la lucruri care nu 
sunt normale, care sunt imposibile. 

Astfel de exemplu cauzele orgoliului sunt că ne aşteptăm ca toată 
lumea să se poarte frumos cu noi, ca toată lumea să ne facă pe plac, toată 
lumea să facă ce zicem noi, ca toate lucrurile să fie aşa cum vrem noi să fie, 
ca toate lucrurile să fie aşa cum credem noi că trebuie să fie... Un astfel de 
mod de gândire, astfel de aşteptări false nu iau în considerare Realitatea, 
Rezistenţele inevitabile care apar. 

Astfel cei din jur uneori nu pot să-ţi facă pe plac, unde mai pui că uneori 
nu vor, iar lucrurile cu care intrăm în contact nu sunt întotdeauna cum 
"trebuie” să fie. Ele sunt cum sunt. Având în vedere aceste fapte e evident 
că greşim, atunci când gândim (prin orgoliu, tristeţe, mânie) că toată lumea 
trebuie să ne asculte, că toate lucrurile trebuie să fie şi să se desfăşoare aşa 
cum vrem noi. Gândirea aceasta nu e în concordanţă cu realitatea şi atunci 
când ne izbim de realitate, care nu poate fi (acum) altfel de cum este, ne 
mai şi mâniem, ne răzvrătim şi ne revoltăm degeaba. _ 

Aceasta e o adevărată pierdere de timp şi energie. În termeni mai duri 
însă e pur şi simplu prostie de-a dreptul şi nimic altceva; ignoranță, 
necunoaşterea modului cum e construit şi cum funcţionează universul. 
Aşadar ne aşteptăm în mod evident fals: ca toate să meargă de la sine, să 
nu existe rezistenţe (şi asta e evident imposibil); ca toată lumea să 
gândească, să acţioneze şi să aibă aceleaşi valori ca şi noi, ca toţi să fie ca 
şi noi (evident imposibil), ca toţi să se poarte civilizat, sub impulsul valorilor 
superioare (evident imposibil : mai sunt şi oameni care abia au scăpat de 
stadiul animal, ignoranţi...). 

De ce ne aşteptăm dar la lucruri care nu există, de ce ne aşteptăm să se 
întâmple lucruri imposibile, evident imposibile? Răspunsul: doar din prostie, 
doar din ignoranță. Orgoliul, mânia, tristeţea, lăcomia, lenea, desfrâul, frica 
sunt toate moduri greşite de gândire, pentru că sunt diferite aşteptări false; 
pentru că nu iau în considerare ceea ce există, făcându-l pe om astfel 
incapabil de adaptare rapidă, de rezolvare rapidă, a problemelor cu care se 
confruntă. 

Astfel ne mâniem, numai dacă, aşteptăm ca totul să se desfăşoare cum 
vrem noi: toate evenimentele şi persoanele să ne facă pe plac. Dacă 
renunţăm la acest mod fals de gândire, dacă conştientizăm că, controlăm 
foarte puţine lucruri din exterior atunci vom constata că unii ne fac pe plac, 
alţii nu, vom înţelege că acesta e liberul lor arbitru şi că nu putem controla 
modul de acţiune al celorlalţi şi ne vom adapta fără "comentarii 
suplimentare”. Această atitudine nu e resemnare, e doar capacitatea de a 

vedea realitatea aşa cum e şi de a acţiona în consecinţă. 


Ne întristăm deoarece ne aşteptăm să se realizeze lucruri imposibile a se 
realiza (să înţelegem orice, toată lumea să ne facă pe plac, să meargă totul 
fără nici o rezistenţă...). 

Să înţelegem absurditatea unor astfel de moduri de gândire şi să 
contemplăm realitatea aşa cum este păstrându-ne seninătatea şi liniştea tot 
timpul. 

Suntem leneşi deoarece ne aşteptăm să ajungem la rezultate fără a 
acţiona. Dar nimic nu se obţine fără efort, nimic nu se câştigă, dacă nu 
acţionăm susţinut în direcţia obţinerii lucrului respectiv. Pentru a scăpa de 
lene e suficient să conştientizăm foarte bine ceea ce vrem să obţinem cel 
mai mult şi mai mult din acţiunile noastre, să conştientizăm cât mai bine de 
ce vrem să obţinem ceea ce dorim şi atunci acţiunea va veni de la sine ca o 
consecinţă inerentă înţelegerii realităţii. 

Lăcomia şi desfrâul au ca şi cauze tot aşteptările false. Exprimându-mă 
puţin metaforic ne aşteptăm ca atunci când mergem pe o sârmă să nu 
cădem dacă ne înclinăm prea mult spre stânga (vrem, dăm sau cerem prea 
puţin sau deloc) sau prea mult spre dreapta (vrem, dăm sau cerem prea 
mult sau totul deodată). Aici e o problemă de necumpătare, de lipsă de 
echilibru, de necunoaştere a dreptei măsuri care ne aduce avantajul maxim 
din ceea ce facem. 

Astfel vedem că tot psihicul, majoritatea modurilor de gândire pe care le 
au majoritatea oamenilor, sunt incorecte în general, sunt aşteptări false: nu 
există o corespondenţă între motivaţia iniţierii şi efectuării unei acţiuni (care 
e binele, avantajul, utilul, pacea, liniştea întotdeauna) şi ceea ce se obţine 
prin acea acţiune ("inutilul”, neliniştea, stresul, suferinţa, nemulţumirea). 

Şi vedem clar că toată problema e declanşată de o percepţie incorectă a 
realităţii. De aceea este evident nevoie să ne schimbăm modul de gândire 
încercând a-l apropia cât mai mult de ceea ce există, de ceea ce e adevărat, 
şi nu de ceea ce credem noi că este sau vrem noi să fie. 


Astfel este imperios necesar, pentru fiecare dintre noi să reevaluăm 
modurile noastre de gândire (mânia, orgoliul, lenea, lăcomia...), să ne 
autoobservăm şi să ne analizăm întregul sistem de gândire şi fiecare mod 
de gândire în parte, pentru a vedea dacă acestea sunt într-adevăr corecte, 
pentru a vedea dacă acestea ne sunt utile, dacă sunt “bune”! 

Trebuie astfel să ne formăm o OBIŞNUINŢA, ca de cât mai multe ori pe zi 
(dacă e posibil tot timpul) să ne autoobservăm, să ne autoanalizăm pentru 
a depista modurile greşite de gândire ce apar, pentru a înţelege de ce sunt 
greşite şi a le elimina astfel senini din propriul nostru psihic, ca unii care le- 
am înţeles inutilitatea. 


Lupta împotriva “păcatelor” nu e doar o luptă a Voinţei ci e mai ales, o 
luptă a Inţelegerii. 

Aşadar atitudinea corectă asupra Realităţii este de a ne”: 


"aştepta oricând la orice!'2%, 


de a ne aştepta la orice de la oricine! 
şi de a: 
"Nu ne aştepta la nimic, niciodată!Nu aştepta nimic de la nimeni!” 


Noi trebuie doar să constatăm, să ne adaptăm şi să acţionăm în 
consecinţă: 
să iubim 
să ajutăm 
să ne bucurăm! 


5. Realitatea obiectivă şi cea subiectivă. Iluzia 


Un termen mult vehiculat în lumea actuală, e acela de iluzie. Înainte de a 
detalia şi a încerca să înţelegem acest termen, e bine să stabilim o bază 
comună de plecare, o concepţie generală a termenului de iluzie, pe care eu 
propun să o preluăm din DEX, unde vom vedea că prin acest termen se 
poate înţelege: 

"O percepţie falsă a unui obiect prezent înaintea ochilor, determinată de 
legile de formare a percepţiilor sau de anumite stări psihice sau nervoase” 
(de menţionat aici, este că noi, tot timpul suntem într-o stare psihică 
oarecare şi asta trebuie să ne dea putin de gândit); “O situaţie în care o 
aparenţă sau o ficțiune este considerată drept realitate”; "Speranţă 
neîntemeiată; dorinţă neindeplinită, închipuire fără o bază reală, amăgire, 
himeră”. 

Eu cred că e destul de clar, după cele enumerate mai sus, ce e aceeao 
iluzie. Ceea ce nu e însă la fel de clar pentru omenire e că psihicul lor e plin 
de astfel de iluzii, de speranţe neîntemeiate, de percepții false, de închipuiri 
ireale... 

Există o realitate obiectivă care există şi se manifestă indiferent de voinţa 
şi conştiinţa noastră despre ea. Şi există realitatea subiectivă, a propriului 
nostru psihic care cuprinde tot ceea ce credem noi despre prima realitate. 

Iluzia apare atunci când confundăm ceea ce este (realitatea obiectivă) cu 
ceea ce credem noi că este, când nu percepem datorită ignoranței noastre, 
adevăratele legi de manifestare ale realităţii obiective. 


23 Aceste îndemnuri nu trebuie luate ad-literam şi cu rea voinţă, trebuie să încercăm 
doar să înţelegem sămânţa de adevăr care e ascunsă în ele. 
24 „Teoretic orice este posibil!” 

Dar să detaliem puţin şi să vedem câteva dintre aceste iluzii: 


"Iluzia trecutului şi a viitorului”. Trecutul şi viitorul nu există. Există 
doar această Eternă Clipă, există doar acest Etern Prezent. Orice amânare a 
fericirii e o prostie, orice speranţă este zadarnică. Există doar Acum. Doar 
Acum, tot timpul, dar efectiv asta aşa e! 

WAAU! Aceasta e descoperirea PREZENTULUI, misterul e numele lui, 
mişcarea îi este pecete. 

Această iluzie dă naştere speranţei şi regretului, deoarece confundăm 
prezentul (ceea ce există acum), singurul de care ne putem bucura; cu 
viitorul, ceea ce nu există, de care încă nu ne putem deci bucura; sau cu 
trecutul, ceea ce nu există, deci de care iarăşi nu ne putem bucura acum. 

Speranţa şi regretul apar deoarece confundăm merele proaspete (bucuria 
prezentului), singurele care ne pot potoli foamea, cu cele inexistente 
(speranţele) sau cu cele râncede, mucegăite (amintirile). Hrănindu-ne cu 
amintiri şi speranţe, e clar că fie vom face indigestie, fie ne vom înfometa, 
în ambele cazuri e clar că vom suferi! 

Conştientizaţi voi acest adevăr? 


Iluzia “ignoranței culte”. Prin ignoranță cultă înţeleg situaţia, foarte 
frecventă în societatea actuală, în care oamenii cred că ştiu, jură că ştiu, 
despre ce vorbesc, când, dacă s-ar analiza puţin, ar vedea că vorbesc 
despre lucruri pe care nu le-au văzut ei înşişi, pe care nu le-au constatat ei 
înşişi (de exemplu: rai, iad, păcat, “Dumnezeu”, mântuire, reîncarnare, 
dimensiuni superioare ...), dar cu toate acestea le susţin sus şi tare, convinşi 
total de adevărul lor. 

În acest caz e vorba evident de o iluzie, de o confuzie: se confundă ceea 
ce au spus alţii despre subiectul cercetat (sau ceea ce ar putea să fie) cu 
ceea ce este în realitate. 

Acest "ceea ce este” poate fi perceput doar prin percepţie directă. Abia 
după aceea e util să vorbim. Altfel ne pierdem vremea, cu iluzii, cu concepte 
majoritatea neîntemeiate. Nu ne este util să vorbim despre lucruri pe care 
nu le cunoaştem, ce să mai vorbesc că nu ne e util să luăm iluzia drept 
realitate, adică să credem că ştim, să fim convinşi de asta, când de fapt noi 
nu am văzut, când noi nu am verificat; când de fapt noi nu ştim! 


Iluzia "ficţiunii sociale”. E o iluzie (amăgire, himeră...) să crezi că toată 
lumea te poate înţelege sau că trebuie să te înţeleagă. E o iluzie să crezi că 
tu eşti cel mai deştept şi să crezi că ai întotdeauna dreptate, şi astfel să nu 
mai fi deschis la nou, la discuţii, ci doar la monologuri în care să-ţi tot repeţi 
la infinit propria concepţie despre realitate, închizându-te astfel într-un cerc 
vicios, acela al propriei credinţe, din care, cu cât te vei afunda mai mult, cu 
atât îţi va fi mai greu să ieşi. 

E o iluzie să consideri că toată lumea trebuie să se comporte într-un mod 

plăcut ţie. Lumea se comportă aşa cum se poartă. Tu doar constată şi 
adaptează-te! De această iluzie a "ficţiunii sociale” sunt legate toate acele 
aşteptări false de care am pomenit mai devreme. 


Iluzia permanenţei (ataşamentul). Totul în jurul nostru SE SCHIMBĂ, 
nimic nu este fix, noi trebuie doar să ne adaptăm acestei schimbări continue 
fără comentarii suplimentare. Ar fi pierdere de timp şi de energie. Ar fi 
suferinţă inutilă. Dar despre ataşament vom vorbi mai încolo, mai pe larg. 


Iluzia "trupului şi a sufletului”. Trupul se schimbă, e supus schimbării. 
El se naşte, se dezvoltă şi moare ca orice lucru din lumea aceasta de altfel. 
Constată şi adaptează-te! A te revolta împotriva legilor naturii nu ajută la 
nimic, ele nu se vor schimba datorită revoltei tale. Trupul poate fi frumos 
sau urât pentru oamenii obişnuiţi. 

Pentru tine trebuie să fie sublim. Ce cauţi tu, suflet sau trup? Nici una nici 
alta! La o analiză mai atentă vei vedea că tu cauţi “Spirit”, punctul stabil din 
spatele schimbării. Dar acesta este în toţi şi în toate. Deci nu cauţi nimic, 
căci ai totul, nu? 

x 

Nu iubeşti trupul, asta se vede după ce ajungi să cunoşti "sufletu 
(emoţii, gânduri...). 

Nu iubeşti “sufletul”, asta se vede după ce constaţi că şi el e schimbător, 
după ce ajungi să cunoşti “Spiritul”, ceea ce e nemuritor, incognoscibil, de 
necomunicat, ceea ce e misterul din cel de lângă tine, ceea ce e 
Inteligența... Acest mister, acest Spirit este mascat de trup sau de suflet 
(personalitate: gânduri, emoţii, energie, trup fizic). Asta e situaţia 
deocamdată. “Spiritul” e prins în împăienjenişul personalităţii, prins şi 
încătuşat acolo de societate. 

Pentru a evada de acolo, şi a deveni el stăpânul personalităţii, trebuie să 
fie ghidat de cineva, care să-i arate adevărata lui putere şi mai ales să aibă 
el o dorinţă intensă de libertate. Această iluzie a "trupului şi sufletului” mai 
poate fi numită şi iluzia existenţei: crezi că eşti ceea ce nu eşti, sau iluzia 
sinelui, te identifici cu ceva ce nu eşti. Crezi că eşti ceva sau cineva, ce în 
realitate nu eşti şi asta nu poate să-ţi aducă decât probleme. 

Crezi că eşti gândurile: te identifici cu ele şi apar frământările... Crezi că 
eşti emoţiile: te identifici cu ele şi apar frământările... Crezi că eşti trupul: te 
identifici cu el şi apar frământările. 

De îndată însă ce vezi ceea ce eşti?, prin analiza a ceea ce nu eşti 
(emoţii, gânduri, voinţă, conştiinţă...) realizezi că eşti spectator, creator, 
realizezi că eşti Mister şi atunci cazi în extaz. 


|” 


Iluzia “diferențierii”. Totul e în conexiune cu totul. Nu putem separa 
nimic de nimic. Orice încercare de a cunoaşte orice aspect al realităţii, 


25 Vezi subcapitolul "Neti, neti, Nu sunt ... Nu vreau...". 
171 


Deschiderea Universului 


separându-l, izolându-l de întreg e sortită eşecului. 

Orice diferenţiere, orice împărţire, este artificială. Nu zic că ea nu ajută, 
zic doar că realitatea nu e împărţită, realitatea nu e duală, realitatea e una. 
Asta o demonstrează fizica cuantică, o demonstrează orice încercare 
adevărată de a cunoaşte orice lucru din ceea ce ne înconjoară. Vom ajunge 
astfel, inevitabil, la Întreg, la Mister, pentru că noi nu putem cunoaşte 
Infinitul în întregime. 

Iluzia aceasta, a diferenţierii, apare din confuzia pe care o facem între 
"nume, formă şi obiect”, între numele unui obiect, forma lui şi obiectul în 
sine. Noi dăm nume la ceea ce ne înconjoară şi astfel ne iluzionăm că 
cunoaştem ceea ce ne înconjoară. 

Dar e evident că doar a numi un lucru nu înseamnă a-l cunoaşte. Nici 
măcar a-l percepe, a-l vedea nu înseamnă a-l cunoaşte cu adevărat, pentru 
că atunci nu percepem decât forma obiectului şi nu obiectul în sine. Astfel 
oamenii sunt prinşi în universul mental al teoriilor şi conceptelor despre 
realitate, despre ceea ce există, şi se învârt la nesfârşit în această 
ignoranță, confundând ceea ce este cu ceea ce cred ei despre ceea ce este. 

Dacă vom reuşi să facem distincţia dintre nume, formă şi obiectul în sine, 
în percepţia pe care o avem despre tot ceea ce ne înconjoară (oameni, 
mese, case...), atunci vom vedea realitatea aşa cum este ea. Vom vedea 
obiectele în sine, fără ca această viziune să ne fie tulburată de propriile 
noastre concepte şi teorii despre aceste obiecte, despre aceste realităţi. 

Atunci vom vedea Ceea ce Este. Cel care are viziunea a Ceea ce Este, 
simte atunci o linişte, o pace şi o uşurare indescriptibilă, scapă dintr-odată 
de toate frământările inutile, care-i chinuiau mintea până atunci. Aceasta 
deoarece el vede ceea ce este, nu presupune, nu mai creează teorii despre 
ceea ce este! O cale de a ajunge la această viziune a realităţii e cea a 
KOANULUI, pe care o vom detalia puţin mai încolo. 


6. Ataşamentul 


Întâi de toate trebuie să conştientizăm foarte, foarte bine, că TOTUL ESTE 
SCHIMBARE şi că singura neschimbată în acest univers este schimbarea. 
Această schimbare perpetuă presupune, logic, o adaptare permanentă a 
noastră la ea. Ori de câte ori apare schimbarea (şi apare tot timpul) trebuie 
să apară în noi imediat constatarea acestei schimbări şi adaptarea la ea fără 
comentarii şi revolte inutile, care nu-şi au nici un rost şi care nu ne ajută la 
nimic "în afară de a ne face să suferim”. 

A te ataşa înseamnă a te lega de ceva sau de cineva; dar trebuie să 
conştientizăm foarte bine că această legătură nu poate fi decât TEMPORARA 
şi generată de circumstanţe. La un moment dat, mai devreme sau mai 
târziu, orice legătură se rupe, ajungerea la acest sfârşit e doar o chestiune 
de timp. 

Oamenii îşi creează tot felul de ataşamente, faţă de lucruri sau fiinţe, şi 

deşi ştiu, la un anumit nivel că aceste legături nu sunt decât temporare, 
refuză să accepte această realitate. Aceasta e o atitudine greşită, e un mod 
greşit de gândire care nu-i face decât să sufere atunci când ruptura legăturii 
se produce. Oamenii îşi creează visuri şi planuri şi se ataşează de ele 
refuzând să accepte posibilitatea unui eşec. Ei nu iau în considerare 
rezistenţele şi la apariţia eşecului, bineînţeles vor suferi... 

Un om înţelept nu se ataşează de nimic. El doar îşi propune obiective pe 
care e conştient că s-ar putea să nu le realizeze (având în vedere infinitatea 
de factori care acţionează asupra unui singur fenomen, datorită interacțiunii 
totului cu totul) şi detaşat începe a căuta a le realiza. Pentru el e bine dacă 
va reuşi să atingă obiectivul şi ea fel de bine dacă nu va reuşi. Ceea ce nu 
se poate, nu se poate! Asta e! El doar constată şi se adaptează. El nu 
suferă, nu se frământă inutil pentru că el ştie că asta e realitatea, ştie că 
realitatea e mister şi schimbare. Nu trebuie să ne ataşăm deci de nimic 
pentru că totul e schimbător. 

Ataşamentul e un mod greşit de gândire prin care aşteptăm ca lucrul, 
situaţia sau o anumită legătură fizică, emoţională, mentală, să se menţină o 
veşnicie. Se vede clar că acest mod de gândire e o aşteptare falsă, e o iluzie 
care nu ne ajută să vedem realitatea aşa cum e: schimbătoare. 

Este un fel de tehnică a struţului care crede că, dacă-şi bagă capul în nisip 
şi astfel nu mai vede vânătorii, nici aceştia nu-l vor mai vedea pe el. La fel 
omul ignoră această schimbare, crezând că dacă o ignoră şi refuză să o 
accepte, aceasta nu o să mai vină. Aceasta e o gândire infantilă, care, din 
păcate, caracterizează gândirea societăţii umane în general la acest 
moment. 

Dar să vorbim puţin la concret: ataşamentul nostru faţă, să zicem de o 
carte sau de o anumită fiinţă apare pentru că gândim fals, despre cartea 
aceea, sau fiinţa aceea că o să fie cu noi o veşnicie.Mod de gândire clar şi 
evident greşit. Dar oare conştientizăm noi oare acest lucruyy? 

E clar că odată şi odată cartea aceea o să devină a altcuiva sau fiinţa 
respectivă va pleca de lângă mine (şi sunt o infinitate de motive pentru 
asta). E doar o chestiune de timp. Cât timp? Trebuie doar să aştept şi voi 
vedea. 

Când, de exemplu, voi constata că acea carte nu mai e a mea (am 
pierdut-o, am dat-o, mi-a fost luată) voi zice doar: "iată: folosinţa 
temporară a acestei cărţi s-a încheiat. A sosit momentul ca şi altă fiinţă să 
se bucure de cunoaşterea din ea”. 

Tot ce avem noi, sau mai bine zis avem doar impresia că avem, sau este 
lângă noi, este doar TEMPORAR în această ipostază. Să conştientizăm acest 
adevăr, că de ştiut îl ştim! Pe de altă parte în tot acest noian de mişcare 
trebuie să avem şi nişte puncte stabile, nişte puncte de reper după care să 
ne ghidăm. Faţă de aceste puncte e bine să ne creăm un fel de ataşament 
pentru a nu ne pierde în schimbare. 

Astfel de puncte ar putea fi: Misterul, Dumnezeu, Iubirea, Binele, Fiinţa, 
Sinele propriu neschimbător, care sunt nişte IDEI (şi nu doar atât), dar care 
surprinzător sunt neschimbătoare. 

Să stabilim clar care lucruri sunt eterne şi neschimbătoare (de exemplu: 
misterul, schimbarea, Sinele) şi faţă de ele ne putem ataşa. 

Ne putem ataşa deoarece ele nu o să ne poată fi luate niciodată. 

Noi nu ne putem fi luaţi nouă. Noi suntem: misterul, schimbarea, Sinele. 

Ataşamentul poate fi doar de noi înşine, de acea parte din noi care 
rămâne neschimbată. 

Să stabilim deci cine suntem cu adevărat şi de ceea ce vom descoperi ne 
putem ataşa. Acest ceva trebuie să fie ceva neschimbat, ceva care nu ne 
poate fi luat. 

De exemplu, exagerez acum, dar dacă am presupune că eu sunt o masă, 
mă pot ataşa de masă, pentru că nu va putea să mi-o ia nimeni. Eu sunt ea. 
Când cineva va lua masa, mă va lua şi pe mine. Eu nu-mi pot fi luat mie! 
Deci putem fi ataşaţi doar de noi înşine, de ceea ce suntem cu adevărat 
(mister, schimbare, viaţă) şi putem fi ataşaţi de ceea ce e neschimbător în 
acest univers: “Dumnezeu” (mister, schimbare, bine, ordine, viaţă). 

De restul nu trebuie să ne ataşăm pentru că vom suferi dacă o vom face. 
Putem fi ataşaţi fără să suferim doar de ceea ce este imuabil şi 
neschimbător în univers şi pe deasupra ne şi aparţine fără putinţă de a ne fi 
luat vreodată (misterul, schimbarea, Fiinţa, Sinele...). 

Putem fi ataşaţi şi de “Dumnezeu” chiar dacă el nu ne aparţine pentru că 
el, fiind peste tot, se află şi în noi, şi este Misterul, Iubirea, Fiinţa. Nu 
trebuie să ne ataşăm niciodată de lucrurile schimbătoare care nu ne aparţin, 
de cele care ne pot fi luate. Aceasta înseamnă că nu trebuie să gândim 
despre aceste lucruri că nu ne vor putea fi luate niciodată. Asta ar crea o 
aşteptare falsă care se va dovedi la un moment dat falsă şi atunci vom 
suferi, pentru că refuzăm să acceptăm realitatea aşa cum e în acel moment. 

În timp, oricum o vom face, asta o ştiţi fiecare dintre voi care aţi pierdut 
câte ceva sau pe cineva de care eraţi ataşaţi. La început nu aţi acceptat 
realitatea şi a-ţi suferit. Pe urmă nu aţi avut încotro şi v-aţi adaptat. Eu zic 
să treceţi direct la adaptare: să lăsaţi lamentările şi tânguielile şi să lăsaţi 
suferinţa. E posibil şi bănuiesc că vreţi aceasta. Nu trebuie să ne ataşăm 
deci de lucrurile care temporar sunt în folosinţa noastră (haine, mâncare, 
locuinţă, cărţi) pentru că, atenţie, acestea sunt doar temporar în folosinţa 
noastră şi e doar o chestiune de timp până când nu vor mai fi ale noastre. 

Nu trebuie să ne ataşăm de fiinţele din jur (familie, prieteni...) pentru că 
mai devreme sau mai târziu ne vom despărţi de ele. Asta nu înseamnă însă 
să fim reci cu ei. Noi trebuie să iubim, să-i ajutăm cât mai mult posibil fără 
însă a ne ataşa de ei. 

Orice legătură cu orice fiinţă de pe acest pământ, poate să dureze un 
anumit timp (zile, ani) dar la un moment dat se va întrerupe. Să 
conştientizăm această realitate şi să ne adaptăm fără vaiete, regrete şi 
lamentări inutile, nefolositoare; care nu ne ajută la nimic. 

7. “NETI, NETI”. Nu sunt... Nu vreau... 


E foarte important să ştim cine suntem şi ce vrem. Pentru noi atunci totul 
devine CLAR, pentru că am pus fiecare lucru la locul lui. 

La aceste adevăruri (cine suntem, ce vrem) ajungem prin identificarea (cu 
argumente solide), a ceea ce nu suntem şi a ceea ce nu vrem. 

Aceasta e tehnica negării, cunoscută în orient ca "neti, neti”: nici aceasta, 
nici aceasta! 

Interesul fiecăruia din cele trei părţi importante din noi: cea raţională, cea 
pătimaşă (emoţională) şi cea poftitoare (legată de nevoile corpului fizic), 
este ca întreg ansamblul “sufletului” să funcţioneze corect pentru că astfel 
fiecare din părţi obţine maximul de câştig şi de plăcere. 

Fiecare cititor dornic să se autocunoască mai bine, va trebui să facă acest 
exerciţiu: după ce va citi argumentele care vor urma, va trebui să se 
retragă în meditaţie un timp şi să raţioneze asupra valorii lor de adevăr, 
conştientizând cât mai bine concluziile la care vor ajunge. 

Astfel dar să ne începem negarea: 


1. Eu nu sunt (doar) corpul fizico-energetic! E clar că nu sunt 
mâinile, picioarele, ochii, sau alte organe interne deoarece eu pot trăi fără 
ele; deoarece, dacă ele dispar, eu continuu să exist. 

Eu nu sunt ceva de care mă pot lipsi. De mine nu mă pot lipsi. 

Eu nu sunt corpul fizic, el îmi este supus mie şi trebuie să asculte de 
voinţa mea din moment ce eu sunt stăpânul lui. 

Aşadar, NU VREAU să fiu LACOM: să mănânc prea mult sau prea puţin, 
pentru că acest lucru poate dăuna corpului meu fizic şi eu am nevoie de el, 
fiindu-mi un instrument util în cercetarea şi integrarea în Realitate. 

Nu vreau să fiu DESFRANAT: să-mi pierd energiile creatoare, pentru că 
aceasta dăunează corpului fizic, secătuindu-l de energie cu timpul şi 
aducându-i în cele din urmă moartea. 

Nu vreau să fiu LENEŞ: lenea duce la "ruginirea”, la ramolirea, la scăderea 
performanţelor corpului fizic şi în plus, lenea îmi răpeşte din timpul preţios 
pe care îl am spre a realiza lucruri cu adevărat importante în viaţă, pentru 
a-mi atinge Liniştea şi Pacea interioară. Şi contrar a ceea ce s-ar putea 
crede, această Linişte şi Pace e una activă, e însoţită de activitate. 

Dar nu vreau să mă odihnesc nici prea puţin pentru că astfel nu obţin prin 
somn destulă energie, şi corpul fizic nu se poate reface suficient, astfel încât 
să poată fi folosit la randament maxim. 

Eu nu sunt corpul fizic, eu sunt stăpânul lui, dar îl iubesc şi îi vreau tot 
binele din lume, de aceea veghez la buna lui întreţinere şi funcţionare. 

Nu vreau să mănânc mâncăruri necorespunzătoarea care ar putea să 
dăuneze în vreun fel trupului. 

Nu vreau să las trupul să vegeteze. Vreau să-l menţin tot timpul în cea 
mai bună formă posibilă în ciuda lenii care uneori vine de la el. Trebuie să-i 

arăt încet, încet că această lene nu este benefică pentru el şi nici pentru 
mine. 


2. Eu nu sunt (doar) EMOŢIILE. Eu nu sunt emoţiile, nu sunt calmul 
nici mânia, nu sunt tristeţea nici bucuria, nu sunt ura nici iubirea, nu sunt 
frica nici curajul... Acestea sunt doar creaţii ale mele. Eu le creez. 

Ele vin şi pleacă. Eu rămân. Eu sunt ceea ce e neschimbat şi stă în 
spatele acestei continue perindări a emoţiilor prin mintea mea. 

Nu sunt tristeţea. O văd că vine, se aşează, stă o clipă şi apoi pleacă, vine 
apoi bucuria care poate lasă loc apoi calmului, care poate fi urmat de 
nelinişte... 

Ori eu exist în tot acest timp cât diferite emoţii se perindă prin mine. Dacă 
aş fi o emotie oarecare: tristeţe, nelinişte, frică, mânie, aceasta ar trebui să 
existe în mine atât timp cât eu exist pentru că eu aş fi ea. 

Cum aceasta nu subzistă tot timpul cât eu exist rezultă că nu sunt 
emoţiile, ele sunt doar nişte musafiri poftiţi sau nepoftiţi, trecători prin 
sufletul meu. 

Eu nu sunt emoţiile, eu sunt ceva diferit de ele, deci când acestea vor 
apare este recomandat să îmi aduc aminte că eu nu sunt ele şi să le 
primesc cu căldură sau să le alung, după caz, din mintea mea, ca şi cum aş 
face cu nişte musafiri poftiţi sau nepoftiţi. 

Eu sunt stăpânul emoţiilor şi gândurilor şi las doar pe cine vreau eu să se 
manifeste prin propriul psihic. 

Puţini oameni ştiu însă acest lucru. Ei se cred a fi tristeţea, mânia, frica, 
neliniştea şi se identifică cu aceste simple emoţii. Doar astfel ele pot intra în 
psihicul nostru: dacă ne identificăm cu ele. 

Dar odată ce văd clar că eu nu sunt emoţiile, eu devin stăpân peste ele şi 
nu le las în psihicul meu decât pe cele care îmi vor binele, doar pe cele 
prietene, nu în vorbă, ci în faptă: calmul, bucuria, beatitudinea, liniştea, 
curajul, iubirea... 

Eu nu vreau, deci, să fiu TRIST, adică să mă identific cu tristeţea care 
apare, trebuie doar să gândesc corect, să adopt o atitudine corectă faţă de 
realitate şi tristeţea va dispare de la sine. 

Aşadar, când văd că tristeţea "imi bate la uşa sufletului”, îi poruncesc cu o 
voinţă de nezdruncinat dată de înţelegerea inutilităţii şi falsităţii acestei 
emoţii, să plece de la uşa mea în lume, sau să se transforme şi devină 
bucurie, căci abia atunci o voi primi în psihicul meu. 

Eu nu vreau să fiu NELINIŞTIT şi e normal, nici nu pot să fiu neliniştit de 
vreme ce eu nu sunt neliniştea. Ea e ceva creat de mine prin diferite moduri 
greşite de gândire prin care mă raportez la ceea ce există şi care acum 
trebuie corectate. 

Eu aş putea să fiu neliniştit doar dacă neliniştea ar fi parte din mine, ori e 
clar că ea e ceva exterior mie, care vine şi pleacă, e ceva creat de mine prin 
diferite mecanisme psihice pe care nu le controlez încă. 

Şi din moment ce neliniştea, sau tristeţea nu sunt parte din mine (dacă ar 
fi, ar fi permanente atât timp cât exist) rezultă că sunt ceva exterior mie şi 

deci, eu nu pot fi neliniştit sau trist, eu sunt dincolo de emoţii, eu sunt cel 
ce creează aceste emoţii. 

Eu nu vreau să fiu FRICOS, şi nu pot să fiu fricos pentru că frica nu este o 
parte din mine, pentru că nu se menţine tot timpul, nu se manifestă tot 
timpul. Ea e ceva exterior fiinţei mele şi se poate manifesta prin mine doar 
când mă identific cu ea, doar când cred, doar când mă înşel singur că eu 
sunt ea. 

Eu văd clar că eu sunt aici şi frica este acolo, văd clar că eu nu sunt frica, 
sunt cel care o creează însă, prin ignoranță. 

Eu nu vreau să fiu neliniştit, trist sau fricos pentru că astfel de emoţii 
dăunează bunei funcţionări a ansamblului psihico-fizic pe care îl conduc. 

Când eu mă identific cu frica, neliniştea, tristeţea, nu mai gândesc corect, 
nu mai văd realitatea aşa cum este şi asta nu-mi foloseşte. 

De ce nu-mi foloseşte? Pentru că atunci când mă identific cu ele mă simt 
rău, nu mă simt bine, nu mă simt beatific, divin, nu mă simt cum vreau eu 
să mă simt, ci cum vor să mă simt aceste emoţii. În plus, în acele momente 
nu mai văd realitatea aşa cum este. 

De aceea trebuie înţelese şi alungate aceste emoţii negative şi trebuie să 
fiu atent a nu le lăsa să se apropie de mine spre a nu cădea din neatenţie în 
nenorocirea identificării cu ele. 

Eu sunt creatorul emoţiilor, a tuturor emoţiilor (pozitive şi negative) şi 
trebuie să fiu atent a nu uita acest adevăr atunci când simt aceste emoţii, 
trebuie să fiu atent să nu mă identific cu ele şi să le trăiesc detaşat pe cele 
pozitive, şi să le alung pe cele negative prin voinţa dată de înţelegere. 


2. Eu nu sunt (doar) GÂNDURILE (nu sunt “corpul mental”). 

Gândurile vin şi pleacă, se schimbă mereu. Acum vine gândul mâniei, apoi 
cel al orgoliului sau umilinţei sau cel al fricii. Important e că toate doar vin 
şi pleacă. Eu în schimb rămân. Eu sunt cel care le cheamă, eu sunt cel care 
le porunceşte prin înţelegere şi voinţă, să plece. Eu le-am creat, eu le pot 
distruge, doar eu, indiferent de natura lor. 

Dar eu nu sunt ele. 

Eu sunt cel care creez gândirea, eu sunt responsabil pentru modul în care 
gândesc dar eu nu sunt gândirea. 

Dacă aş fi gândirea, nu aş mai fi eu tot timpul ci aş fi acum: eu mânia; 
apoi el, orgoliul; apoi ea, frica... dar nu aş mai fi eu acelaşi mereu, ci aş fi 
“noi”. 

Ori eu sunt eu şi sunt unic (aceasta e condiţia ca eu să fiu). Eu sunt 
creatorul gândurilor. Numai că unele gânduri, unele modele de gândire nu 
le-am construit bine, le-am greşit construcţia. Prin urmare, acum trebuie să 
dărâm aceste construcţii greşite pentru a face alte construcţii viabile, 
favorabile mie. 

Trebuie să-mi schimb sistemul de gândire peste tot unde se dovedeşte a fi 
defect, adică să distrug acele modele de gândire care chiar dacă mi se par 
corecte, se vede clar că concretizate în acţiune mă fac sau mă vor face, să 

nu mă simt bine, puternic, mulţumit (acestea sunt: orgoliul, mânia, frica, 
tristeţea...) 

Eu nu sunt gândurile. Ele vin şi trec. Eu rămân. Întotdeauna am rămas. A 
venit gândul mâniei, a stat puţin şi a plecat, a venit cel al orgoliului dar mai 
devreme sau mai târziu a plecat şi el, eu am rămas, a venit umilinţa şi a 
plecat şi ea, eu am rămas, a venit apoi gândul fricii pe care am învins-o, 
înlocuind-o cu gândul curajului dar au plecat amândouă... Eu am rămas! 

Eu nu am făcut decât să le găzduiesc în psihicul meu deşi am mai făcut 
uneori şi greşeala de a mă identifica cu ele, de a crede că eu (cel 
neschimbat) sunt ele (cele care se schimbă), de a crede că eu sunt mânia, 
orgoliul sau calmul, pe când eu sunt cel care am creat aceste gânduri, nu 
sunt gândurile în sine. Eu deci, nu vreau să mă identific cu aceste gânduri 
create de mine, căci e clar că aş face o greşeală. 

Eu vreau să disting, să rectific, să modific aceste moduri de gândire care 
mă fac să nu mă simt bine, beatific, divin, fericit. 

Eu nu vreau să fiu MANIOS. Şi pentru aceasta e destul să înţeleg de ce 
acest mod de gândire e greşit (deoarece el întotdeauna e creat de o 
aşteptare falsă) şi apoi prin voinţă să poruncesc mâniei să dispară din casa 
mea, că nu mă ajută la nimic. Va pleca negreşit căci voinţa-înţelegere a 
mea este atotputernică. Mânia nu mă face să mă simt bine şi nu-i face nici 
pe cei din jurul meu, fiind evident un mod greşit de gândire care deranjează 
armonia sistemului, a Întregului din care eu sunt o parte de nedespărţit. 

Eu vreau să distrug prin înţelegere mânia şi să alung orice urmă a ei din 
"sufletul” meu. 

Eu nu vreau să fiu ORGOLIOS: să mă cred buricul pământului, să mă 
mândresc ostentativ cu ceea ce am, să mă cred ceea ce nu sunt, să mă 
simt jignit când cineva spune o minciună sau un adevăr la adresa mea. 

"Suntem în democraţie”, fiecare e liber să spună ce vrea, să facă ce vrea, 
cu consecinţele de rigoare însă, şi eu sunt liber să gândesc cum vreau eu şi 
eu vreau să înţeleg şi să distrug apoi, orgoliul, pentru că acesta dă naştere 
aproape întotdeauna mâniei, violenţei, tristeţii, care mă vor face să nu mă 
simt bine, mulţumit, fericit. 

Pentru aceasta trebuie să-l identific, să ştiu când apare şi cum se 
manifestă spre a nu-l mai lăsa în psihicul meu. E nevoie dar de o auto- 
observare continuă, zi de zi, a modului meu de gândire şi de comportament 
la stimulii exteriori, urmat de o analiză a acestui mod de gândire pentru a 
vedea ce e greşit în construcţia sa pe care am preluat-o automat din 
societate fără analiza de rigoare care se impunea. Eu vreau să înţeleg şi să 
distrug orgoliul şi mândria pentru că văd că acestea sunt nişte gânduri în 
plus care atunci când apar mă împiedică să mă bucur de beatitudinea divină 
care este prezentă tot timpul în univers. 

Eu vreau să sădesc şi să cresc puternic în mine iubirea şi fericirea, liniştea 
şi pacea, pentru că ele sunt cele care mă fac să mă simt divin. Eu vreau să 
cresc în mine iubirea pentru toate fiinţele, eu vreau să le iubesc pe toate ca 
pe copiii mei, ca pe fraţii şi surorile mele, ca pe părinţii mei, ca pe bunicii 
mei. 

Eu vreau să iubesc toate fiinţele. 

Dar eu nu sunt iubirea, pacea, fericirea; acestea sunt doar moduri de 
gândire create de mine. 

Eu sunt creatorul acestor gânduri şi stări. Eu sunt creatorul tuturor 
gândurilor şi emoţiilor pe care le trăiesc, dar eu nu sunt ele, asta e evident. 


4. Eu nu sunt (doar) GÂNDIREA ABSTRACTĂ ("corpul cauzal”). 

Eu nu sunt ideile pe care sunt capabil să le trăiesc şi să le simt: viaţa, 
spaţiul, timpul, gândirea, binele, răul, visul, realitatea, adevărul, frumosul, 
fericirea... Toate acestea sunt idei, doar idei pe care le simt în mine. Atât şi 
nimic mai mult. Eu sunt şi creatorul acestora, eu sunt şi purtătorul lor, dar 
eu nu sunt ele. 

Orice identificare cu orice idee, oricât m-ar preocupa de mult acea idee 
(mântuire, păcat, virtute, percepţie, realitate...), nu poate fi decât greşită. 

O idee e doar o idee. Eu o creez. Pe baza ei se creează gândurile concrete 
şi emoţiile, care apoi dau naştere acţiunilor mele. Dar eu nu sunt ceea ce 
creez: idei (gânduri abstracte), gânduri concrete, emoţii, acţiuni. 


5. Eu nu sunt (doar) INTUIŢIA (“corpul budic”). Chiar dacă doar prin 
intuiţie (o manifestare superioară a gândirii superioare) pot să privesc 
realitatea şi să o înţeleg aşa cum este, eu nu sunt intuiţia. Eu sunt cel care 
creez această intuiţie, practicând virtutea (modul concret de gândire) şi 
îndreptându-mi gândirea concretă spre înţelegerea ideilor generate de 
gândirea abstractă. Ce este viaţa? Ce este spaţiul? Iată întrebări pe care 
dacă ne străduim foarte mult să le găsim răspuns, vom ajunge în cele din 
urmă la viziunea Realităţii, aşa cum este ea. 

Dar eu nu sunt nici această intuiţie a realităţii. Eu sunt creatorul acestei 
intuiţii, a acestei viziuni. Eu vreau prin urmare să vad Realitatea aşa cum 
este: nefiltrată prin gânduri, idei, sau emoţii, pentru a mă adapta cât mai 
bine acestei realităţi. 

E foarte important ca atunci când ajung să văd Realitatea să nu mă 
identific cu ea, să nu mă identific cu Intuiţia ei. Eu sunt doar creatorul 
acestei Intuiţii. 


6. Eu nu sunt (doar) VOINȚA (“corpul atmic”). Voința mea se naşte 
întotdeauna din înţelegerea greşită sau corectă. Dar eu nu sunt voinţa mea, 
eu sunt cel care o creez. 

Trebuie să înţeleg realitatea în care mă manifest cât mai bine, iar apoi 
trebuie să vreau să mă integrez cât mai bine acestei realităţi pentru a 
obţine maximul de avantaj la toate nivelurile (volitiv, intuitiv, mental, 
emoţional, fizic) dar să nu uit că eu nu sunt acest "eu vreau”, să nu uit că 
eu nu sunt nici o dorinţă oricât de bună sau frumoasă mi s-ar părea 
aceasta, eu sunt cel care creez dorinţele, eu sunt cel care îl creez pe "eu 
vreau”. 


179 


Deschiderea Universului 
Să nu uit de mine, să nu uit cine sunt, să nu mă identific cu dorinţele 


oricât de sublime sunt ele, pentru că astfel, voi acţiona în ignoranță şi voi 
suporta consecinţele. 


7. Eu nu sunt (doar) INTELIGENȚA şi nici (doar) ÎNŢELEPCIUNEA. 
Eu sunt cel ce le-a creat şi pe acestea. Eu nu sunt conştiinţa mea: eu nu 
sunt cel care realizează că "eu sunt”, eu sunt cel care-l creează pe cel care 
realizează că "eu sunt”. 

Oricât de inteligent aş fi, oricâte legături extraordinare aş fi capabil să 
realizez, să văd în tot ce mă înconjoară şi oricât de înţelept aş fi, oricât de 
capabil aş fi să folosesc cu maximum de avantaj aceste legături pe care le 
percep, eu nu sunt Inteligența şi nici Înţelepciunea. Acestea vin şi pleacă, 
se perindă prin faţa mea, mă folosesc de ele, dar eu nu sunt ele. Eu sunt cel 
care le creează. 

Eu nu vreau să mă identific cu ceea ce creez. Eu creez, dar nu mă voi 
identifica cu creaţia mea, asta ar fi ignoranță. 

Aşadar am văzut ce nu sunt. Dar ce sunt? Cine sunt eu până la urmă? 


Eu sunt ceea ce sunt... atât şi nimic mai mult! 

Eu sunt Fiinţa, Binele, Misterul. Eu sunt cel care a creat şi coordonează 
"sufletul” şi trupul meu dar e foarte clar că eu nu sunt doar: 

- trupul eterofizic 

- emoţiile ("corpul astral”) 

- gândurile concrete ("corpul mental”) 

- gândurile abstracte, ideile (“corpul cauzal”) 

- intuiţia (“corpul budic”) 

- voinţa (“corpul atmic”) 

- inteligenţa, înţelepciunea, conştiinţa. 


Eu sunt eu. Eu sunt ceea ce sunt (toate acestea luate împreună formând 
o identitate integrală). Dar mai important decât această constatare este că 
am descoperit cine nu sunt, precum şi ce vreau şi ce nu vreau. 

Vreau comuniune, fericire, armonie, pace, linişte, mulţumire, vreau 
cunoaştere, vreau iubire... 

Dar în acelaşi timp eu nu uit cine sunt. Eu sunt cel care creează şi 
organizează întregul meu univers interior în diferite moduri posibile. 


EU CREEZ TOATE ACESTEA! 


Eu sunt ceea ce sunt! 
Eu sunt cine, sunt. Atât, nimic mai mult! 

8. Viziunea realităţii. Tăcerea 


A. Ceea ce este 

Realitatea nu poate fi descrisă. Ea este ceea ce este. Fiecare trebuie să o 
percepem singuri. Desigur că se pot face aprecieri la adresa acesteia, dar 
acestea sunt făcute dacă se fac, doar cu scop didactic, spre a îndrepta şi 
spre a apropia fiinţa celui care ascultă cât mai mult de această viziune a 
ceea ce există. 

În acest sens putem să ne începem expunerea arătând că ceea ce există, 
în diferite culturi şi pentru diferiţi oameni, a purtat şi poartă nume ca 
Adevăr, Realitate, Dumnezeu, Tao, Vid, Brahma, Bine... 

Însă, toţi care cunosc ceea ce există, ştiu că toate aceste nume fac 
referinţă la una şi aceeaşi Realitate. 

Această viziune a ceea ce există coboară în cel care o experimentează cu 
adevărat, pacea, liniştea, detaşarea, nepătimirea, lipsa de dorinţe, trăirea 
lucidă, trăirea clipei prezente. 

El devine lipsit de griji, lipsit de teamă, nepătimaş, iar gândul său pluteşte 
liniştit pe marea veşnic liniştită a eternului prezent. El e absorbit în 
eternitate, în ceea ce există. Toate noţiunile, ideile, conceptele care pe 
oamenii obişnuiţi îi umplu de frământări, cum ar fi cele de supravieţuire, 
viaţă, mântuire, spaţiu, timp, scop, dorinţă, în el nu-şi mai găsesc nici un 
ecou, răsună doar ca nişte sunete goale, lipsite de importanţă, care vin şi 
pleacă. 

El percepe ceea ce există, ceea ce nu poate fi numit, supremul mister; el 
trăieşte ceea ce puţini oameni reuşesc să trăiască, TĂCEREA minţii! 

El este ceea ce s-ar putea numi "un om trezit”. S-ar putea numi aşa 
făcând o comparaţie cu trezirea obişnuită dintr-un vis oarecare. Imediat, 
după ce ne-am trezit vedem că ne-am frământat, ne-am făcut probleme în 
vis degeaba, vedem că acele probleme nu erau reale, erau doar iluzii, visuri. 

Atunci răsuflăm uşuraţi şi mulţumiţi, dobândindu-ne imediat pacea şi 
liniştea pe care ne-am pierdut-o în timpul visului. 

La fel este şi cu oamenii care se trezesc din ceea ce este numit în general 
"starea de veghe” care de fapt, nu este decât o stare de vis cu ochii 
deschişi. Asta o pot vedea doar cei care se trezesc. 

Oamenii se identifică cu problemele, cu trăirile, cu conceptele, cu 
noţiunile, cu ideile pe care singuri şi le creează despre tot ceea ce există, 
sau pe care doar le copiază din gândirea societăţii. Astfel ei se frământă 
neîncetat cu probleme ireale, care nu există, pe care ei le-au inventat. 

Şi fac acest lucru pentru că fac confuzii. Confundă teoriile, ideile, 
conceptele lor despre tot ceea ce există cu ceea ce există în realitate. Şi cu 
această confuzie în minte acţionează. Rezultatele sunt evidente: frământări 
inutile, suferinţe, nelinişti, stres... 


Ceea ce trebuie să facă aceşti oameni pentru a scăpa de toate acestea e 

foarte simplu: trebuie doar să înlăture încet, toate confuziile pe care ei le au 
între ceea ce cred ei despre ce există şi ceea ce există. 

Ei trebuie să înlăture confuzia care există între Numele unui obiect, 
Forma acestuia şi Obiectul în sine. 

Astfel, de exemplu, oamenii spun cuvântul “masă” când văd ceva pe care 
ei îl numesc "masă” şi gândesc automat, bineînţeles în mod greşit, că doar 
pentru simplul fapt că au dat un nume acelei realităţi numite “masă” ei şi 
cunosc realitatea respectivă. 

Apoi îşi formează diferite păreri, teorii, idei, despre acea “masă” şi încet, 
încet încep să confunde aceste teorii, idei, concepte cu acel obiect în 
legătură cu care s-a format. Dacă îi vei întreba "ce este o masă?”, vor 
începe să-ţi înşire aceste teorii, idei, concepte despre “masă” fără însă a 
realiza că acestea sunt doar teorii, idei, concepte, despre acel obiect, pe 
care, în sinea lui nu-l cunosc şi nici nu-l vor cunoaşte vreodată. Aceasta, 
deoarece, realitatea e un profund Mister. 

Împărţirea abstractă a acestei realităţi în diferite părţi ca: spaţiu, timp, 
mişcare, viaţă, inteligenţă... pe care apoi se încearcă a fi cunoscute şi 
definite separat, e sortită eşecului, fiind din start greşită. 

Orice element al Realităţii, al Intregului, nu poate fi cunoscut cu 
ADEVĂRAT decât în strânsă legătură cu TOATĂ REALITATEA, cu Întregul 
Întreg. 

Acesta însă fiind infinit, e imposibil de cuprins cu mintea umană, 
realitatea continuând astfel să rămână un Mister. 

Cu toate acestea, oamenii concep tot felul de teorii şi viziunii despre ea, 
iluzionându-se că o cunosc. Ei refuză să accepte ceea ce este evident: 
misterul. Ei sunt cuprinşi de iluzie, de Maya. 

Făcând un efort susţinut de discriminare între Numele, Forma şi Obiectul 
în sine, în ceea ce priveşte tot ceea ce ne înconjoară, tot ceea ce există, 
oamenii vor putea să ajungă să perceapă ceea ce există. 

Atunci în mintea lor va înceta lupta contrariilor, va înceta dualitatea, vor 
înceta frământările date de lupta continuă a diferitelor teorii, idei, pe care ei 
le au despre ceea ce există. Aceste frământări vor dispare pentru că acestor 
idei le va fi luată FORŢA pe care o aveau pe vremea când erau greşit 
confundate cu ceea ce există şi nu erau acceptate ca atare, deci ca ceea ce 
erau ele de fapt: nişte simple păreri şi concepte nesemnificative şi lipsite de 
importanţă despre ceea ce există în realitate. 


Când cunoaştem ceea ce există, orice frământare dispare. 


Când cunoaştem adevărul în legătură cu orice lucru care există, atunci 
apare multumirea. 

Există un adevăr relativ care a valabil pentru fiecare lucru şi problemă în 
parte. Pe acesta trebuie să-l cunoaştem. 

Şi există un adevăr absolut care a valabil pentru toate lucrurile, pentru 
toată realitatea, pentru tot ceea ce există. Şi pe acesta trebuie să-l 
cunoaştem. 

Ceea ce nu trebuie să facem este să confundăm cele două tipuri de 
Adevăr. 

De exemplu, câteva adevăruri relative la modul de construcţie, 
manifestare şi control al psihicului uman pot fi regăsite în această carte. 
Adevărul absolut referitor la realitate, la ceea ce există însă trebuie să fie 
perceput direct, de fiecare în parte, nu poate fi transmis, dar poate fi 
descoperit. Nu poate fi transmis prin vorbe, nu poate fi expus, dar poate fi 
cunoscut printr-un efort susţinut, printr-o acerbă căutare a lui. 

Aşa însă cum adevărurile relative la psihic de care am pomenit mai 
devreme, arată psihicul aşa cum este (fiind evident şi imposibil de 
contestat) la fel adevărul absolut (sau Adevărul Relativ la Realitate) trebuie 
să ne arate Realitatea aşa cum este, să ne arate tot ce ne înconjoară aşa 
cum este. 

Noi trebuie să căutăm acest adevăr, să căutăm această Viziune a ceea ce 
este şi să alungăm din psihicul nostru falsele viziuni date de confuziile pe 
care le facem între propriile noastre teorii şi concepte despre ceea ce există, 
şi ceea ce există, 

Doar această viziune ne poate ajuta cu adevărat. Doar această viziune ne 
va aduce liniştea şi pacea, multumirea şi tăcerea celui care ştie, celui care 
cunoaşte. 

Să încercăm dar să cunoaştem ceea ce există prin percepţie directă, 
eliminând din psihicul nostru toate ideile şi conceptele despre ceea ce 
există. Ele sunt singurele care ne împiedică să vedem realitatea aşa cum 
este, din cauza confuziei pe care am tot subliniat-o până acum: le 
confundăm pe ele (care sunt doar nişte teorii, concepte, vise, iluzii, păreri, 
opinii) cu ceea ce există; le confundăm pe ele care se schimbă neîncetat cu 
ceea ce nu se schimbă niciodată, cu ceea ce este imuabil, etern, 
indescriptibil, de nenumit. 

Toată expunerea pe care am făcut-o până acum va fi mult mai uşor 
înţeleasă dacă acolo unde am vorbit în general despre confuzia sus amintită 
cititorul ar particulariza cu un fenomen oarecare ales de el. 

Mai e de precizat că toate aceste teorii şi concepte despre ceea ce există 
şi care împiedică viziunea Realităţii sunt printre multe altele, propriile 
noastre teorii şi concepte despre subiecte ca: spaţiul, timpul, viaţa, 
inteligenţa, mântuirea, moartea, pământul, sănătatea, scopul, utilitatea, 
binele, răul... şi se poate continua cu toate cuvintele şi noţiunile existente în 
psihic, în minte. 

Viziunea Realităţi, viziunea a ceea ce există, vine atunci când mintea 
tace. Tace în toate nivelurile ei de la cele mai superficiale la cele mai 
profunde. E destul de dificil a atinge această Tăcere a minţii dar nu e 
imposibil. Există astfel mai multe metode care pot fi folosite pentru aceasta. 
Câteva vor fi date în continuare. 

B. Cum ajungem la ceea ce există 

Pentru început voi expune o metodă care în budismul Zen este cunoscută 
ca şi metoda KOANULUI (este o metodă pe care insistă mai mult această 
ramură a budismului). 

KOANUL este o construcţie greu de priceput dar asupra căreia dacă se 
meditează un timp suficient de îndelungat se dezvoltă foarte mult 
inteligenţa şi capacitatea de a descoperi singuri adevărurile existenţei. 

Koanul este de obicei o întrebare. Odată ce ne-am hotărât să lucrăm cu 
el, vom lua această întrebare (sau afirmaţie) şi vom căuta să-i găsim un 
răspuns. Nu ne vom mulţumii cu răspunsurile superficiale, cu răspunsurile 
care definesc o noţiune prin altă noţiune. La fiecare răspuns care îl vom 
descoperii nu ne vom mulţumi cu el, ci vom continua să ne întrebăm "de ce 
aşa şi nu altfel?” Vom continua cu întrebările o perioadă destul de 
îndelungată (cel puţin câteva zile), de preferabil într-o manieră continuă, 
până vom simţi că atingem limitele minţii. Imediat după ce vom conştientiza 
aceste limite, va veni pacea şi liniştea, va veni TĂCEREA. 

Atunci vom vedea realitatea nu prin noţiuni şi concepte ci o vom vedea 
prin ceea ce este. 

Koanurile cele mai puternice sunt întrebările cele mai simple: 

„ Ce este o întrebare? 
. Ce este viaţa? 

. Ce este spaţiul? 

„ Ce este percepţia? 

„ Ce este un gând? 

. Ce este cunoaşterea? 
„ Ce ne lipseşte? 

Vă urez succes în practica Koanului. Fiţi perseverenţi, nu vă lăsaţi păcăliţi 
de mentalul actual plin de iluzii, care nu vrea ca voi să ajungeţi în 
profunzimi. 


NANNUPUN= 


Atenţie! Nu faceţi această practică dacă nu aveţi cel puţin 20 ani. 
Mentalul vostru nu e încă destul de puternic să suporte o astfel de practică. 
Vă rog să luaţi în serios acest avertisment! 

Dacă pe parcursul practicii simţiţi şi cel mai mic semn care să vă 
îngrijoreze în legătură cu sănătatea voastră mentală încetaţi exerciţiul 
imediat. 

Dacă nu vă simţiţi pregătiţi, nu faceţi acest exerciţiu. Nu e o chestiune de 
frică, ci pur şi simplu nu sunteţi destul de pregătiţi pentru aşa ceva. Aveţi 
răbdare până vă veţi simţi pregătiţi. 


O altă metodă este ceea ce s-ar putea numi METODA CONTEMPLĂRII 
cunoscută în yoga, în budismul tibetan, în creştinism, în budismul Zen al 
şcolii soto, etc. 

Ea constă pur şi simplu în a înceta în mod voit şi conştient să mai 

formulăm sau să mai dezvoltăm vreo teorie sau vreun concept despre orice 
ne înconjoară. Este o privire fără comentarii. 

Practicantul doar contemplă propriile sale acţiuni şi ale celorlalţi, fără a le 
analiza, fără a încerca să le înţeleagă, doar îşi contemplă propriile gânduri 
fără a încerca să le analizeze, să le susţină, să le dezvolte, să le alunge. El 
doar priveşte. 

Acest exerciţiu poate fi practicat stând într-un loc anume, când după ce 
am luat o poziţie confortabilă, dacă avem ochii închişi, doar ne privim 
propriile gânduri fără a ne identifica cu ele, fără a le analiza, fără a gândi, 
doar privim, doar contemplăm. 

Dacă avem ochii deschişi putem să-i concentrăm într-un punct, păstrând 
însă aceeaşi atitudine de contemplare faţă de ceea ce vedem şi gândim, sau 
putem să-i lăsăm să se plimbe în voia lor fără nici un scop anume, 
menţinând contemplarea. 

Odată ce vom intra în această contemplare nu ne vom mai frământa 
mintea cu nici o noţiune, nu ne vom gândi la nimic, nici de ce facem acel 
exerciţiu, nici cu ce scop, nici ce obţinem din el, nici la ce foloseşte, nici că 
vom vedea realitatea prin el, nici nu vom încerca să înţelegem realitatea 
prin vreo teorie sau concept. 

Nu vom mai crea nici o teorie, nici un concept, nici o idee, nu vom mai 
susţine nici un gând, nici un mod de gândire. Vom fi doar observatori. Noi 
doar vom contempla fără a încerca în nici un fel să analizăm. 

Aşa vom obţine cu timpul (viteza de obţinere depinde de cât de mult 
practicăm) acea tăcere naturală a minţii, urmată imediat de viziunea a ceea 
ce există. Bineînţeles că la început ne va fi mai greu doar să contemplăm, 
fără a ne identifica, fără a nu dezvolta gândurile, fără a nu fi furaţi de visuri, 
teorii, concepte. 

Dar să perseverăm. Roma nu s-a constituit în câteva zile. Imediat ce 
vedem că suntem identificaţi cu vreun gând, teorie, concept, să o lăsăm 
acolo indiferent cât de importantă ni se pare şi să revenim imediat la 
contemplare. E o problemă de voinţă, de dorinţă acerbă de a cunoaşte 
Adevărul, ceea ce există. 

Când acesta va fi atins, va veni tăcerea minţii. 

Exerciţiul de contemplare poate fi făcut şi chiar e recomandat a fi făcut şi 
în acţiune fiind, dar aici trebuie să fim atenţi. Nu se recomandă a fi făcut 
atunci când avem de efectuat acţiuni mai ample şi care au un oarecare grad 
de periculozitate. 

Contemplarea în mişcare păstrează aceeaşi atitudine de contemplare, de 
data aceasta în plus însă contemplăm propriile noastre acţiuni: dacă 
mergem doar mergem, dacă mâncăm doar mâncăm, dacă bem apă doar 
bem apă, dacă alergăm doar alergăm. Mintea trebuie să fie în prezent şi să 
contemple ceea ce percepe fără a încerca să interpreteze, să analizeze în 
vreun fel ceea ce percepe. 

Ea doar contemplă, nu mai creează şi nu mai dezvoltă nici o teorie, 
opinie, concept în legătura cu indiferent ce problemă (materială sau 
spirituală) oricât de importantă ni s-ar părea aceasta. 


185 


Deschiderea Universului 


Practicând cu atenţie această contemplare, rezultatele nu vor întârzia să 
apară. 

Vom alege un timp (10 min., 30 min., 60 min., o zi...) în care vom hotări 
să facem acest exerciţiu şi vom începe să-l facem cât ne-am stabilit. 

De precizat e doar că aşa cum e şi normal, cu cât e mai lung timpul pe 
care îl dedicăm acestor practici cu atât mai repede vor veni şi rezultatele. E 
logic. Dar se recomandă totuşi cumpătare şi echilibru. Acestea vor fi 
stabilite de fiecare în parte după posibilitatea şi dorinţa lui intimă de a 
atinge Adevărul, de a descoperi ceea ce există. 


O altă metodă e cea care s-ar putea numi a CONCENTRĂRII. 

De fapt ambele metode precedente implică concentrarea: prima asupra 
unui KOAN, a doua concentrarea asupra a ceea ce se percepe. Dar acestei 
metode să-i zicem aşa pentru că e puţin diferită datorită obiectului 
concentrării. Ea e întâlnită în creştinismul isihast, în yoga, în budism, în 
hinduism, la sufişti... 

Constă în concentrarea asupra unui cuvânt, sau a unei propoziţii, a unei 
mantre cât mai mult timp posibil în mod continuu şi neîntrerupt fără însă a 
încerca a o înţelege, fără a o analiza, fără a construi pe baza ei, fără a o 
interpreta, doar contemplând-o, dacă s-ar putea zice aşa, în sensul precizat 
mai sus. 

Astfel de mantre care sunt folosite în diferite tradiţii sunt ca de exemplu: 
"Doamne Iisuse Hristoase, fiul lui Dumnezeu, mântuieşte-mă pe mine, 
păcătosul” în isihasmul creştin, folosită mai ales de călugării creştin; sau 
mantra “WU” în budismul Zen, sau mantra “OM” (AUM) în hinduism, sau 
"Gatte, Gatte, Paraghate, Parasamgathe, Boddi, Swaha” folosită în budism, 
regăsită în lucrarea fundamentală a acestei religii despre ceea ce există: 
Prajna Paramita. 

În tradiţia diferitelor tipuri de yoga, discipolului, căutătorului, i se 
transmite pentru practică o astfel de mantră care de obicei, i se spune să o 
ţină secretă. Aceste mantre sunt formate din diferite combinări de vocale şi 
consoane având sau nu o semnificaţie anume. 

Importantă însă nu este mantra în acest exerciţiu, ci atitudinea de 
contemplare care trebuie să existe faţă de această mantră care e repetată 
în mod continuu şi neâtrerupt în minte o perioadă suficient de lungă de timp 
(până ajungem la viziunea Realităţii). 

lată am dat mai înainte câteva modalităţi practice prin care se poate 
ajunge la viziunea a ceea ce există. 

Acum important este să o alegeţi” pe cea care vi se potriveşte cel mai 
bine şi să o puneţi în practică. 


26 Cititorul e invitat să-şi completeze cunoaşterea în acest domeniu citind cărţi 
despre isihasmul creştin, despre sufism, despre budismul tibetan, budismul Zen, 
despre Yoga, în special "Yoga Sutra" de Pantajali, dar să nu uite ceea ce e mai 
important: PRACTICA! 

e. 
Încetaţi dar, dragi cititori să mai formulaţi la nesfârşit teorii şi concepte 
despre ceea ce există, încetaţi să mai căutaţi cunoaşterea a ceea ce există 
în cărţi şi căutaţi să practicaţi cât mai mult. 

Astfel o să ajungeţi în cele din urmă la viziunea Adevărului. 

Astfel o să atingeti liniştea, pacea, nepătimirea, tăcerea ... 


CALEA PE SCURT: 


1. Să privim realitatea aşa cum e, nu cum vrem noi să 
fie! 


2. Să constatăm care e modul de acţiune cel mai 
adecvat acestei realităţi! 


3. Să acţionăm, să ne adaptăm realităţii aşa cum e ea, 
căci ea e clar că nu se va adapta după noi. 


Deci pe scurt: 


CONSTATĂ ŞI 
ADAPTEAZĂ-TE! 

Puteţi descărca pentru lectură alte cărţi de acelaşi autor de aici: 
http://www.scribd.com/Radu%20Lucian%20Alexandru 


web: http://radu-lucian-alexandru.blogspot.com 


E-mail: radu.lucian.alexandruQgmail.com 
Id Messenger: radu_lucian_alexandruQyahoo.com 
YouTube page: www.youtube.com/radulucianalexandru 

